
1.  EDUCAŢIA  NONFORMALA 
CIVICĂ  Şl  ANTREPRENORIALĂ 

1. 1.  Ce  este 
educaţia  non- 

9 

formală 


Educaţia  nonformală  se  referă  la  diversele  forme  de  influenţare 
formativă  (de  modelarea  caracterului)  şi  informativă  (de  informare  asupra 
unor  competenţe  sau  capacităţi  de  rezolvare  a problemelor  vieţii)  a 
persoanelor  de  toate  vârstele.  Ea  se  desfăşoară  în  principiu  prin  lucrări 
practice  în  afara  unor  săli  de  clasă  cu  configuraţie  clasică  (cu  catedră,  bănci 
etc.)  şi  a programelor  de  învăţământ  şcolar  obişnuit  (numite  formale). 

Educaţia  nonformală  scoate  din  procesul  educativ  funcţia  de  predare, 
lăsând  loc  funcţiei  de  învăţare,  dând  rezultate  bune  numai  dacă  se 
bazează,  este  corelată  şi  se  coordonează  împreună  cu  educaţia  formală. 
Experienţa  dobândită  într-o  activitate  practică  nu  se  poate  însuşi  decât 
având  o bază  teoretică  acumulată  pe  parcursul  programului  de  învăţământ 
formal. 

Educaţia  nonformală  cuprinde  activităţi  extra-curriculare,  opţionale  sau 
facultative,  deosebindu-se  de  educaţia  formală  prin  conţinutul  şi  formele  de 
desfăşurarea  lecţiilor.  Diferenţele  se  bazează  pe  opoziţii  de  genul:  dinamic/ 
static,  specific/  generic,  pe  termen  scurt/  de  lungă  durată,  output/  input, 
practic/  academic. 

Acţiunile  educative  respective  sunt  flexibile  şi  vin  în  întâmpinarea 
diferitor  interese  ale  persoanelor  implicate,  putând  fi  organizate  de:  instituţii 
şcolare,  organizaţii  ale  tineretului,  organizaţii  părinteşti,  întreprinderi, 
societăţi  comerciale  de  training  sau  formare  etc.  Ele  sunt  coordonate  de 
pedagogi  de  specialitate,  care  în  cazul  educaţiei  nonformale  au  roluri  de 
moderatori  sau  coordonatori. 

Spre  deosebire  de  învăţământul  formal,  educaţia  nonformală  permite 
dezvoltarea  capacităţilor  naturale  ale  unei  persoane  prin  implicarea  ei  în 
procesul  de  dezvoltare  a unui  proiect,  ales  din  orice  domeniu  de  activitate. 
Ea  oferă  un  set  de  experienţe  sociale  necesare,  utile,  şi  satisface  tendinţa 
naturală  a multor  tinerii  de  a se  implica  în  activităţi  practice,  de  a se  simţi 
activi  şi  a provoca  schimbări  în  mediul  lor  social,  oferind  posibilitatea  punerii 
de  acord  a cunoştinţelor  cu  abilităţile  înăscute.  Aceasta  însă  impune 
iniţiative  proprii  şi  conştientizarea  faptului  că  educaţia  este  un  proces 
continuu  care  trebuie  controlat  cu  atenţie,  onestitate  şi  curaj! 

Educaţia  nonformală  dezvoltă  competenţe  funcţionale:  capacităţi 
organizatorice,  capacităţi  de  autogestiune,  de  management-ul  timpului,  de 
gândire  critică,  de  luarea  deciziilor,  de  prelucrarea  şi  utilizarea  contextuală  a 
unor  informaţii,  capacitatea  de  a identifica  şi  de  a rezolva  probleme. 

Ea  reprezintă  premisa  învăţării  pe  toată  durata  vieţii  (în  engl.:  Long  Life 

Learning)  în  societatea  secolului  XXI,  o societate  a învăţării  şi  achiziţiilor  de 
competenţe  (în  engl.:  “learning  society'). 

Un  aspect  interesant  este  faptul  că  această  formă  de  educaţie  a ajuns 
să  se  adreseze  unor  persoane  care  nu  (mai)  au  acces  la  educaţia  formală 
şi  anume:  săraci,  retraşi,  analfabeţi,  cu  handicap  şamd. 


1.2.  Ce  este 
educaţia  civică 

9 

Educaţia  civică  este  procesul  de  formare  a bunului  cetăţean  prin 
transmiterea  de  cunoştinţe,  abilităţi  şi  atitudini  necesare  participării  lui 
efective  şi  eficiente  la  viaţa  cetăţenească  (socială,  politică  etc.).  In  general, 
educaţia  pentru  cetăţenie  democratică  urmăreşte  dezvoltarea  unei  societăţi 
mai  bune  prin  promovarea  unor  idei  sau  valori  de  bază,  cum  ar  fi: 
egalitatea,  demnitatea,  solidaritatea,  participarea,  libertatea,  dreptatea, 
responsabilitatea,  pacea  şi  altele.  Se  urmăreşte  transmiterea  de  cunoştinţe 
şi  însuşirea  unor  atitudini  care  să-i  permită  individului  să  perceapă  şi  să 
înţeleagă  modul  in  care  societatea  ar  trebui  să  funcţioneze,  iar  după  aceea 
să  contribuie  activ  la  ameliorarea  situaţiei  deficitare  existente.  Mai  mult, 
educaţia  civică  poate  fi  interpretată  şi  ca  deprinderea  unui  minim  de 
cunoştinţe  despre  modul  de  purtare  corect  al  oamenilor  între  oameni  (altfel 
zis,  un  minim  de  politeţe  ş i de  bun  simţ)-,  azi  constatăm  că  o mare  majoritate 
de  indivizi  se  poartă  în  public  mai  degrabă  ca  animalele. 

Cunoştinţele  şi  capacitatea  individului  de  participare  la  viaţă  civică  şi 
publică  nu  se  transmit  pe  cale  genetică,  de  aceea  pentru  bunul  mers  al 
societăţii  este  necesar  ca  fiecare  generaţie  să  înveţe  în  mod  organizat 
caracteristicile  vieţii  în  comun,  drepturile  si  mai  ales  îndatoririle  oricărui 
cetăţean/  om,  precum  şi  idealurile  democraţiei,  apoi  să  lege  aceste 
informaţii  în  mod  raţional  (preferabil  şi  reflex!)  de  atitudinea  de 
responsabilitate  cetăţenească. 

Şcoala  trebuie  să-i  înveţe  pe  elevi  să  participe  la  viaţa  comunităţii,  să  le 
pese  de  lumea  în  care  trăiesc,  mai  departe  de  cercul  restrâns  al  familiei  şi 
prietenilor.  Rolul  ei  este  acela  de  a pregăti  cetăţeni  responsabili  care  să 
analizeze  probleme  controversate,  să  influenţeze  politicile  publice,  să-şi 
exprime  opinia  clar  şi  demn. 

1.3.  Ce  este 
an  treprenoria  tul 

Antreprenoriatul  (în  1.  engleză  entrepreneurship)  este  o atitudine 
mintală  însoţită  de  o competenţă  pentru  a transforma  ideile  în  acţiuni. 
Atitudinea  mintală  respectivă  este  folositoare  pentru  obţinerea  succesului  în 
orice  domeniu  al  vieţii  sau  profesiei,  deci  reprezintă  o competenţă  vitală 
pentru  orice  om  - dar  şi  pentru  societate. 

Totuşi,  în  mod  obişnuit  noţiunea  de  antreprenoriat  se  referă  la  domeniul 
economic,  al  afacerilor,  respectiv  la  înfiinţarea,  conducerea  şi  dezvoltarea 
unei  întreprinderi  (mică  sau  mare),  adică  al  unei  activităţi  productive 
independente.  Antreprenorul  e patron  - nu  salariat  sau  angajat  la  o 
întreprindere  etc.  Noţiunea  (şi  activitatea)  de  antreprenoriat  se  suprapune 
parţial  cu  cea  de  conducere  (management). 

Competenţa  antreprenorială  include  cunoştinţe  tehnice  variate,  din 
numeroase  domenii:  economie,  contabilitate,  drept,  psihologie,  relaţii 
publice,  conducere  (lidership),  marketing  etc.  Pentru  performanţe  optime, 
această  competenţă  necesită  în  plus  o serie  de  calităţi  personale  şi  o 
anumită  atitudine  mintală  - care  adeseori  sunt  practic  mai  importante  decât 
cunoştinţele  tehnice. 

Oamenii  care  nu  au  ajuns  la  competenţă  în  meseria  de  antreprenor,  dar 
măcar  au  cunoştinţe  din  domeniu,  sunt  capabili  să  obţină  venituri  personale 
mai  mari  decât  cei  care  nu  au  astfel  de  cunoştinţe  sau  competenţe.  Mai 
importantă  pentru  societate  este  însă  capacitatea  antreprenorilor  de  a crea 
locuri  de  muncă  şi  inovare  (tehnologică,  comercială  etc.),  adică  progres  şi 
dezvoltare  economică. 

1.4.  Calităţile 
necesare  unui 
antreprenor 


Calităţile  personale  necesare  unui  antreprenor  sunt  de  două  categorii: 

1.  Calităţi  biologice  (referitoare  la  ansamblul  fiinţei:  corp-minte-suflet; 
se  cultivă  cu  ajutorul  educaţiei  Team-building)-. 

1 .1 . Starea  bună  a sănătăţii  - atitudine  energică,  capacitate  de  efort; 

1 .2.  încrederea  în  forţele  proprii,  autonomia,  independenţa; 

1 .3.  Perseverenţa; 

1.4.  Capacitatea  (dorinţa  şi  voinţa)  de  angajament,  de  a lupta  pentru  o 
idee,  voinţa  de  a reuşi; 

1.5.  Acceptarea  riscului,  ambiguităţii  şi  nesiguranţei;  stăpânirea  fricii  de 
eşec; 

1 .6.  Flexibilitatea; 

1 .7.  Creativitate; 

1 .8.  Capacitatea  de  a vedea  lucrurile  în  perspectivă; 

1 .9.  Capacitatea  de  a avea  iniţiative  (refuzul  de  a se  lăsa  condus  de 
evenimente,  sau  de  alţii); 

1.10.  Inteligenţa; 

1.11.  Capacitatea  de  a conduce. 


2.  Competenţe  profesionale  (referitoare  doar  la  minte  - se  învaţă  la 
cursurile  teoretice  de  specialitate): 

2.1.  Manageriale  (vezi  şi  #4.7):  capacitatea  de  a îndeplini  sarcini  şi  a 
rezolva  probleme;  se  bazează  pe  cunoştinţe  de  planificare,  conducere  şi 
luarea  deciziilor,  bună  comunicare,  negociere,  disponibilitatea  de  a prelua 
responsabilităţi; 

2.2.  Sociale:  capacitatea  de  a a avea  relaţii  bune  şi  a colabora  cu  cei 
din  jur,  de  a stabili  relaţii  multi-funcţionale  (engl.:  networking ),  de  a prelua 
noi  roluri  în  societate  sau  în  organizaţie,  de  a respecta  deontologia 
profesiunii  (purtare  etică); 

2.3.  Privind  performanţa  personală:  încrederea  în  forţele  proprii; 
motivaţia  pentru  a realiza  ceva  şi  de  a face  mai  bine;  capacitatea  de 
gândire  critică,  independentă,  sistemică;  voinţa  şi  priceperea  de  a învăţă 
singur; 

2.4.  Antreprenoriale:  capacitatea  de  iniţiativă,  atitudinea  proactivă, 
creativitatea,  acceptarea  riscurilor  legate  de  punerea  în  practica  a ideilor, 
păstrarea  sângelui  rece  când  viitorul  e nesigur,  capacitatea  de  a motiva 
grupul  şi  de  a inspira  colaboratorii,  capacitatea  de  a crea  oportunităţi,  sau  a 
le  recunoaşte/  identifica  - dacă  apar. 

Principalele  cerinţe  ale  angajatorilor,  pentru  candidaţii  la  funcţii 
manageriale,  au  fost  (2008):  seriozitatea/  caracterul  (bunul  simţ); 
capacităţile  de:  muncă  şi  efort/  a analiza  informaţiile/  viziune/  a învăţa 
cunoştinţe  noi. 


NOTA:  apariţia  unor  calităţi  biologice  şi  la  categoria  „competenţelor” 
dovedeşte  (dacă  mai  era  nevoie)  importanţa  contribuţiei  corpului  la 
activitatea  profesională. 


1.5.  Ce 
motivează  o 
persoană  să-şi 
creeze  o 
afacere? 


Câştigul  bănesc  nu  este  singurul  sau  principalul  stimulent  care 
determină  un  individ  să  devină  antreprenor. 

Există  diverse  motive  care  pot  acţiona  indivdual  sau  în  comun 
asupra  unei  persoane: 

Nevoia  de  independenţă  - refuzul  de  a mai  primi  ordine  de  la 
alţii,  dorinţa  de  a fi  propriul  şef; 

Nevoia  de  putere  - să  se  impună  altora; 

- Căutarea  unui  sens  al  vieţii,  nevoia  de  a realiza  ceva 

1.6.  Ce  este 
educaţia 

9 

antreprenorială  ? 


1.7.  Dezvoltarea 
personală 


deosebit  - de  a arăta  altora  ce  valoros  e el; 

- Satisfacerea  plăcerii  personale,  fără  a se  preocupa  de 
părerile  celorlalţi; 

Nevoia  de  a face  parte  dintr-un  grup  - pe  care  îl  crează 
singur  şi  în  care  el  ar  avea  un  rol  de  frunte; 

Plăcerea  de  a da  altora,  fără  teama  de  a fi  copiat  (copierea, 
la  fel  şi  critica,  constituie  cadouri/  stimulente;  cei  care  nu 
împărtăşesc  nu  progresează); 

Imitarea  unor  exemple  stimulante  din  jur / cercul  de 
cunoştinţe/  familie  (75%  din  antreprenori  provin  din  familii  de 
antreprenori). 


Un  număr  mic  de  oameni  se  nasc  cu  talente  (calităţi)  de  antreprenor, 
însă  restul,  marea  masă  a populaţiei,  nu  au  din  naştere  calităţile  necesare. 
Acestea  pot  fi  însă  dezvoltate  într-o  măsură  considerabilă  la  orice  om 
interesat,  motivat,  printr-o  şcolarizare  potrivită. 

Educaţia  antreprenorială  este  o formă  de  învăţământ  care  se  ocupă 
cu  formarea  competenţei  respective  şi  atitudinii  mintale  aferente. 

Educaţia  antreprenorială  are  două  direcţii  de  acţiune: 

1.  Educaţia  teoretică,  la  care  transferul  cunoştinţelor  de  la 
profesori  la  studenţi  se  face  cu  ajutorul  metodei  clasice,  a 
prelegerilor  etc.  Acest  mod  de  învăţare  se  foloseşte  pentru 
cunoştinţele  de  specialitate:  economice,  tehnice,  psihologice,  de 
management  etc. 

2.  Educaţia  practică,  experienţială  (pe  bază  de  activitate 
practică,  adică  de  a învăţă  făcând,  lucrând).  Această  activitate  se 
desfăşoară  în  două  direcţii: 

2 A.  Aplicaţii  practice  de  simularea  înfiinţării  unei  mici 
întreprinderi  (activităţi  asemănătoare  jocurilor  video,  pe  calculator); 

2 B.  O educaţie  fizică  specială  (denumită  Team-building), 
pentru  formarea  calităţilor  personale  necesare  unui  antreprenor,  prin 
implicarea  atât  a minţii  cât  şi  a corpului  studenţilor. 

Din  cauza  avantajelor  evidente  pentru  societate,  orice  ţară  are  interesul 
să-şi  crească  numărul  antreprenorilor  din  ansamblul  populaţiei  sale.  Spiritul 
antreprenorial  este  o condiţie  esenţiala  a creşterii  şi  dezvoltării  economice. 
Din  păcate,  în  situaţia  actuală  procentul  amatorilor  să  lucreze  pe  cont 
propriu  e de  67%  în  SUA  şi  numai  de  45%  în  Uniunea  Europeană,  iar  în 
România  coboară  la  15%. 

Silită  de  mersul  economiei  globale  să  crească  dinamismnul  social 
pentru  a rămâne  în  plutonul  fruntaş  al  nivelului  de  trai,  UE  a iniţiat  programe 
prioritare  importante  pentru  dezvoltarea  educaţiei  antreprenoriale  în  toate 
ţările  membre,  inclusiv  în  ţara  noastră.  Aceasta  se  desfăşoară  la 
numeroase  niveluri:  în  învăţământul  preuniversitar  şi  cel  universitar,  în 
cadrul  întreprinderilor,  în  cadrul  formelor  de  educaţie  continuă  a adulţilor 
etc. 


Aspecte  generale 

în  legătură  cu  educaţia  antreprenorială  trebuie  evidenţiat  şi  conceptul  de 

Dezvoltare  personală. 

Primul  înţeles  al  acestei  idei  se  referă  la  activităţile  bazate  pe  efortul 
personal,  individual,  care  sporesc  auto-cunoaşterea  şi  conştientizarea 
propriei  identităţi,  dezvoltă  talentele  şi  capacităţile  potenţiale,  pentru 

îmbunătăţirea  personalităţii  şi  a calităţii  vieţii,  precum  şi  realizarea  viselor  şi 
aspiraţiilor. 

Al  doilea  înţeles  al  conceptului  de  Dezvoltare  personală  se  referă  la 
activitatea  organizată  de  întreprinderi  pentru  perfecţionarea  forţei  lor  de 
muncă,  ce  constituie  unul  din  principalii  factori  productivi.  Această  activitate 
constă  dintr-un  ansamblu  de  metode,  tehnici,  programe  de  studiu,  şi 
sisteme  de  evaluare  a progresului.  Aceasta  reprezintă  o influenţare  din 
exterior  a persoanei/  salariatului,  spre  diferenţă  de  primul  înţeles  - care  se 
referă  la  iniţiativa  şi  efortul  personal,  individual. 

în  prima  variantă  - de  dezvoltare  personală  proprie  - activitatea  de 
auto-îmbunătăţire,  dezvoltarea  personală  include  eforturi  proprii  pentru: 

1.  A deveni  persoana  care  ai  dori  să  fii;  armonizarea  poziţiei  sociale  cu 
propria  identitate,  auto-evaluată; 

2.  Creşterea  gradului  de  conştientizare  sau  de  definire  a priorităţilor, 
valorilor,  modului  de  viaţă  sau  de  etică,  alese; 

3.  Stabilirea  unei  strategii  pentru  realizarea  visurilor,  aspiraţiilor, 
priorităţilor  de  carieră  şi  stil  de  viaţă; 

4.  Dezvoltarea  potenţialului  profesional  şi  talentelor;  dezvoltarea 
competenţelor  individuale;  învăţarea  la  locul  de  muncă; 

5.  îmbunătăţirea  calităţii  de  viaţă  în  domenii  ca:  sănătatea,  bunăstarea, 
cultura,  familia,  prietenii  şi  comunitatea; 

6.  însuşirea  tehnicilor  sau  metodelor  pentru  extinderea  capacităţii  de 
pricepere  a vieţii  şi  a lumii,  asigurarea  controlului  asupra  propriei  vieţi, 
atingerea  înţelepciunii. 

în  cea  de  a doua  variantă  - activitatea  de  dezvoltare  personală  a altor 
persoane  poate  fi  sarcina  unui  profesor,  sau  mentor,  ori  a unui  manager 
din  întreprindere  - care  trebuie  să  dezvolte  potenţialul  uman  şi  productiv  al 
subordonaţilor,  sau  a unui  trainer  profesionist,  angajat  extern  - care  livrează 
servicii  de  formare,  de  evaluare  sau  de  instruire. 

în  ultima  vreme,  persoanele  active  devin  din  ce  în  ce  mai  conştiente  de 
importanţa  competenţei  lor  pentru  succesul  pe  piaţa  muncii.  De  aceea  ele 
fac  eforturi  mari  ca  să-şi  mărească  sau  diversifice  competenţele,  urmând  în 
mod  susţinut  diverse  forme  de  învăţământ  până  la  vârste  înaintate. 

în  paralel  cu  aceste  eforturi  individuale  pentru  dezvoltare  personală,  a 
apărut  şi  o adevărată  industrie  a şcolilor  de  perfecţionarea  adulţilor,  cu  două 
pieţe  distincte  - funcţie  de  partenerii  implicaţi  în  acţiune: 

1.  Grupa  „întreprindere  furnizoare  cu  clienţi  individuali”  - adică  un 
furnizor  de  servicii  pentru  dezvoltarea  personală  (SRL  etc.)  - şi  clienţii  săi 
persoane  fizice,  şi 

2.  Grupa  „întreprindere  furnizoare  cu  clienţi  întreprinderi”  - adică  un 
furnizor  de  servicii  pentru  dezvoltarea  personală  (SRL  etc.)  - şi  clienţii  săi 
colectivi,  sau  instituţii  (întreprinderi)  persoane  juridice. 

în  primul  caz  furnizorii  de  servicii  (SRL,  liberi  profesionişti  etc.)  încheie 
contracte  cu  persoane  fizice  şi  în  baza  lor  livrează  servicii  cum  ar  fi:  cărţi 
despre  motivare,  programe  pentru  învăţământul  la  distanţă,  ateliere  de  lucru 
individuale  (predare  personală)  sau  colective  (predare  în  grup)  pentru 
consiliere  în  domeniul  gestiunii  propriei  vieţi,  precum  şi  tehnici  de 
coaching,  din  care  fac  parte  printre  altele  şi  yoga,  artele  marţiale,  meditaţia 
şi  programele  de  fitness. 

în  al  doilea  caz  furnizorii  de  servicii  (SRL,  unităţi  de  învăţământ  etc.) 
încheie  contracte  cu  organizaţii  (întreprinderi,  şcoli,  administraţii  publice 
etc.)  şi  în  baza  lor  livrează  unor  grupuri  ce  pot  fi  foarte  mari  de  angajaţi,  de 
studenţi,  de  funcţionari  etc.,  servicii  cum  ar  fi:  programe  de  formare 
profesională,  programe  de  dezvoltarea  angajaţilor,  diverse  mijloace  de 
dezvoltare,  auto-evaluare,  feedback,  coaching  şi  mentoring.  Numărul 
clienţilor  pentru  astfel  de  servicii  a crescut  rapid  pe  mapamond,  ceea  ce  a 
dus  şi  la  creşterea  numărului  acestor  firme  furnizoare  de  servicii. 

Profitabilitatea  domeniului  a atras  firme  de  consultanţă  specializată  în 

dezvoltarea  personală  şi  firme  specializate  în  recrutarea,  organizarea  şi 
strategia  valorificării  resurselor  umane,  care  au  devenit  cu  toatele  furnizori 
de  servicii  pentru  dezvoltarea  personală.  De  asemenea  există  numeroase 
firme  mici  şi  chiar  persoane  autorizate  care  desfăşoară  activităţi 
independente,  oferind  servicii  de  consultanţă,  formare  şi  instruirea 
personalului. 

în  condiţiile  competiţiei  ascuţite  pe  piaţa  muncii  şi  pe  piaţa  economică, 
problema  dezvoltării  personale  s-a  extins  şi  în  domeniul  învăţământului. 

Astfel,  universităţile  americane  urmăresc  nu  doar  calificarea  studenţilor  în 

’ » > 

domeniile  strict  profesionale,  ci  şi  dezvoltarea  lor  personală.  Obiectivele 
acestei  preocupări  sunt: 

1 . Dezvoltarea  competenţelor  de  viaţă  şi  profesionale; 

2.  Stabilirea  şi  acceptarea  identităţii  personale; 

3.  Dezvoltarea  unor  relaţii  interpersonale  mature; 

4.  Precizarea  unor  scopuri  în  viaţă; 

5.  Obţinerea  autonomiei  şi  interdependenţei; 

6.  Dezvoltarea  integrităţii  de  caracter; 

7.  Gestionarea  emoţiilor; 

8.  însuşirea  cunoştinţelor  de  protecţie  personală  (autoapărare  fizică  şi 
mentală). 

Oricare  ar  fi  direcţia  în  care  se  desfăşoară  dezvoltarea  personală  - 
economică,  politică,  biologică  sau  organizatorică  - este  necesar  un  sistem 
de  evaluare  a progresului  realizat.  Acesta  înglobează,  printre  alte  repere: 
obiective  intermediare  şi  finale  de  atins,  strategii  sau  planuri  pentru 
atingerea  obiectivelor,  reguli  de  măsurare  şi  evaluarea  progresului,  precum 
şi  un  sistem  de  feedback  pentru  a sprijini  progresul  persoanelor  implicate. 
Evaluarea  se  face  cu  teste  (psihologice). 


1 .7.1 . Dezvoltarea 
personală  pentru 
antreprenori  şi 
manageri 


Dezvoltarea  personală  în  cadrul  unei  întreprinderi  are  două  laturi: 
avantajele  salariatului  şi  avantajele  întreprinderii. 

Pentru  angajaţi,  dezvoltarea  personală  produce  îmbunătăţirea 
satisfacţiei,  motivării  şi  loialităţii.  Angajaţii  influenţează  întreprinderea,  ca  să 
stabilească  programe  de:  echilibrarea  raportului  „timp  de  lucru  / timp  liber”, 
reducerea  stresului,  îmbunătăţirea  sănătăţii  personalului,  consiliere 
psihologică.  Pentru  rezolvarea  acestor  obiective  întreprinderea  foloseşte  (şi 
subvenţionează)  aceleaşi  metode  ca  cele  folosite  oricum  de  oameni  pentru 
petrecerea  inteligentă  a timpului  liber:  sport,  yoga,  arte  marţiale,  cursuri  de 
perfecţionare  etc. 

Pentru  întreprindere,  programul  de  dezvoltare  personală  reprezintă  o 
investiţie  în  factorul  uman  având  ca  scop  mărirea  productivităţii,  creşterea 
creativităţii  şi  calităţii.  Astfel  de  programe  urmăresc  dezvoltarea  carierei, 
creşterea  eficienţei  personale,  lucrul  în  echipă,  precum  şi  dezvoltarea  de 
competenţe.  Ele  nu  sunt  considerate  ca  un  cost,  ci  ca  o investiţie  pentru 
dezvoltarea  strategică  a companiei.  Accesul  angajaţilor  la  aceste  programe 
se  face  selectiv,  în  funcţie  de  valoarea  şi  potenţialul  viitor  al  angajatului. 

Interesul  comunităţii,  sau  în  sens  mai  restrâns  al  angajatorului 
(întreprinderii),  pentru  desvoltarea  personală  (adică  pentru  creşterea 
performanţelor  dar  implicit  şi  a venitului  personal)  a unor  indivizi  angajaţi, 
poate  părea  nelogică,  dat  fiind  părerea  generală  că  mărirea  salariului 
angajaţilor  echivalează  cu  scăderea  profitului  întreprinderii,  a averii 
patronului  etc.  în  realitate,  situaţia  economică  actuală  e mult  schimbată  faţă 
de  cea  tradiţională,  care  generase  părerea  amintită. 

Orice  antreprenor  sau  manager  de  la  o firmă  care  se  vrea  competitivă 
pe  piaţa  internaţională  ştie  că  succesul  unei  întreprinderi  se  datorează  mai 
mult  capitalului  uman  de  care  dispune,  calităţii  angajaţilor  ei,  decât  mărimii 
capitalului  financiar,  sau  accesului  avantajos  la  resurse  materiale  etc. 

Pe  măsură  ce  piaţa  mondială  s-a  dezvoltat  şi  a devenit  globală,  s-au 
schimbat  şi  orientările  şi  responsabilităţile  din  cadrul  întreprinderilor,  astfel 
că  răspunderea  dezvoltării  personale  s-a  transferat  de  la  întreprindere  la 
salariat.  Vestitul  specialist  în  probleme  de  management  Peter  Drucker  scria 
în  1999: 

„în  vremurile  actuale,  dacă  eşti  capabil  şi  ai  ambiţie,  poţi  ajunge  în 
posturile  cele  mai  înalte,  indiferent  unde  ţi-ai  început  cariera.  Dar 
posibilitatea  de  avansare  este  strâns  legată  de  responsabilitate.  Companiile 
de  azi  nu  mai  gestionează  carierele  angajaţilor;  muncitorii  moderni,  care 
creiază  şi  prelucrează  cunoştinţe,  trebuie  să  fie  şi  proprii  lor  şefi.  Fiecare 
om  este  răspunzător  pentru  modul  cum  îşi  gestionează  cariera,  ce  face  şi 
ce  nu  face,  dacă  continuă  să  facă  ce  făcea  până  acuma  sau  se  schimbă, 
cum  îşi  asigură  el  însuşi  participarea  la  procesul  productiv  (evitând  şomajul) 
pe  toată  întinderea  vieţii  active,  care  poate  dura  aproximativ  50  de  ani’. 

Azi  nu  mai  există  izolare  economică,  iar  oamenii  performanţi  (necesari 
pentru  succesul  întreprinderii)  au  un  nivel  de  educaţie  ridicat,  sunt  conştienţi 
de  valoarea  muncii  lor.  Un  bun  manager  sau  antreprenor  are  interesul 
economic  ca  fiecare  subordonat  să  se  ridice  de  la  rolul  de  servitor  umil 
(situaţie  caracteristică  sistemelor  vechi  de  producţie)  la  nivelul  de 
colaborator,  adică  un  angajat  responsabil  şi  creativ,  care  să  contribuie  la 
progresul  şi  profitul  întreprinderii.  Aşa  că  şeful/  patronul  nu  mai  poate  să  se 
poarte  cu  angajaţii  ca  un  feudal,  în  mod  despotic,  ci  dimpotrivă,  e nevoit  să 
devină  un  fel  de  prieten  sau  rudă  mai  mare,  mai  pricepută.  Altfel  - rămâne 
fără  forţa  de  muncă  valoroasă! 

Trebuie  precizat  însă  că  în  noile  condiţii  existente  pe  piaţă,  ambele  părţi 
- pe  de  o parte  antreprenorii  sau  managerii,  pe  de  alta  salariaţii  - au  atât 
drepturi  cât  şi  îndatoriri.  Ambii  parteneri  au  responsabilităţi  atât  individuale, 
cât  şi  reciproce.  Orice  întreprindere  modernă  trebuie  să  recunoască  faptul 
că  dezvoltarea  personală  a salariaţilor  ei  creează  valoare  economică: 
performanţa  companiei  nu  mai  depinde  de  înţelepciunea  sau  „geniul” 
câtorva  şefi  atotputernici,  ci  de  iniţiativa,  creativitatea  şi  abilităţile  tuturor 
angajaţilor. 

Pe  de  altă  parte,  şi  angajaţii  trebuie  să  recunoască  faptul  că  în  sarcina 
lor  de  muncă  se  include  şi  dezvoltare  personală,  inclusiv  învăţarea 
continuă.  Salariaţii  care  nu  mai  fac  faţă  cerinţelor,  nu  mai  rezistă  stresului, 
nu  participă  constructiv  şi  creativ  la  bunul  mers  al  întreprinderii,  ci  doar 
consumă  idei  fără  a crea  şi  ei  ceva,  care  aşteaptă  să  le  spună  „şeful”  ce  au 
de  făcut,  devin  urgent  şomeri.  Astfel  de  angajaţi  fie  îşi  schimbă  mentalitatea 
şi  se  adaptează  noilor  cerinţe  - care  nu  mai  sunt  ale  şefului,  ci  ale  lumii  - 
fie  vor  găsi  doar  munci  slab  plătite,  pentru  necalificaţi,  servitori  etc. 

In  felul  acesta,  dezvoltarea  personală  a evoluat  de  la  nivelul  gestionării 
centralizate,  condusă  de  întreprindere,  spre  a fi  o preocupare 
descentralizată,  a cărei  responsabilitate,  conducere  şi  desfăşurare  revine 
fiecărui  salariat.  Obiectivele,  căile  de  acces,  stilul  de  viaţă,  priorităţile 
carierei  trebuie  permanent  adaptate  şi  reechilibrate  de-a  lungul  vieţii  active. 

Primul  om  de  ştiinţă  care  a evidenţiat  necesitatea  dezvoltării  personale 
la  locul  de  muncă  a fost  Abraham  Maslow  (1908-1970).  El  a stabilit 
„piramida  necesităţilor  personale”,  având  în  vârf  necesitatea  de  auto- 
împlinire,  definită  ca:  „...  dorinţa  omului  de  a deveni  ceea  ce  este  el  de  fapt, 
tot  ceea  ce  este  capabil  să  devină”.  Maslow  credea  că  doar  un  mic  număr 
de  oameni  sunt  în  stare  să  se  auto-împlinească  (aproximativ  1%  dintr-o 
populaţie!).  De  aceea  lumea  a înţeles  greşit  că  „dezvoltarea  personală”  s-ar 
referi  numai  la  o minoritate,  aflată  la  vârful  piramidei  ierarhice,  în  timp  ce 
pentru  restul  masei  de  angajaţi  ar  fi  suficiente  siguranţa  locului  de  muncă  şi 
condiţii  bune  de  muncă.  în  realitate,  autodezvoltarea  este  posibilă  oricui  şi 
constituie  o sarcină  a tuturor  oamenior. 


16 

1.7.2.  Situaţia  din 

tara  noastră  La  noi  în  ţară,  aspectul  individual  al  auto-dezvoltării  personale  este  în 

suferinţă  din  cauza  slăbiciunii  sistemului  educaţional.  Nici  părinţii,  nici 
cadrele  didactice  de  orice  nivel,  nu  cunosc  decât  în  mod  amatoricesc  şi  pe 
sponci  conceptul,  avantajele  şi  mijloacele  de  lucru  ale  dezvoltării  personale. 

în  schimb,  la  presiunea  firmelor  multi-naţionale  şi  organismelor  UE,  s-a 
dezvoltat  destul  de  mult  numărul  firmelor  private  din  domeniul  livrărilor  de 
servicii  pentru  dezvoltare  personală  a angajaţilor  din  întreprinderi  etc. 

Pentru  creerea  unui  cadru  ştiinţific  şi  practic  bine  structurat  al  noului 
domeniu  educaţional,  Centrul  CASA  pentru  studierea  educaţiei  cu  ajutorul 
Artelor  Marţiale,  al  Universităţii  din  Bucureşti,  are  un  program  de  studii  în 
această  direcţie.  Astfel,  CASA  desfăşoară  o activitate  susţinută  pentru 
sensibilizarea  studenţilor  faţă  de  problema  dezvoltării  personale,  cu  ajutorul 
cursurilor  practice  de  Team-building  şi  a celor  de  protecţie  personală 
(autoapărare). 


17 


2.  SPIRITUL  DE  ECHIPĂ 


2.1.  Competiţie  sau  colaborare? 

2.2.  Lucrul  în  echipă 

2.3.  Principiile  de  bază  ale  muncii  în  echipă 

2.4.  Pericole  şi  obstacole 

2.5.  Cum  se  formează  spiritul  de  echipă? 


2.1.  Competiţie 
sau  colaborare? 


Orice  român  este  mai  performant  decât  un  străin;  dar  orice  pereche  de 
români  e mai  puţin  perf ornantă  decât  o pereche  de  străini !? 


Mentalitatea  obişnuită  acum  la  noi  (în  şcoală,  familie,  societate)  este  cea 
individualistă.  Şcoala  actuală  ne  învaţă:  fiecare  face  şi  drege  pentru  el; 
ceilalţi  sunt  concurenţi  sau  duşmani  - nu  oportunităţi  sau  avantaje 
potenţiale. 

Şcoala  tradiţională  îi  învaţă  pe  copiii  să  fie  individualişti,  iar  deceniile  de 
dictaturi  i-au  învăţat  pe  adulţi  că  angajarea  şi  colaborarea  cu  alţi  oameni, 
pentru  o cauză  neagreată  de  autorităţi,  le  poate  aduce  necazuri  mari 
(închisoare,  torturi  etc.)  în  loc  de  satisfacţii. 

Din  păcate,  situaţia  nu  este  mai  bună  nici  în  capitalismul  visat  de  români 
atât  de  multă  vreme.  Piaţa  capitalistă  liberă,  deşi  inventată  de  creştinii 
protestanţi  ca  o expresie  a spiritului  de  dreptate  în  acţiune,  are  în  practică  o 
influenţă  distructivă  asupra  eticii  sociale,  din  cauza  că  încurajează 
atitudinea  „eu  mai  întâi,  iar  ceilalţi  nu  contează”.  Când  indivizii  devin 
antisociali,  aruncă  gunoiul  la  întâmplare,  pun  difuzoarele  să  zbiere,  sau  sunt 
agresivi,  nu  fac  altceva  decât  să  aplice  în  practică  mentalitatea  egoistă  a 
capitalismului. 

Motivarea  actuală  a şcolarilor  cu  premiile  de  la  sfârşitul  anului,  în  care 
scopul  este  depăşirea  colegilor,  implică  şi  rateurile  educative.  însă  adeseori 
tocmai  foştii  repetenţi  ajung  mai  târziu  bogătaşi,  politicieni  etc.,  adică  ei  nu 
erau  proşti,  ci  doar  victimele  unui  sistem  pedagogic  greşit. 

Dar  şi  în  această  direcţie  există  nuanţe:  individualismul  poate  fi  înţeles  în 
două  feluri.  Unul  din  ele  este  noţiunea  anglo-saxonă  a valorii  liberale,  care 
pune  accentul  pe  afirmarea,  creativitatea  şi  calităţile  individului,  care  îşi 
urmăreşte  interesele  în  mod  liber,  independent  şi  în  competiţie  (bine 
reglementată)  cu  ceilalţi,  însă  astfel  că  suma  activităţilor  individuale  să 
creeze  prosperitatea  întregii  societăţi.  Celălat  fel  este  o lipsă  totală  de 
sistematizare,  organizare  sau  etică,  în  care  fiecare  face  ce  vrea,  într-o 
competiţie  în  care  regulile  nu  există  sau  nu  se  respectă. 

Dacă  în  primul  caz  apare  un  cadru  în  care  se  pot  dezvolta  calităţile 
umane  ale  fiecărui  individ  şi  se  asigură  propăşirea  societăţii  în  ansamblu,  în 
al  doilea  caz  e vorba  de  apucături  mai  degrabă  apropiate  de  animale,  care 
transformă  societatea  respectivă  într-o  junglă.  în  ultimii  ani  la  noi  a fost 
aleasă  cea  de  a doua  orientare,  bazată  pe  meschinărie,  egoism  îngust  şi 
fără  orizont,  cu  socoteli  pe  termen  scurt,  unde  nu  se  urmăreşte  depăşirea 
concurenţei  ci  distrugerea  ei,  iar  individul  nu  consideră  că  are  vreo 

responsabilitate,  ci  doar  drepturi  - care  de  obicei  le  încalcă  pe  cele  ale 
vecinului.  în  situaţiile  de  cooperare  - ceilalţi  depind  de  succesul  tău.  în 
situaţiile  de  concurenţă,  ceilalţi  speră  ca  tu  să  eşuezi  („să-ţi  moară  capra”). 

Dintr-o  serie  de  motive  românii  au  concepţii  marcat  individualiste,  în  care 
solidaritatea  sau  chiar  ideea  de  comunitate  sunt  foarte  rare  şi  arborate 
numai  de  formă,  sau  ca  să  mascheze  interese  cât  se  poate  de  personale. 
Oamenii  nu  se  asociază  pentru  că  nu  există  cultura  asta.  Trebuie  să  se 
înţeleagă  că  nu  e nici  o ruşine  să  faci  ceva  voluntar,  să  ajuţi  pe  cineva  fără 
ca  acesta  să-ţi  dea  ceva  în  schimb  - adică  o răsplată  sau  o „şpagă”  cât  de 
mică. 

Neştiinţa  adulţilor  de  a comunica  şi  de  a stabili  relaţii  interpersonale 
folositoare,  imprimată  în  subconştient  de  nevoia  supravieţuirii  atât  în 
societatea  totalitară  trecută,  cât  şi  în  actualul  capitalism  sălbatic  de  la  noi,  a 
devenit  periculos  de  contraproductivă  în  epoca  de  azi,  bazată  pe  libertate, 
democraţie,  competiţie  deschisă,  informaţie,  comunicare  - totodată  însă  şi 
pe  o luptă  nemiloasă  la  scară  globală  pentru  „resurse”  (materii  prime, 
energie,  apă  etc.).  Izolarea  indivizilor  contribuie  şi  la  alienarea  lor:  apar 
depresii,  frica  de  viaţă,  neputinţa,  senzaţia  de  persecuţie,  agresivitatea  etc. 
„ Românii  sunt  un  popor  ciudat:  cu  cât  îi  cunoşti  mai  bine,  cu  atât  îi  înţelegi 
mai  puţini"  declara  odată  Jonathan  Scheele,  reprezentantul  UE  în  România. 

Conform  unei  statistici  recente,  80%  din  populaţia  României  ar  avea 
nevoie  de  un  tratament  psihiatric,  sau  cel  puţin  de  consiliere 
comportamentală. 

Condiţiile  actuale  s-au  schimbat  nu  doar  la  nivelul  individual,  ci  şi  în 
domeniul  economiei.  Mediul  de  afaceri  modern  nu  mai  permite  succesul 
întreprinderilor  în  care  deciziile  se  iau  lent,  din  cauza  centralizării  ierarhice. 
Pentru  succes  este  nevoie  de  iuţeală:  „nu  mai  e ca  înainte,  când  era 
valabilă  regula  cu  peştele  cel  mare  care  înghite  pe  cel  mic;  acuma  cel  rapid 
înghite  pe  cel  lent’  zicea  un  manager  de  la  firma  General  Motors. 

Centralizarea  deciziilor  înseamnă  o povară  suplimentară  pentru  şefi  şi 
este  frustrantă  pentru  subordonaţii  care  trebuie  să  aştepte  „venirea 
aprobării  de  sus”.  Ei  simt  că  „părerea  lor  nu  contează”,  că  nu  sunt  apreciaţi 
la  justa  lor  valoare,  iar  ca  urmare  le  scade  motivaţia  şi  performanţa 
întreprinderii  se  prăbuşeşte.  „Când  în  jurul  oamenilor  sunt  ridicate  garduri  - 
ei  devin  oii".  într-o  cultură  tradiţională,  rolul  individului  este  să  îndeplinească 
sarcinile  trasate  de  şefi.  într-o  organizaţie  performantă,  individul  are  rolul  de 
a-şi  asuma  un  rezultat,  şi  prin  urmare,  de  a face  ce  trebuie  pentru  obţinerea 
acestuia. 

Gâştele  migratoare  zboară  mii  de  kilometri  în  formaţii  cu  forma  de  V. 
Dând  din  aripi,  o gâscă  produce  un  curent  de  aer  ascendent  care  o 
susţine  şi  pe  cea  din  spatele  ei.  De  aceea,  consumând  acelaş  efort, 
gâştele  în  formaţie  înaintează  cu  70%  mai  repede  decât  o gâscă  izolată, 
care  zboară  singură.  Dacă  iese  accidental  din  formaţie,  gâscă  simte 
imediat  diferenţa  - şi  revine  imediat  în  stol. 

Gâscă  din  vârful  formaţiei  trage  stolul  după  ea,  dar  oboseşte  mai 
repede  căci  nu  beneficiază  de  avantajul  evidenţiat  mai  înainte.  Când  nu 
mai  poate  menţine  viteza,  se  retrage  în  mijlocul  formaţiei  pentru  a se 
odihni,  şi  o alta  îi  ia  locul  în  faţă.  Tot  timpul  gâştele  din  stol  gâgâie,  pentru 
a o incuraja  pe  cea  din  vârful  formaţiei  să  menţină  viteza  mare  şi  să  le 
„tragă  ” după  ea. 

Când  una  din  ele  se  îmbolnăveşte  sau  este  rănită  (de  exemplu 
împuşcată),  două  colege  ies  din  formaţie  şi  o însoţesc,  pentru  a o ajuta  şi 
proteja.  Ele  rămân  cu  gâscă  suferindă  până  când  îşi  revine  sau  moare, 
apoi  continuă  drumul  cu  alt  stol. 

Morala:  Dacă  oamenii  ar  avea  minte  măcar  cât  o gâscă,  ar  învăţa 
ceva  de  la  ele! 

2.2.  Lucrul  în 
echipă 


Unirea  face  puterea ! 


Din  cauza  acestor  deficienţe  grave  de  purtare,  se  impune  reconsiderarea 
atitudinii  oamenilor  - în  special  de  la  noi  - unii  faţă  de  ceilalţi  şi  promovarea 
la  scară  mare  a unor  altfel  de  relaţii,  mai  plăcute  şi  mai  productive,  bazate 
pe  coeziune,  pe  solidaritate  şi  lucrul  în  echipă.  în  noile  condiţii  de 
cooperare,  munca  şi  societatea  devin  mult  mai  performante  decât  în  cele 
bazate  pe  individualism  şi  competiţie,  din  cauza  efectului  sinergie 
(conform  căruia  suma  e mai  mare  decât  rezultă  din  simpla  adunare  a 
părţilor). 

în  cadrul  unei  echipe  adevărate,  sau  al  unei  comunităţi  performante,  sau 
al  unei  naţiuni  competitive,  individul  contribuie  conştient  şi  benevol  la 
succesul  general,  fără  a fi  interesat  în  primul  rând  de  succesul  sau  gloria 
personală.  Egoismul,  dependenţa  şi  controlul  superiorilor  este  înlocuit  cu 
parteneriatul,  responsabilitatea  şi  implicarea  personală  în  rezultatele  echipei 
(întreprinderii,  naţiunii). 


în  epoca  actuală,  pentru  a reuşi  să  supravieţuiască,  o întreprindere,  un 
grup,  o naţiune,  necesită  obligator  aportul  general  de  gândire  şi  creativitate 
a tuturor  salariaţilor,  membrilor  sau  cetăţenilor  respectivi  - ca  astfel  sa 
devină  mai  competitivă  decât  concurenţa.  Nu  puterea  armelor,  sau  numărul 
de  indivizi  etc.  va  decide  soarta  şi  viitorul  naţiunilor,  ci  forţa  lor  intelectuală  - 
bazată  pe  contribuţia  mintală  a tuturor  membrilor  lor. 

O echipă  performantă  este  un  grup  interactiv  de  indivizi  care  îşi  valorifică 
din  plin  talentele  şi  capacităţile  productive,  deoarece  le  sunt  valorificate 
ideile.  Respectul  de  care  se  bucură  le  creşte  responsabilitatea.  Buna 
circulaţie  a informaţiilor  duce  la  niveluri  ridicate  de  încredere  şi 
responsabilitate.  Timpul  disponibil  este  folosit  eficient.  Activitatea  fiecărui 
membru  are  stabilite  limite  precise,  ceeace  creează  libertatea  şi 
responsabilitatea  realizării  sarcinilor  în  mod  eficient.  Există  un  mare  grad  de 
autoconducere  individuală,  având  ca  rezultat  luarea  deciziilor  în  grup,  cu 
efecte  benefice  asupra  performanţelor  echipei. 

Acestea  sunt  nu  doar  mai  mari  decât  suma  performanţelor  membrilor  ei, 
ci  superioare  şi  faţă  de  ale  organizaţiei  ierarhic  superioare  din  care  face  ea 
parte  - doarece  o echipă: 

1 . Are  o capacitate  mai  mare  de  a rezolva  eficient  problemele 
complexe  care  necesită  opinii  şi  cunoştinţe  diferite; 

2.  Se  orientează  spre  anumite  obiective  mai  repede  decât  o poate  face 
întreprinderea  sau  organizaţia  în  ansamblu; 

3.  îşi  poate  stabili  mai  rapid  o viziune  şi  un  scop  propriu; 

4.  Valorifică  mai  eficient  resursele  personale  de  care  dispun  membrii; 

5.  E un  mediu  de  învăţare  excelent;  oferă  membrilor  ei  posibilităţi  mai 
bune  de  a-şi  dezvolta  capacităţile  personale; 

6.  Poate  fi  uşor  formată,  dizolvată,  reorganizată  şi  redimensionată; 

7.  Cultivă  loialitatea,  funcţionând  după  principiul  „toţi  pentru  unul  şi 
unul  pentru  toţi’. 

8.  Poate  controla  bine  comportamentul  membrilor  săi  prin  norme  proprii 
(presiunea  grupului),  favorizând  delegarea  sarcinilor. 


Un  aspect  important  al  formării  spiritului  de  echipă,  al  solidarităţii  şi 
responsabilităţii,  este  accesul  tuturor  membrilor  la  un  volum  cât  mai  mare 
de  informaţii  pertinente  despre  activitatea  echipei  şi  a organizaţiei  din 
care  ea  face  parte.  De  altfel  „ dorinţa  de  a cunoaşte  creşte  mereu;  este 
precum  focul,  care  trebuie  mai  întâi  aprins  de  un  factor  extern,  după  care 
însă  se  extinde  singur Oamenii  bine  informaţi  iau  decizii  bune  şi  îşi  asumă 
responsabilitatea  pentru  ce  fac.  Informaţiile  care  se  difuzează  in  cadrul 
echipei  trebuie  să  fie  unele  potrivite,  date  la  momentul  potrivit,  iar  membrii 

echipei  trebuie  să  le  preţuiască  şi  să  nu  le  risipească. 

într-o  echipă  membrii  au  atât  roluri  oficiale,  cât  şi  neoficiale.  Cele  oficiale 
sunt  definite  de  responsabilităţile  profesionale,  iar  cele  neoficiale  se 
stabilesc  din  cauza  talentelor  şi  îndemânărilor  înăscute  cu  care  fiecare 
membru  contribuie  la  activitatea  echipei.  Astfel,  unii  oameni  au  multe  idei, 
alţii  sunt  mai  domoli  şi  mai  practici,  alţii  au  talent  la  organizare  etc.  Echipa 
ar  trebui  să  identifice  şi  aptitudinile  care  lipsesc  membrilor  ei,  implicaţiile  lor 
asupra  rezultatelor  echipei  şi  eventual  modul  de  remediere  a acestor  lipsuri. 

Activitatea  unei  echipe  se  poate  îmbunătăţi  cu  ajutorul  evaluărilor 
periodice  a modului  în  care  echipa  funcţionează  ca  ansamblu  (nu  cum  îşi 
îndeplineşte  sarcinile  de  producţie  - aceasta  oricum  se  face). 

Relaţiile  din  cadrul  unei  echipe  satisfac  următoarele  nevoi  umane  de 
bază. 

- de  integrare  (să  facă  parte  dintr-un  grup); 

- de  control  (să  cunoască  limitele  între  care  poate  acţiona  în 
siguranţă); 

- de  afecţiune  (sa  fie  băgat  în  seamă,  iubit). 

Avantajele  lucrului  în  echipă  faţă  de  activitatea  individuală  sunt:  creşterea 
productivităţii,  a fericirii,  a profitului  - atât  pentru  fiecare  individ,  cât  şi  pentru 
grup  în  ansamblu. 


Orice  grup  de  oameni  se  adună  pentru  realizarea  unor  ţeluri  comune 
specifice,  cunoscute  şi  acceptate  de  toţi  participanţii.  Când  organizaţia  are 
un  ţel  clar  şi  interesant  pentru  membrii  ei,  aceştia  se  mobilizează, 
entuziasmul  le  creşte,  apropierea  de  succes  creează  o stare  de  spirit 
constructivă,  plină  de  bucurie.  Fiecare  membru  al  echipei  vrea  să  participe 
la  efort  şi  la  succes. 

Scopul  comun  poate  fi  atins  prin  acţiunea  coordonată  a participanţilor, 
desfăşurată  conform  unor  reguli. 

Cele  4 principii  de  bază  esenţiale  pentru  succesul  unei  echipe  sunt: 

1 . Preocuparea  generală  pentru  soluţionarea  problemelor  comune: 
este  un  proces  de  utilizarea  minţii,  creativităţii,  logicii  şi  prevederii  fiecărui 
jucător,  pentru  ca  toţi  membrii  grupului  să  participe  la  îndeplinirea  unei 
sarcini  date  (cunoascută  şi  acceptată).  Pentru  succesul  muncii  şi  pentru 
dezvoltarea  spiritului  de  echipă  e nevoie  ca  deciziile  privind  activitatea 
grupului  să  fie  luate  în  comun,  nu  să  se  facă  doar  recomandări  în  comun  - 
iar  apoi  deciziile  să  fie  luate  de  un  şef.  Faptul  că  orice  decizie  luată  de 
echipă  are  efecte  şi  consecinţe  - nu  toate  plăcute  - va  fi  resimţit  de  membri 
sub  forma  unui  stres  emoţional  şi  material,  care  până  la  urmă  căleşte 
echipa  şi  o învaţă  să  acţioneze  mai  eficient.  Baza  morală  şi  etică  pentru 
luarea  deciziilor  responsabile  o constituie  valorile  personale  ale  membrilor 
echipei  şi  cele  corporative.  Direcţia  de  acţiune  este  dată  de  viziunea 
organizaţiei  tutelare  (societatea,  compania). 

2.  Comunicarea : este  acţiunea  de  transmiterea  unei  informaţii  (pe 
cale  verbală  sau  ne-verbală)  către  alţii.  Comunicarea  are  două  sensuri:  ea 
include  nu  doar  exprimarea  ideilor  proprii,  ci  şi  necesitatea  de  a-i  asculta 
activ  pe  ceilalţi,  când  îşi  expun  ideile  lor.  Coechipierii  nu  fac  aceiaşi 
greşeală  de  doua  ori 

3.  Cooperarea:  înseamnă  munca  împreună  şi  într-ajutorarea,  pe  baza 
respectării  şi  folosirii  reciproce  a ideilor  celor  implicaţi.  Coechipierii  ştiu  bine 
ce  au  de  făcut,  munca  lor  fiind  planificată  şi  coordonată,  monitorizată  şi 
controlată.  Ei  anticipează  problemele. 


2.3.  Principiile 
de  bază  ale 
muncii  în  echipă 

4.  încrederea : fiecare  membru  al  echipei  se  bazează  pe  susţinerea  fie 
emoţională,  fie  corporală,  a celorlalţi  membri,  pentru  ca  în  timpul  acţiunii  să 
se  simtă  în  siguranţă.  Coechipierii  deja  formaţi  nu  mai  consideră  în  mod 
pesimist  că  o sarcină  nouă  e imposibilă  (şi  nu  găsesc  scuze  sau  motive  în 
acest  sens),  ci  au  încredere  (pe  baza  experienţei  comune)  că  vor  găsi  o 
soluţie.  Totodată  ei  iau  în  consideraţie  atât  problemele  colegilor,  cât  şi  cele 
din  afara  echipei. 

Munca  în  echipă  se  bazează  pe: 

1 . Delegarea  funcţiei  de  conducere,  de  la  un  şef  - către  echipă,  astfel 
că  tot  managementul  tactic,  operativ,  ajunge  să  fie  efectuat  de  membrii 
echipei,  iar  şeful  se  va  ocupa  numai  de  managementul  strategic. 

2.  Clarificarea  detaliată  a cadrului  organizatoric,  de  valori,  de 
obiective,  de  performanţe  - în  care  se  desfăşoară  activitatea  echipei. 

3.  Democratizarea  informaţiilor  şi  a creativităţii:  toate  informaţiile  vor 
fi  puse  la  dispoziţia  nelimitată  a tuturor  membrilor  echipei;  fiecare  membru 
are  sarcina  să  contribuie  în  vreun  fel  la  alimentarea  echipei  cu  gândire 
creativă. 

4.  Creşterea  performanţelor  productive,  individuale  şi  colective  ale 
indivizilor  şi  ale  grupului. 

5.  Scăderea  cheltuielilor  de  orice  fel  (de  producţie,  de  personal,  de 
şcolarizare,  de  marketing,  de  sănătatea  muncii  etc.)  necesare  pentru 
obţinerea  rezultatelor. 

6.  Creşterea  nivelului  de  satisfacţie  (fericire)  atât  a membrilor  echipei 
(prin  venituri  echitabile,  recompense  meritate  etc.),  cât  şi  al  colegilor  şi 
superiorilor  de  la  toate  nivelurile  ierarhice,  sau  al  clienţilor.  De  exemplu, 
după  terminarea  unei  activităţi,  echipa  va  sărbători  evenimentul  într-un  fel 
oarecare.  O sărbătorire  bine  organizată  contribuie  mult  la  cimentarea 
relaţiilor  între  membrii  echipei.  Oamenii  au  şi  nevoi  umane,  a căror 
satisfacere  e o condiţie  importantă  pentru  obţinerea  devotamentului  şi 
dedicaţiei  lor  pentru  interesul  comun.  Echipierii  simt  nevoia  să  fie  apreciaţi, 
aşa  că  spiritul  de  echipă  poate  fi  mult  întărit  dacă  periodic  membrii  îşi 
recunosc  şi  apreciază  reciproc  activitatea  şi  aportul  fiecăruia  la  efortul 
colectiv. 

Pentru  succes,  o echipă  are  nevoie  de: 

- O misiune  clar  stabilită  şi  însuşită  de  membri; 

- Resurse  umane  şi  materiale  adecvate; 

- Proceduri  de  lucru  clar  stabilite  şi  însuşite  de  membri; 

- Principii  de  lucru  comune  şi  însuşite  de  membri; 

- Clarificarea  sarcinilor  şi  aprecierea  rolului  fiecărui  membru  al  echipei; 

- Relaţii  deschise,  de  comunicare  multilaterală  şi  înţelegere  reciprocă; 

- Adaptabilitate  şi  creativitate; 

- Moral  bun  şi  satisfacţie. 

Misiunea  este  ce  face  echipa,  scopul  existenţei  sale. 

Procedurile  de  lucru  sunt  activităţile  cu  ajutorul  cărora  echipa  (membrii 
ei)  vor  îndeplini  misiunea.  O procedură  importantă  este  modul  cum  se  iau 
deciziile  în  echipă. 

Principiile  de  lucru  stabilesc  modul  în  care  membrii  echipei  vor  lucra 
împreună  şi  mai  ales  felul  în  care  se  vor  trata  reciproc.  Regulamentul  de 
funcţionare  al  echipei  ar  putea  fi  astfel: 

- Toţi  membrii  echipei  se  vor  trata  mereu  cu  respect  şi  demnitate; 

- Toţi  membrii  echipei  au  răspundere  egală  pentru  rezultatele  echipei; 

- Membrii  echipei  vor  evita  limbajul  necorespunzător  şi  vor  accepta 

divergenţele  de  opinii; 

- Membrii  echipei  se  vor  distra  cât  mai  mult,  fără  a-şi  face  bancuri 

neprincipiale. 

2.4.  Pericole  şi 
obstacole 


Munca  în  echipă  are  însă  şi  destule  şanse  să  nu  corespundă  practic 
concepţiei  optimiste  (dar  realistă!)  prezentate  mai  înainte.  O echipă  nu 
funcţionează  bine  de  la  sine,  doar  pentru  că  a fost  creată. 

Unul  din  motivele  eşecului  pot  fi  încercările  naturale  şi  inevitabile  ale  unor 
membri  de  a-i  înşela  pe  colegi,  muncind  mai  puţin  decât  le  revine  din 
împărţirea  judicioasă  şi  echitabilă  a sarcinilor  echipei.  Acest  defect  public  se 
numeşte  „ lene  socială"  (lenea  „personală”  fiind  cea  referitoare  la  activitatea 
privată).  Chiulangii  îi  silesc  pe  ceilalţi  coechipieri  să  facă  eforturi 
suplimentare  pentru  a le  compensa  lipsurile,  astfel  ca  sarcina  echipei  să  fie 
totuşi  îndeplinită.  Lenea  socială  a unora  provoacă  nemulţumirile  celorlalţi  şi 
poate  duce  la  destrămarea  echipei. 

Un  alt  pericol  îl  constituie  posibilitatea  unor  factori  neraţionali  de  a 
influenţa  în  mod  disproporţionat  de  mare  modul  cum  se  iau  deciziile 
grupului:  ierarhia  („şeful  are  totdeauna  dreptate”),  personalităţile  puternice 
(de  exemplu  „blondele”  şi  „kilogramele”  impresionează),  identitatea  de  grup 
(vezi  suporterii  echipelor  de  fotbal),  cultura  naţională  (vesticii  sunt  mai 
individualişti,  esticii  mai  colectivişti). 

în  procesul  de  formare  al  unei  echipe  pot  apare  dificultăţi  şi  frustrări 
printre  membri,  deoarece: 

- îndrumările  date  pentru  rezolvarea  problemelor  ce  apar  inevitabil  când  se 
formează  o echipă  au  fost  insuficiente,  sau  n-au  fost  înţelese; 

- Aşteptările  iniţiale  nu  corespund  realităţii; 

- Atitudinea  participanţilor  întârzie  să  se  transforme,  echipa  tot  nu  apare; 

- Participanţii  sunt  îngrijoraţi  că  procesul  de  formare  va  eşua; 

- Oamenii  se  tem  de  eşecul  personal  (că  vor  părea  incompetenţi  în  noile 
condiţii). 

Toţi  ce  implicaţi  în  formarea  echipei  trebuie  să  se  aştepte  la  apariţia 
inevitabilă  a dificultăţilor  şi  frustrărilor,  şi  apoi  să  manifeste  bunăvoinţă, 
răbdare,  voinţă,  pentru  a le  depăşi.  Diverse  trucuri  didactice  pot  ajuta.  De 
exemplu,  când  un  membru  constată  că  a făcut  o greşeală,  sună  dintr-un 
fluier  - anunţând  astfel  echipa  că:  şi-a  dat  seama  că  a greşit,  şi  face  tot  ce 
trebuie/  poate  pentru  corectarea  greşelii  şi  evitarea  repetării  ei. 

Pe  de  altă  parte,  o greşeală  poate  fi  şi  dovada  schimbării  de  mentalitate, 
a ieşirii  din  rutină,  a exersării  capacităţii  de  inovare  - deci  a mersului  pe 
drumul  cel  bun.  (Nu  vorbim  aici  de  greşelile  de  neatenţie,  sau  de  cele 
datorate  incompetenţei  - ci  de  cele  legate  de  încercarea  de  autodepăşire). 

Trebuie  însă  accentuat  faptul  că  schimbarea  mentalităţii  şi  adaptarea 
indivizilor  la  condiţii  noi  nu  se  poate  face  rapid,  ci  constituie  un  proces 
mintal  dificil  care  necesită  timp  - adică  răbdare,  bani  etc.  Orice  om  cu 
experienţă  de  viaţă  ştie  treaba  asta.  lată  ce  zicea  şi  un  filozof  antic:  „ Nimic 
serios  nu  se  creează  spontan,  aşa  cum  nici  fructul  nu  apare  dintr-o  dată. 
Pentru  a avea  un  fruct,  trebuie  să  aştepţi  să  înflorească,  să  rodească,  apoi 
să  se  coacă." 


2.5.  Cum  se 
formează 
spiritul  de 
echipă  ? 


Evitarea  şi  corectarea  acestor  dificultăţi  de  creştere  (sau  „pericole”) 
normale,  naturale,  inevitabile,  constituie  o sarcină  permanentă  a 
conducătorilor  şi  coordonatorilor  echipelor,  dar  şi  a educaţiei 

Teambuilding. 


Toate  bune,  dar  practic,  cum  poate  apare  „echipa”  şi  mentalitate 
specifică  ei? 

în  contrast  cu  concepţia  individualistă  a pedagogiei  tradiţionale  de  la  noi 
(dar  răspândită  şi  pe  la  alţii),  în  străinătate  au  apărut  idei  despre  un  nou  fel 
de  educaţie,  care  valorifică  avantajele  acţiunii  în  echipă,  ale  lucrului  în 
colectiv  la  proiecte  comune.  Ea  caută  să  înveţe  oamenii  să  colaboreze 
eficient  cu  alţi  indivizi,  să-şi  subordoneze  interesul  personal  în  folosul  celui 
colectiv. 

Ideea  n-a  rămas  doar  pe  hârtie.  In  ţările  avansate  ea  se  aplică  cu  mare 
succes,  deşi  nici  acolo  nu  e o educaţie  de  masă.  Pe  baza  ei  se  educă  (şi  re- 
educă) numeroşi  tineri,  adulţi  cu  cele  mai  variate  vârste  şi  profesii, 
delicvenţi  minori,  handicapaţi  etc. 

Pentru  ca  o adunătură  de  indivizi  disparaţi,  care  poate  nici  nu  se  cunosc 
unii  pe  alţii,  să  devină  coechipieri  şi  să  participe  eficient  la  o activitate 
colectivă  cu  un  scop  comun  asumat  de  toţi,  ori  pentru  ca  într-o  comunitate 
să  apară  coeziunea  socială  şi  atitudinea  civică  responsabilă,  e necesară 
spargerea  barierelor  psihologice  şi  inhibiţiilor  naturale  care  despart  oamenii, 
înainte  ca  ei  să  poată  naşte  soluţii  eficace  la  problemele  ridicate  în  faţa 
grupului,  sau  să  participe  la  o schimbare  socială  în  comunitate,  e nevoie  să 
apară  între  participanţi  o încredere  reciprocă  şi  o comunicare  reală,  să-şi 
schimbe  mentalitatea  tradiţional  condusă  de  instincte,  frică,  neîncredere 
etc. 

De  asemenea,  nevoia  de  toleranţă,  înţelegere  şi  acceptarea  necesităţilor 
sau  drepturilor  celor  de  altă  etnie,  sau  culoare,  sau  cultură  etc.,  impun 
renunţarea  la  unele  apucături  primitive,  egoiste,  distructive,  instinctuale. 

Dacă  e lăsată  să  se  facă  de  la  sine,  o astfel  de  schimbare  poate  dura 
zeci  de  ani,  iar  uneori  nici  nu  se  mai  face:  datorită  conflictelor  interne  (care 
atrag  ca  un  magnet  pe  cele  externe),  comunitatea  (grupul)  dispare  înainte 
de  a se  schimba,  măturată  de  „străinii”  mai  competitivi. 

Din  contră,  schimbarea  dirijată  (prin  educaţie)  se  poate  face  mult  mai 
repede.  însă  pentru  ca  indivizii  să  acţioneze  în  echipă,  să  coopereze 
eficient,  este  nevoie  de  o educaţie  specială,  neobişnuită  la  noi.  Efortul  de 
schimbarea  mentalităţii  este  dificil,  stresant,  mare  consumator  de  energie, 
însă  el  merită  făcut,  din  punctul  de  vedere  al  interesului  colectiv.  Puterea 
echipei  mai  mari  şi  mai  unite  este  evidentă  în  orice  competiţie  sau  conflict, 
inclusiv  cele  care  au  loc  în  cadrul  globalizării. 

Educaţia  pentru  formarea  spiritului  de  echipă  se  numeşte  Team- 
building. 

3.1.  Ce  este  educaţia  pentru  Team-building? 

3.2.  Educaţia  cu  ajutorul  jocurilor 

3.3.  Caracteristicile  jocurilor  de  Team-building 

3.4.  Care  este  scopul  jocurilor  ? 

3.5.  Actorii  procesului  educativ 

3.6.  Cum  se  dezvoltă  calităţile  personale? 

3.7.  Creşterea  încrederii  de  sine 

3.8.  Familiarizarea  cu  diverse  roluri 

3. 1 1.  Ce  rezultate  educative  urmăreşte  Team-building? 

3.12.  Ce  învaţă  jucătorii? 


3. 1.  Ce  este 
educaţia  pentru 
Team-building  ? 


Team-building  (în  I.  română:  formarea  spiritului  de  echipă)  este 
denumirea  unei  forme  de  educaţie  recent  apărută  în  panoplia  mijloacelor 
didactice,  pentru  formarea  calităţilor  personale  necesare  oricărui  om 
modern.  De  fapt,  scopul  şi  rezultatele  acestei  educaţii  speciale  depăşesc 
înţelesul  strict  al  ideii  de  Team-building  (adică  numai  formarea  spiritului  de 
echipă),  ele  acoperind  formarea  întregii  game  de  atitudini  necesare  unui  om 
responsabil,  civilizat,  pentru  a convieţui  eficient  cu  semenii  lui 
Oricare  om  se  va  confrunta  cu  dificultăţi  în  viaţă.  Succesul  în  carieră, 
sănătatea,  fericirea,  sunt  ţeluri  care  nu  se  ating  uşor;  ba  chiar  trebuie 
muncit  din  greu  ca  să  le  obţii.  Ajungerea  la  ţel  şi  depăşirea  obstacolelor  nu 
se  poate  face  fără  o calificare,  fără  cunoaşterea  anumitor  îndemânări.  Unii 
oameni  se  nasc  cu  ele,  alţii  trebuie  să  muncească  din  greu  pentru  a le 
învăţa.  însă  orice  individ  are  o capacitate  înnăscută  de  a-şi  putea 
îmbunătăţi  îndemânările  cu  care  rezolvă  problemele,  iar  dacă  mai  are  şi 
ceva  voinţă,  va  fi  în  stare  să-şi  atingă  scopurile. 

Filozofia  noii  educaţii  este  că  toţi  oamenii  au  resurse  proprii  (mintale, 
emoţionale,  corporale)  nu  doar  necunoscute,  ci  chiar  nebănuite  de  ei  înşişi. 

Când  i se  dă  ocazia  să  facă  încercări  într-un  cadru  propice,  care  susţine 
şi  încurajează  căutările,  orice  individ  îşi  poate  descoperi  acest  potenţial. 

Printre  favoriţii  amatorilor  de  acvarii  se  numără  şi  crapul  japonez  (în  I. 
japoneză:  Koi).  Acest  peşte  are  o caracteristică  foarte  ciudată:  creşte  atât 
cât  îi  permite  spaţiul  disponibil.  Când  spaţiul  disponibil  e mic  el  se 
opreşte  din  creştere  la  5-6  cm.,  dar  într-un  lac  ajunge  la  lungimi  de  până 
la  1 m. 


Şi  oamenii  se  comportă  tot  ca  un  Koi'.  „mărimea”  lor  devine  proporţională 
cu  mediul  în  care  trăiesc.  Când  „mediul”  e strâmt  (nu  are  responsabilităţi, 
încredere  etc.),  personalitatea  omului  se  ofileşte,  forţa  creativă  scade, 
individul  devine  un  fel  de  milog  sau  robot.  Când  omul  e apreciat,  respectat, 

are  responsabilitate  (putere)  - individul  înfloreşte,  progresează  în  privinţa 
competenţei  şi  caracterului,  devine  mai  optimist,  mai  creativ,  mai  fericit. 

în  plus,  un  om  educat  devine  un  model  pentru  cei  din  jur,  pentru  că  „ce 
dai  - aia  primeşti!”.  Cel  format  pentru  lucrul  în  echipă  îşi  va  influenţa  în 
acest  sens  colegii,  ceea  ce  va  mări  productivitatea  grupului,  iar  pe  de  altă 
parte  va  contribui  la  formarea  unei  atmosfere  constructive  şi  plăcute  în 
colectivul  din  care  face  parte  (alt  factor  care  îmbunătăţeşte  productivitatea!). 

Educaţia  pentru  Team-building  se  poate  face  cu  mijloace  didactice  statice 
sau  dinamice. 

Formele  statice  se  desfăşoară  într-o  sală  (de  clasă)  şi  se  adresează 
exclusiv  minţii,  constând  în  completarea  unor  chestionare  şi  purtarea  unor 
discuţii. 

Formele  dinamice  constă  în  jocuri  speciale  de  mişcare  în  sala  de  sport 
sau  aer  liber  şi  constituie  o nouă  formă  de  educaţie  fizică. 

Cursul  nostru  se  ocupă  de  varianta  Team-buildingu\u\  cu  ajutorul 
educaţiei  fizice,  deoarece  eficienţa  ei  educativă  este  mai  mare  decât  a 
variantei  cu  jocuri  statice. 

Educaţia  fizică  face  parte  din  ansamblul  metodelor  formative.  Deşi  se 
preocupă  în  primul  rând  de  condiţia  fizică  şi  îndemânarea  mişcărilor,  în 
ultima  vreme  domeniul  ei  s-a  lărgit  pentru  a cuprinde  activităţi  care  dezvoltă 
capacitatea  de  interacţiune  socială,  de  performanţă  psihologică,  de 
perfecţionare  personală. 

Pentru  educarea  tinerilor,  ca  şi  pentru  „ învăţământul  continuu"  al  adulţilor, 
se  foloseşte  însă  o nouă  formă  de  educaţie  fizică,  care  combină  atracţia  şi 
excitaţia  unor  „aventuri”  trăite  (situaţii  şi  exerciţii  cu  pericole  aparente,  dar  în 
fond  complet  nepericuloase),  cu  stimulentul  depăşirii  propriilor  limite  şi  cu 
satisfacţia  rezolvării  problemelor  împreună  cu  coechipierii. 

Spre  deosebire  de  şcolarizarea  clasică,  obişnuită,  care  se  adresează 
numai  minţii,  noul  tip  de  educaţie  fizică  se  adresează  ansamblului  fiinţei 
omeneşti,  adică  tuturor  componentelor  sale:  corp,  minte,  suflet. 

Astfel,  datorită  efortului  fizic  corpul  devine  mai  sănătos,  omul  are  mai 
multă  energie  şi  o capacitate  mai  mare  de  muncă. 

Mintea  este  de  asemenea  solicitată  la  rezolvarea  sarcinilor  educative, 
astfel  că  se  dezvoltă  capacitatea  studenţilor  de  rezolvare  a unor  probleme 
interdisciplinare,  bazate  preponderent  pe  relaţii  interumane.  în  plus,  mintea 
se  ascute  din  cauza  creşterii  capacităţii  de  efort,  a sănătăţii  mai  bune 
(influenţa  componentei  corporale). 

Mai  departe,  noua  educaţie  fizică  influenţează  favorabil  sufletul 
studenţilor  în  sensul  formării  atitudinii  etice,  prin  conştientizarea  importanţei 
şi  valorii  colegilor  la  rezolvarea  sarcinilor  educative.  Participanţii  devin  mai 
respectuoşi,  mai  săritori,  mai  responsabili.  în  plus,  sufletul  (de  fapt  morala) 
studenţilor  se  îmbunătăţeşte  şi  din  cauza  creşterii  capacităţii  de  efort,  a 
sănătăţii  mai  bune  (influenţa  componentei  corporale,  activată  de  educaţia 
fizică  specială). 

Principiile  de  bază  ale  educaţiei  pentru  Team-building  sunt: 

1.  Capacitatea  individului  de  a lucra  în  echipă  este  o îndemânare  utilă  în 
viaţă,  care  îi  aduce  mari  avantaje.  Ea  se  învaţă  şi  trebuie  exersată. 

2.  Orice  grup  de  oameni  are  capacitatea  de  a lucra  eficient  împreună,  ca 
o echipă,  pentru  atingerea  unui  scop  comun. 

3.  Punerea  individului  sau  grupului  în  situaţii  stresante  şi  confruntarea  cu 
provocări  (aparent)  periculoase  poate  mări  încrederea  în  sine  şi  capacitatea 
de  a reacţiona  avantajos  la  probleme  (de  orice  fel!). 

4.  După  ce  membrii  învaţă  şi  exersează  (şi  îşi  îmbunătăţesc)  capacitatea 
de  comunicare,  de  cooperare,  de  rezolvarea  problemelor  şi  încredere 
interpersonală,  grupul  lor  devine  mai  capabil  să  îndeplinească  sarcini 

comune  şi  să  facă  faţă  provocărilor  de  orice  fel. 

Unele  activităţi  educative  au  un  grad  de  periculozitate  (aparent)  destul 
de  mare.  Pentru  participanţi,  acest  factor  este  totodată  şi  stresant  şi 
distractiv.  Ei  îşi  fac  curaj  să  încerce,  şi  ca  urmare  încep  să  aibă  bucuria 
succesului,  precum  şi  să  constate  că  ceea  ce  le  părea  imposibil  e de  fapt 
mult  mai  accesibil.  Această  atitudine  nouă  o vor  aplica  apoi  la  orice  situaţie 
din  viaţa  lor. 

Evoluţia  spiritului  de  echipă  trece  prin  următoarele  etape  (Tuckman): 

1.  Formarea:  grupul/  echipa  e imatură,  ineficientă,  membrii  săi  (poate) 
sunt  entuziaşti  şi  optimişti,  dar  se  tem  atât  de  sarcini  cât  şi  de  relaţiile  cu 
colegii; 

2.  Agitaţia:  membrii  au  dificultăţi  în  comunicare  şi  dispute  privind 
conducerea  şi  influenţa  în  cadrul  echipei,  apar  competiţia  şi  conflictele  în 
relaţiile  personale  cu  colegii  şi  cele  de  organizarea  sau  funcţionarea 
grupului; 

3.  Armonizarea  (sau  Normarea):  echipa  devine  unită,  sarcinile  şi  modul 
de  lucru  sunt  clare,  conflictele  dispar  sau  au  un  nivel  scăzut,  între  membri 
are  loc  un  schimb  liber  de  păreri,  valori,  informaţii  şi  sentimente, 
creativitatea  creşte,  apare  o atmosferă  de  respect  şi  încredere  reciprocă,  ei 
sunt  mulţumiţi  de  participare,  competenţa  şi  încrederea  de  sine  se 
îmbunătăţesc,  conducerea  grupului  se  împarte,  dispar  grupuleţele,  apare  un 
sentiment  de  identitate  comună. 

4.  Funcţionarea:  echipa  e eficientă,  membrii  constată  eficienţa  activităţii 
comune,  devin  mai  relaxaţi  şi  mai  mulţumiţi.  Pentru  evitarea  blazării  şi 
deconectării,  trebuie  organizate  sisteme  de  verificare  şi  revizuire  periodică. 

5.  întreruperea  activităţii:  deoarece  „timpul  lucrează”  (în  general 
degradează),  unele  echipe  se  vor  desfiinţa  din  motive  obiective 
(schimbarea  sarcinilor  etc.)  sau  subiective  (unii  membri  părăsesc  echipa 
etc.). 

în  cazul  tinerilor,  străduinţa  prilejuită  de  aceste  jocuri  educative  este 
adeseori  începutul  maturizării,  care  înseamnă  să  ai  de-a  face  cu  reacţiile 
omeneşti:  frica,  bucuria,  oboseala,  mila,  veselia,  durerea,  iubirea. 

Team-buildingul  este  deosebit  de  important  pentru  educarea  adulţilor. 
Ei  alcătuiesc  segmentul  populaţiei  productive  şi  constituie  un  public  ţintă 
important  al  noului  tip  de  educaţie.  Dacă  la  tineri  „joaca”  este  o preocupare 
naturală,  la  adulţi  ea  e mai  greu  acceptată  (să  nu  se  facă  de  râs).  De 
aceea,  pentru  evitarea  respingerii,  jocurile  cu  care  se  face  Team-building 
sunt  adeseori  botezate:  “activităţi”,  “provocări”,  “probleme”.  Indiferent  însă 
cum  ar  fi  numite,  dacă  sunt  practicate  corect  (cu  sinceritate,  fără  tendinţa  de 
mimare  sau  de  chiul),  ele  au  practic  o mare  putere  de  a influenţa 
schimbarea  durabilă  în  bine  a grupurilor  sau  comunităţilor. 

Jocurile  trebuie  însă  folosite  „cu  cap”,  pentru  crearea  unui  simţ  al 
scopului  comun,  pasiunii  pentru  acţiune  practică  şi  recunoaşterii 
posibilităţilor  existente.  Fără  aceste  scopuri  superioare,  jocurile  de 
colaborare  vor  rămâne  doar  nişte  tranchilizante  pentru  adulţi  deoarece,  bine 
gestionate,  au  şi  o mare  capacitate  de  topirea  poftei  de  putere  asupra 
grupului. 

In  cazul  adulţilor,  educaţia  Team-building  corect  folosită  poate  susţine 
efortul  de  realizarea  sarcinilor  de  serviciu,  de  îndeplinirea  scopului  lucrativ 
al  grupului.  Dar  şi  pentru  reeducarea  spiritului  comunitar,  toleranţei  şi  într- 
ajutorării. 

Astfel,  în  cadrul  şedinţelor  de  Team-building,  membrii  echipelor  învaţă 
cunoştinţe  despre  lucrul  în  echipă:  comunicarea  în  echipă,  capacităţile 
de  ascultare,  rezolvarea  conflictelor,  deosebirile  între  personalităţi,  valorile 
personale  etc.,  şi  cunoştinţe  profesionale:  contabilitate,  bugete,  strategii 

3.2.  Educaţia  cu 

t 

ajutorul  jocurilor 


de  împărţirea  câştigului,  îmbunătăţirea  proceselor  etc. 

Educarea  pentru  formarea  spiritului  de  echipă  ( Team-building ) poate  fi 
utilă  în  cele  mai  diverse  domenii  ale  activităţii  formative  sociale: 

Programe  de  educaţie  fizică,  pentru  timpul  liber  etc.  în  şcoli  de  orice 
fel;  în  armată; 

Ca  activitate  auxiliară  în  cadrul  taberelor  educative,  turistice, 
distractive,  sportive; 

- Pentru  cercetaşi; 

- în  cadrul  unor  programe  de  şcolarizare  profesională  ( training  - de 
exemplu  pentru  creşterea  productivităţii  muncii),  desfăşurate  în 
interiorul  sau  în  afara  întreprinderilor; 

- în  spitale,  sanatorii  etc.; 

în  cămine  de  studenţi,  imigranţi  etc.; 

Programe  de  re-educare  a tinerilor  cu  probleme,  a delicvenţilor  etc.’ 

- în  comunităţi  şi  adunări  locale  (educaţia  pentru  convieţuire  paşnică  a 
cetăţenilor  de  diverse  etnii  etc.). 

Lecţiile  cursului  de  Team-building  au  atât  caracter  teoretic  (e  vorba  de 
manualul  pe  care-l  citiţi  acum)  cât  şi  un  aspect  practic  - prin  participarea 
Dvs.  la  şedinţele  de  jocuri. 

Jocurile  se  desfăşoară  în  cadrul  unui  curs  (stagiu)  compus  din  una  sau 
mai  multe  şedinţe  (lecţii)  de  1-2  ore.  Cel  mai  bine  ele  se  vor  desfăşura  în 
aer  liber,  dar  în  caz  de  necesitate  (condiţii  meteo  total  nefavorabile)  se  pot 
ţine  şi  într-o  sală  (de  sport)  spaţioasă. 

Prezentul  curs  de  Team-building  are  scopul  să  sprijine  partea  teoretică  a 
cursului  de  antreprenoriat,  dar  problemele  si  soluţiile  prezentate  au  caracter 
mult  mai  general  si  pot  fi  utilizate  cu  succes  în  multe  domenii  de  formare 
(şcoli,  tabere  etc.)  şi  de  actvitate  socială  (educaţia  civică,  creşterea 
coeziunii  interetnice  etc.) 


Ca  să  aibă  succes,  educarea  (re-educarea)  trebuie  să  fie  plăcută, 
atractivă  pentru  majoritatea  „victimelor”.  De  aceea,  principalul  mijloc 
formativei  noii  forme  de  educaţie  sunt  activităţile  sau  jocurile. 

Educaţia  fizică  obişnuită,  clasică,  este  condiţionată  de  existenţa  unor 
dotări  materiale  şi  unei  calificări  pretenţioase  a îndrumătorului  (profesor  de 
sport  etc.).  în  schimb,  jocurile  sunt  mult  mai  accesibile  şi  eficiente  decât 
gimnastica,  sau  alte  activităţi  sportive,  sau  activităţile  obişnuite  de 
petrecerea  timpului  liber.  Jocurile  pot  fi  practicate  oriunde  şi  oricând.  Dacă 
urmărim,  de  exemplu,  comportarea  elevilor  în  cursul  unei  ore  obişnuite  de 
sport  la  şcoală,  vom  constata  că  profesorul  e nevoit  să  le  adreseze  mereu 
îndemnuri,  sau  să  le  facă  observaţii.  Dar  punându-i  să  se  joace,  ei  se  vor 
angrena  cu  mare  interes  de  joc,  fără  a da  semne  de  oboseală,  singura 
problemă  a instructorului  fiind  supravegherea  lor  pentru  evitarea 
accidentelor. 

Educaţia  Team-building  se  face  cu  ajutorul  unor  activităţi  sau  jocuri 
speciale.  Acestea  oferă  un  cadru  prietenos  pentru  a asocia  scopurile 
personale  care  motivează  individul,  orientate  spre  rezultate  şi  avantaje  de 
obicei  individuale,  cu  crearea  unui  adevărat  spirit  de  echipă,  preocupat  de 
randamentul  şi  succesul  grupului  (echipei). 

Sunt  cunoscute  şi  răspândite  jocurile  competiţionale  (sportive:  fotbal, 
volei  etc.),  care  urmăresc  învingerea  cuiva:  unii  (puţini)  câştigă,  alţii  (mulţi) 
pierd.  Rezultatul  este  că  cei  care  pierd  sunt  nefericiţi,  le  scade  încrederea  în 
propriile  forţe,  se  desolidarizează  de  restul  comunităţii,  tind  să  „emigreze”. 

Spre  deosebire  de  acestea,  jocurile  de  tip  nou,  pentru  Team-building, 
urmăresc  colaborarea  sau  cooperarea  şi  au  ca  scop  creşterea  gradului  de 

participare  individuală,  formarea  capacităţii  de  rezolvare  în  colectiv  a unor 
probleme.  Ele  pot  servi  la:  îmbunătăţirea  spiritului  de  echipă,  desfiinţarea 
barierelor  şi  stereotipurilor  psihologice,  creşterea  încrederii  în  sine,  a 
condiţiei  fizice  şi  mintale  ale  jucătorilor,  creşterea  solidarităţii  şi 
responsabilităţii. 

Fiecare  joc  impune  jucătorilor  să  lucreze  împreună  ca  să  îndeplinească 
tema,  sau  sarcina  jocului.  Pentru  a reuşi,  grupa  va  fi  silită  să  folosească 
diverse  mijloace  şi  îndemânări:  de  comunicare,  colaborare,  soluţionarea 
problemelor,  încredere  în  colegi.  Un  grup  de  indivizi  care  lucrează  ca  o 
echipă  poate  realiza  lucruri  pe  care  nimeni  nu  le  poate  face  singur, 
îndemânările  exersate  în  timpul  jocurilor  de  colaborare  sunt  necesare 
oricând,  oricui,  pentru  a avea  succes  în  viaţă. 

Substituindu-se  realităţii,  care  adeseori  sancţionează  încercările 
neizbutite,  jocurile  respective  permit  experimentarea  şi  însuşirea  unor 
deprinderi  necunoscute  fără  pericolul  pedepsei,  ruşinii,  respingerii.  Ele 
devin  mijloace  relevante  şi  puternice  pentru:  spargerea  barierelor  mintale 
dintre  indivizi,  concentrarea  atenţiei,  asigurarea  implicării  echitabile  a tuturor 
membrilor  grupului,  creşterea  randamentului  activităţii  colective,  dobândirea 
unor  calităţi  personale  avantajoase. 

Toate  aceste  caracteristici  servesc  la  educarea  omeniei  şi 
responsabilităţii  civice,  valori  pe  care  şcoala  obişnuită  le  neglijează,  cu 
urmări  catastrofale  pentru  societate  şi  naţiune.  De  aceea,  în  multe  situaţii, 
jocurile  de  colaborare  pot  deveni  un  mijloc  pedagogic  eficient  pentru 
formarea  caracterului  de  bun  cetăţean. 

Jocurile  de  colaborare  nu  sunt  totuşi  o invenţie  modernă.  Multe  din 
jocurile  (competitive)  cunoscute  din  copilăria  fiecăruia  aveau  ca  scop 
principal  nu  competiţia  propriu-zisă,  ci  tocmai  activităţile  aparent  secundare 
- relaţiile  interumane:  formarea  echipelor,  organizarea  unei  strategii  de 
acţiune,  relaţiile  între  coechipieri  şi  cu  adversarii  etc. 

în  timp  ce  multe  activităţi  folclorice  tradiţionale,  de  socializare  sau 
petrecere  a timpului  liber  (jocuri  de  societate,  chefuri),  urmăresc 
satisfacerea  unor  porniri  instinctuale  (supravieţuire,  reproducere),  noul  tip 
de  jocuri  se  referă  la  strunirea  instinctelor  şi  civilizarea  indivizilor.  Chefurile 
sau  petrecerile  actuale,  care  se  desfăşoară  fie  acasă  fie  în  public,  sunt  nişte 
activităţi  mai  degrabă  animalice,  fără  vreo  urmă  de  preocupare  spirituală, 
urmaşe  degenerate  ale  orgiilor  ceremoniale  cu  scop  religios  din  cadrul 
anticelor  ritualuri  dionisiace. 

în  schimb,  jocurile  de  Team-building  constituie  mijloace  eficiente  de 
strunirea  instinctelor  individuale  pentru  atingerea  unor  scopuri  de  interes 
colectiv. 

Pentru  a se  dezvolta  şi  a deveni  oameni,  copiii  au  o nevoie  vitală  să  se 
joace.  Jocurile  lor  sunt  de  două  feluri: 

1)  de  relaţionare  cu  ceilalţi  - acestea  îi  ajută  la  învăţarea  modului  corect 
şi  eficient  de  purtare  în  societate.  Pentru  astfel  de  jocuri,  copiii  au  nevoie  de 
modele  (adulţi)  pe  care  să  le  copieze,  şi  de  parteneri  de  joc  (alţi  copii).  Din 
păcate,  azi  copiii  nu  mai  dispun  nici  de  modele  (părinţii  sunt  ocupaţi  şi 
petrec  foarte  puţin  timp  ei,  total  insuficient),  nici  de  parteneri  de  joc  (nu  au 
fraţi/  surori/  rude/  vecini  etc.). 

2)  pentru  descoperirea  lumii  în  care  vor  trăi  - acestea  îi  ajută  la 
învăţarea  aprecierii  şi  relaţionării  corecte  şi  responsabile  cu  mediul 
înconjurător  (la  aprecierea  spaţiului  - sus/  jos  etc./  vremii  - cald/  frig  etc.). 
Pentru  astfel  de  jocuri,  copiii  au  nevoie  să  stea  suficient  timp  în  aer  liber,  în 
condiţii  variate.  Din  păcate,  azi  copiii  sunt  cocoloşiţi  de  părinţi  şi  stau 
majoritatea  timpului  liber  în  casă  (la  TV/  calculator  etc.). 

Rezultă  că  copiii  de  azi  sunt  crescuţi  greşit  (nu  se  joacă  destul/  corect)  şi 
de  aceea  devin  adulţi  imaturi  (incompetenţi,  iresponsabili),  adeseori 
nevrozaţi. 

Jocurile  de  Teambuilding  (pentru  tineri/  adulţi)  au  şi  scopul  de  a 
compensa  (în  limita  posibilităţilor)  deficitul  de  joc  din  copilărie  şi  a corecta 
nevrozele  şi  deficitul  de  educaţie  morală  rezultate  din  această  lipsă. 


Principiul  activităţilor  de  Team-building  este  că  grupul  de  participanţi 
(jucători)  primeşte  o sarcină  sau  temă  pe  care  trebuie  s-o  rezolve 
împreună,  pentru  aceasta  fiind  nevoiţi  să  desfăşoare  atât  un  un  efort  mintal 
cât  şi  un  efort  fizic  (moderat,  accesibil  oricărui  om  sănătos). 

Fiecare  joc  este  urmat  obligatoriu  de  o discuţie  cu  toţi  participanţii 
(i descifrarea  experienţei  - vezi  # 6),  în  cursul  căreia  profesorul  ajută  jucătorii 
să  înţeleagă  şi  conştientizeze  care  au  fost  purtările  corecte  (constructive) 
care  au  contribuit  la  rezolvarea  sarcinii,  şi  purtările  incorecte  - (distructive) 
care  au  dăunat  grupului,  întârziind  sau  chiar  împiedecând  succesul. 

Jocurile  de  Team-building  sunt  extrem  de  variate,  lată  câteva  categorii: 

- de  introducere  (pentru  ca  participanţii  să  facă  cunoştinţă); 

- de  încălzire; 

- de  destindere; 

- de  colaborare  şi  comunicare; 

- de  creativitate  (soluţionarea  problemelor); 

- de  încredere 

- de  încheierea  lecţiei. 

într-un  joc  de  colaborare,  grupul  de  participanţi  are  de  rezolvat  o 
problemă,  sarcină  sau  temă  (în  engleză:  challenge).  Aceasta  se  face  cu 
ajutorul  iniţiativei  sau  creativităţii  unuia  sau  mai  multor  jucători,  a 
comunicării  şi  participării  tuturor.  Rezolvarea  sarcinilor  impune  jucătorilor  să 
colaboreze,  astfel  încât  chiar  şi  cea  mai  izolată  sau  timidă  persoană  devine 
un  component  important  al  echipei.  Activitatea  practică  de  rezolvare  a 
diverselor  jocuri  formează  (cu  timpul)  spiritul  de  echipă  (team-spirit). 

Un  alt  tip  de  jocuri  de  Team-building  sunt  cele  de  creativitate,  sau  de 
iniţiativă  (în  englezeşte  initiatives ).  Ele  servesc  şi  la  înţelegerea  specificului 
acţiunii  de  conducere  a oamenilor,  în  ce  constă  această  activitate,  şi  la 
învăţarea  capacităţii  de  conducere  ( leadership ).  Ele  dezvoltă  încrederea 
între  coechipieri  şi  capacitatea  grupului  de  a face  faţă  diverselor  sarcini 
comune.  Un  alt  scop  al  jocurilor  este  învăţarea  indivizilor  să  aibă  idei  pe 
care  să  le  împărtăşească  celorlalţi  membri  ai  grupului,  să  gândească 
împreună,  ca  o echipă,  astfel  ca  fiecare  din  ei  să  contribuie  la  alimentarea 
grupului  cu  gândire.  Pentru  ca  echipa  să  reuşească,  coechipierii  sunt  siliţi  şi 
să  comunice:  să  asculte  ce  zic  ceilalţi,  să  laude  pe  oricine  are  idei,  să 
folosească  ideile  auzite,  să  încurajeze  eforturile  coechipierilor. 

Multe  jocuri  au  sarcini  a căror  rezolvare  face  apel  la  mai  multe  principii 
de  bază,  sau  aspecte,  ale  lucrului  în  echipă.  Este  important  ca  în  cadrul 
etapei  de  discutare  sau  descifrarea  jocului,  pentru  înţelegerea  experienţei 
respective,  să  fie  atinse  şi  lămurite  toate  aceste  aspecte  (cât  mai  multe!),  nu 
doar  cel  principal. 

Activităţile  descrise  în  acest  Manual  pot  fi,  ba  chiar  trebuie  adaptate  la 
specificul  grupului.  în  plus,  instructorul  creativ  va  inventa  jocuri  sau  variante 
noi,  inspirându-se  din  cele  prezentate  în  carte,  dar  şi  din  alte  surse:  jocurile 
copiilor  din  cartierul  său,  literatura  de  specialitate  etc.  Uneori  jocurile  astfel 
descoperite  au  caracter  competitiv,  şi  pentru  a corespunde  necesităţilor 
educaţiei  Team-building  şi  a căpăta  caracterul  de  colaborare  ele  trebuie 
reformate ; dacă  nu  pot  fi  transformate,  nu  se  vor  folosi! 

Uneori  însă  echipa  nu  reuşeşte  să  îndeplinească  sarcina  de  joc,  să-şi 
atingă  ţelul.  Ea  se  poate  chiar  destrăma  - dacă  membrii  nu  ştiu  să  se 
organizeze,  să  lucreze  unii  cu  alţi,  să  planifice  activitatea.  în  schimb, 


3.3.  Caracteristi- 
cile jocurilor  de 
Team-building 

activitatea  educativă  dibaci  dirijată  de  instructor  creează  entuziasm  şi 
interes  pentru  succesul  grupului,  care  este  astfel  ajutat  să  înveţe  modul 
optim  de  lucru  şi  de  comportare.  Practicând  aceste  atitudini,  indivizii  învaţă 
să  lucreze  în  echipă.  Chiar  şi  când  grupul  nu  reuşeşte  să  facă  ce  s-a  cerut 
(ce  şi-au  propus)  deşi  membrii  au  colaborat  între  ei,  ei  câştigă  totuşi  ceva: 
priceperea  de  a fi  coechipier. 

în  plus,  discutarea  desfăşurării  jocului  ( descifrarea  experienţei)  după  ce 
acesta  se  termină,  ajută  la  învăţarea  procesului  de  a gândi  la  (orice) 
experienţe  trăite,  ceea  ce  permite  însuşirea  şi  exersarea  responsabilităţii. 


3.4.  Care  este 
scopul 
jocurilor  ? 

Cu  ajutorul  jocurilor  de  Team-building  pot  fi  atinse  câteva  scopuri 
valabile  în  general  pentru  orice  grup  de  oameni: 

- Suprimarea  barierelor  ps/ho/ogr/ce  dintre  jucători,  privind  de  exemplu 
etnia,  sexul,  originea  socială,  rangul  social  etc. 

- încurajarea  participării  fiecăruia,  oricând.  Sublinierea  ideii  că  fiecare 
are  puteri,  capacităţi  şi  talente  diferite  cu  care  poate  contribui  la  succesul 
grupului.  Demonstrarea  ideii  că  nici  unul  din  jucători  nu  e nici  mai  valoros, 
nici  mai  prejos  decât  ceilalţi,  chiar  dacă  priceperile  şi  posibilităţile  lor  fizice 
sunt  diferite,  altele,  şi  că  fiecare  poate  contribui,  în  primul  rând  cu 
bunăvoinţă  şi  sinceritate,  la  efortul  grupului  (echipei)  de  a îndeplini  scopul 
comun.  Dorinţa  unora  de  a-i  domina  pe  alţii  trebuie  combătută. 

- Construirea  mentalităţii  şi  camaraderiei  de  grup,  de  scop  comun. 
Cu  cât  jucătorii  se  simt  mai  bine  unii  cu  alţii  în  cadrul  grupului,  cu  atât  le 
cresc  şansele  să  devină  prieteni  şi  să  stabilească  relaţii  de  lungă  durată, 
ceea  ce  în  fond  le  măreşte  competivitatea.  Coeziunea  creează  o „presiune 
a grupului”,  care  constrânge  indirect  fiecare  membru  să  efectueze  fapte  - fie 
bune,  fie  rele.  Team-buildingu\  urmăreşte  însuşirea  şi  generalizarea  celor 
bune;  dar  nu  trebuie  uitat  că  tot  influenţa  grupului  poate  dirija  un  membru 
spre  droguri,  fapte  antisociale,  crime  etc. 

- Crearea  unui  sentiment  de  echipă. 

- în  cadrul  descifrării  experienţei,  îndrumarea  grupul  către  ţeluri  mai 
generoase,  ţintind  dincolo  de  cadrul  jocului  sau  lecţiei. 

- Distracţia ! Nu  se  va  exagera  cu  seriozitatea.  Câtă  vreme  grupa  se 
străduieşte  şi  se  poartă  respectuos,  participanţii  vor  fi  lăsaţi  să  glumească, 
să  râdă,  să  se  joace. 

3.5.  Actorii 
procesului 
educativ 

Cei  doi  actori  ai  procesului  formativ  de  Team-building  sunt: 

instructorul(ii) 

Şi 

- studentul(ţii). 

Instructorul  este  persoana  care  conduce  activitatea  educativă  realizată 
cu  ajutorul  jocurilor.  Contribuţia  sa  este  esenţială  pentru  succesul  activităţii. 
Denumirea  instructorului  de  Team-building  in  alte  limbi  (culturi)  spune  multe 
despre  rolul  său  - în  franceză:  formateur  (formator),  sau  animateur 
(animator);  în  engleză:  leader  (conducător),  organizer  (organizator), 
facilitator  (catalizator),  sau  coach  (antrenor). 

Instructorii  pot  fi  voluntari  sau  profesionişti,  adeseori  proveniţi  din 
rândurile  cadrelor  didactice  sau  instructorilor  sportivi. 

„Studenţii’  {jucătorii,  sau  participanţii)  pot  fi  copii,  tineri  şi  adulţi  de 
ambele  sexe. 

Toţi  participanţii  formează  un  grup,  care  poate  fi  împărţit  în  grupe  mai 
mici,  conform  necesităţilor  activităţii  respective.  Pentru  rezolvarea  sarcinii 
jocului,  fiecare  grup,  sau  grupă,  formează  o echipă. 

3.6.  Cum  se 

dezvoltă 

calităţile 

9 

personale? 


3.7.  Creşterea 
încrederii  de 
sine 


Participarea  la  joc  (de  fapt  la  o şedinţă,  sau  la  un  stagiu  de  jocuri)  are  o 
puternică  influenţă  formativă  asupra  jucătorilor.  Experienţa  este  cel  mai  dur 
profesor,  pentru  că  întâi  te  ascultă  şi  apoi  îţi  predă  lecţia.ţVe rnon  Law) 

Efortul  mintal  pentru  găsirea  unei  soluţii  la  sarcina  jocului,  inter-acţiunile 
cu  camarazii,  constatările  privind  atitudinile  constructive  şi  cele  distructive 
ce  apar  în  cursul  jocului  - fie  cele  personale,  fie  ale  colegilor,  toate  concură 
la  formarea  unor  concluzii  şi  mai  târziu  a unor  atitudini  noi  în  sinea  fiecărui 
participant.  Discutarea  activităţii  (pentru  descifrarea  sau  înţelegerea 
experienţei)  după  terminarea  fiecărui  joc  contribuie  şi  ea  la  clarificarea  şi 
însuşirea  factorilor  care  ajută  - sau  dimpotrivă,  împiedecă  - succesul 
echipei,  dar  şi  al  fiecărui  participant. 

Aceşti  factori  sunt  tocmai  calităţile  personale  necesare  unui  antreprenor, 
dar  în  sens  mai  larg  şi  oricărui  om  (cetăţean  responsabil).  Efortul  fizic 
contribuie  la  consolidarea  reflexelor  căpătate,  la  stabilizarea  deprinderilor 
rezultate  din  jocul  educativ. 

Trebuie  subliniat  că  în  cursul  unui  joc  omul  poate  manifesta  nu  numai 
trăsături  pozitive  de  caracter,  ci  le  dezvăluie  şi  pe  cele  negative.  Lipsa  de 
interes  coexistă  cu  egoismul,  modestia  cu  orgoliul  nemăsurat,  onestitatea 
cu  viclenia.  Ca  orice  fel  de  relaţie  interumană,  jocurile  de  Team-building  pot 
servi  atât  unor  scopuri  bune,  cât  şi  unora  rele. 

Varianta  bună  ar  fi  să  se  poată  lega  între  ele:  efortul  de  schimbare 
socială,  cu  educaţia  şi  construirea  comunităţii,  întărindu-se  necesitatea  de 
comunicare,  învăţare  împreună  şi  luarea  deciziilor  în  comun.  Oricine  e 
conştient  că  spiritul  de  sacrificiu  reprezintă  o calitate.  Conştiinţa 
apartenenţei  la  o echipă  dă  prioritate  trăsăturilor  pozitive. 

în  cazul  rău,  jocurile  pot  deveni  mijloace  de  opresiune  şi  înstrăinare, 
folosite  pentru  susţinerea  metodelor  de  educaţie  pe  verticală  (forţată;  de 
sus  în  jos)  şi  la  izolarea  indivizilor,  la  îndepărtarea  lor  unul  de  altul.  “Un  om 
adevărat  se  vede  după  încrederea  pe  care  o are  în  ceilalţi  oameni  şi  după 
participarea  la  lupta  lor,  iar  nu  după  o mie  de  acţiuni  miloase  fără  încredere 
în  semeni...”  (pedagogul  Paulo  Freire). 

Mai  trebuie  subliniat  că  educaţia  nu  e o treabă  simplă,  nici  uşoară,  nici 
rapidă  sau  măcar  definitivă:  schimbarea  mentalităţilor  - eliminarea 
concepţiilor  greşite  (individualiste  etc.)  şi  însuşirea  altora  noi,  corecte,  nu  se 
poate  face  instantaneu,  iar  durabilitatea  noilor  deprinderi  nu  este  veşnică, 
deoarece  ele  sunt  în  conflict  cu  pornirile  naturale  ale  oamenilor,  care 
acţionează  permanent  în  subconştient  contra  lor. 

Pentru  consolidarea  noilor  calităţi  personale,  proaspăt  dobândite, 
oamenii  au  nevoie  de  împrospătarea  experienţelor  educative  prin  expunere 
repetată  la  condiţiile  formative  produse  de  jocurile  de  Team-building. 
Pentru  rezultate  optime  (durabile)  în  timp  se  recomandă  cu  insistenţă 
participarea  repetată,  periodică,  a studenţilor  la  seminare  sau  stagii 
corespunzătoare. 


Succesul  depinde  de  mulţi  factori,  unul  de  bază  fiind  încrederea  de  sine. 
Această  însuşire  depinde  considerabil  de  felul  în  care  ceilalţi  ne  apreciază 
şi  reacţionează  la  eforturile  noastre.  Dacă  suntem  încurajaţi  şi  lăudaţi, 
căpătăm  încredere  şi  acţionăm  mai  bine. 

Pe  măsură  ce  căpătăm  siguranţa  că  putem  îndeplini  sarcini  mai  grele,  ne 
simţim  mai  bine  şi  avem  încredere  mai  mare  că  vom  putea  rezolva  sarcini 
mai  dificile.  Cu  ajutorul  încrederii  de  sine  individul  poate  depăşi  insuccesul, 
el  va  avea  curajul  de  a încerca  din  nou,  ceea  ce  îl  va  duce  până  la  urmă  la 
reuşită. 

încrederea  de  sine  creşte  direct  proporţional  cu  capacitatea  individului  de 
a-şi  stăpâni  problemele  corporale.  Noul  tip  de  educaţie  fizică  asigură  astfel 

creşterea  încrederii  de  sine  atât  pentru  indivizi  cât  şi  pentru  grup. 

Când  efortul  cuiva  ajută  grupul  să  îndeplinească  o sarcină  cu  succes, 
acel  individ  este  acceptat  de  grup  (echipă)  ca  membru  „titular”  al  său.  Pe 
măsură  ce  în  mintea  individului  se  dezvoltă  ideea  că  el  aparţine  unei  echipe 
de  succes,  va  lua  parte  din  ce  în  ce  mai  activ  la  activitatea  grupului, 
renunţând  la  rolul  de  observator  pasiv. 

Formarea  spiritului  de  echipă  produce  succes  fără  a crea  şi  perdanţi,  aşa 
cum  se  întâmplă  în  cazul  educaţiei  (şi  concepţiei  de  viaţă)  obişnuită  - 
individualistă,  competiţională.  Coechipierii  învaţă  că  importantă  e 
colaborarea  - câştigul  devine  un  rezultat  colateral. 

Jocurile  nu  creează  un  fals  sentiment  de  încredere.  Oamenii  simt  când 
ceva  e căpătat  de  pomană,  sau  când  e obţinut  pe  drept,  cu  forţele  şi 
meritele  lor.  Mândria  posesiunii  e incomparabil  mai  mare  în  al  doilea  caz. 
De  aceea  instructorul  nu  va  face  cadou  soluţia  jocului,  ci  va  lăsa  jucătorii  să 
muncească  pentru  a o dobândi.  Jocul  trebuie  lăsat  să  se  desfăşoare  cu 
lupte  şi  greşeli,  cu  conflicte  şi  împăcări,  cu  încercări  şi  insuccese  - până  la 
victoria  finală. 


3.8. 


Familiarizarea 
cu  diverse  roluri 
sociale 


Când  oamenii  lucrează  împreună  pentru  un  venit,  de  obicei  apar 
inevitabil  şefi  şi  subordonaţi,  cu  roluri  sociale  şi  sarcini  diferite.  De  obicei, 
diviziunea  muncii,  diferenţierea  evidentă  a caracterului  muncii  şi  relaţiile 
care  se  stabilesc,  duc  la  o puternică  inegalitate  de  statut  şi  de  venituri  în 
sânul  organizaţiei  respective. 

în  schimb,  în  cadrul  jocurilor  de  colaborare  toţi  jucătorii  participă  în  mod 
egal  la  efortul  fizic  şi  fiecare  profită  (emoţional)  cât  poate  el  de  mult,  deci 
nimeni  nu  se  va  simţi  nedreptăţit. 

Indivizii  talentaţi  sau  pricepuţi  la  sporturi  vor  fi  puşi  în  situaţii  neobişnuite, 
pentru  că  vor  depinde  de  coechipierii  evident  mai  slabi.  Indivizii  neobişnuiţi 
cu  mişcarea  şi  efortul  fizic  îşi  vor  descoperi  noi  posibilităţi  personale,  vor 
căpăta  noi  motivaţii.  Indivizi  altfel  retraşi  vor  deveni  fără  să-şi  dea  seama 
şefi,  căpătând  o altă  apreciere  de  la  camarazi.  în  cadrul  jocurilor,  fiecare  are 
şansa  de  a întâlni  probleme  neobişnuite  şi  de  a juca  noi  „roluri”  în  cadrul 
grupului. 

Cu  toţii  ne  simţim  mai  bine  când  putem  influenţa  direcţia  în  care  merge 
grupul  din  care  facem  parte.  Iar  într-un  joc  de  colaborare  (activitatea  de 
Team-building),  succesul  grupului  îi  răsplăteşte  pe  toţi,  nu  doar  pe  puţinii 
care  se  pricep  să  marcheze,  şuteze,  sară  etc.  - cum  se  întâmplă  la  jocurile 
competitive. 

Iar  după  ce  o persoana  va  simţi  bucuria  muncii  grele  şi  plăcerea 
aprecierii  celorlalţi,  va  dori  să  le  simtă  din  nou  - fie  în  acelaşi  cadru  (de 
exemplu  un  alt  joc),  fie  în  cadrul  întreprinderii  unde  lucrează. 


3.9.  Creşterea 
eficientei 

9 

comunicării 


Munca  în  echipă  înseamnă  să  pierzi  jumătate  din  timp  explicându-le 
celorlalţi  de  ce  nu  au  dreptate  - zicea  un  hâtru.  După  care,  cealaltă  jumătate 
se  pare  că  va  fi  pierdută  când  ei  îţi  demonstrează  că  nu  e aşa  cum  zici  tu! 

Pentru  a nu  se  ajunge  la  astfel  de  aberaţii,  e nevoie  de  o comunicare 
reală,  constructivă,  eficientă.  Comunicarea  se  face  prin  4 „canale”: 
cuvintele,  tonul  vocii,  expresia  feţii  şi  expresia  corpului.  Studiile  arată  că 
cuvintele  transmit  cam  10%  din  mesaj,  tonul  vocii  cam  30%,  expresia  feţii 
cam  30%  iar  expresia  corpului  tot  cam  vreo  30%.  Rezultă  că  este  greşit  să 
folosim  un  singur  canal,  de  exemplu  doar  al  vorbirii,  pentru  succesul 
comunicării  fiind  obligatorie  valorificarea  tuturor  canalelor  disponibile. 

Aceste  informaţii  sunt  utile  atât  instructorilor,  cât  şi  jucătorilor,  pentru  că 
priceperea  de  a comunica  bine  este  una  din  învăţăturile  de  bază  pentru 


33 

formarea  spiritului  de  echipă.  Pentru  a reuşi  împreună  toţi  trebuie  să  se 
angajeze  deplin,  cu  corpul  şi  cu  mintea.  Studenţii  învaţă  că  angajarea 
personală  şi  buna  comunicare  cu  ceilalţi  contribuie  la  succesul  grupului,  pe 
când  refuzul  (intenţionat,  sau  involuntar,  sau  deschis,  sau  pe  ascuns)  de  a 
colabora  dezbină  grupul  şi  împiedecă  succesul.  Din  desfăşurarea  jocurilor 
coechipierii  pricep  curând  că  e preferabil  să  se  încurajeze  reciproc  şi  să 
comunice  între  ei  cât  mai  bine,  adică  să  vorbească  clar  şi  să  asculte  cu 
atenţie  ce  au  de  spus  alţii. 

încurajarea  coechipierului  este  o pricepere  care  trebuie  învăţată  şi 
întărită  (vezi  # 8.1)  pentru  a fi  utilizată  cât  mai  des,  când  e cazul.  La  te,  nici 
capacitatea  de  acceptarea  laudelor  nu  vine  de  la  sine,  şi  ea  trebuie 
învăţată.  Schimbul  de  încurajări  întăreşte  spiritul  de  echipă,  creează  dorinţa 
de  angajare  şi  încrederea  - caracteristici  esenţiale  pentru  formarea  unei 
echipe  câştigătoare. 

în  cursul  desfăşurării  jocurilor,  participanţii  sunt  nevoiţi  să  creadă  că 
coechipierii  le  ascultă  părerile.  Evident  că  unele  idei  vor  fi  bune,  altele  nu, 
iar  altele  vor  trebui  verificate  practic.  Colaborând  la  joc,  studenţii  învaţă  să 
nu  fie  de  acord,  să  facă  ipoteze,  să  aştepte  să  le  vină  rândul  sa  vorbească, 
cum  să  detensioneze  atmosfera.  în  felul  acesta  ei  învaţă  să  devină  şi  buni 
cetăţeni  sau  membri  de  familie. 


3.10.  Acceptarea 
riscurilor 

Pe  măsură  ce  coechipierii  devin  mai  relaxaţi  şi  mai  încrezători  în  propriile 
puteri,  ei  devin  şi  mai  înclinaţi  pentru  luarea  deciziilor  în  grup,  în  loc  de  a 
lăsa  pe  altcineva  să  decidă  pentru  ei.  Deciziile  bune  ale  echipei  duc  la 
creşterea  încrederii  individuale  şi  colective,  şi  o dată  cu  aceasta  la  dorinţa 
de  a accepta  riscuri  intelectuale,  fizice,  emoţionale. 

Prea  deseori  cetăţenii  noştri,  fie  ei  copii  sau  adulţi,  sunt  împiedecaţi  să  ia 
decizii:  pentru  copii  decid  părinţii,  pentru  adulţi  politicienii  Aceasta  este  şi  o 
încercare  de  a proteja  copiii,  sau  adulţii,  de  greşeli.  însă  viaţa  impune 
luarea  deciziilor  de  către  fiecare,  indiferent  de  vârstă,  pentru  a nu  deveni 
asistaţi  sociali,  deci  o povară  pentru  societate. 

învăţarea  priceperii  vitale  de  a lua  decizii  bune  se  face  numai  practicând 
- şi  greşind  adeseori.  Din  punctul  de  vedere  educativ,  punând  individul  într- 
o situaţie  potrivită,  greşeala  poate  deveni  calea  spre  succes.  Acceptând 
riscul,  indivizii  învaţă  să  ia  decizii  corecte,  să  se  autoconducă  şi  să  conducă 
pe  alţii.  în  felul  acesta  ei  asimilează  priceperile  fizice,  sociale  şi  psihosociale 
necesare  pentru  a reuşi  în  viaţă  cu  propriile  forţe,  fără  asistenţa  familiei  sau 
a statului. 

3. 1 1.  Ce  rezultate 
educative 
urmăreşte 
Team-building  ? 

Educaţia  Team-building  urmăreşte  schimbarea  atitudinii  participan- 
ţiloor  şi  dezvoltarea  lor  personală,  în  sensul  dobândirii  unor  noi 
deprinderi  utile  şi  calităţi  personale. 

în  acest  sens  menţionăm: 

1.  Creşterea  încrederii  în  forţele  proprii.  După  ce  participă  cu  succes 
(sau  fără!)  la  jocurile  cu  dificultate  crescătoare,  care  includ  „pericole” 
corporale  şi  emoţionale,  multor  indivizi  le  creşte  respectul  de  sine.  După  ce 
s-au  „călit”  cu  ajutorul  problemelor  întâmpinate  într-un  joc,  participanţii 
abordează  cu  curaj  problemele  noi  şi  mai  complicate  ale  jocului  următor 
(sau  cele  din  viaţa  obişnuită).  A fi  autonom  la  nivel  individual  înseamnă  a te 
testa  permanent  şi  a-ţi  cunoaşte  propriile  limite  - de  exemplu  să  ştii  unde 
poţi  acţiona  şi  unde  trebuie  să  te  opreşti.  Limitele  de  responsabilitate  şi  de 
competenţe  trebuie  să  arate  oamenilor  ce  pot  face  şi  depăşi,  nu  ceea  ce  nu 
pot  face.  Ele  creează  o libertate,  dar  şi  o îngrădire  oportună.  Fără  ele, 
echipa  ar  putea  ajunge  să  alerge  prin  tribune,  nu  pe  terenul  de  joc. 

2.  Creşterea  nivelului  de  sprinteneală  şi  coordonare  neuro- 
musculară.  Multe  exerciţii  stimulează  mişcările  bazate  pe  echilibru  şi 
continuitate  curgătoare.  Aceste  performanţe  fizice  sunt  mai  uşor  de  realizat 
decât  alte  feluri  de  mişcări  sau  eforturi  fizice  (ca  sprintul,  săriturile  etc.),  iar 
succesul  stăpânirii  corporale  încurajează  şi  dă  un  sentiment  de  încredere  în 
toate  domeniile  de  activitate. 

3.  Creşterea  satisfacţiei  pentru  propriul  corp  şi  a bucuriei  de  a fi 
împreună  cu  alţii.  Un  criteriu  de  bază  pentru  aprecierea  unui  joc  este 
nivelul  de  distracţie  pe  care-l  stârneşte.  Aceasta  pe  de  o parte 
compensează  stresul  provocat  de  senzaţia  de  pericol,  iar  pe  de  alta  susţine 
şi  întăreşte  procesul  educativ. 

4.  îmbunătăţirea  sănătăţii  participanţilor. 

5.  Creşterea  gradului  de  într-ajutorare  din  cadrul  grupului.  Filozofia 
jocurilor  se  bazează  pe  ipoteza  că  oricine  încearcă  cu  sinceritate  şi 
conştiinciozitate  să  rezolve  sarcina  jocului,  are  dreptul  la  respectul  celorlalţi. 
Efortul  personal,  încercarea,  contează  mai  mult  decât  succesul  sau 
nereuşita,  căci  la  multe  jocuri,  acestea  depind  de  ceilalţi  coechipieri. 
Atmosfera  prietenoasă  şi  încurajatoare  tinde  să  susţină  participarea.  De 
aceea  la  multe  jocuri  s-a  redus  sau  evitat  complet  folosirea  întrecerii 
(competiţiei)  cu  alte  echipe  sau  indivizi  (deşi  există  şi  astfel  de  variante). 

6.  Creşterea  familiarizării  cu  mediul  natural.  Tinerii  şi  adulţii  care 
locuiesc  la  oraş  nu  mai  ştiu  ce  este  ploaia,  noroiul,  vântul,  gerul,  zloata, 
toamna,  iarna,  oboseala,  transpiraţia  şamd.  Multe  jocuri  desfăşurate  în  aer 
liber  îi  familiarizează  cu  rostogolirea  întâmplătoare  în  noroi,  cu  mirosul 
ierbii,  cu  bătaia  razelor  soarelui,  cu  muşcătura  gerului,  sub  cele  mai  diverse 
forme.  Starea  nesigură  a vremii  contribuie  la  mărirea  „pericolului”  (aparent) 
al  activităţii  şi  la  întărirea  efectului  ei  educativ. 

Scopul  activităţii  educative,  dar  şi  a celei  practice  de  zi  cu  zi,  este  ca 
echipa  să  devină  mai  eficientă,  adică  să  realizeze  performanţe  mai  mari  în 
următoarele  direcţii: 

1 . îndeplinirea  sarcinilor  pentru  care  a fost  creată; 

2.  Satisfacţia  membrilor  (sănătatea  mentală  şi  perfecţionarea); 

3.  Viabilitate  (probabilitatea  de  a exista  în  continuare,  de  a nu  se 
destrăma). 


3. 12.  Ce  învaţă 
jucătorii? 


Scopul  final  al  jocurilor  de  colaborare  este  pe  de  o parte  împăcarea 
participanţilor  cu  ei  înşişi,  pentru  a se  simţi  bine,  iar  pe  de  alta  dobândirea 
îndemânărilor  şi  încrederii  de  a colabora  eficient  cu  ceilalţi  oameni,  în  orice 
ocazie.  Este  evident  că  acest  scop  generos  nu  poate  fi  realizat  în  întregime 
într-o  singură  şedinţă  de  două  ore.  Pentru  schimbarea  mentalităţilor  sunt 
necesare  multe  lecţii. 

Totuşi,  chiar  într-o  singură  şedinţă,  grupul  este  cel  puţin  introdus  în  temă 
şi  oamenii  rămân  cu  un  model  sau  schemă  de  desfăşurare,  pe  baza  căreia 
(dacă  vor)  pot  să  muncească  în  continuare  singuri.  Dacă  în  cadrul  acestei 
prime  (singure)  lecţii  studenţii  vor  reuşi  să  conlucreze  bine  cu  grupul,  dacă 
ajung  să  aibă  încredere  în  ei  şi  în  capacitatea  lor  de  a colabora  cu  alţii, 
atunci  există  posibilitatea  că  ei  vor  fi  în  stare  să  aplice  ceea  ce  au  învăţat 
aici  în  alte  situaţii  din  viaţa  lor  obişnuită  de  acasă,  de  la  şcoală,  de  la  locul 
de  muncă. 

După  absolvirea  (terminarea)  unui  curs  (stagiu)  de  teambuilding, 
participanţii  vor  cunoaşte  cel  puţin:  regulile  jocurilor  practicate, 
îndemânările,  concepţia  de  lucru  şi  politeţea  pentru  lucrul  în  echipă  şi 
activitatea  de  educaţie  fizică. 

Ei  vor  fi  capabili: 

1.  Să  arate  capacitatea  de  a comunica  în  cadrul  unui  grup  mic,  pentru  a 
rezolva  probleme,  a stinge  conflicte,  a împărtăşi  informaţii; 

2.  Să  interacţioneze  şi  comunice  cu  colegii  în  mod  pozitiv,  constructiv, 
indiferent  de  sexul,  vârsta,  cultura  (concepţiile)  sau  punctele  de  vedere 
(părerile)  ale  acestora; 

3.  Să  adapteze  modul  de  comunicare  pe  baza  feed-back ului  verbal  şi 
nonverbal; 

4.  Să  se  exprime  cu  un  ton,  atitudine  şi  vocabular  potrivite  unei  situaţii 
date; 

5.  Să  demonstreze  îndemânări  corporale  (de  mişcare)  necesare  pentru 
activităţi  individuale  sau  de  grup; 

6.  Să  demonstreze  politeţea  corespunzătoare  şi  capacitatea  de  a 
conlucra  în  echipă,  în  cadrul  unor  activităţi  cu  un  partener,  sau  cu  un  grup. 

4.  INDICAŢII  PENTRU  INSTRUCTORI 

3 


4. 1.  Rolul  instructorului 

4.2.  Pregătirea  unui  program  de  lecţii 

4.3.  Pregătirea  lecţiei 

4.4.  Organizarea  lecţiei 

4.5.  Cum  se  aleg  jocurile? 

4.6.  Alcătuirea  grupului 

4. 7.  Desfăşurarea  lecţiei 

4.8.  Informarea  participanţilor 

4.9.  Conducerea  unui  grup 

4.10.  Interesele  comune 

4. 1 1.  Motivarea  cu  ajutorul  provocărilor 

4. 12.  Participarea  voluntară  la  joc 

4.13.  Convenţia  de  colaborare 

t 

4.14.  Când  intervine  instructorul? 

4. 15.  Delegarea  sarcinilor  de  conducere 

4. 16.  împreună  - sau  „eu  primul”? 

4.17.  Motivarea  cu  ajutorul  umorului 

4.18.  Păstrarea  cumpătului 


Conducerea  echipei  ( managementul ) este  una  din  funcţiile  de  bază  ale 
antreprenorului.  Pe  de  altă  parte,  capacitatea  de  a conduce  (ocazional  sau 
permanent)  pe  alţii  reprezintă  o calitate  de  dorit  a fiecărui  om.  Orice 
cetăţean  responsabil  nu  aşteaptă  să  fie  condus,  ci  se  lasă  condus  când  e 
cazul  (de  cineva  mai  bun  ca  el),  dar  se  şi  apucă  să  conducă  pe  alţii  dacă  în 
cazul  respectiv  el  e mai  competent  decât  ei  (şi  acceptat!).  în  plus,  buna 
auto-conducere  a propriei  vieţi  e o datorie  de  bază  a fiecărui  om.  De  aceea 
educaţia  civică  conţine  şi  noţiuni  de  bază  privind  arta  conducerii  ( liderşip ). 

Orice  instructor  de  Teambuilding  este  un  fel  de  manager,  iar  orice 
manager  (director,  şef)  poate  deveni  (şi  ar  fi  bine  să  devină!)  un  fel  de  un 
instructor  de  Teambuilding  pentru  echipa  pe  care  o conduce.  De  fapt,  el  ar 
trebui  să  fie  primul  care  stârneşte  şi  creiează  spiritul  de  echipă,  care 
stimulează  subordonaţii  (mai  bine  zis  - colegii)  pentru  a se  autodepăşi  (şi 
implicit  a-şi  creşte  productivitatea  personală  şi  cea  colectivă).  Managerul 
(antreprenorul)  poate  realiza  aceasta  atât  cu  ajutorul  unor  exerciţii  de 
Teambuilding  (preluate  din  acest  curs,  sau  inspirate  din  curs  şi  adaptate  la 
condiţiile  respective),  cât  şi  cu  celelalte  mijloace  de  acţiune  aflate/  învăţate 
la  cursurile  de  antreprenoriat  - sau  cele  de  educaţie  civică.  Desigur  că 
există  şi  posibilitatea  ca  managerul  să  angajeze  în  acest  scop  un  instructor 
specializat. 

Problema  nu  e însă  dacă  managerul  se  ocupă  personal  de  Teambuilding 
sau  angajează  un  specialist  din  afara  organizaţiei,  ci  dacă  acceptă  şi 
îmbrăţişează  ideia  lucrului  în  echipă  - întrucât  punerea  ei  în  practică 
înseamnă  (pentru  mulţi  şefi  vanitoşi)  o scădere  a statutului  lor  privilegiat. 


4. 1.  Rolul 
instructorului 


Jocurile  de  colaborare  nu  sunt  o simplă  joacă,  ci  un  foarte  puternic  mijloc 
educativ.  Rolul  instructorului  este  cu  atât  mai  mare  în  cazul  că  scopul 
jocurilor  nu  este  doar  educarea  caracterului  (o  cerinţă  socială),  ci  şi 
schimbarea  atitudinii  sociale  a participanţilor  (o  cerinţă  patriotică). 

Instructorul  de  Teambuilding  este  un  personaj  foarte  important  şi  din 
punctul  de  vedere  social.  Prin  activitatea  sa,  el  formează  oameni  mai 
sănătoşi  şi  mai  vioi,  care  gândesc  mai  bine  pentru  interesul  colectiv, 
cetăţeni  mai  buni  şi  mai  eficienţi. 


Sarcinile  instructorului  sunt: 

- să  conducă  activitatea  grupului; 

- planificarea  activităţii;  jocurile  trebuie  să  satisfacă  necesităţile 
grupului,  regulile  jocurilor  vor  fi  adaptate  specificului  grupului  şi 
situaţiei. 

- pregătirea  grupului  pentru  şedinţă,  activitate; 

- explicarea  regulilor  jocului; 

- supravegherea  desfăşurării  activităţii; 

- păstrarea  disciplinei  şi  evitarea  accidentelor; 

- entuziasmarea  şi  motivarea  membrilor  grupului; 

- înţelegerea  experienţei  prilejuită  de  joc  prin  descifrarea  (discutarea) 
ei  după  terminarea  jocului; 

- să  fie  entuziast.  Entuziasmul  este  contagios; 

- creşterea  competenţei  sale  profesionale. 

Instructorul  de  teambuilding  nu  poate  fi  doar  un  simplu  profesor  de  sport, 
sau  un  diriginte,  sau  un  ghid  turistic,  sau  un  entuziast  naiv,  sau  un  birocrat 
etc.  El  trebuie  să  aibă  o misiune,  o intenţie,  un  scop,  un  crez. 

Pentru  realizarea  unei  influenţe  multilaterală  şi  favorabilă  a jocului 
organizat  e nevoie  de  participarea  permanentă  şi  creativă  a instructorului. 
Dacă  el  îi  lasă  pe  studenţi  să  se  joace  şi  se  apucă  de  citit  ziarul,  sau  discută 
cu  vreo  spectatoare  atractivă,  efectul  activităţii  jucătorilor  scade  văzând  cu 
ochii. 

Pe  de  altă  parte,  când  instructorul  „vede”  într-un  joc  şi  „transmite” 
participanţilor  numai  partea  de  efort  fizic,  sau  urmărirea  unor  performanţe 
măsurate,  sau  „câştigul”,  el  pierde,  şi  alături  de  el  pierd  toţi  cei  îndrumaţi,  o 
mulţime  de  valori  colaterale,  unele  poate  mult  mai  importante: 

- depăşirea  barierei  psihologice  personale  {„asta  nu  se  poate  facel", 
„ mi-e  frică  să  sad  etc.), 

nevoia  de  colaborare  („pe  ăştia  nu-i  cunosc,  cum  o să-i  fac  să  lucrăm 
împreună?"), 

nevoia  de  organizare  şi  de  stabilirea  unor  sarcini  în  cadrul  grupului 
{„de  ce  să-l  ascult  pe  ăsta,  ce,  e mai  deştept  ca  mine?"), 

- înţelegerea  nevoii  de  ajutorare  şi  asigurare  a coechipierilor  {„dacă  e 
prost  şi  se  bagă,  n-are  decât  să  cadă”), 

constatarea  că  şi  fetele  pot  îndeplini  sarcini  „de  băiat’ 

şamd. 


Faptul  că  e şef  şi  conduce  grupul  nu  trebuie  să  servească  la  amplificarea 
ego-ului  (fuduliei)  instructorului,  ci  la  dezvoltarea  capacităţilor  fizice  şi 
spirituale  ale  jucătorilor.  Adeseori  grupul  copiază  toanele  şefului.  Aşa  că 
instructorul  n-are  voie  să  fie  trist,  gânditor,  bolnav,  pesimist,  pricinos, 
cârcotaş,  invidios,  fudul,  pervers  şamd. 

4.2.  Pregătirea 
unui  program  de 
lecţii 

9 


Nu-i  rămâne  decât  să  fie  entuziast,  să  gândească  „pozitiv”,  să  îi  placă  ce 
face  şi  să  se  distreze  împreună  cu  jucătorii. 

Altfel  - mai  bine  se  lasă  de  meserie! 

Pentru  a putea  satisface  cu  succes  toate  cerinţele,  instructorul  trebuie  să  fie 
generos,  altruist,  iubitor  de  oameni,  dispus  să-şi  sacrifice  tabieturile  şi 
adeseori  chiar  interesele  personale  paralele,  animat  de  simţul  datoriei  şi 
respectului  pentru  munca  sa.  El  are  nevoie  şi  de  o foarte  bună  condiţie 
fizică.  Faptul  că  e silit  să  vorbească  mult,  captivant,  antrenant,  cu  miez,  sau 
dimpotrivă,  să  tacă  - când  e cazul,  ori  să  gestioneze  psihologic  un  grup  cu 
membri  de  vârste  şi  experienţe  de  viaţă  foarte  diferite,  arată  ce  sarcină  grea 
are.  De  aceea  instructorul  care  îşi  iubeşte  şi  respectă  „meseria”,  trebuie  să 
se  străduiască  permanent  să  devină  un  om  mai  bun,  mai  curajos,  mai  cult, 
mai  competent,  cu  o condiţie  fizică  mai  bună,  cu  o deschidere  mintală  mai 
largă.  Pe  scurt,  instructorul  îi  poate  învăţa  pe  studenţi  ceea  ce  este  el  cu 
adevărat,  nu  ceea  ce  crede  el  că  ar  fi. 


Pentru  a fi  educaţie  - şi  nu  distracţie  sau  chiar  pierdere  de  timp  (şi  de 
bani!),  jocurile  trebuie  să  fie  strict  încadrate  într-un  program  bine  conceput 
de  lecţii/  şedinţe  de  Team-building.  Instructorul  responsabil  de  acţiune 
trebuie  să  clarifice  din  timp,  împreună  cu  reprezentantul  Clientului  (director 
de  personal/  director  de  şcoală  etc.)  şi  cu  propria  conducere  a organizaţiei 
din  care  face  el  parte: 

- Scopul  acţiunii/  stagiului/  programului, 

- Condiţiile  de  desfăşurare  (loc,  timp,  durată,  costuri,  responsabilităţi  etc.) 

- Mijloacele  materiale  şi  umane  (instructori)  disponibile, 

- Caracteristicile  participanţilor  (elevilor), 

- Desfăşurarea  în  siguranţă  a activităţilor. 

Instructorul  va  concretiza  aceste  informaţii  şi  condiţii  sub  forma  unui 
program  scris,  cu  următoarele  etape: 

1.  Stabilirea  necesităţilor  şi  scopurilor  grupului  - pe  baza  unei/  unor 
discuţii  detaliate,  sincere,  responsabile  cu  reprezentantul/  reprezentanţii 
Clientului,  pentru  a se  pune  de  acord  părerile  şi  cerinţele  lui  cu  posibilităţile 
şi  competenţa  instructorului  şi  organizaţiei  sale; 

2.  Planificarea  activităţilor/  jocurilor  adecvate  pentru  satisfacerea 
necesităţilor  şi  atingerea  scopurilor  - vezi  # 4.4.  şi  # 4.5.  Instructorul  va 
stabili  un  plan  scris  de  desfăşurare  a programului,  cu  enumerarea:  lecţiilor 
aferente,  datele  şi  locul  lor  de  desfăşurare,  temele  şi  obiectivele  lecţiilor, 
ideile  principale  pentru  discuţia  de  descifrarea  experienţei  după  fiecare  joc 
etc. 

3.  Prezentarea  programului  scris  - în  faţa  reprezentantului  Clientului, 
pentru  o ultimă  apreciere/  confirmare  a corespondenţei  între  cerinţele  sale 
şi  activităţile  prevăzute/  propuse; 

4.  Desfăşurarea  programului/  lecţiilor; 

5.  Urmărirea  în  timp  a efectelor  lecţiilor  şi  valorificarea  învăţăturii 
transmise  în  activitatea  profesională/  socială  a elevilor. 

Programul  are  şi  caracter  de  „proiect  educativ”,  cu  toate  elementele  şi 
etapele  oricărui  proiect  - pe  care  beneficiarul  (ajutat  de  instructor)  trebuie  să  le 
specifice  clar: 

- Beneficiar:  client,  utilizator,  finanţator  etc.; 

- Temă  (scop):  prelucrarea  unuia  sau  mai  multor  indivizi,  pentru  a-i  face 
capabili  să  realizeze  sarcini  stabilite; 

- Alegerea  executantului  (cinstit:  prin  competiţie); 

- Plan  de  lucru:  documentaţie,  amenajări,  acţiuni,  responsabili,  costuri, 
termene; 

- Lista  mijioaceior  şi  resurselor  (materiale,  umane,  financiare)  necesare, 
disponibile; 

- Execuţie : realizarea  lucrării,  supravegherea  execuţiei; 

- Respectarea  legalităţii  şi  standardelor  relevante : protecţia  muncii,  protecţia 
mediului,  impactul  social-politic-economic-uman-internaţional; 

- Finalizare : preliminară,  probe  şi  verificări,  remedieri; 

- Predarea  către  Beneficiar; 

- Garanţie ; 

- încheiere] 

- Feed-back : învăţăminte  pentru  viitor. 

lată  şi  alte  sarcini  pentru  instructor: 

- Va  vizita  din  timp  locul/  locurile  de  desfăşurarea  lecţiilor/  programului, 
pentru  a-i  cunoaşte  configuraţia  şi  caracteristicile,  spre  a le  putea  eventual 
include  în  structura  jocurilor  (de  exemplu  în  aer  liber:  denivelări/  obstacole/ 
copaci/  apă;  sau  în  cazul  unei  săli  (de  sport):  pereţi/  spaliere/  mese/  scaune 
etc.).  Se  vor  identifica  şi  stabili  amplasamentul  şi  accesul  la  telefon,  toalete, 
cişmele,  adăposturi,  locuri  de  parcare,  locuri  de  adunare/  odihnă. 

- Va  afla  cât  mai  multe  informaţii  despre  participanţi:  câţi  sunt,  ce 
capacităţi  fizice  au,  ce  vârsta  şi  pregătire  au,  există  participanţi  cu 
caracteristici  speciale  (invalizi,  cu  probleme  psihice,  cu  nevoi  speciale  etc.), 
care  e raportul  între  femei  şi  bărbaţi,  şefi  şi  subordonaţi,  instructori  şi  elevi  - 
vezi  şi  # 4.6. 


4.3.  Pregătirea 
lecţiei 

t 


Dacă  treaba  pe  care  o ai  de  făcut  îţi  pare  simplă,  înseamnă  că 
nu  ai  aflat  încă  totul  despre  ea!  (Donald  Westlake) 


Instruirea  participanţilor,  prezentarea  jocurilor  de  colaborare  şi 
conducerea  grupei  de  studenţi  într-un  mod  eficient  pentru  succesul 
activităţii  constituie  o sarcină  dificilă  pentru  mulţi  instructori  (chiar 
profesionişti).  De  aceea,  câteva  indicaţii  despre  scopul  şi  desfăşurarea 
jocurilor  pot  fi  de  mare  ajutor. 

Instructorul  va  întocmi  Planul  lecţiei  (obligatoriu  scris!),  cu  mult  înainte 
de  termenul  când  va  conduce  şedinţa.  Lecţia  se  înscrie  în  planul 
programului. 

Pe  baza  planului  şedinţei/  lecţiei  se  va  concepe  un  scenariu  (poveste) 
care  va  ghida  desfăşurarea  întregii  activităţi,  la  fel  ca  la  un  film  sau  la  o 
piesă  de  teatru.  Apoi,  va  stabili  locurile  şi  suprafeţele  (din  sală,  sau  în  aer 
liber)  pe  care  fiecare  grupă  şi  subgrupă  vor  desfăşura  fiecare  activitate.  Va 
stabili  locul  de  adunare,  unde  se  va  desfăşura  şi  activitatea  de  prezentare. 

TOATE  materialele  didactice  necesare  se  procură,  pregătesc  şi  verifică 
dinainte,  astfel  ca  la  începerea  lecţiei  să  fie  la  îndemână.  Tot  aşa  inventarul 
se  adună  şi  verifică  la  sfârşitul  lecţiei  - vezi  # 16. 

De  asemenea,  toţi  participanţii  vor  fi  avertizaţi  din  timp  asupra:  datei  şi 
locului  de  adunare,  duratei  lecţiei,  echipamentului  personal  necesar. 

Mai  ales  dacă  este  vorba  de  o activitate  în  aer  liber,  în  condiţii 
meteorologice  mai  rele  (ploaie,  noroi,  vânt,  soare  puternic  etc), 
echipamentul  trebuie  să  fie  corespunzător: 

- Pentru  şedinţă:  haine  largi  şi  groase  (care  să  nu  împiedece  mişcările, 
să  protejeze  de  frig,  umezeală,  şocuri  etc.),  încălţăminte  comodă  (tenişi), 
mănuşi,  şapcă,  pălărie,  pelerină  etc.; 

- Prosop,  îmbrăcăminte  de  schimb  (călduroasă)  la  terminarea  şedinţei. 

Instructorul  va  avea  o sacoşă  cu  câteva  obiecte  de  rezervă  pentru  a face 

faţă  nevoilor  celor  uituci  etc.:  apa  de  băut,  şapcă,  prosop,  pelerină  etc. 

Locul  de  desfăşurare  a lecţiei  trebuie  să  dispună  de  facilităţi  sanitare 
(apă  potabilă,  spălător,  toaletă)  în  bună  stare. 

Fiecare  instructor  va  avea  o trusă  de  prim-ajutor  (pe  care  trebuie  să  ştie 
s-o  folosească)  şi  un  mijloc  rapid  de  comunicare  (telefon  mobil)  cu  un  medic 
(Salvare).  Se  recomandă  insistent  ca  instructorul  să  urmeze  (şi  să  absolve) 

un  curs  de  prim-ajutor. 

După  fiecare  joc,  înţelegerea  (sau  descifrarea)  experienţei  (prin 
discutarea  activităţii  desfăşurate)  - vezi  # 6 - va  fi  cât  mai  simplă  şi  la 
obiect.  Cu  această  ocazie,  înstructorul  va  împărtăşi  şi  din  experienţa  lui 
personală,  deoarece  amintirile  sale  în  calitate  de  adult  reprezintă  un  bagaj 
impresionant  de  cunoştinţe  pentru  tinerii  ascultători. 

Ca  şef  al  grupului  instructorul  trebuie  să  arate  şi  să  se  poarte 
corespunzător:  să  fie  îmbrăcat  corect,  aşa  fel  ca  să-i  crească  prestigiul  şi 
credibilitatea,  să  inspire  încredere;  să  nu  poarte  ochelari  de  soare  decât  în 
caz  de  forţă  majoră  (contactul  vizual  e deosebit  de  important  pentru 
succesul  acţiunii);  să  înveţe  pe  de  rost  numele  participanţilor  şi  să  le 
folosească  în  conversaţie.  Pentru  asigurarea  succesului  lecţiei,  entuziasmul 
este  contagios  şi  instructorul  este  obligaţi  să  fie  entuziast,  să  mobilizeze 
jucătorii.  Adeseori  toanele  instructorului  se  transmit  întregii  grupe  şi-i 
determină  starea  de  spirit. 

Când  jucătorii  se  conduc  singuri,  instructorul  trebuie  să  se  lase  în  voia  lor 
şi  să-i  urmeze.  Dacă  un  grup  dă  semne  că  ar  vrea  să  se  joace  toată  ziua, 
lasă-i  s-o  facă!  Lasă  grupul  să  arate  unde  vrea  să  ajungă  şi  o va  facel 

Instructorul  va  avea  pregătite  variante  de  acţiune  pentru  cazuri  nedorite: 
vreme  nefavorabilă,  sau  dacă  grupul  soseşte  în  tranşe  la  locul/  timpul  de 
adunare  etc. 

în  carte  sunt  descrise  numeroase  jocuri  frumoase,  atractive,  uşor  de 
jucat.  Jucaţi-le  cu  atenţie  pentru  evitarea  accidentelor,  urmărind  scopul 
dorit,  distraţi-vă  şi  obosiţi-vă! 

Dar  când  vă  jucaţi,  nu  uitaţi  că  faceţi  o treaba  serioasă! 


4.4.  Organizarea 
lecţiei 

t 


Problemele  şi  scopurile  de  atins  sunt  stabilite  de  responsabilul  grupului  şi 
beneficiarul  educaţiei  de  teambuilding-,  diriginte,  antrenor,  patron  sau 
conducătorul  colectivului,  asistent  social,  director  de  cămin  sau  închisoare 
etc.  Acesta  este  un  „client”,  care  angajează  un  „furnizor”  (instructorul)  ca 
să-i  livreze  un  serviciu  (conducerea  şedinţei  sau  cursului)  de  Team- 
building. Jocurile  de  colaborare  sunt  de  fapt  mijloacele  sau  uneltele  cu 
care  instructorul  rezolvă  problemele  ce  i se  dau  pentru  un  anumit  grup. 

De  obicei  o lecţie  (şedinţă)  cu  jocuri  de  colaborare  durează  două  ore. 

Ca  orice  lucru  „bine  făcut”,  şedinţa  de  jocuri  va  avea  un  început,  un 
cuprins  şi  un  sfârşit.  Toate  activităţile  desfăşurate  în  şedinţă  pot  fi  jocuri, 
dar  există  şi  altfel  de  exerciţii  bune. 

începutul  şedinţei  trebuie  să  fie  atractiv  şi  mobilizator,  pentru  că  el 
determină  atenţia  şi  interesul  cu  care  studenţii  vor  participa  în  continuare. 

Sfârşitul  şedinţei  trebuie  de  asemenea  să  impresioneze  şi  mobilizeze 
jucătorii,  pentru  ca  ei  să  se  despartă  cu  voie  bună  şi  amintiri  plăcute,  cu 
sentimente  prieteneşti  faţă  de  colegi  şi  instructor,  dorind  o repetare  cât  mai 
grabnică  a experienţei  trăite. 


Mulţi  profesori-instructori  folosesc  jocuri  în  partea  de  început  sau  în  cea 
de  sfârşit  a lecţiilor  obişnuite  (şcolare,  sportive  etc.). 

O altă  idee  bună  este  intercalarea  lor  în  cadrul  unei  manifestări  mai  largi, 
între  diverse  acţiuni,  sau  ca  parte  a unei  alte  acţiuni  a organizaţiei  din  care 
face  parte  grupul  (şcoală,  întreprindere). 

Jocurile  pot  fi  un  puternic  spărgător  al  monotoniei  unei  zile  lungi  de 
şcoală,  sau  de  muncă  obositoare.  Ele  pot  să-i  ocupe  şi  potolească  pe  copiii 
mici,  dar  şi  să-i  distreze  pe  „copiii”  adulţi.  Uneori  un  joc  poate  detensiona 
enervarea  produsă  de  o zi  proastă,  alteori  înviorează  spiritul  şi  coeziunea 
echipei,  uzate  de  programul  stresant,  iar  alteori  jocul  stârneşte  creativitatea 
necesară  rezolvării  unei  probleme  dificile. 

In  cuprinsul  unei  şedinţe  se  pot  juca  cel  mult  1 0-1 5 jocuri,  din  cauză  că  faza 
cu  descifrarea  experienţei  durează  mult.  în  carte  sunt  prezentate 
aproximativ  140  de  jocuri,  adică  suficient  material  pentru  numeroase 
şedinţe. 


4.5.  Cum  se  aleg 
jocurile? 


Un  aspect  important  al  planificării  şedinţei  este  alegerea  jocurilor  şi 
ordinea  lor,  aşa-zisa  secvenţă. 

La  pregătirea  listei  de  jocuri  adecvate  scopului  lecţiei,  se  foloseşte 
principiul  “succesiunii  jocurilor  cu  dificultatea  crescătoare”. 

Dacă  membrii  grupului  nu  se  cunosc,  sau  n-au  mai  colaborat  între  ei,  e 
nevoie  la  începutul  şedinţei  de  câteva  jocuri  introductive  (pentru  spargerea 
gheţii),  care  să  înmoaie  carapacea  personală  de  apărare  şi  să  micşoreze 
spaţiul  înconjurător  de  alarmare  pe  care  îl  are  fiecare  om.  După  ce  jucătorii 
se  încălzesc  şi  mai  pierd  din  inhibiţii,  ne  mai  ferindu-se  unii  de  alţii,  se  poate 
trece  la  topirea  carapacei  şi  la  anularea  spaţiului  individual  de  alarmare, 
propunându-se  jocurile  de  bază.  Jocurile  mai  grele  se  desfăşoară  după 
unele  mai  uşoare,  care  au  creat  deja  grupului  un  sentiment  de  satisfacţie 
pentru  performanţele  realizate. 

Succesiunea  potrivită  înseamnă  alegerea  unor  jocuri  corespunzătoare 
pentru  rezolvarea  problemelor  sau  ţelurilor  pe  care  le  are  grupul  în  viaţa 
reală,  şi  înşiruirea  lor  gradată  după  nivelul  de  dificultate.  Programul  trebuie 
să  cuprindă  şi  soluţii  de  rezervă. 


Pentru  ca  grupa  să  profite  cât  mai  mult  din  experienţa  ce  o va  face,  e 
bine  ca  instructorul  să  analizeze  următoarele  aspecte: 

1.  Jocurile  se  aleg  corespunzător  vârstei  şi  capacităţii  fizice  a 
grupului.  De  exemplu,  orice  grup  devine  repede  frustrat  de  sarcinile  care  îi 
depăşesc  cu  mult  posibilităţile  corporale  şi  mintale.  Uneori  jocul  ales  este 
prea  simplu  pentru  un  grup  de  adulţi  (joc  greşit  ales)  şi  participanţii  nu  se 
simt  solicitaţi,  se  plictisesc  repede,  atenţia  şi  motivarea  scade.  In  acest  caz 
se  va  schimba  imediat  fie  regulile  jocului  (pentru  a-l  face  mai  greu)  sau 
chiar  se  trece  la  alt  joc. 


2.  Jocul  se  va  desfăşura  într-un  loc  potrivit,  în  sală  sau  în  aer  liber, 
unde  să  se  evite  accidentele  şi  participanţii  să  se  simtă  bine.  Se  vor  folosi  şi 
materialele  existente  pe  teren:  bănci,  copaci,  garduri,  buturugi  etc. 


3.  Mărimea  grupei  să  fie  medie.  E preferabil  ca  grupurile  foarte  mari  (de 
25-30  persoane)  să  fie  împărţite  în  două  sau  mai  multe  grupe  egale.  în 
echipele  excesiv  de  mari,  ideile  şi  intenţiile  bune  se  pierd  adeseori  în 
favoarea  vocilor  mai  răsunătoare,  sau  a unor  participanţi  cu  popularitate 
individuală  (de  exemplu  un  şef  de  birou  etc.  din  organizaţia  în  care 
muncesc  jucătorii).  Echipele,  fie  că  e vorba  de  una  (întregul  grup)  sau  de 
mai  multe  (grupe),  îşi  vor  alege  prin  discuţii  şi  consens  câte  un  nume 
(distractiv,  dar  totuşi  nu  „Invalizii  veseli”,  sau  „Moarte  graşilor”  etc.). 


4.6.  Alcătuirea 
grupului 


De  obicei  componenţa  grupului  este  dată,  obligatorie,  dar  există  şi  situaţii 
când  se  pot  aplica  nişte  criterii  de  selecţie  a participanţilor: 

A.  Probleme  şi  scopuri  comune.  Din  cauza  activităţilor  desfăşurate  în 
comun,  membrii  grupului  devin,  din  indivizi  disparaţi  - coechipieri,  care 
învaţă  să  asculte,  să  respecte,  să  aibă  grijă  unii  de  alţii.  Acest  proces  de 
formare  a grupului  impune  membrilor  săi  o oarecare  uniformizare  şi 
comunitate  de  păreri  şi  purtări.  Dar  unii  indivizi  nu  sunt  de  acord  să-şi 
piardă  o parte  din  libertate,  indiferent  de  avantaje.  Instructorul  va  prezenta 

de  la  început  potenţialilor  participanţi  toate  aceste  aspecte,  iar  cei  care  nu 
sunt  de  acord  cu  ele  se  vor  exclude  singuri  din  activitate. 

B.  Componenţa  echilibrată.  Un  amestec  echilibrat  înseamnă  să 
grupezi  participanţi  slabi  împreună  cu  alţii  zdraveni,  tineri  cu  bătrâni,  şefi  cu 
subordonaţi  în  viaţa  obişnuită.  Această  interacţiune  forţată  dă  rezultate 
educative  foarte  interesante.  Deşi  problema  devine  importantă  mai  ales  în 
cazul  că  participanţii  sunt  tineri  cu  probleme,  sau  delicvenţi,  ea  trebuie 
analizată  cu  orice  ocazie. 

C.  Capacitatea  mintală  şi  fizică.  Persoanele  cu  handicapuri  ( dizabilităţi ) 
au  uneori  greutăţi  mai  mari  în  rezolvarea  sarcinilor  cerute  de  jocuri. 
Gruparea  lor  cu  jucători  normali  le  dă  posibilitatea  să  trăiască  sentimente  cu 
care  au  rareori  ocazia  să  se  întâlnească. 

D.  Intensitatea  experienţei.  Educaţia  experienţială  se  bazează  pe 
ipoteza  că  individul  confruntat  cu  dificultăţi  mari  îşi  schimbă  şi  dezvoltă 
rapid  personalitatea.  Din  păcate,  ipoteza  nu  e corectă  în  toate  cazurile. 
Există  tineri  viguroşi  care  pot  face  eforturi  mari  fără  să  sufere  (şi  să  se 
educe),  dar  şi  pacienţi  înapoiaţi  care  trebuie  luaţi  cu  binişorul,  precum  şi 
delicvenţi  nepăsători  - pentru  motivarea  cărora  trebuie  găsite  mijloace 
adecvate. 

Participanţii  de  orice  vârstă  se  împart  în  mai  multe  categorii: 

- Jucători  activi,  interesaţi  de  orice  activitate,  entuziaşti  care  îi  antrenează 
şi  pe  cei  din  jur; 

- Jucătorii  instabili,  care  participă  în  funcţie  de  dispoziţia  de  moment.  Ei 
formează  majoritatea; 

- Jucătorii  pasivi,  în  număr  mai  mic  decât  cei  din  primele  două  categorii, 
se  recunosc  uşor.  Ei  necesită  o atenţie  specială.  Timiditatea  sau  lipsa  de 
interes  au  cauze  mai  adânci.  Poate  fi  o barieră  psihică  (ruşine  de 
neîndemânarea  lor,  de  lipsa  de  experienţă  etc.),  un  handicap  real  şamd. 


4.7. 


Desfăşurarea 

lecţiei 

înainte  de  lecţie  participanţii  trebuie  observaţi  câteva  clipe:  care  e 
atmosfera?  Sunt  ei  pregătiţi  pentru  ce  urmează  (încălţămintea, 
îmbrăcămintea,  entuziasmul)?  Dacă  se  poate,  se  va  discuta  fără  formalităţi 
cu  câţiva  participanţi,  ca  să  se  afle:  ce  aşteaptă  ei?  Ce  ar  dori  să  se 
petreacă  în  continuare? 

Sarcinile  instructorului  sunt: 

- să  asigure  că  participanţii  înţeleg  bine  şi  complet  care  e scopul 
adunării  şi  a activităţilor  care  se  vor  desfăşura,  să  asigure  că  toţi  vor 
participa  corect,  conştiincios,  creativ  şi  responsabil  la  ele; 

- să  asigure  că  particpanţii  înţeleg  şi  reţin  modalităţile  în  care  se 
intenţionează  atingerea  scopului,  adică  regulile  jocurilor,  sarcinile  şi 
drepturile  jucătorilor,  rolul  şi  puterile  instructorului  (îndrumare,  arbritraj  etc.) 

- creşterea  spiritului  de  echipă  al  grupului,  prin  consolidarea  efectului 
formativ  al  jocurilor:  inter-comunicare  bună,  prietenoasă,  stimulantă  etc. 
(inclusiv  glume,  pauze  de  odihnă,  intervenţii  diplomatice  prompte  pentru 
oprirea  conflictelor  potenţiale). 

Pentru  valorificarea  optimă  a timpului  ( time  is  money*. ) instructorul  va 
avea  grijă  să  respecte  el  însuşi  şi  să  impună  respectarea  de  către 
participanţi  a: 

- Programul  de  lucru  stabilit; 

- Punctualitatea; 

- Disciplina  şi  regulile  de  bun-simţ/  purtare. 


La  începutul  lecţiei,  înstructorul  de  Team-building  va  discuta  cu 
studenţii  importanţa  fiecărui  principiu  al  muncii  în  echipă  (vezi  # 2.3.).  Se 
vor  da  câteva  exemple  relevante  despre  modul  în  care  aceste  îndemânări 
interesează  studenţii  şi  cum  le  vor  putea  ei  aplica  practic  în  cursul  vieţii 


4.8.  Informarea 
participanţilor 

profesionale  (sau  private).  Participanţii  vor  fi  încurajaţi  să-şi  exprime 
părerile. 

înaintea  începerii  unui  joc,  regulile  sale  vor  fi  prezentate  cât  mai  clar 
tuturor  participanţilor.  Trebuie  însă  evitate  atât  excesul  de  reguli  cât  şi 
neclarităţile. 

Prezentarea  jocului  şi  regulilor  sale  astfel  ca  să  devină  o sarcină 
importantă  şi  stimulantă  pentru  grup,  constituie  o treabă  dificilă  pentru  orice 
instructor.  în  acest  scop  el  va  împărtăşi  grupului  şi  din  experienţa  personală 
(uneori  chiar  înfrumuseţată  şi  amplificată  pentru  succesul  acţiunii,  cu: 
episoade,  întâmplări,  senzaţii,  aventuri  inventate  sau  copiate,  al  căror  erou 
a fost  el  însuşi).  Indiferent  de  vârstă  şi  biografie,  orice  instructor  care  îşi 
merită  titlul  a acumulat  deja  o cantitate  mare  de  cunoştinţe  şi  experienţe,  pe 
care  le  poate  valorifica. 

Jocurile  cu  caracter  de  colaborare  pot  fi  prezentate  participanţilor  în 
multe  feluri.  Unii  instructori  inventează  scenarii  spectaculoase,  poveşti  cu 
căpcăuni,  terorişti,  rechini  etc.,  alţii  prezintă  jocul  ca  atare  (sec,  nemţeşte), 
aşa  cum  este.  Ambele  variante  sunt  corecte.  Fiecare  instructor  va  alege 
varianta  de  predare  care  îi  place  şi  cu  care  se  simte  mai  bine,  căci  buna  lui 
dispoziţie  este  esenţială  pentru  succesul  lecţiei. 

După  ce  prezintă  situaţia  dată  şi  regulile  jocului,  instructorul  se  va  da  la  o 
parte  şi  va  lasă  grupa  să  rezolve  problema  cum  o şti,  chiar  dacă  uneori  se 
mai  şi  încurcă.  întrucât  instructorul  a ales  problema  (jocul),  probabil  că  ştie 
şi  soluţia  cea  mai  bună,  dar  nu  foloseşte  nimănui  dacă  va  întrerupe  jocul 
pentru  a da  sfaturi,  sau  a “sufla”  soluţia  “corectă”.  Scopul  întregii  activităţi 
este  interacţiunea  dintre  jucători,  nu  performanţele  lor  fizice  sau  iuţeala 
cu  care  rezolvă  problema. 

Uneori,  în  focul  acţiunii,  jucătorii  mai  încalcă  o regulă.  Severitatea 
pedepsei  poate  merge  de  la  un  avertisment  sau  o penalizare  de  timp,  până 
la  reluarea  jocului  de  la  început.  Instructorul  trebuie  să  aplice  strict  regulile 
jocului.  Dacă  grupa  bănuieşte  că  regulile  jocului  nu  contează,  activitatea  va 
degenera  urgent  într-o  harababură,  cu  funcţionalitate  şi  utilitate  zero. 

Pentru  varietate,  sau  pentru  creşterea  interesului  ori  nivelului  de  efort 
individual,  jocurile  pot  fi  prezentate  şi  sub  forma  unui  fel  de  concurs.  Astfel 
de  competiţii  pot  avea  două  forme:  ori  grupa  se  întrece  cu  ea  însăşi, 
lucrând  contratimp  şi  întrecându-se  cu  propriul  ei  record,  obţinut  cu  altă 
ocazie,  ori  grupa  se  întrece  cu  altă(e)  (sub)grupă(e),  sau  cu  recordul  de 
timp  (real  sau  inventat  ad-hoc),  stabilit  de  altă  grupă  ori  şcoală  etc. 

După  ce  grupa  a rezolvat  problema,  sau  sarcina  (ori  a încercat  dar  n-a 
reuşit),  activitatea  petrecută  (experienţa  trăită)  se  discută  cu  toţi  participanţii 
(vezi  # 6). 


Una  din  condiţiile  esenţiale  pentru  succesul  acţiunii  educative  este  buna 
comunicare,  în  ambele  sensuri,  între  instructor  şi  elevi  precum  şi  între  elevi. 

De  aceea  participanţii  vor  fi  informaţi  asupra  activităţii  care  urmează, 
asupra  sarcinilor  lor  şi  regulilor  de  respectat,  sau  despre  orice  alt  aspect  pe 
care  e bine  să-l  cunoască: 

a)  La  începutul  lecţiei; 

b)  înaintea  fiecărui  joc; 

c)  Pe  parcursul  lecţiei; 

d)  La  sfârşitul  şedinţei. 

Instructorul  va  încuraja  permanent  participanţii  să  se  exprime  şi  să 
comunice  atât  neînţelegerile  sau  problemele  care  le  au,  cât  şi  orice 
comentariu  sau  propunere  au  de  făcut  referitoare  la  activitatea  în  curs. 

De  obicei  participanţii  nu  ştiu  ce  îi  aşteaptă  sau  ce  li  se  cere,  sau  au 


anumite  probleme  personale  care  necesită  atenţia  instructorului. 

De  aceea,  la  începutul  şedinţei  sau  a colaborării,  instructorul  va  informa 
participanţii  asupra  programului  şedinţei,  asupra  cadrului  de  reguli  generale 
în  care  se  va  desfăşura  activitatea  şi  asupra  scopurilor  ei.  Cu  aceiaşi  ocazie 
se  vor  discuta  şi  problemele  participanţilor. 

Grupul  lucrează  (şi  se  auto-educă)  mai  bine  dacă  înainte  de  a începe 
„joaca”  se  lămuresc  nişte  idei  de  bază: 

ce  vrem  să  realizăm  prin  joacă  (scopul  acţiunii); 
ce  au  de  făcut  participanţii  şi 
ce  vor  câştiga  din  această  activitate. 

Pentru  ca  jocurile  de  colaborare  să  depăşească  nivelul  unei  distracţii  şi 
să  devină  experienţe  pline  de  învăţăminte  pentru  participanţi,  ele  trebuie 
prezentate  studenţilor  conform  unor  anumite  reguli  orientative. 

Activitatea  poate  fi  prezentată  şi  sub  forma  unui  scenariu,  sau  ca  o 
poveste.  Astfel,  pentru  copii  (dar  nu  numai)  locul  de  desfăşurare  şi  jocul  în 
sine  pot  deveni  ad-hoc  o situaţie  de  basm,  în  care  jucătorii  păţesc  tot  felul 
de  „nenorociri”  fabuloase  dacă  nu  colaborează  între  ei. 

Sunt  două  feluri  de  informaţii  care  se  dau  jucătorilor:  unele  stricte  şi  fără 
posibilitate  de  tocmeală,  legate  de  evitarea  accidentelor,  şi  altele 
negociabile,  privind  regulile  de  desfăşurarea  jocurilor  şi  scopurile  activităţii. 
La  primele,  participanţii  pot  doar  cere  lămuriri,  pe  când  la  categoria  cealaltă, 
ei  pot  veni  cu  propuneri  şi  comentarii,  chiar  sunt  solicitaţi  s-o  facă. 

Regulile  jocului  şi  scopul  activităţii  respective  trebuie  comunicate 
grupului  şi  lămurite  împreună  cu  toţi  participanţii  înaintea  fiecărui  joc. 

După  prezentarea  elementelor  de  bază  ale  unui  joc,  toţi  jucătorii  vor  fi 
invitaţi  la  un  scurt  brainstorming,  pentru  a preciza,  adăuga,  completa,  fixa 
regulile  jocului  şi  scopul  acţiunii  care  urmează.  Nu  e bine  să  fie  multe  reguli, 
în  cazul  adulţilor,  se  va  explica  asemănarea  dintre  joc  şi  situaţiile  din  viaţa 
obişnuită,  provocând  participanţii  să  caute  înţelesuri  mai  adânci  decât  apar 
la  prima  vedere. 

Sunt  trei  reguli  principale,  generale: 

- Mai  întâi,  evitarea  accidentelor.  Nu  se  admit  compromisuri  care 
periclitează  siguranţa  vreunui  participant  (inclusiv  a instructorului). 

- Participarea  voluntară.  Este  important  să  se  transmită  studenţilor 
ideea  “acceptării  benevole  a participării”.  Trebuie  să  fie  clar  fiecărui  jucător 
că  participarea  sa  corporală  la  oricare  joc  este  voluntară.  Dacă  cineva  nu 
vrea  să  participe  la  joc  după  ce  află  regulile  şi  scopul  jocului,  foarte  bine! 

Totuşi,  toţi  membrii  grupului  trebuie  să  participe  la  toate  activităţile 
grupului,  aşa  că  cei  cărora  le  e frică  să  (se)  joace  vor  primi  neapărat  sarcini 
„importante”  de:  salvator;  observator;  arbitru;  statistician  etc. 

- Toată  lumea  trebuie  să  se  simtă  bine,  chiar  să  se  distreze. 

Se  recomandă  întocmirea  unor  fişe  scrise  pe  foi  A4  cu  diverse  informaţii 
importante:  regulile  de  bază  (#  7.3.),  expresiile  de  încurajarea  colegilor 
(#  8.1.),  lista  exerciţiilor  şi  jocurilor  care  se  vor  practica  în  cursul  şedinţei 
etc.  Aceste  fişe  vor  fi  multiplicate  (eventual  şi  laminate  în  plastic)  şi 
distribuite  studenţilor  - urmând  a fi  recuperate  la  sfârşitul  şedinţei,  pentru  a 
fi  reutilizate  cu  altă  ocazie. 

"Când  crezi  că  şeful  tău  e tâmpit,  mai  gândeşte-te 
puţin:  dacă  ar  fi  fost  deştept,  erai  şomer.” (Albert  Grant.) 

Ştiinţa  de  a conduce  eficient  ( Ieadership ) ne  arată  că  liderul  unei 
echipe  are: 

trei  îndatoriri  generale. 

- Crearea  condiţiilor  care  permit  îndeplinirea  sarcinii  echipei, 

- Formarea  şi  menţinerea  unităţii  echipei, 

- Instruirea  şi  susţinerea  membrilor  echipei. 

şi  trei  funcţii : 

- Conducerea, 

- Managementul,  şi 

- Instruirea  membrilor  echipei. 

Conducerea  (strategică)  î nseamnă  îndrumarea  echipei  pe  termen  lung, 
prin  intervenţii  potrivite  pentru  a motiva  colaboratorii. 

Managementul  înseamnă  planificarea  pe  termen  mediu  şi  clarificarea 
obiectivelor  echipei,  precum  şi  asigurarea  feed-backului  pentru 
performanţele  individuale. 

Instruirea  (conducerea  operativă)  înseamnă  repartizarea  sarcinilor 
prin  contactul  zilnic  direct  cu  colaboratorii,  precum  şi  preluarea  problemelor 
curente  rezultate  din  activitatea  concretă,  în  vederea  rezolvării  lor  operative. 

Ştiinţa  de  a conduce  eficient  ( Ieadership ) se  poate  învăţa. 

învăţarea  din  experienţă  este  cea  mai  obişnuită  şi  cea  mai  solidă.  Ea 
produce  o cunoaştere  tacită,  emoţională,  crucială  în  momente  de  criză,  însă 
experienţa  şi  intuiţia  pot  fi  întărite  de  cunoaşterea  analitică.  Aşa  cum 
observa  Mark  Twain,  o mâţă  care  a stat  o dată  pe  o sobă  încinsă  nu  va  mai 
sta  pe  o sobă  încinsă,  dar  nici  pe  una  rece. 

Capacitatea  de  a analiza  situaţiile  şi  contextele  este  un  talent  important 
atunci  cînd  vrei  să  conduci.  Cel  mai  important  lucru  rămîne  însă  experienţa 
şi  capacitatea  de  a învăţa  din  greşeli  - un  proces  continuu  care  rezultă  din 
ceea  ce  militarii  numesc  „observaţii  post-acţiune“/  feed-back. 

Armata  Statelor  Unite  comprimă  procesul  de  învăţarea  conducerii  în  trei 
cuvinte:  „Fii,  ştii,  fă“. 

„Fii“  se  referă  la  modelarea  caracterului  şi  a valorilor.  Ea  se  realizează 
parţial  cu  exerciţii,  parţial  se  obţine  din  experienţă. 

„Ştii"  se  referă  la  competenţe  şi  la  analiza  situaţiei  - care  pot  fi  educate. 

„Fă“  se  referă  la  acţiune  şi  presupune  atît  exerciţiu,  cît  şi  practică  de 
teren. 

în  cazul  activităţii/  şedinţei  de  jocuri  de  Team-building,  instructorul 
conduce  grupul  de-a  lungul  şedinţei,  fără  nici  o derogare  într-un  sens  (adică 
slăbirea  supravegherii,  exigenţei  etc.)  sau  în  altul  (adică  reducerea  grijii, 
sau  responsabilităţii  lui  pentru  accidente). 

însă  conducerea  practică,  aparentă,  a grupului,  poate  fi  delegată  prin 
rotaţie  unor  membri  ai  grupului  - vezi  # 4.14.  în  felul  acesta  se  poate 
accelera  şi  formarea  capacităţii  de  lider  a unora  din  participanţii  mai  înfipţi, 
care  promit  (au  ceva  calităţi  de  lider),  precum  şi  crearea  sentimentului  de 
responsabilitate  la  cei  care,  dimpotrivă,  sunt  timizi,  izolaţi  etc. 

Orice  lider  sau  antreprenor  de  succes  constată  curând  că  pentru  a trăi  în 
continuare,  organizaţia  sau  întreprinderea  pe  care  a înfiinţat-o  are  numai 
două  posibilităţi:  ori  să  stagneze  şi  să  moară,  ori  să  crească.  Dacă  se 
dezvoltă,  înseamnă  că  angajează  salariaţi  noi,  din  ce  în  ce  mai  mulţi. 
Această  creştere  a personalului  ridică  antreprenorului  o problemă  vitală: 
cum  să-i  conducă? 

Conducerea  poate  fi  făcută  în  două  feluri:  fie  după  modelul  autoritar, 


4.9.  Conducerea 
unui  grup 

autocratic,  fie  după  modelul  cooperativ  - al  echipei. 

Deşi  orice  om  îşi  închipuie  că  ar  fi  un  şef  înnăscut,  rolul  de  lider  eficient 
este  greu  de  îndeplinit  bine,  cu  rezultate  fericite.  Este  o diferenţă  uriaşă 
între  profitorul  care  conduce  doar  pentru  a stăpâni  subalternii  (adică  numai 
pentru  folosul  său  propriu)  şi  liderul  care  conduce  pentru  a mări 
performanţele  (economice,  sentimentale,  omeneşti)  ale  grupului  (pentru 
binele  colectiv).  Şeful  tradiţional  tinde  să  dea  ordine,  în  loc  de  a cere  sfaturi 
şi  a media.  El  încearcă  să  impună  păreri  în  mod  autoritar,  în  loc  să 
coordoneze  membrii  echipei,  susţinându-i  şi  încurajându-i  să  se 
autodepăşească. 

Adevăratul  lider  determină  oamenii  să  viseze,  să  înveţe,  să  facă  mai 
mult,  să  crească  mai  mult,  să-şi  creeze  un  viitor  mai  bun. 

Activitatea  de  grup/  echipă  se  bazează  pe  participarea  voluntară, 
competentă  şi  responsabilă  a doi  parteneri:  şef  şi  subordonaţi.  Din  păcate, 
competenţa  şi  responsabilitatea  unuia  din  parteneri  nu  poate  compensa 
decât  în  mică  măsură  incompetenţa  sau  iresponsabilitatea  celuilalt 
partener.  Astfel,  şeful  „bun”  află  curând  că  are  şi  subordonaţi  care 
„sabotează”  activitatea  comună  prin  purtarea  lor,  după  cum  şi  subordonaţii 
„buni”  află  (prea)  curând  că  şeful  le  este  corupt,  dictatorial  etc. 

La  noi,  şcolarizarea  obişnuită  nu  cuprinde  şi  lecţii  despre  conducere,  aşa 
că  deseori  adulţii  care  ajung  şefi  prin  merite  profesionale  („cunosc  meserie”) 
sau  datorită  „relaţiilor”  (au  pile  etc.),  îşi  dau  repede  seama  de  incompetenţa 
lor  managerială.  Pentru  a nu  pierde  postul  (şi  avantajele  respective)  devin 
„duri”,  „stăpâni”,  corupţi  şi  corupători,  ca  să-şi  impună  autoritatea  cu  orice 
preţ.  Nici  vorbă  de  cunoştinţe  sau  îndemânări  specifice  de  lider,  de  muncă 
în  echipă,  de  creşterea  eficienţei  sau  a competivităţii. 

Productivitatea  deficitară  şi  senzaţia  că  la  lucru  „macini  în  gol”  sunt  bine 
cunoscute  la  noi.  Ele  se  datorează  în  cea  mai  mare  parte  şefilor 
incompetenţi  (dar  cu  pretenţii).  De  altfel  Ford  susţinea:  „nu  există  muncitori 
incapabili  - ci  doar  şefi  incapabili !”.  Problema  nepriceperii  în  meseria  de 
lider  ar  putea  fi  rezolvată,  cu  ajutorul  Teambuilding- ului. 

Să  analizăm  câteva  aspecte  ale  liderşipu\u\,  aplicabile  la  situaţia 
instructorului  de  Teambuilding  şi  la  jocurile  de  colaborare: 


4.10.  Interesele 

comune 

Instructorul  se  identifică  în  mare  măsură  cu  grupul,  fiind  un  membru  activ 
care  conduce  dar  totodată  şi  participă  alături  de  ceilalţi  jucători,  trăind  (cam) 
aceleaşi  sentimente.  De  obicei  participanţii  se  descurcă  singuri,  n-au  nevoie 
de  indicaţii  savante  sau  de  comenzi  milităroase,  dar  şi  ei  şi  instructorul  sunt 
conştienţi  de  necesitatea  şi  importanţa  competenţei,  supravegherii  şi 
controlului  unui  expert  (adult). 

Instructorul  este  în  acelaşi  timp  un  factor  exterior  grupului  şi  un  factor 
intern. 

Sunt  şi  activităţi  la  care  instructorul  nu  poate  participa  ca  jucător, 
deoarece  e silit  să  supravegheze  siguranţa  desfăşurării. 

4. 1 1.  Motivarea 
cu  ajutorul 
provocărilor 

Instructorul  va  încuraja  şi  provoca  jucătorii  pentru  a-i  face  să  participe 
din  toată  inima  la  jocurile  propuse. 

Răspunsul  la  o provocare  (stimulare,  capacitare,  în  engl.  challenge) 
potrivită,  solicitantă,  va  duce  individul  la  depăşirea  rutinei,  eforturilor  şi 
rezultatelor  obişnuite,  pentru  a se  ajunge  în  zone  noi,  silindu-l  să  facă  ce  n- 
a mai  făcut,  să  înfrunte  teama  de  necunoscut  şi  de  impresia  de  neputinţă, 
să  accepte  ajutorul  şi  sprijinul  oferit  de  coechipieri.  Provocarea  mai 
înseamnă  şi  să-ţi  priveşti  în  fundul  sufletului,  acolo  de  unde  iese  la  iveală 

4.12. 

Participarea 
voluntară  la  joc 

frica  şi  nesiguranţa  de  a face,  a decide,  a fi.  Provocarea  poate  pune  omul 
cu  spatele  la  zid. 

Dar  povocarea  e o sabie  cu  două  tăişuri.  Ea  oferă  şi  posibilitatea 
aducătoare  de  satisfacţii  a schimbării  sau  a succesului,  dar  şi  pe  cea 
strivitoare  a eşecului,  accidentării,  a căderii  în  ridicol.  Acolo  unde  sunt 
condiţii  pentru  dezvoltare,  apare  inevitabil  şi  posibilitatea  de  a sări  peste  cal, 
de  a exagera  cu  efortul,  de  a te  întinde  mai  mult  decât  e plapuma  - ceea  ce 
întârzie  creşterea  şi  dezvoltarea  participanţilor,  condamnând  astfel  la  eşec 
şi  anulând  unul  din  scopurile  principale  ale  întregii  acţiuni  educative 


Ani  de  zile  s-a  crezut  că  succesul  educaţiei  experienţiale  (adică  a învăţa 
făcând;  sau  învăţătura  la  locul  de  muncă)  necesită  o atitudine  milităroasă 
din  partea  instructorului,  care  trebuia  să-i  împingă  pe  toţi  studenţii  până  la 
limita  posibilităţilor  lor  personale,  în  zona  suferinţei  fizice  şi  mintale,  fără  a 
ţine  seama  de  sentimentele  lor. 

De  exemplu,  este  cunoscută  „dresarea”  sau  „călirea”  recruţilor  din 
armată,  prin  maltratarea  lor  de  către  „bătrânii”  din  ciclul  II.  Sau  „ritul  de 
trecere”  de  la  stadiul  de  tânăr  cel  de  adult,  practicat  de  anumite  triburi,  o 
probă  care  să  dovedească  maturizarea  tânărului  şi  capacitatea  lui  de  a-şi 
purta  singur  de  grijă  în  condiţii  grele.  Proba  consta  fie  din  vânarea  de  unul 
singur  a unui  animal  mare  şi  periculos  (un  urs,  la  pieile  roşii  amerindiene), 
fie  din  furtul  unui  obiect  valoros  din  satul  vecin  (la  africani)  etc.  Tânărul 
candidat  se  pregătea  serios  pentru  „examen”,  căci  cunoştea  consecinţele 
nereuşitei:  ursul  pe  care-l  vâna  putea  să-l  desfigureaz  sau  ucide;  dacă  era 
prins  de  sătenii  păgubiţi  încasa  o bătaie  soră  cu  moartea  şamd. 

Deşi  par  barbare,  aceste  metode  de  pregătire  corporală  şi  mintală, 
confirmate  de  o experienţă  seculară,  satisfăceau  necesităţile  supravieţuirii 
în  condiţiile  grele  de  viaţă  respective. 

Azi  învăţământul  are  caracter  de  masă,  iar  consecinţa  unui  „bacalaureat” 
picat  nu  mai  poate  fi  schilodirea  sau  moartea. 

Studiile  au  arătat  însă  că  şcolarizarea  eficientă  poate  fi  făcută  şi  fără 
chinuri  groaznice,  că  libertatea  dată  studenţilor  de  a alege  între  a face  - şi  a 
nu  face  - o anumită  sarcină,  produce  rezultate  educative  la  fel  de  bune 
pentru  minte  (deşi  nu  le  îmbunătăţeşte  şi  performanţele  fizice  personale). 
Această  concepţie  nouă  eliberează  şi  instructorul  şi  studenţii  de 
constrângeri  şi  sarcini  psihice  uneori  greu  de  acceptat  şi  suportat,  permite 
lărgirea  la  maxim  a numărului  participanţilor  din  ansamblul  populaţiei. 

Participarea  voluntară  a unui  individ  la  activităţile  de  grup  ce  i se  par  la 
limita  propriilor  posibilităţi,  îi  oferă: 

- Posibilitatea  de  a încerca  efectuarea  unei  acţiuni  aparent  periculoase 
(pentru  el),  în  cadrul  unei  atmosfere  de  înţelegere  şi  într-ajutorare; 

- Libertatea  de  a da  înapoi  sau  renunţa,  când  stresul  îndeplinirii 
„performanţei”  sau  neîncrederea  în  propriile  forţe  devin  prea  puternice, 
ştiind  însă  că  are  oricând  posibilitatea  să  încerce  din  nou; 

- Şansa  de  a încerca  în  siguranţă  îndeplinirea  unor  sarcini  dificile,  ştiind 
că  tentativa  este  mai  importantă  decât  rezultatul; 

- Respectul  altora  pentru  părerile  şi  deciziile  sale. 

Participare  voluntară  nu  înseamnă  însă  chiul,  sau  lene,  sau  şmecherie. 
Studenţii  au  venit  la  lecţie  ca  să  facă  o treabă,  ei  au  un  scop  comun  (stabilit 
în  comun  acord  de  la  început)  şi  el  trebuie  atins.  Participarea  voluntară 
înseamnă  pentru  participant  să  gândească  în  mod  matur  cum  poate 
rezolva  sarcina,  sau  cum  poate  contribui  substanţial  la  îndeplinirea  ei 
împreună  cu  coechipierii,  apoi  să  încerce  cu  sinceritate  şi  din  „toate”  forţele 
să  facă  o treabă,  iar  dacă  i se  pare  că  nu  poate  s-o  facă  deoarece  s-ar 
putea  accidenta,  de  abia  atunci  să  renunţe,  momentan,  la  ea.  Instructorul 
va  fi  ferm  în  acest  sens! 

lată  câteva  idei  (vezi  şi  # 4.7): 

- Important  e să  se  specifice,  de  la  început,  scopul  jocului  (indiferent  care 
ar  fi  jocul,  scopul  este  acelaşi:  formarea  spiritului  de  echipă,  învăţarea 
participării  la  activităţi  comune)  şi  el  să  fie  bine  înţeles  de  jucători.  „început” 
înseamnă  fie  şedinţa  de  informare  de  la  începutul  lecţiei,  fie  scurta  discuţie 
de  prezentare  a jocului  respectiv,  ba  chiar  şi  o eventuală  discuţie  personală, 
pe  parcursul  activităţii,  a instructorului  cu  persoana  cu  probleme.  Când 
scopul  activităţii  este  bine  înţeles,  studenţii  se  simt  mai  bine  şi  acţionează 
mai  eficient. 

- Nu  e obligator  ca  fiecare  participant  să  devină  campion,  sau  să  facă  şi 
el  orice  fac  alţii.  Dar  e important  să  contribuie  în  vreun  fel  la  succesul 
echipei.  E sarcina  instructorului  să  găsească  sarcini  corespunzătoare 
(auxiliare,  mai  simple  etc.)  şi  pentru  jucătorii  cu  probleme. 

- Alegerea  unei  succesiuni  bine  gradate  a jocurilor  poate  contribui  la 
creşterea  încrederii  participanţilor  în  propriile  forţe  şi  la  depăşirea  barierelor 
din  capul  lor.  Menţinerea  unui  nivel  ridicat  de  entuziasm  colectiv  de-a  lungul 
lecţiei  este  o sarcină  importantă  a instructorului. 

- Presiunea  psihologică  a grupului  asupra  membrilor  este  un  factor 
puternic  de  influenţă,  care  trebuie  valorificat  abil,  în  mod  constructiv.  De 
aceea  jocurile  grele  trebuie  lăsate  mai  la  urmă,  după  ce  studenţii  s-au 
familiarizat  cu  grupul  şi  au  încredere  unii  în  alţii.  Presiunea  psihologică 
trebuie  să  apară  ca  un  sprijin  dat  de  grup,  nu  ca  o persecuţie.  Dar  atenţie: 
grija  colegilor  pentru  un  coechipier  se  poate  transforma  foarte  uşor  în  abuz 
sau  hărţuială.  Deci  - cu  măsură! 

- Fără  încredere  reciprocă,  sarcinile  (temele)  unor  jocuri  mai  dificile  nu  se 
vor  putea  realiza.  Nivelul  scăzut  al  încrederii  arată  că  participanţii  n-au  jucat 
încă  suficiente  jocuri  de  încredere,  sau  ele  n-au  fost  conduse  bine  de 
instructor  pentru  a fi  eficiente  (nu  s-au  repetat  destul  etc.). 

- Instructorul  trebuie  să  injecteze  permanent  veselie  şi  fantezie  în 
activitatea  grupului. 


4.13.  Convenţia 
de  colaborare 


Scopurile  activităţii  din  cadrul  şedinţei  vor  fi  convenite  împreună  de 
instructor  şi  studenţi  sub  forma  unei  Convenţii  de  colaborare,  bazată  pe 
două  idei  principale:  lucrul  în  echipă  şi  evitarea  accidentelor. 

Convenţia  are  trei  angajamente  de  bază: 

1.  Acordul  fiecărui  participant  de  a acţiona  împreună  cu  ceilalţi  în  cadrul 
grupului,  pentru  realizarea  scopurilor  convenite; 

2.  Acordul  fiecăruia  de  a respecta  anumite  reguli  de  siguranţă  şi  de 
purtare; 

3.  Acordul  fiecăruia  de  a da  şi  primi  informaţii  ţfeed-back)  pozitive  şi 
negative,  precum  şi  de  a se  strădui  să-şi  schimbe  purtarea  dacă  e cazul. 

Convenţia  se  discută  şi  pune  de  acord  cu  participanţii  cât  mai  de  la 
începutul  stagiului.  Respectarea  ei  înseamnă  pentru  un  participant  nu 
numai  că  acceptă  comportarea  grupului,  ci  şi  că  va  evita  desconsiderarea 
altor  jucători,  sau  chiar  a lui  însuşi.  însă  interacţiunile  din  grup  trebuie 
manevrate  cu  atenţie  de  instructor.  Chiar  dacă  ceilalţi  douăzeci  de 
coechipieri  spun  adevărul,  uneori  aflarea  brutală  a părerii  lor  despre  un 
coleg  poate  fi  pentru  acela  un  şoc  psihologic  devastator. 


4.14.  Când 

intervine 

instructorul? 


în  timpul  şedinţei,  pe  parcursul  fiecărui  joc,  instructorul  se  va  implica  total 
în  activitate,  dar  se  va  şi  distra.  El  poate  fi  aşa  cum  doreşte:  oricât  de 
chiţibuşar,  sau  oricât  de  relaxat.  Iar  după  terminarea  jocului,  va  readuce 
gândurile  jucătorilor  la  realitate,  prin  discuţii  asupra  activităţii  desfăşurate 
( descifrarea  experienţei  - #6). 


4.15.  Delegarea 
sarcinilor  de 
conducere 

Instructorul  va  interveni  însă  cât  mai  puţin  în  calitate  de  şef,  în 
desfăşurarea  activităţii  grupului.  Jocul  acţionează  cu  mare  forţă  educativă 
asupra  participanţilor  tocmai  prin  lipsa  indicaţiilor  şi  constrângerilor 
exterioare,  prin  sarcina  de  a gândi  şi  judeca  cu  propria  lor  minte. 

Dar  sunt  şi  cazuri  când  e necesară  intervenţia  lui,  chiar  întreruperea 
activităţii,  cum  ar  fi:  pentru  domolirea  ritmului  de  joc  ce  riscă  să  devină 
periculos;  sau  pentru  curmarea  vreunui  conflict;  sau  pentru  modificarea 
unor  reguli  ce  se  dovedesc  necorespunzătoare  etc.  Studenţii  profită  mult 
din  audierea  discuţiilor  constructive  şi  transparente  purtate  de  instructor  cu 
unii  jucători,  pentru  stingerea  unui  conflict  care  altfel  riscă  să  degenereze 
spre  o situaţie  critică,  în  care  caz  ar  fi  necesare  măsuri  drastice.  Cei  mai 
mulţi  oameni  nu  întâlnesc  aşa  ceva  în  viaţa  lor.  De  obicei,  conflictele  sunt 
amânate,  „uitate”,  ascunse,  lăsate  să  mocnească  (până  explodează!). 

lată  câteva  exemple  de  intervenţie: 

- Se  întrerupe  jocul  şi  se  adună  participanţii  pentru  o (aşa-zisă)  scurtă 
şedinţă  de  instruire  tehnică  - fie  că  informaţiile  respective  erau  cu  adevărat 
necesare,  fie  că  oprirea  e făcută  pentru  a reinstaura  pe  furiş  disciplina.  Pot 
fi  date  indicaţii  de  genul:  cum  se  apucă  partenerul,  sau  cum  te  ţii  de  el,  cum 
te  legi  la  ochi  etc.  Acest  fel  de  intervenţie  nu  este  percepută  cu  ostilitate  de 
participanţi,  întrucât  toată  lumea  ştie  că  are  de  învăţat  de  la  instructor. 
Deoarece  şedinţa  recentrează  atenţia  tuturor  asupra  instructorului,  acesta 
poate  uşor  manipula  grupul  în  direcţia  dorită,  respectiv  pentru  evitarea 
accidentelor,  stingerea  unor  conflicte  (chiar  nedeclanşate)  şi  întărirea 
atmosferei  pozitive. 

- Schimbarea  unui  joc  cu  altul  mai  potrivit:  dacă  jocul  nu  se  potriveşte  cu 
specificul  grupului  (de  exemplu  instructorul  a ales  un  joc  prea  simplu  pentru 
participanţi  care  se  dovedesc  mai  deştepţi  decât  anticipa  el). 

- Schimbarea  regulilor  jocului,  fie  prin  „decret”  unilateral  al  instructorului, 
fie  prin  consultare  democratică  cu  toţi  jucătorii.  Schimbările  pot  merge  de  la 
legarea  la  ochi,  la  „îngheţarea”  pe  loc  a jucătorilor  şi  înregistrarea  în 
memorie  a poziţiilor  tuturora  (vezi  # 6.4.1 . - 6),  până  la: 

- întreruperea  jocului  şi  trecerea  direct  la  „analizarea/  descifrarea 
experienţei’,  când  grupul  întârzie  prea  mult  rezolvarea  sarcinii  şi  se  face 
târziu,  sau  unii  participanţi  se  plictisesc  şi  încep  să  chiulească  etc. 

- Discutarea  modului  cum  se  respectă  Convenţia  de  colaborare. 
Această  şmecherie  pedagogică  permite  rediscutarea  oricărui  aspect  al 
jocului  sau  activităţii,  în  vederea  îmbunătăţirii  situaţiei.  întrebarea  „oare  ne 
respectăm  angajamentele  convenite  la  începutul  şedinţei ?”  poate  fi  repetată 
oricând,  de  câte  ori  e nevoie.  în  felul  acesta  se  curmă  indisciplina, 
activităţile  nelegate  de  joc,  glumele  proaste,  provocările,  insultele, 
îmbrâncelile  etc.  în  general  participanţii  se  bucură  când  e reamintită 
Convenţia  şi  obligaţiile  care  decurg  din  ea,  întrucât  în  focul  acţiunii  unii 
jucători  mai  uită  de  ele  şi  (involuntar)  creează  relaţii  tensionate  cu  ceilalţi. 


Dacă  e nevoie,  când  sunt  mai  multe  echipe  (grupe),  pentru  buna 
desfăşurare  a şedinţei  fiecare  echipă  va  alege  câte  un  membru  pentru  a 
îndeplini  una  din  următoarele  sarcini:  un  organizator,  un  animator,  un 
raportor.  Dacă  grupul  alcătuieşte  o singură  echipă,  toate  aceste  sarcini  pot 
fi  îndeplinite  de  instructor. 

Organizatorul  (liderul)  conduce  activitatea  echipei  (sub  îndrumarea  şi 
supravegherea  instructorului).  El  primeşte  o fişă  (eventual  laminată  în 
plastic)  pe  care  sunt  trecute  numele  jocului,  echipamentele  necesare, 
regulile  şi  sarcina  jocului,  penalizările,  întrebările  de  control  pe  care  le 
adresează  echipei.  Aceste  întrebări  urmăresc  să  stabilească  că  toţi 
participanţii  au  înţeles  bine  ce  au  de  făcut.  Până  ce  membrii  echipei  nu 
răspund  satisfăcător  la  întrebări,  organizatorul  nu  dă  semnalul  de  începerea 

jocului. 

Exemple  de  întrebări: 

- Ce  materiale  auxiliare  vom  folosi? 

- De  unde  pornim? 

- Care  sunt  regulile? 

- Care  sunt  penalizările? 

- Unde  trebuie  să  ajungem? 

- Ce  se  întâmplă  dacă  atingem  sfoara? 

- Cât  timp  trebuie  să  stăm  acolo? 

- Cum  ştim  că  am  terminat  sarcina? 

- Unde  vor  fi  materialele  la  sfârşitul  jocului? 

- Cum  ne  putem  ajuta  unii  pe  alţii? 

- Ce  se  va  auzi  în  timpul  jocului? 

- Ce  se  întâmplă  dacă  unul  din  noi  se  poartă  urât  cu  un  coechipier? 

Dacă  echipa  nu  reuşeşte  să  rezolve  sarcina  jocului  după  mai  multe 

încercări,  organizatorul  poate  cere  sfaturi  de  la  instructor;  dar  atenţie:  prea 
mult  ajutor  anulează  efectul  educativ  al  activităţii!  Studenţii  trebuie  să 
încerce  din  greu  singuri,  până  ce  ajutorul  exterior  devine  oportun. 

Animatorul  are  sarcina  să  laude  diversele  acţiuni  colective  ale  echipei, 
atât  în  cursul  jocului  cât  şi  după  terminarea  sa  (spre  deosebire  de  ceilalţi 
coechipieri,  care  îşi  laudă  numai  vecinul  sau  partenerul). 

Raportorul  va  expune  instructorului  (care  n-a  putut  urmări  continuu 
activitatea  fiecărei  echipe,  din  cauză  că  le  supraveghea  pe  celelalte)  cum  a 
rezolvat  echipa  sa  tema  jocului,  ce  a fost  distractiv  şi  ce  a fost  greu,  ce 
crede  echipa  că  ar  trebui  schimbat  în  regulile  jocului  etc.  Raportorul 
prezintă  apoi  aceleaşi  informaţii  în  faţa  adunării  tuturor  echipelor  (dacă  e 
cazul). 

Raportul  va  consta  din  răspunsul  la  următoarele  întrebări: 

1.  Cum  s-a  implicat  fiecare  membru  al  echipei  noastre  la  rezolvarea 
sarcinii  jocului? 

2.  în  timpul  jocului  s-au  folosit  expresii  de  depreciere  la  adresa  unor 
coechipieri?  (vezi  # 6.4.2.) 

3.  Ne-am  ascultat  unii  pe  alţii  şi  am  folosit  ideile  de  soluţionare  propuse 
de  coechipieri? 

4.  Câţi  şi  care  coechipieri  au  folosit  cuvinte  de  apreciere?  (vezi  # 8.1 .) 

5.  Care  au  fost  expresiile  de  apreciere  auzite  în  cursul  jocului? 


4. 16.  împreună  - 
sau  „eu  primul”? 


Jocurile  de  colaborare  sunt  opusul  competiţiei,  dar  din  păcate,  cu  toată 
bunăvoinţa,  participanţii  nu  pot  scăpa  total  în  cursul  şedinţei  de  urmările 
unei  educaţii  de-o  viaţă.  Dibăcia  instructorului  constă  în  folosirea  spiritului 
competitiv  - care  va  apare  inevitabil,  pentru  realizarea  scopului  lecţiei, 
adică:  formarea  spiritului  de  echipă,  creşterea  unităţii  grupului,  întărirea 
personalităţii  studenţilor.  în  acest  sens,  participanţii  vor  fi  dirijaţi  să  se 
întreacă  nu  cu  coechipierii  ci  cu  ei  înşişi,  sau  cu  un  obstacol,  sau  cu  un 
record  (poate  imaginar),  dar  mereu  cu  plăcere,  fără  încrâncenare. 


lată  câteva  sugestii  de  criterii  necompetitive  pentru  măsurarea 
succesului  echipei,  pe  care  le  poate  folosi  instructorul: 

- Se  cronometrează  durata  activităţii; 

- Câţi  jucători  reuşesc  să  treacă  peste,  sau  prin,  obstacol,  în  timpul 
disponibil; 

- Cât  de  bine  se  respectă  regulile  (de  exemplu:  nu  se  atinge  sfoara,  nu 
desprindeţi  mâinile  etc.); 

- Arătaţi  spectatorilor  (părinţi  etc.)  ce  bine  vă  pricepeţi  (fără  ca  aceasta  să 
dea  naştere  unei  atitudini  de  „noi  contra  ei”); 

- Se  va  insista  asupra  motivelor  care  ne  împiedecă  să  reuşim;  acelea 
sunt  duşmanii  - iar  nu  ceilalţi  oameni  etc.; 

- Instructorul  va  organiza  reuşita  sigură  a grupului,  cu  ajutorul  unor 
jocurilor  cu  dificultate  adecvată  capacităţii  participanţilor.  Nimic  nu  ajută  mai 
mult  decât  succesul  la  dispariţia  gândurilor  rele  şi  a fricii  de  nereuşită; 

- Instructorul  va  insista  asupra  respectării  Convenţiei  de  colaborare. 
Preocuparea  unor  jucători  de  a face  impresie  bună  asupra  coechipierilor 
sau  a instructorului  poate  duce  la  conflicte  între  membrii  grupului; 

- Instructorul  va  aranja  (schimba)  regulile  jocurilor  astfel  ca  să  dispară 
posibilitatea  de  competiţie.  Participanţii  vor  fi  implicaţi  în  treaba  acesta 
(fiind  o formă  de  dezvoltare  a capacităţii  lor  de  iniţiativă),  vor  fi  foarte 
încântaţi; 

- Dacă  grupul  are  câte  o dată  chef  de  un  joc  competitiv,  vor  fi  lăsaţi  să  se 
joace.  Nu  contează  scorul,  ci  ocazia  de  a fugi,  a marca,  a prinde  etc. 


4.17.  Motivarea 
cu  ajutorul 
umorului 

Deşi  serioase  în  fond,  jocurile  de  Team-building  urmăresc  şi  distracţia 
jucătorilor,  „ învăţarea  cu  bucurie".  Cu  alte  cuvinte,  schimbările  în  bine 
sociale,  sau  educative,  sau  din  interiorul  întreprinderilor,  pot  fi  susţinute  de 
distracţie! 

Se  poate  spune  că  „ veselia  educă".  Studenţii  trebuie  să  se  bucure  când 
joacă,  să  părăsească  şedinţa  cu  zâmbetul  pe  buze  şi  să  aştepte  cu  plăcere 
repetarea  ei,  pentru  mai  multă  distracţie.  Dacă  instructorul  nu  injectează  din 
când  în  când  puţină  veselie  în  activitate,  studenţii  obosesc  (mintal),  se  vor 
plictisi  şi  vor  reacţiona  fără  chef,  efectul  educativ  va  scădea,  lată  câteva 
sugestii  în  acest  sens  pentru  instructori: 

- Nu  lua  prea  în  serios  ceea  ce  faci  - şi  nici  pe  tine. 

- Regulile  jocului  pot  fi  schimbate,  nu  sunt  de  la  Dumnezeu.  Contează  nu 
regula  din  carte,  ci  aceea  care  face  grupul  să  participe  cu  plăcere. 

- Nu  fii  zgârcit  la  numărul  de  crocodili  din  râul  care  trebuie  traversat,  de 
furtuni  la  orizont,  de  tornade  după  colţ,  de  canibalii  ascunşi  după  lada  de 
gimnastică  şamd.  - adică  pericolele  care  ameninţă  jucătorii  ce  întârzie 
rezolvarea  sarcinii  jocului. 

- Nu  folosi  obiecte  uzuale  ca  material  didactic  pentru  jocuri.  Când  capătă 
o minge  de  fotbal,  studenţii  „ştiu”  ce  urmează,  atenţia  lor  scade.  Unii  mai 
pricepuţi  la  fotbal  încep  să-şi  organizeze  imaginea  de  vedete,  alţii  mai 
nepricepuţi  încep  să  regrete  că  au  venit,  majoritatea  participă  în  continuare 
fără  tragere  de  inimă. 

Din  contră,  foloseşte  baloane,  sticle  de  plastic,  păpuşi,  mingi  din  ciorapi 
vechi  etc.,  obiecte  neobişnuite,  comice. 

- Botează  jocurile  şi  obiectele  cu  nume  originale,  ciudate,  comice. 

4.18.  Păstrarea 
cumpătului 

Oricât  ar  fi  de  bun,  un  plan / program  de  lucru  nu  poate  prevedea  chiar 
toate  posibilităţile.  De  aceea  instructorul  trebuie  să  fie  pregătit  mintal  pentru 
a face  faţă  situaţiilor  nedorite  sau  neprevăzute  - din  păcate,  inevitabile. 

Astfel  de  situaţii  pot  fi:  vremea  neprielnică;  imposibilitatea  sosirii  unuia 
sau  mai  multor  participanţi  (defecţiune  de  maşină/  tren/  lift  etc.);  o pană  de 
curent  electric;  indisponibilitatea  locului  prevăzut  pentru  acţiune; 
îmbolnăvirea  sau  accidentarea  unuia  sau  mai  multor  jucători;  coalizarea/ 
revolta  spontană  a câtorva  participanţi  contra  unui  coleg  sau  a instructorului 
etc.  Mai  ales  în  astfel  de  cazuri,  instructorul  nu  are  voie  să  se  lase  copleşit 
de  panică,  emoţii,  grabă,  disperare,  isterie,  oboseală  etc. 

Pregătirea  cât  mai  bună/  completă  a variantelor  de  rezolvare  poate  fi  de 
mare  folos,  de  exemplu  procurarea  cât  mai  multor  numere  de  telefon  de  la 

cei  care  contribuie  chiar  şi  indirect  la  realizarea  stagiului  sau  pot  ajuta  la 
remedierea  situaţiei:  societăţi  de  transport,  ateliere  de  reparaţii  etc. 

O altă  soluţie  constă  în  prevederea  unei  liste  de  priorităţi  şi  soluţii  de 
schimb,  de  exemplu:  dacă  apare  un  accident  - cine  se  va  ocupa  de 
accidentat  şi  cine  va  continua  conducerea  grupului/  activităţilor;  dacă  locul 
prevăzut  e indisponibil  - unde  se  mută  activitatea;  dacă  nu  funcţionează 
grupul  sanitar  - cum  se  rezolvă  solicitările;  şamd. 

Dar  - nimic  nu  poate  înlocui  experienţa! 

Aşa  că  exersaţi  şi  aplicaţi  cele  aflate  din  carte  oricând  găsiţi  un  prilej,  în 
orice  adunare/  grup,  chiar  dacă  nu  e o şedinţă  formală  de  Team-building. 
Organizaţi-o  Dvs.  Ad-hoc.  De  exemplu:  la  o reuniune  de  familie,  la  o 
întrunire  cu  prieteni  sau  colegi  etc.  Adunaţi  experienţă  pentru  a deveni  un 
bun  formator  de  echipă,  pentru  a mări  coeziunea  socială  (şi  fericirea!) 
grupurilor  din  care  ajungeţi  să  faceţi  parte! 

5.  EVITAREA  ACCIDENTELOR 


5.1.  Prima  grijă:  siguranţa  participanţilor 

5.2.  Dificultatea  crescătoare  a activităţilor 

9 

5.3.  Numai  participare  voluntară! 

5.4.  Asigurarea  tovarăşilor  de  joc 

5.5.  Căderile 

5.5.1.  Căderea  înapoi  cu  amortizarea  şocului  prin  rostogolire 

5.5.2.  Căderea  înainte  cu  amortizarea  şocului  prin  rostogolire 

5.5.3.  Căderi  în  grup 


5. 1.  Prima  grijă: 

siguranţa 

participanţilor 


Primum,  non  nocerel  (înainte  de  a face  binele,  să  nu  facem  rău!) 

Instructorii  vor  respecta  cu  conştiinciozitate  toate  regulile  de  siguranţă. 
Regulile  jocurilor  şi  activităţilor  se  adaptează  la  caracteristicile  şi 
capacitatea  participanţilor  şi  a grupului,  de  exemplu:  vârstă,  sex,  gradul  de 
invaliditate  etc.  Capacitatea  grupului  va  fi  în  permanenţă  supravegheată  şi 
evaluată  cu  atenţie.  Nu  se  porneşte  nici  o activitate  pe  care  grupul  nu  pare 
capabil  s-o  ducă  la  bun  sfârşit  fără  pericol  de  accidentare. 

înainte  de  începerea  activităţilor  în  sală  sau  în  aer  liber,  se  verifică 
hainele  şi  încălţămintea  jucătorilor. 

La  evitarea  accidentelor  contribuie  substanţial  buna  organizare  a 
şedinţei,  cu  o succesiune  judicioasă  a dificultăţii  jocurilor  (vezi  # 4.4.)  şi 
evitarea  participării  forţate  a studenţilor  (vezi  # 4.1 1 .). 


Asigurarea  coechipierilor  ajută  la  evitarea  accidentării  din  cauza 
căderilor.  Asigurarea  colegilor  este  o tehnică  de  prevenirea  accidente-lor, 
vitală  pentru  unele  jocuri,  în  descrierea  cărora  am  inclus  instrucţiuni 
speciale  în  acest  sens.  Ele  vor  fi  studiate  cu  atenţie  de  instructor.  Cel  care 
asigură  poartă  numele  de  „salvator’. 

In  caz  de  necesitate,  se  aduc  supraveghetori  şi  salvatori  suplimentari, 
din  afara  grupului  (adulţi  etc.). 

Jocul  va  fi  oprit  imediat  ce  apare  vreun  pericol  de  accidentare  oricât 
de  mic.  Activitatea  va  fi  întreruptă  înainte  de  apariţia  accidentului  - nu 
după! 

în  cursul  jocurilor,  căderile  participanţilor  sunt  inevitabile.  Siguranţa 
proprie  e sarcina  fiecărui  jucător,  aşa  că  orice  participant  trebuie  să  se 
asigure  singur,  adică  să  caute  să  evite  urmări  grave  în  cazul  căderii,  fără 
nici  un  ajutor.  Faptul  că  se  loveşte  (uşor),  sau  cade  pe  sol,  sau  că  şi  el  şi 
salvatorul  cad,  nu  înseamnă  că  doar  salvatorul  a greşit  sau  a „chiulit”  - ci 
mai  degrabă  că  „victima  e de  vină  pentru  ce  păţeştel"  (deoarece  nu  a fost 
atentă,  nu  s-a  concentrat  suficient  etc.). 

5.2.  Dificultatea 
crescătoare  a 
activităţilor 

9 

Conceptul  de  “succesiunea  jocurilor  cu  dificultate  crescătoare” 

pentru  alcătuirea  planului  lecţiei  înseamnă  alegerea  unor  jocuri  adecvate 
participanţilor,  care  să  devină  din  ce  în  ce  mai  solicitante,  fiecare  bazându- 
se  pe  învăţămintele  extrase  din  jocul  precedent. 

Jocurile  vor  fi  alese  cu  grijă.  Se  propun  numai  jocuri  pe  care  participanţii 
le  pot  efectua  fără  pericol  de  accidentare.  în  multe  cazuri,  jocurile  mai 
complicate  înseamnă  un  pericol  mai  mare  de  accidentare.  îndemânarea  şi 
maturitatea  jucătorilor  vor  fi  estimate  după  fiecare  joc.  Se  vor  pune  întrebări 
de  evaluare  - pentru  a determina  gradul  în  care  participanţii  înţeleg  ce  se 
petrece  cu  ei  şi  ce  pericole  există.  Grupa  va  căpăta  permisiunea  să 
participe  la  rezolvarea  unui  joc  numai  după  ce  îşi  câştigă  dreptul  de  a o 
face. 

Se  vor  alege  jocuri  pe  care  grupa  le  poate  termina  cu  succes. 
Instructorul  se  va  concentra  asupra  unor  activităţi  care  să  ajute  grupa  să-şi 
corecteze  slăbiciunile. 

Instructorul  trebuie  să  fie  flexibil.  Dacă  desfăşurarea  jocului  e 
necorespunzătoare,  el  va  fi  întrerupt  fără  amânare,  pentru  a se  trece  la  altă 
activitate,  mai  adecvată  capacităţii  grupei. 

5.3.  Numai 
participare 
voluntară! 

Participarea  la  toate  activităţile  se  face  numai  pe  bază  de  voluntariat 
(vezi  şi  # 4.11.).  Nimeni  nu  va  fi  forţat  să  participe  la  vreun  joc,  dacă 
aceasta  ar  depăşi  nivelul  de  confort  al  elevului  respectiv.  Instructorul  va 
anunţa  din  nou  această  regulă  la  începutul  fiecărui  joc  şi  va  insista  asupra 
dreptului  fiecăruia  de  a nu  participa. 

însă  cei  care  nu  participă  direct  la  joc  nu  vor  sta  degeaba.  Ei  vor  lua 
parte  la  activitatea  grupului,  de  exemplu  asigurând  colegii,  sau  într-un  alt  fel 
- care  obligatoriu  li  se  va  indica  de  către  instructor. 

5.4.  Asigurarea 
tovarăşilor  de 
joc 

La  unele  activităţi  devine  obligatorie  asigurarea  jucătorilor  (între  ei) 
contra  căderii  sau  accidentării. 

Pentru  o asigurare  corectă,  salvatorul  trebuie; 

- să  fie  atent  (cu  ochii  să  urmărească  în  continuu  ce  se  petrece  cu 
jucătorul  primit  în  grijă), 

- să  aibă  o postură  bună:  să  stea  cu  corpul  echilibrat  şi  stabil,  cu 
genunchii  îndoiţi,  cu  mâinile  în  sus  (spre  jucătorul  asigurat),  şi 

- să  se  poziţioneze  mereu  lângă  şi  sub  jucătorul  primit  în  grijă. 

A asigura  un  coleg  jucător  înseamnă  să  te  poziţionezi  astfel  ca  să  poţi 
frâna  căderea  lui,  în  mod  excepţional  chiar  să  o opreşti. 

Deşi  salvatorii  vor  sta  în  poziţii  ce  le-ar  permite  să  prindă  un  jucător  care 
cade,  trebuie  subliniat  că  nu  trebuie  s-o  şi  facă,  căci  prinderea  (oprirea) 
unui  obiect  care  cade  de  la  o înălţime  oricât  de  mică  e periculoasă.  Atât 
salvatorii  cât  şi  jucătorii  trebuie  să  înţeleagă  bine  că  “asigurare"  înseamnă 
numai  susţinerea  capului  şi  a părţii  superioare  a trunchiului  în  cazul 
căderii,  pentru  a feri  aceste  părţi  vitale  de  lovituri  grave. 

Sarcina  salvatorului  e să  frâneze  căderea  asiguratului,  astfel  ca  şocul  la 
contactul  lui  cu  solul  să  fie  suportabil  (dacă  şi  asiguratul  face  ce  trebuie, 
adică  îşi  amortizează  singur  căderea),  plus  că  şi  el  însuşi  să  nu  se 
accidenteze. 

De-a  lungul  lecţiei,  instructorul  va  repeta  mereu  elevilor  importanţa  şi 
necesitatea  asigurării  colegilor,  supraveghind  atent  grupa. 

Pregătirea  asigurării  şi  a salvatorilor  se  face  astfel: 

- Se  explică  principiul  şi  înţelesul  acţiunii  de  asigurare; 

- Se  va  explica  diferenţa  între  acţiunile  de  asigurare  şi  cele  de  ajutor; 

- Se  demonstrează  şi  insistă  asupra  legăturii  dintre  asigurare  şi 
încrederea  reciprocă; 

- Salvatorii  trebuie  să  înţeleagă  şi  accepte  că  sarcina  lor  implică 
sacrificiu,  că  asigurarea  e o activitate  periculoasă; 

- Salvatorii  vor  fi  atent  supravegheaţi  şi  îndrumaţi  de  instructor; 

- Salvatorii  vor  urmări  şi  mima  mişcările  asiguraţilor; 

- Salvatorii  se  schimbă  şi  se  rotesc,  pentru  ca  toţi  să  treacă  prin  diverse 
locuri,  iar  cei  mai  solizi  să  nu  facă  singuri  toată  treaba; 

- La  preluarea  sarcinii,  fiecare  salvator  va  schimba  câteva  vorbe  cu 
jucătorul  primit  în  grijă; 

- Numărul  minim  de  salvatori  pentru  orice  situaţie  e doi.  Uneori,  diverşi 
factori,  cum  ar  fi:  dimensiunile,  forţa,  greutatea,  gradul  de  oboseală,  atât  ale 
asiguraţilor  cât  şi  ale  salvatorilor,  impun  creşterea  acestui  număr.  La 

asigurare  nu  se  fac  economii! 

Dar  şi  existenţa  a prea  multor  salvatori  constituie  o greşeală:  nimeni  nu 
va  mai  fi  convins  de  importanţa  sarcinii,  ei  nu  mai  sunt  atenţi,  deoarece 
fiecare  va  crede  că  „de  el  n-o  să  fie  nevoie,  o să  intervină  celălalt  salvator, 
ceilalţi  sunt  destui’. 

Instructorul  trebuie  să  organizeze  treaba  astfel  ca  fiecare  salvator  să  fie 
(să  pară)  esenţial  pentru  sarcina  respectivă.  Dacă  sunt  mai  mulţi  salvatori 
decât  strictul  necesar,  ei  vor  fi  rotiţi  prin  diversele  poziţii  şi  responsabilităţi. 

- Fiecare  salvator  trebuie  să  înţeleagă  şi  accepte  că  sarcina  lui  poate  fi 
uneori  îndeplinită  mai  bine  împreună  cu  alt  coleg,  nu  făcând  el  singur  pe 
grozavul; 

- Instructorul  va  stimula  mândria  îndeplinirii  sarcinii  de  salvator. 

învăţarea  asigurării  se  face  în  situaţii  controlate  - vezi  de  exemplu 

#14.1.’ 


5.5.  Căderile 


Priceperea  de  a cădea  fără  să  te  accidentezi  este  necesară  pentru 
atingerea  scopului  unei  educaţii  corecte:  dezvoltarea  personalităţii. 

Aceasta  îndemânare  ar  trebui  învăţată  de  orice  persoană,  în  cadrul 
competenţei  de  supravieţuire  necesară  oricărui  om  responsabil.  Din  păcate, 
societatea  actuală  îşi  învaţă  greşit  membrii  să  trăiască  într-o  lume  ireală, 
lipsită  de  orice  pericol  natural,  în  care  „protezele”  (case,  lifturi,  automobile 
etc.),  autorităţile  statului  (poliţie,  pompieri,  Salvarea  etc . ) , politicienii  şi 
media,  îşi  dau  mâna  pentru  a feri  individul  de  orice  i-ar  putea  deranja  tihna, 
în  momentul  când  sunt  confruntaţi  cu  cel  mai  mic  pericol  corporal,  cetăţenii 
actuali  „mor  cu  zile”. 

Priceperea  de  a cădea  fără  urmări  contondente  sporeşte  siguranţa  celor 
angajaţi  în  activităţi  simple  ce  pot  deveni  „periculoase”:  un  joc  de  fotbal  în 
parc,  mersul  pe  bicicletă,  deplasarea  la  şcoală  sau  la  muncă;  reduce  şansa 
de  accidentare  în  cazul  unei  împiedecări  sau  alunecări  involuntare  (pe 
gheaţă,  noroi  etc.);  creşte  încrederea  individului  în  propriile  forţe  şi  în 
capacitatea  lui  de  a se  descurca  în  situaţii  critice. 

în  cazul  jocurilor  de  colaborare,  îndemânarea  de  a cădea  fără  urmări  rele 
creşte  pofta  de  participare  şi  curajul  de  a încerca  acţiuni  spre  limita 
posibilităţilor  personale  (de  obicei  auto-apreciate  greşit,  că  ar  fi  mai  mici). 

Accidentele  cele  mai  frecvente  produse  de  căderea  în  timpul  deplasării 
înainte  sau  înapoi  se  datorează  fie  frecării  corpului  sau  mâinilor  pe  sol,  fie 
preluării  şocului  cu  mâinile. 


Principiul  de  bază  pentru  evitarea  accidentării  la  cădere  este 
repartizarea  forţei  de  ciocnire  a corpului  cu  solul  pe  o suprafaţă  cât  mai 

mare  (pentru  micşorarea  presiunii  de  contact),  ceea  ce  se  realizează  prin 

ghemuire  şi  relaxare. 

Salvarea  din  căderea  înainte  sau  înapoi  din  mişcare  orizontală  se  poate 
face  cu  amortizare  prin  rostogolire  pe  un  umăr  (cel  dinainte).  La  amortizare 
se  interzice  sprijinirea  pe  sol  cu  părţile  proeminente:  cotul,  genunchiul, 
palma,  dosul  palmei.  De  asemenea,  se  interzice  atingerea  solului  cu  capul, 
care  în  timpul  căderii  trebuie  ţinut  aplecat,  cu  bărbia  lipită  de  piept  şi 
urechea  dinapoi  spre  umărul  din  spate. 

Căderea  pe  verticală  se  face  preluând  majoritatea  forţei  şocului  prin 
îndoirea  picioarelor,  iar  restul  prin  folosirea  braţelor  şi  aşezarea  corpului  pe 
sol. 

Pentru  învăţarea  căderilor  e bine  ca  elevul  să  fie  îmbrăcat  într-un 
trening  larg  şi  cât  mai  gros,  iar  suprafaţa  de  exersare  să  fie  moale:  saltele 
(sportive),  iarbă  mare  etc. 

în  continuare  sunt  descrise  tehnica  şi  metodica  învăţării  numai  pentru 
salvarea  din  căderile  înainte  şi  înapoi,  cu  amortizare  prin  rostogolire. 

Alte  tehnici  de  salvare  care  ar  trebui  învăţate  se  referă  la:  căderea 
înainte,  cu  aterizare  culcat  cu  faţa  în  jos  (şi  amortizare  prin  bătaie  pe  sol  cu 
antebraţele);  căderea  laterală,  cu  aterizare  pe  partea  laterala  a corpului  (şi 
amortizare  prin  arcuirea  laterală  a corpului  plus  bătaie  pe  sol  cu  antebraţul 
de  jos);  căderea  cu  săritură  pe  spate,  cu  amortizare  prin  bătaie  cu 
antebraţele  pe  sol  şamd. 


5.5.1.  Căderea 
înapoi  cu 

amortizarea  şocului 
prin  rostogolire 


Se  învaţă  individual,  în  etape: 

A - pornind  din  postura  ghemuit,  cu  trunchiul  la  452  fată  de  direcţia  căderii, 
cu  un  umăr  înainte  şi  şoldul  opus  înapoi.  Braţele  se  adună  cu  palmele  în 
afară,  lângă  obrazul  dinainte,  urmând  a contribui  la  amortizarea  şocului  şi  la 
susţinerea  greutăţii  corpului.  Obrazul  va  fi  lipit  de  umărul  dinapoi  (sau  altfel 
spus:  se  priveşte  pe  sub  braţul  dinapoi  - în  acest  caz  spre  dinspre  locul 
căderii).  Apoi  elevul  împinge  uşor  cu  picioarele  şi  începe  o rostogolire  lentă 
înapoi  peste  umăr  (NU  peste  ceafă!),  dar  cu  suficient  avânt  ca  să  nu  se 
oprească  în  postura  stând  pe  spate  cu  picioarele  în  sus.  Atenţie:  pentru  a 
cădea  fără  accidente  e necesar  un  minim  de  viteză  orizontală!  Vezi  figura 


Figura  5. 1.  Rostogolirea  înapoi,  cu  pornirea  şi  terminarea  în  postura  ghemuit 

în  timpul  rostogolirii  corpul  trebuie  să  fie  ca  o sferă,  cu  picioarele  adunate 
şi  labele  ţinute  lângă  fund.  Capul  nu  trebuie  să  atingă  solul!  în  timpul  căderii 
contactul  spinării  cu  solul  va  fi  pe  o linie  diagonală,  pornind  de  la  umăr  până 
la  fesa  opusă.  în  timpul  căderii  trunchiul  este  orientat  cam  la  45e  faţa  de 
direcţia  de  înaintare,  nici  la  O3  (cu  capul  înainte  - s-ar  cădea  pe  ceafă),  nici 
la  902  (s-ar  cădea  pe  şale  sau  rinichi).  Rostogolirea  se  termină  când 
trunchiul  ajunge  deasupra  picioarelor,  după  care  elevul  repetă  căderea  pe 

celălalt  umăr. 

Se  repetă  de  10-20  ori,  alternativ  pe  ambele  părţi  (umeri). 

B - după  ce  elevul  capătă  oarecare  îndemânare  cu  pornirea  rostogolirii 
din  postura  ghemuit,  va  trece  la  pornirea  căderii  din  picioare.  Succesiunea 
mişcărilor  va  fi:  din  stând  în  picioare  - ghemuire  - rostogolire  - ghemuire  - 
ridicarea  în  picioare  (vezi  figura  5.2);  repetarea  căderii,  pe  celălalt  umăr. 

Se  repetă  de  10-20  ori,  alternativ  pe  ambele  părţi  (umeri),  fără  grabă. 


Figura  5.2.  Căderea  înapoi,  cu  pornirea  şi  terminarea  stând  în  picioare 


Atenţie:  priceperea  de  a cădea  se  învaţă  destul  de  greu,  în  circa  10 
şedinţe  a 1 0-1 5 minute,  de-a  lungul  a circa  3 săptămâni! 

5.5.2.  Căderea 
înainte  cu 

amortizarea  şocului 
prin  rostogolire 

Mişcările  căderii  înainte  se  desfăşoară  invers  celor  de  la  căderea  înapoi. 

Căderea  se  învaţă  tot  individual,  în  etape: 

A - mai  întâi:  pornind  din  postura  ghemuit,  cu  trunchiul  rotit  la  452  faţă  de 
direcţia  căderii,  cu  un  umăr  înainte.  Braţul  dinainte  are  un  rol  important:  se 
duce  încordat  şi  arcuit  înainte  (cu  cotul  în  sus)  iar  palma  se  pune  pe  sol; 
braţul  dinapoi  contribuie  şi  el  la  amortizarea  şocului  şi  la  susţinerea  greutăţii 
corpului.  Obrazul  va  fi  lipit  de  umărul  dinapoi  (sau  altfel  spus:  se  priveşte  pe 
sub  braţul  dinapoi).  Apoi  elevul  împinge  uşor  cu  picioarele  şi  începe  o 
rostogolire  lentă  peste  umăr  (NU  peste  ceafă!),  dar  cu  suficient  avânt  ca  să 
nu  se  oprească  stând  pe  spate,  cu  picioarele  în  sus.  Atenţie:  pentru  a 
cădea  fără  accidente  pe  un  umăr,  e necesar  un  minim  de  viteză  orizontală; 
se  interzice  căderea  verticală  statică  direct  pe  umăr  (mai  ales  pe  o 
suprafaţă  dură)!  Vezi  figura  5.3. 

Figura  5.3.  Rostogolirea  înainte,  cu  pornirea  şi  terminarea  în  postura  ghemuit 


In  timpul  rostogolirii  corpul  trebuie  să  fie  ca  o sferă,  cu  picioarele  adunate 
şi  labele  ţinute  lângă  fund.  Capul  şi  ceafa  nu  trebuie  să  atingă  solul!  în 

timpul  căderii  contactul  spinării  cu  solul  va  fi  pe  o linie  diagonală,  pornind  de 
la  umăr  până  la  fesa  opusă.  în  acest  scop,  trunchiul  este  orientat  cam  la  452 
faţa  de  direcţia  de  înaintare,  nu  la  O2  (cu  capul  înainte  - pentru  că  s-ar 
cădea  pe  ceafă),  nici  la  902  (s-ar  cădea  pe  şale  sau  rinichi).  Rostogolirea  se 
termină  când  trunchiul  ajunge  deasupra  picioarelor.  Apoi  elevul  repetă 
căderea  pe  celălalt  umăr,  reaşezându-se  în  poziţia  de  pornire  (ghemuit). 

Se  repetă  de  10-20  ori,  pe  ambele  părţi  (umeri). 

B - după  ce  elevul  capătă  oarecare  îndemânare  cu  pornirea  rostogolirii 
din  postura  ghemuit,  se  trece  la  pornirea  din  stând  în  picioare. 
Succesiunea-  ridicarea  mişcărilor  va  fi:  din  postura  în  picioare  - ghemuire  - 
rostogolire  - ghemuire  în  picioare  (vezi  figura  5.4);  apoi  repetarea  căderii, 
pe  celălalt  umăr. 

Se  repetă  de  10-20  ori,  alternativ  pe  ambele  părţi  (umeri),  fără  grabă. 


Figura  5.4.  Căderea  înainte,  cu  pornirea  şi  terminarea  stând  în  picioare 


Atenţie : priceperea  de  a cădea  înainte  şi  înapoi  se  învaţă  în  circa  10 
şedinţe  a 10-15  minute,  de-a  lungul  a circa  3 săptămâni. 


5.5.3.  Căderi  în 
grup 


Căderile  în  grup  transformă  învăţarea  căderilor  într-o  joacă: 

1.  Grupul  se  împarte  în  grupe  de  4-5  elevi.  Membrii  fiecărei  grupe  se 
aliniază  pe  o linie,  cu  intervale  de  2-3  m.  între  ei,  şi  la  un  semnal  pornesc  să 
facă  căderi  înainte  (sau  înapoi)  până  la  o altă  linie,  paralelă  cu  prima,  aflată 
la  circa  20  de  metri  de  ea.  Atenţie : căderile  se  fac  fără  grabă,  pe  ambele 
părţi  (alternativ  pe  stânga  - pe  dreapta)! 


2.  Grupul  se  împarte  în  două  grupe  egale,  care  se  înşiră  perechi  faţă  în 
faţă  pe  două  rânduri,  la  distanţa  de  un  braţ. 

Membrii  unui  rând  se  întorc  cu  spatele  la  parteneri,  care  la  un  semnal  vor 
împinge  uşor  pe  cei  din  faţă  să  cadă,  dându-le  cu  ambele  palme  un  brânci 
pe  omoplaţi.  Atenţie : împingerea  trebuie  să  fie  prietenoasă!  Se  repetă  de  4 
ori,  alternativ  cădere  pe  dreapta  şi  pe  stânga.  Apoi  se  schimbă  rolurile.  Fără 
grabă! 

3.  Grupul  se  împarte  în  grupe  de  4-5  elevi.  Membrii  fiecărei  grupe  se 
aliniază  pe  o linie,  cu  intervale  de  2-3  m.  între  ei,  şi  la  un  semnal  se 
ghemuiesc,  apoi  fac  un  salt  de  broască  înainte,  după  care  continuă  cu  o 
cădere  înainte.  Se  repetă  de  câteva  ori.  Apoi  se  trece  la  o succesiune  de: 
săritura  broaştei  - cădere  înainte  - săritura  broaştei  etc. 

4.  Grupul  se  împarte  în  grupe  de  4-5  elevi.  Membrii  fiecărei  grupe  se 
aliniază  pe  o linie,  cu  intervale  de  2-3  m.  între  ei,  şi  la  un  semnal  pornesc  să 
facă  o serie  de  câte  două  căderi  legate:  una  înainte  şi  următoarea  înapoi, 
până  la  o altă  linie,  paralelă  cu  cea  de  plecare  şi  aflată  la  circa  20  de  metri 
de  ea.  Mişcările  vor  fi  cât  mai  curgătoare. 

Atenţie:  la  căderile  în  grup  elevii  se  pot  ciocni  între  ei.  Instructorul  va 
insista  asupra  necesităţii  urmăririi  cu  atenţie  a activităţii  vecinilor. 

Notă:  pentru  însuşirea  tehnicii  căderilor  se  recomandă  insistent 
instructorilor  cel  puţin  să  studieze  cărţi  şi  videofilme  despre  Aikido,  dar  şi 
mai  bine  să  ia  lecţii  de  Aikido. 

6.  PRICEPEREA  EXPERIENŢEI 


6. 1.  Ne  jucăm  pentru  a învăţa  să  trăim 

6.2.  Supravegherea  participanţilor 

6.3.  Cum  se  descifrează  experienţa? 

6.3.1.  Toată  lumea  participă  la  discuţii 

6.3.2.  Respectarea  fiecărui  participant  este  obligatorie 

6. 3. 3.  „ Teleghidarea  ” descoperirii 

6.4.  Desfăşurarea  discuţiilor 

6.4.1.  Ce  (s-a  petrecut)? 

6.4.2.  Adică  - ce  (am  aflat)? 

6.4.3.  Ce  facem  mai  departe? 


6. 1.  Ne  jucăm 
pentru  a învăţa 
să  trăim 


Participarea  la  un  joc  va  constitui  o experienţă  plăcută  pentru  jucători, 
dar  nu  totdeauna  lecţia  pe  care  el  încearcă  s-o  transmită  va  fi  bine  înţeleasă 
de  ei.  Jocul  nu  trebuie  să  rămână  la  nivel  de  distracţie  sau  sport,  jucătorul 
nu  trebuie  lăsat  să  treacă  prin  el  ca  gâscă  prin  apă,  ci  trebuie  ajutat  să  se 
„ude”  cât  mai  mult.  De  aceea  are  o importanţă  majoră  descifrarea 
experienţei  pe  care  el  a trăit-o  prin  participarea  la  joc,  ca  să  priceapă 
mesajul  lecţiei. 

Lămurirea  învăţăturii  pe  care  a intenţionat  s-o  transmită  jocul  se  face  cu 
ajutorul  discuţiei  pentru  descifrării  experienţei,  după  desfăşurarea  activităţii. 
Această  discuţie  pentru  lămurirea  şi  înţelegerea  experienţei  face  parte 
integrală  din  fiecare  joc: 


învăţătura  = Jocul  + Descifrarea  experienţei 


Descifrarea  se  face  cu  ajutorul  unei  discuţii  interactive,  dirijată  abil  de 
instructor  cu  ajutorul  întrebărilor.  El  nu  va  furniza  răspunsuri,  nu  va  trage 
concluzii,  nu  va  da  lecţii,  nu  le  explică  el  ce  au  simţit  şi  trăit  ei;  toate  acestea 
trebuie  găsite  de  participanţi,  cu  mintea  si  efortul  lor  de  gândire.  Rolul 
instructorului  în  aceasta  etapă  este  să  lămurească  şi  să  concentreze 
discuţiile,  dând  unele  indicaţii  utile  şi  atenţionând  grupul  asupra  unor  detalii 
relevante  pe  care  ei  nu  le  sesizau.  El  va  conduce  elevii  spre  înţelegerea 
modului  în  care  purtările  lor  au  influenţat  performanţa  grupului/  echipei. 
Instructorul  dibaci  subliniază  momentele  importante  ale  jocului,  cu  efect  de 
iluminare,  care  capacitează  participanţii  să  gândească  altfel  decât  o fac  de 
obicei  (să-şi  zică:  aha,  asta  era,  mi-a  căzut  fişai),  sau  să  ia  în  consideraţie 
factori  pe  care  îi  neglijau. 

Dar  instructorul  nu  conduce,  ci  e doar  un  consultant,  un  ghid,  un  ajutor 
al  grupului.  Pentru  succesul  educativ,  e important  ca  rezultatul  activităţii/ 
jocului/  învăţăturii  să  aparţină  grupului  - nu  instructorului.  Jucătorii  trebuie 
ajutaţi  să  raţionalizeze  emoţiile  pe  care  le-au  trăit  în  cursul  acţiunii. 

Insă  discutarea  sentimentelor  şi  emoţiilor  simţite  în  cursul  jocului/ 
experienţei  poate  fi  apăsătoare  pentru  unii  participanţi.  Deşi  câţiva  din  ei  vor 
fi  dispuşi  să  discute,  de  obicei  mulţi  nu  vor  fi  în  stare  să-şi  exprime 
sentimentele  în  cuvinte.  Dar  dacă  ei  nu  vorbesc  şi  nu  conştientizează  cele 
petrecute,  experienţa  (jocul)  prin  care  au  trecut  va  fi  mai  puţin  înţeleasă, 
sau  chiar  deloc,  iar  efectul  educativ  asupra  lor  va  fi  mai  mic,  poate  chiar  nul. 

Discuţiile  finale  pentru  asigurarea  unei  depline  valorificări  a jocului  sunt 
de  o importanţă  capitală  şi  nu  trebuie  subestimate.  Câteodată  poate  fi  util 
să  se  întrerupă  jocul  chiar  pe  parcurs,  pentru  a-i  ajuta  pe  participanţi  să-şi 
adune  şi  ordoneze  gândurile,  spre  a relua  activitatea  cu  mai  mult  spor. 

Analiza  activităţii  este  vitală  pentru  ca  atenţia  grupului  să  revină  la 

problema  de  bază  a acţiunii:  de  ce  ne  jucăm ? de  ce  „pierdem”  timpul 
etici ? 

în  cadrul  descifrării  experienţei  se  analizează  cum  seamănă  problemele 
puse  de  joc  cu  problemele  puse  de  colaborarea  socială,  căutându-se 
paralele  între  modul  de  rezolvare  a temei  jocului  şi  ce  s-ar  putea  face 
pentru  atingerea  unui  scop  sau  interes  comun,  în  cazurile  concrete  din  viaţa 
reală  - similare  celor  din  joc  (situaţii  eventual  indicate  de  jucători,  sau 
indicate  în  prealabil  de  Client/  manager  etc.). 

Chiar  dacă  se  pricep  la  conducerea  activităţilor  practice/  jocurilor,  unii 
instructori  sunt  intimidaţi  şi  nepricepuţi  să  conducă  discuţiile  pentru 
priceperea  experienţei. 

lată  câteva  sugestii  care  i-ar  putea  ajuta: 

- Descifrarea  experienţei  nu  este  o activitate  separată,  distinctă,  ci  face 
parte  din  ansamblul  acţiunii  educative,  care  include:  introducerea, 
încălzirea,  jocurile  propriu-zise  etc.  Această  totalitate  este  reprezentată  de 
imaginea  ciclică  a acţiunii  educative.  Jocul  se  desfăşoară  ca  un  ciclu: 
începe  cu  prezentarea  regulilor;  apoi  instructorul  se  desprinde  de  jucători, 
lăsându-i  să  se  descurce  singuri,  iar  grupul  trece  la  o primă  încercare  de 
rezolvare;  în  sfârşit,  jocul  se  termină  şi  urmează  o discuţie,  în  cursul  căreia 
jucătorii  se  autoanalizează,  pentru  a vedea  cum  au  rezolvat  sarcinile  jocului 
şi  cum  poate  această  rezolvare  să-i  ajute  în  cadrul  mai  larg  al  vieţii  lor 
obişnuite.  Grupul  s-a  întors  la  punctul  de  plecare,  ciclul  s-a  închis  - şi  se  va 
repeta  la  jocul  următor. 

- Uneori  instructorii  au  impresia  că  şedinţa  a decurs  bine,  pentru  ca  doar 
puţin  mai  târziu  să  descopere  o mulţime  de  participanţi  nemulţumiţi:  unul  că 
n-a  fost  băgat  în  seamă,  altul  că  a fost  silit  să  sară  când  lui  îi  era  frică,  altul 
că  a fost  hărţuit  de  colegi  şamd.  Discutarea  experienţei  ajută  la 
descoperirea  acestor  probleme  şi  la  rezolvarea  lor.  E mult  mai  bine  şi 
productiv  pentru  grup  şi  indivizi  ca  ele  să  fie  discutate  transparent  cu  toţi 
participanţii,  decât  într-un  colţ  cu  câţiva,  sau  în  particular  cu  instructorul. 
Discutarea  deschisă  cu  toată  lumea  devine  un  mijloc  educativ  pentru 
schimbare  în  bine  a grupului. 

Reţineţi:  discuţii  interactive,  nu  predică  moralizatoarei 

Descifrarea  experienţei  trebuie  privită  ca  şi  când  ar  fi  un  joc  de 
creativitate,  cu  următoarele  caracteristici: 

- Participă  toţi; 

- Scopurile  prioritare  sunt:  evitarea  accidentelor  şi  stabilirea  încrederii; 

- Se  aplică  Convenţia  de  colaborare  (#  4.12  ); 

- Instructorul  creează  cadrul  activităţii,  dar  soluţia  o dă  grupul; 

- Grupul  se  concentrează  asupra  sarcinilor  pe  care  le  poate  îndeplini; 

- Activitatea  are  ca  scop  rezultatele  pozitive,  constructive; 

- Sarcinile  individuale  şi  colective  sunt  doar  nişte  probleme  de  rezolvat 

(nu  chestiuni  de  onoare,  de  viaţă  sau  moarte  etc.); 

- Pe  instructori  şi  participanţi  îi  leagă  activitatea  desfăşurată  împreună; 

- Experienţa  prezentă  este  singura  care  contează; 

- Discutarea  ( descifrarea ) experienţei  se  face  după  fiecare  joc,  sau 
oricând  este  necesar; 

- însuşi  participanţii  sunt  factorii  care  provoacă  propria  lor  dezvoltare, 
şi  treptat  ei  trebuie  să  devină  mai  responsabili  pentru  propria  lor 
educare  - sau  creştere. 

Discutarea  activităţii  desfăşurate  trebuie  să  fie  simplă  şi  logică. 

Chiar  şi  atunci  când  instructorul  respectă  ideile  de  mai  înainte,  poate 
apare  pericolul  „să  sară  peste  cal”  dacă  vorbeşte  el  prea  mult  şi  nu  lasă 
timp  elevilor  să  priceapă  ce  au  trăit  şi  să-şi  formuleze  opiniile.  Astfel  de 
greşeli  apar  dacă  instructorul: 

- transmite  prea  multe  informaţii  la  începutul/  prezentarea  jocului,  aşa  că 
pentru  elevi  nu  mai  rămâne  mare  lucru  de  descoperit/  găsit; 

- vorbeşte  mai  mult  decât  ascultă; 

- îi  dirijează  pe  elevi  spre  soluţia  clasică  în  loc  să-i  lase  să  se  descurce 
cum  pot  ei  - chiar  într-un  mod  neortodox; 

- discută  experienţa  mai  amănunţit  decât  ar  fi  nevoie; 

- opreşte  prea  des  acţiunea; 

- nu  aşteaptă  apariţia  situaţiilor/  momentelor  cu  efect  de  iluminare  („aha”); 

- îi  îndeamnă  pe  elevi  să  fie  creativi  - dar  le  îngrădeşte  creativitatea  cu 
reguli  şi  condiţii  inutile  pentru  desfăşurarea  jocului. 

Instructorul  va  echilibra  cu  grijă  cele  două  părţi  componente 
complementare  ale  jocului:  activitatea  practică  şi  descifrarea  experienţei. 
Ambele  sunt  la  fel  de  importante. 


6.2. 


Supravegherea 

participanţilor 


Pregătind  încă  de  la  început  buna  desfăşurare  a părţii  finale  a lecţiei, 
instructorul  va  aduna  de-a  lungul  şedinţei  şi  va  reţine  cât  mai  multe 
constatări  şi  informaţii  despre  cele  petrecute  şi  despre  comportarea 
participanţilor.  Instructorul  va  supraveghea  atent  grupa  în  timpul  jocului, 
pentru  a memora  diverse  faze,  întâmplări,  interacţiuni  şi  probleme 
semnificative,  adunând  orice  informaţie  relevantă  (vezi  şi  # 4.13.).  Aceste 
observaţii  vor  fi  folosite  cu  dibăcie  în  cursul  discuţiei  de  descifrarea 
experienţei. 

Astfel,  încă  de  la  primul  contact  şi  primul  joc  de  socializare,  comportarea 
elevilor  va  fi  supravegheată  cu  atenţie: 

- Cât  de  bine  colaborează  între  ei? 

- Ce  aspect  al  colaborării  ar  trebui  îmbunătăţit? 

- Participă  toată  lumea? 

- Rezultă  din  desfăşurarea  activităţii,  că  unii  jucători  sunt  şefi  naturali? 

- Care  este  “tonusul”  general  al  grupei,  pozitiv  sau  negativ? 


Uneori  se  memorizează  aspectele  spectaculoase  şi  nu  se  observă 
aspectele  minore,  care  sunt  poate  mult  mai  importante  din  punctul  de 
vedere  educativ.  în  cazul  unui  stagiu  de  mai  multe  zile,  e bine  să  foloseşti 
un  caiet,  în  care  să  notezi  impresiile,  eventual  seara.  Şi  mai  bună  e o 
cameră  video,  care  îi  transformă  pe  toţi  participanţii  în  actori,  apoi  în 
spectatori  încântaţi. 


6.3.  Cum  se 
descifrează 
experienţa? 


Informaţiile  culese  din  desfăşurarea  jocului  trebuie  valorificate. 

Cum  pot  fi  ele  integrate  în  procesul  de  descifrarea  experienţei,  care  şi  el 
ar  trebui  să  stimuleze  iniţiativa  participanţilor? 

Instructorul  îşi  va  pregăti  un  plan  scris  amănunţit  pentru  desfăşurarea 

discuţiilor  (cu  întrebări  tip)  pentru  fiecare  joc  cuprins  în  planul  lecţiei.  Dar 
viaţa  are  prioritate,  adică  planul  nu  va  deveni  dogmă:  este  foarte  important 
să  se  discute  problemele  care  apar  pe  neaşteptate  şi  întâmplările  specifice 
fiecărui  grup. 

lată  câteva  indicaţii  esenţiale  pentru  succesul  descifrării: 

6.3.1.  Toată  lumea 

participă  la  discuţii  Preferabil  ca  studenţii  să  stea  pe  jos,  în  cerc,  ca  să  se  poată  vedea  unii 

pe  alţii.  Regula  e ca  nimeni  să  nu  fie  întrerupt,  sau  ca  unii  să  râdă  de  ce 
spune  vorbitorul.  Oricine  are  voie  să  nu  ia  cuvântul  când  îi  vine  rândul,  dar 
rolul  instructorului  este  să  creeze  o atmosferă  de  încredere,  în  care  nimănui 
să  nu-i  fie  teamă  să  spună  ce  are  în  minte.  Discutarea  experienţei  tocmai 
trăită  va  fi  organizată  şi  condusă  astfel  ca  toţi  să  ia  parte  la  ea  fără  jenă  sau 
teamă.  Discuţia  se  va  centra  pe  sarcini  şi  pe  rezolvarea  lor. 

Nu  te  lăsa  surprins  de  rezistenţa  participanţilor  de  a discuta.  Mulţi  nu  se 
vor  exprima  fără  a fi  încurajaţi.  Foloseşte  metode  de  implicarea  jucătorilor 
(vezi  la  # 6.4.1.)  care  îi  “forţează”  în  mod  neagresiv  să  vorbească,  să 
împărtăşească  o părere  sau  idee. 


6.3.2.  Respectarea 

fiecărui  participant  Subliniază  că  fiecare  om  are  talente  şi  slăbiciuni  diferite.  Fiecare 
este  obligatorie  participant  este  la  fel  de  important  pentru  grup.  Dacă  un  jucător  „scapă”  o 

declaraţie  nerespectuasă  despre  sine,  sau  despre  un  alt  jucător,  atacă 
problema  imediat.  Nu  lăsa  situaţia  să  degenereze! 

Roagă  persoana  respectivă  să-şi  ceară  scuze  şi  să  reformuleze  ideea 
într-o  exprimare  constructivă,  prietenoasă  (pozitivă). 


6.3.3. 

„Teleghidarea”  Instructorul  nu  va  explica  el  grupei  ce  s-a  învăţat  din  jocul  respectiv,  ci 

descoperirii  grupa  va  fi  stârnită  şi  manipulată  abil  să  discute  astfel  încât  participanţii  să 

descopere  singuri  lecţia,  să  tragă  singuri  concluziile  din  cele  petrecute  în 
timpul  jocului. 

Pentru  o bună  descifrare  a experienţei  sunt  necesare  întrebări  dibace, 
întrebările  vor  dirija  atenţia  grupei  spre  o idee  anume  (sarcina  jocului),  vor 
conduce  jucătorii  să  spună  de  ce  ideea  respectivă  e importantă  pentru  ei,  şi 
în  sfârşit,  care  sunt  sentimentele  grupului  despre  idee. 

Instinctiv,  orice  grup  are  nevoie  de  instructor,  pentru  că  acesta  „ştie  tot” 
şi  constituie  garanţia  că  în  timpul  jocului  (aparent  „periculos”),  nu  se  va 
întâmpla  nimic  rău.  Dar  sarcina  instructorului  nu  este  să  dea  mură  în  gură, 
ci  să  creeze  cadrul  optim  pentru  progresul  participanţilor,  să-i  înveţe  pe  ei 
să  gândească  şi  să  rezolve  probleme.  Instructorul  nu  va  face  el  toată 
treaba:  „comoara”  trebuie  găsită  de  participanţi,  chiar  dacă  instructorului,  ca 
om,  îi  va  fi  greu  să  se  abţină  de  a-şi  însuşi  „gloria”  descoperirii.  Orice 
intervenţie  a instructorului  are  scopul  de  a îndruma  grupul  spre  ţintă,  nu  de 
a-şi  satisface  sau  umfla  el  Ego-ul. 

„Soluţiile  vor  fi  găsite  de  grup”,  prin  discuţii  libere,  dar  instructorul 
participă  ca  de  obicei  la  toate  activităţile,  şi  va  interveni  mai  ales  pentru 
desluşirea  unor  aspecte  mai  încurcate.  Adeseori,  o întrebare  dibace  rupe 
barajul  care  bloca  discuţiile  mai  bine  decât  un  monolog  înţelept. 

Următoarele  feluri  de  întrebări  sunt  utile  pentru  discutarea  jocurilor  şi 
reflectarea  asupra  învăţămintelor  de  tras: 

> întrebările  fără  răspuns  clar.  evită  răspunsurile  prin  da  sau  nu:  „ Care  a 
fost  scopul  jocului?”  "Ce  ai  aflat  despre  tine  în  cursul  jocului?”. 

> întrebările  despre  senzaţii',  impune  jucătorilor  să  gândească:  „ce  aţi 
simţit  când  aţi  acţionat?”  „Cum  te-ai  simţit  când  aţi  început  să  trageţi  toţi?”. 

6.4. 

Desfăşurarea 

discuţiilor 

9 


6.4.1.  Ce  (s-a 
petrecut)? 


> întrebările  de  judecată:  impune  participanţilor  să  ia  decizii;  „ Care  a fost 
partea  cea  mai  bună  ?”,  „A  fost  o idee  bună  ?”. 

> întrebările  de  îndrumare:  îndrumă  jucătorii  spre  revenirea  la  scopul 
activităţii,  şi  menţine  discuţia  concentrată  pe  subiect.  „Ce  v-a  făcut  pe  toţi  să 
mergeţi  în  direcţia  bună  ?”. 

> întrebările  despre  conducere  şi  subordonare:  câţi  şefi  au  fost  necesari? 
Care  sunt  calităţile  cerute  de  la  un  şef? 

> Despre  sprijinul  grupului:  în  ce  a constat?  Cum  a apărut  (sau  nu)? 

> Despre  presiunea  colegilor,  are  efecte  pozitive  sau  negative? 

> Despre  neîncredere  sau  ostilitate:  cum  poate  fi  gestionată?  De  ce 
apare? 

> Despre  eficienţă  şi  calitate:  după  ce  zicem  „e  destul  aşa”,  „ e gata  şi 
aşa”,  „merge  şi  aşa",  constatăm  că  de  fapt  mai  trebuie  făcut  ceva,  pentru  a 
termina  treaba  cu  adevărat  bine! 

> întrebările  despre  competiţie:  cu  tine  însuţi,  cu  alte  echipe,  cu  un 
record  imaginar. 

> Despre  asigurare:  de  ce  nu  se  poate  fără? 

> Despre  discriminare  sexuală:  cine,  ce  rol  a jucat? 

> Despre  frică:  v-a  fost  teamă  de  insucces?  de  căderi?  de  a te  face  de 
râs? 

> Despre  plăcere:  ce  v-a  plăcut? 

> întrebările  de  încheiere:  ajută  participanţii  să  tragă  concluzii  şi  să 
termine  discuţia.  „Ce  aţi  învăţat?”,  „Ce  aţi  face  altfel?”. 

> Despre  transferul  învăţăturii:  ce  semnificaţie  au  aceste  jocuri 
(convenţionale,  aranjate)  pentru  viaţa  adevărată? 


Pentru  instructorul  începător,  cea  mai  grea  întrebare  este  “cum  să  încep 
discuţia  pentru  descifrarea  experienţei?”.  Adeseori  el  sare  cu  întrebările 
direct  la  miezul  problemei,  ceea  ce  blochează  şi  amuţeşte  jucătorii. 

Se  recomandă  o desfăşurare  structurată  în  trei  etape: 

„Ce  (s-a  petrecut)?”, 

„Adică  ce  (am  aflat)?”  şi 
„Ce  vom  face  mai  departe?". 

Folosind  această  schemă,  participanţii  se  pot  concentra  mai  uşor  asupra 
experienţei  avute,  căpătând  curaj  să  gândească  cu  capul  lor  şi  să-şi 
împărtăşească  în  public  impresiile. 


Descifrarea  va  începe  cu  discutarea  experienţei  (jocului). 

întrebările  instructorului  vor  urmări  să  încurajeze  jucătorii  să-şi 
amintească  ce-au  făcut  ei  şi  ceilalţi,  să  retrăiască  evenimente  (poate  uitate) 
din  timpul  jocului.  Ideea  este  de  a stârni  amintirile  fiecărui  participant  în 
legătură  cu  ce  i s-a  întâmplat  şi  cum  s-a  simţit  el  atunci.  De  asemenea,  cum 
s-a  simţit  grupa  în  general? 

Se  va  examina:  care  au  fost  diversele  propuneri  de  rezolvare  enunţate,  şi 
de  către  cine;  cine  mai  are  idei  despre  soluţionarea  problemei  - care  nu  au 
fost  exprimate,  sau  au  fost  propuse  grupului,  dar  nu  au  fost  auzite  ori 
ascultate. 

Discuţia  se  poate  concentra  asupra  rolurilor  avute  de  categorii  din  grup 
ca:  bărbaţi  şi  femei,  tineri  şi  adulţi,  sportivi  şi  tocilari  etc. 

- Participanţii  vor  vorbi  la  timpul  prezent:  fiecare  descrie  ce-a  făcut,  ce-a 
simţit  în  timpul  jocului,  dar  exprimându-se  ca  şi  când  acţiunea  s-ar  petrece 
chiar  atunci:  „mă  caţăr”;  „îmi  tremură  picioarele”;  „nu  reuşesc  să  sar 

suficjent  de  bine”;  „ oasele  celorlalţi  îmi  intră  în  stomac”  şamd; 

- înregistrările  video  sunt  de  mare  folos  şi  efect. 

Conversaţia  poate  fi  dirijată  spre  compararea  modului  de  rezolvare  a 
sarcinii  jocului  cu  procesul  de  lucru  în  echipa  din  cadrul  societăţii  (birou, 
atelier  etc.),  sau  a şcolii.  Descrierea  experienţei  grupului  şi  modul  de  reacţie 
la  sarcina  comună  poate  lămuri  multe  aspecte  ale  psihologiei  grupului. 

Jucătorii  vor  fi  invitaţi  să  vorbească  într-o  formă  prietenoasă,  stăpânită, 
neagresivă,  despre  ce  s-a  petrecut,  lată  câteva  tehnici  potrivite: 

1.  Pe  rând,  toţi : fiecare  jucător  trebuie  să  spună  un  cuvânt  sau  o 
propoziţie  despre  cele  petrecute. 

2.  Colegul  observator:  unu-doi  participanţi  sunt  numiţi  observatori  ai 
jocului.  Un  observator  poate  da  sfaturi  în  timpul  jocului,  sau  să  facă  câteva 
observaţii  generale  la  sfârşit.  Ei  vor  fi  instruiţi  să  prezinte  ce  au  de  spus  în 
mod  pozitiv,  eventual  prin  critică  constructivă.  Se  va  alege  un  voluntar  care- 
şi  ia  sarcina  în  serios  şi  furnizează  un  feed-back  pozitiv. 

3.  Jocul  memoriei : unul  din  jucători  începe  să  descrie  jocul.  Toţi  ceilalţi 
ascultă.  Cine  crede  că  povestitorul  a uitat  ceva,  sau  cine  vrea  să  adauge  un 
comentariu,  strigă:  “Stai’  şi  continuă,  expunându-şi  părerea  până  când 
strigă  "gata!’.  Apoi  povestitorul  reia  descrierea.  Se  continuă  până  la  sfârşit, 
când  toată  lumea  se  pune  de  acord  că  nu  s-a  uitat  nimic. 

4.  Definiţii : întreabă  jucătorii  ce  înseamnă  lucrul  în  echipă,  asigurarea 
colegului,  conducere  etc.  Nu  da  tu  răspunsurile! 

5.  Sceptrul  vorbitorului:  poate  vorbi  numai  jucătorul  care  are  “sceptrul” 
(un  băţ,  sau  alt  obiect  echivalent).  Chiar  şi  instructorul  va  da  indicaţii  sau 
pune  întrebări  numai  când  are  sceptrul,  apoi  îl  va  transmite  participanţilor, 
pentru  ca  ei  să  răspundă. 

2.  Poze  instantanee:  înainte  de  începerea  jocului,  se  explică 
participanţilor  că  la  o comandă  (de  exemplu  “poză”),  toată  lumea  trebuie  să 
privească  în  jur  şi  să  înregistreze  în  memorie  situaţia,  ca  şi  când  ar  face  o 
poză,  pentru  a putea  s-o  descrie  ulterior.  Aceste  poze  mintale  se  vor  folosi 
mai  târziu,  la  discutarea  experienţei. 


6.4.2.  Adică  - ce 

(am  aflat)?  După  ce  grupa  îşi  reaminteşte  ce  a făcut  în  timpul  jocului,  etapa 

următoare  este  să  vedem  ce  impresie  le-a  făcut  activitatea. 

Acest  subiect  a devenit  accesibil,  deoarece  participanţii  s-au  dezlegat  la 
vorbe  cu  ajutorul  fazei  precedente  a discuţiei.  Acum  ei  pot  sesiza  sensul 
celor  petrecute,  pot  abstractiza  şi  generaliza  ce  au  învăţat  din  experienţă. 
Desfăşurarea  discuţiilor  trebuie  organizată  astfel  ca  să  se  ajungă  la  idei  şi 
concluzii  curajoase  (deranjante  etc.) 

O întrebare  bună  este:  ”s-a  respectat  Convenţia  de  colaborare?’.  Nu  este 
ameninţătoare,  nici  nu  se  referă  la  cineva  anume.  Dar  ea  însemnă:  „ne-am 
respectat  unii  pe  alţii,  sau  ne-am  desconsiderat?  Ne-am  ajutat  unii  pe  alţii, 
sau  ne-am  purtat  ca  tâmpiţii?  Am  respectat  regulile  de  purtare  pe  care  le 
convenisem,  sau  nu?".  Se  ajunge  astfel  la  percepţia  grupului  ca  o entitate 
de  care  trebuie  avută  grijă,  la  fel  ca  de  un  coleg. 

Deşi  mulţi  participanţi  nu  se  vor  destăinui  cu  plăcere,  sau  le  va  fi  greu  să- 
şi  exprime  sentimentele  în  cuvinte,  această  etapă  este  vitală  pentru  ca  jocul 
să  aibă  o influenţă  educativă  asupra  lor. 

Următoarele  tehnici  pot  ajuta  la  ridicarea  acestor  bariere  mintale  şi  la 
pornirea  grupului  să  discute  sentimentele  despre  experienţa  avută: 

6.4.3.  Ce  facem  mai 
departe? 


1.  Pe  rând,  toti: 

7 t 

- A.  Fiecare  jucător  descrie  un  sentiment  pe  care  l-a  avut  în  cursul 
jocului. 

- B.  Fiecare  jucător  defineşte  principalele  teme  ale  jocului  (asigurarea 
colegului,  teama,  impulsul  de  a conduce,  a da  indicaţii  etc.)  şi  cum  le-au 
resimţit  în  cursul  jocului. 

2.  Contribuţia:  fiecare  jucător  contribuie  cu  o propoziţie  constructivă,  ne- 
ameninţătoare - care  de  exemplu  sa  înceapă  cu  : “sunt  bucuros  că  eu  ...”, 
sau  cu  o altă  concepţie. 

3.  Verificarea:  dacă  înainte  de  joc  sau  lecţie  se  stabilise  că  sunt  anumite 
performanţe  de  realizat,  se  vor  pune  întrebări  pentru  a lămuri  dacă  sarcina 
a fost  îndeplinită. 

4.  Notele:  se  stabileşte  o scară  de  note,  de  la  1 - 10,  pentru  aprecierea 
modului  în  care  grupa  funcţionează  în  ansamblu.  Pe  rând,  fiecare  jucător  va 
da  cu  voce  tare  o notă  pentru  comportarea  grupei,  explicând  şi  de  ce  a 
considerat  aşa. 


în  această  etapă,  participanţii  vor  căuta  să  imagineze  cum  pot  aplica  în 
alte  situaţii  lecţiile  învăţate  şi  discutate  în  etapa  precedentă  (la  # 6.4.2 
„Adică  ce  am  aflat?").  Acum  se  poate  face  şi  legătura  cu  viitorul  joc, 
prezentându-i  sarcina,  care  poate  fi  rezolvată  prin  aplicarea  cunoştinţelor 
căpătate  la  jocul  precedent. 

O întrebare  bună  este:  „cum  putem  folosi  cele  învăţate  la  ....  (jocul 
precedent)  pentru  ....  (jocul  următor)?".  în  felul  acesta  grupul  sesizează 
caracterul  general  al  celor  învăţate  cu  ocazia  unui  joc,  îşi  dă  seama  că  de 
fapt  au  învăţat  cum  să  se  poarte  în  multe  ocazii  din  viaţa  lor. 

Comportarea  jucătorilor  din  timpul  jocului  şi  modul  în  care  discută  după 
joc,  exprimă  ceea  ce  au  învăţat  şi  ce  simt.  Ascultă-i  cu  atenţie.  încearcă  să 
conduci  discuţia  pentru  ca  participanţii  să  transfere  concluziile  jocului  la 
situaţiile  din  „viaţa  adevărată”.  încurajează  jucătorii  să-şi  fixeze  pentru  viitor 
scopuri  mai  largi  decât  cele  strict  rezultate  din  joc. 

Discutarea  desfăşurării  jocului  poate  fi  pentru  participanţi  ocazia  să 
aprecieze  ce  influenţă  au  relaţiile  dintre  ei  asupra  performanţei  de  ansamblu 
a grupului  (echipei).  Importanţa  evidentă  pe  care  instructorul  o dă  discuţiilor 
poate  contribui  ca  procesul  de  prelucrarea  şi  descifrarea  experienţei  să 
devină  o învăţătură  semnificativă  pentru  participanţi. 

7.  JOCURI  INTRODUCTIVE 


7. 1.  Primul  contact  cu  jucătorii 

7.2.  Prezentarea  şi  cunoaşterea  numelor  coechipierilor 

7.3.  Regulile  de  purtare 

7.4.  Socializarea 

7.5.  O pereche  grozavă 

7.6.  Spargerea  bisericuţelor 

7. 7.  Nume  şi  caracteristici 

7.8.  înşiruirea  în  ordinea  prenumelor 

7.9.  Petrecerea 

7.10.  Găseşte-ţi  fratele  şi  sora 

7. 1 1.  Cine  scrie  mai  multe  nume? 

7.12.  Grupaţi-vă! 

7.13.  „Toarnă-I”  sau  o încasezi 

7.14.  Vânătoarea  de  comori  (sufleteşti) 

7.15.  Ce-mi  place? 

7. 16.  Lista  cu  informaţii 

9 

7. 1 7.  Caută  o asemănare 

7. 18.  Jocul  cu  pantofi 

7. 19.  Fredonează  o melodie 

7.20.  Firul  de  aţă 

7.21.  Vorbeşte! 

7.22.  Trenul  numelor 

7.23.  Aruncă  numele 

7.24.  îmbrăţişează  vecinul 

7.25.  Cercurile  concentrice 


Pentru  a putea  lucra  împreună,  oamenii  trebuie  să  se  cunoască  unul  cu 
altul.  Adesea  ne  închipuim  că  simplul  fapt  că  sunt  colegi,  că  lucrează 
împreună,  că  au  o sarcină  comună,  ar  fi  suficient  pentru  ca  participanţii  să 
se  cunoască  între  ei.  Nu  este  adevărat!  Adeseori  treaba,  proiectele,  se 
desfăşoară  luni  de  zile  până  ce  tinerii  din  acelaşi  an  de  studii,  sau  oamenii 
din  colectivul  respectiv  de  muncă,  ajung  să  se  simtă  bine  unii  cu  ceilalţi  şi 
productivitatea  grupului  să  ajungă  la  nivelul  optim. 

Jocurile  introductive  servesc  la  cunoaşterea  reciprocă  a oamenilor  care 
ajung  să  lucreze  în  medii  sau  grupuri  noi,  sau  să  le  reamintească  cu  cine 
lucrează  - celor  din  grupurile  vechi. 

Scopul  este  relaxarea  participanţilor  şi  crearea  ocaziei  de  a se  atinge  unii 
pe  alţii.  Pentru  mulţi  indivizi,  chiar  şi  simpla  ţinere  de  mână  constituie  o 
problemă,  fie  din  cauza  timidităţii,  fie  a fuduliei.  Jocul  creează  situaţii  în  care 
atingerea  corporală  se  realizează  fără  ca  participanţii  să  bage  de  seamă, 
fiind  ocupaţi  cu  alte  treburi.  Totuşi,  instructorul  va  avea  grijă  să  propună 
jocurile  care  impun  contacte  personale  mai  solicitante  nu  chiar  la  prima 
şedinţă  sau  întâlnire,  ci  după  o perioadă  în  care  încrederea  între  participanţi 
a mai  crescut. 

Pentru  socializarea  silită  a jucătorilor  care  se  cunosc  deloc  sau  puţin 
între  ei,  se  pot  folosi  următoarele  jocuri: 

7. 1.  Primul 
contact  cu 
jucătorii 

Când  participanţii  se  adună  şi  vine  timpul  să  înceapă  lecţia,  instructorul 
va  face  cunoştinţă  cu  cei  pe  care  nu-i  cunoaşte  şi  va  prezenta  tuturor,  pe 
scurt,  activităţile  din  următoarele  două  ore. 

Apoi,  grupul  poate  fi  introdus  direct  în  primul  joc.  Dacă  este  bine  ales, 
acesta  va  stârni  interesul  şi  curiozitatea  jucătorilor  pentru  ceea  ce  urmează, 
şi  va  impune  ritmul  de  lucru  pentru  restul  lecţiei. 

7.2.  Prezentarea 
participanţilor  şi 
cunoaşterea 
numelor 
coechipierilor 

După  ce  instructorul  se  prezintă  pe  sine  în  faţa  grupei,  va  trece  pe  la 
fiecare  jucător  pentru  a face  cunoştinţă  personal  cu  el.  (Pentru  a reţine 
numele  participanţilor,  el  poate  proceda  cum  îi  convine:  ori  învaţă  mai  multe 
nume  deodată,  ori  le  învaţă  pe  rând  etc.). 

Apoi  va  lămuri  asistenţa  că  el  va  conduce  lecţia,  iar  celelalte  persoane 
prezente  pot  alege  să  fie  ce  doresc:  spectatori  sau  jucători. 

Pentru  uşurarea  prezentărilor  se  poate  folosi  un  joc  (vezi  în  continuare). 

7.3.  Regulile  de 
purtare 

Instructorul  va  explica  clar  şi  concret  ce  fel  de  purtare  aşteaptă  să  aibă 
participanţii  în  cursul  lecţiei.  Va  lămuri  de  ce  e nevoie  să  fie  respectat  el, 
apoi  fiecare  din  colegi,  apoi  ideile  expuse,  de  asemenea  echipamentul 
folosit,  organizaţia  (şcoala)  care  organizează  lecţia  şi  terenul  pe  care  se 
desfăşoară  activitatea. 

Se  va  anunţa  clar  că  nimeni  nu  este  obligat  să  participe  efectiv  la  toate 
jocurile,  dar  toată  lumea  trebuie  să  participe  permanent  la  activitatea 
comună,  sub  o formă  sau  alta. 

7.4.  Socializarea 

Materiale  necesare:  un  tablou  colorat  (afiş  etc.)  din  carton  de  format 
aproximativ  A2,  tăiat  sau  rupt  în  vreo  30  bucăţi  cu  contur  neregulat. 

Regulile  jocului:  instructorul  va  ascunde  bucăţile  tabloului  înainte  de 
începerea  lecţiei,  prin  diverse  locuri  din  sală.  După  ce  sosesc  participanţii, 
se  anunţă  că  prima  lor  sarcină  este  să  găsească  toate  bucăţile  şi  să 
colaboreze  la  reconstituirea  imaginii. 

Variante:  fiecare  participant  caută  o bucată  componentă  şi  când  o 
găseşte,  o depune  pe  masa  unde  se  reconstruieşte  tabloul,  spunându-şi 
numele,  eventual  ceva  despre  cuvântul  aflat,  sau  bucata  găsită  (vezi 
# 7.15.). 

7.5.  O pereche 
grozavă 

Materiale  necesare:  bilete,  pe  fiecare  fiind  scris  numele  câte  unui 
participant. 

Regulile  jocului:  fiecare  jucător  primeşte  un  bilet  cu  numele  altui 
participant  (“o  persoană  deosebită"),  apoi  cu  toţii  îşi  caută  perechea  şi  fac 
cunoştinţă. 

7.6.  Spargerea 
bisericuţelor 

9 

Materiale  necesare:  fără. 

Regulile  jocului:  se  va  cere  jucătorilor  să  se  gândească  la  un  număr 
între  1 şi  10.  Apoi,  cei  care  s-au  gândit  la  un  număr  par  trec  într-o  parte,  cei 
cu  numere  impare  trec  în  partea  opusă.  Membrii  fiecărui  grup  se  apucă  de 
mâini,  apoi  cele  două  grupe  formează  un  cerc.  Instructorul  împarte  arbitrar 
cercul  după  un  diametru,  în  două  grupe  cât  mai  egale,  care  formează 
fiecare  un  alt  cerc.  Se  împart  şi  aceste  două  cercuri  în  câte  două  sau  trei 
părţi,  astfel  că  apar  4-6  grupuleţe  aproximativ  egale,  cu  câte  3-8  membri. 
Membrii  fiecărui  grupuleţ  vor  face  cunoştinţă  unii  cu  alţii,  sau  sunt  introduşi 
în  jocul  # 7.8. 

7.7.  Nume  şi 
caracteristici 

Materiale  necesare:  fără. 

Regulile  jocului:  Instructorul  împarte  grupul  mare  în  grupe  de  3-8 
jucători  (arbitrar,  sau  cu  ajutorul  unui  alt  joc  - vezi  # 7.6),  care  formează 
cercuri.  în  fiecare  grupuleţ  se  numeşte  un  jucător  care  începe,  prezentându- 
se  celorlalţi:  “eu  sunt  ...  (prenumele  său)  ...  (o  caracteristică,  adjectiv  etc., 
care  începe  cu  aceiaşi  literă  ca  numele)”.  De  exemplu:  Mihai  cel  Mare, 
Vasile  Viteazul,  Tudor  Timidul  etc.  Vecinul  din  dreapta  continuă  astfel:  “el 
este  Mihai  cel  Mare,  eu  sunt  Ioana  cea  Isteaţă". 

Se  repetă  în  acelaşi  fel.  până  ce  se  face  de  mai  multe  ori  turul  cercului  şi 
toţi  membrii  se  familiarizează  cu  numele  vecinului  din  dreapta.  Apoi  se 
schimbă  sensul  parcurgerii  cercului.  După  câteva  repetiţii,  câte  două  cercuri 
se  grupează  într-unul  mai  mare  şi  se  repetă  jocul,  astfel  ca  fiecare  jucător 
să  înveţe  numele  mai  multor  participanţi. 

7.8.  înşiruirea  în 

ordinea 

prenumelor 

Materiale  necesare:  fără. 

Regulile  jocului:  după  ce  s-au  făcut  prezentările  şi  s-au  luat  măsuri 
pentru  reţinerea  numelor  (1-2  jocuri  corespunzătoare),  membrii  grupului 
primesc  sarcina  să  se  aranjeze  în  cerc,  în  ordinea  alfabetică  a prenumelor, 
dar  FĂRĂ  A VORBI!  Când  grupul  crede  că  a terminat,  se  verifică:  fiecare  îşi 
strigă  numele.  Dacă  înşiruirea  este  corectă,  instructorul  laudă  isprava,  iar 
grupul  ţopăie  şi  se  bucură.  Dacă  nu,  jocul  se  repetă! 

Variantă:  înşiruirea  în  ordinea  numelor  de  familie.  Vezi  şi  # 1 1 .5. 

7.9.  Petrecerea 

Materiale  necesare:  fără. 

Regulile  jocului:  instructorul  alege  un  jucător  şi  anunţă  grupului  că  “azi 
este  ziua  de  naştere  a lui  cutare  (numele  jucătorului  ales)”.  Toţi  participanţii 
au  fost  invitaţi  la  “petrecerea”  organizată  de  sărbătorit,  dar  nu  se  cunosc 
între  ei.  în  calitatea  de  gazdă,  “sărbătoritul”  trebuie  să-i  prezinte  cumva  pe 
unii  altora,  conform  regulilor  de  politeţe.  El  este  însărcinat  ca  în  trei  minute 
(sau  alt  termen,  corespunzător  mărimii  grupului)  să  verifice  că,  pe  rând,  toţi 
“oaspeţii”  îşi  spun  numele,  îşi  dau  mâna  şi  se  arată  bucuroşi  de  cunoştinţă. 
Poate  începe  cu  un  participant  pe  care-l  cunoaşte  şi  pe  care-l  prezintă  unui 
participant  necunoscut  de  el,  după  care  continuă,  din  aproape  în  aproape. 

7.10.  Găseşte-ţi 
fratele  şi  sora 

Materiale  necesare:  câteva  seturi  a 3 buc.  cartoane  A6  având  scris 
numele  aceluiaşi  animal,  în  număr  suficient  pentru  toţi  jucătorii. 

Regulile  jocului:  jucătorii  se  aşează  în  cerc  şi  nu  au  voie  să  vorbească. 
Fiecare  primeşte  sau  trage  un  carton  cu  numele  unui  animal  pe  care  îl 
memorează,  apoi  înapoiază  cartonul  instructorului. 

Sarcina  este  ca  fiecare  jucător  să-şi  găsească  animalul  frate  sau  soră, 
fără  să  vorbească,  dar  mimând  o comportare  caracteristică  animalului 
indicat  pe  cartonul  primit. 

Toată  lumea  începe  mimarea  şi  căutarea  deodată,  la  semnal! 

7. 1 1.  Cine  scrie 
mai  multe 
nume? 

Materiale  necesare:  cartoane  sau  foi  de  hârtie  format  A5,  având  trasat 
un  tabel  gol  cu  2 x 15  locaşuri;  pixuri. 

Regulile  jocului : fiecare  participant  primeşte  câte  un  carton  şi  un  pix. 
Toţi  participă  la  un  concurs,  a cărui  temă  este  umplerea  cartoanelor  cu 
numele  celorlalţi  jucători.  La  un  semnal,  fiecare  jucător  începe  şi  scrie 
nume.  Cei  care  reuşesc  să  umple  toate  locaşurile  cu  nume  strigă  “gata”. 
Instructorul  acordă  “premiile”  1,  2 şi  3 (obiecte  ieftine:  pixuri,  brichete, 
agende  etc.)  celor  care  au  terminat  primii. 

Instructorul  va  “verifica”  operele  primilor  clasaţi,  citind  tare  numele 
respective.  Cei  strigaţi  ridică  mâna,  sau  se  ridică,  şi  răspund  la  întrebări:  din 
ce  organizaţie  face  parte  (an  de  studii,  întreprindere  etc.),  calificare,  unde 
stă  (la  ce  cămin  etc.),  loc  de  baştină  etc. 

Instructorul  poate  pregăti  şi  o listă  cu  întrebări  amuzante,  potrivite,  pe 
care  le  pune  celor  nominalizaţi.  în  felul  acesta,  se  realizează  o prezentare  a 
fiecărui  participant. 

7.12.  Grupaţi -vă! 

Materiale  necesare:  fără. 

Regulile  jocului:  tema  jocului  este  formarea  şi  reformarea  la  semnalul 
instructorului  a unor  grupuleţe,  cât  mai  repede,  conform  unor  criterii 
explicate  jucătorilor.  Scopul  este  împrietenirea  (socializarea)  participanţilor, 
cunoaşterea  unora  de  către  alţii,  nu  viteza  de  îndeplinirea  sarcinii 
(criteriului)  date  de  instructor.  Timpul  avut  la  dispoziţie  de  jucători  va  fi 
suficient  de  mare  ca  să  se  poată  grupa  şi  face  cunoştinţă  între  ei,  dar 
totodată  ritmul  să  fie  cât  de  rapid  posibil. 

Exemple  de  criterii: 

1 . Formaţi  grupuleţe  de  câte  trei  persoane  şi  faceţi  cunoştinţă  între  voi; 

2.  Formaţi  alte  grupuleţe  de  câte  5 şi  faceţi  cunoştinţă  între  voi; 

3.  Grupaţi-vă  cei  cu  cămăşi  sau  bluze  de  aceiaşi  culoare  şi  faceţi 
cunoştinţă  între  voi; 

4.  Grupaţi-vă  cei  cu  aceiaşi  meserie  şi  faceţi  cunoştinţă  între  voi; 

5.  Grupaţi-vă  cei  din  acelaşi  an  de  studiu  şi  faceţi  cunoştinţă  între  voi; 

6.  Grupaţi-vă  cei  ale  căror  prenume  au  ca  primă  vocală  aceiaşi  vocală, 
şi  faceţi  cunoştinţă  între  voi; 

7.  Cei  născuţi  în  acelaşi  anotimp  să  se  grupeze  şi  să  facă  cunoştinţă, 
apoi  înşiruiţi-vă  în  ordinea  datei  de  naştere; 

8.  Să  se  adune  cei  al  căror  număr  de  telefon  au  ultima  cifră  la  fel  şi 
faceţi  cunoştinţă  între  voi; 

9.  Faceţi  grupe  de  6-10  participanţi  şi  cântaţi  în  cor  “Deşteaptă-te 
române”; 

10.  Originarii  dintr-o  parte  şi  cealaltă  a Carpaţilor  (sau  ddin  Nord  şi  din 
Sud)  să  facă  două  grupe,  apoi  salutaţi  cealaltă  grupă  cu  vorbe  de 
duh  (neinsultătoare!); 

11.  Găsiţi  persoana  care  consumă  cam  acelaşi  timp  pentru  a ajunge  de 
acasă  la  şcoală/  serviciu/  lecţie; 

12.  Faceţi  un  cerc  mare,  prindeţi-vă  de  vecini  cu  degetele  mici,  faceţi 
valuri  şi  strigaţi:  “....  (numele  organizaţiei  din  care  faceţi  parte),  hip, 
hip,  ura!”. 


7.13.  „Toarnă-I” 
sau  o încasezi! 

Materiale  necesare:  un  ziar  înfăşurat,  folosit  drept  „cravaşă”. 

Regulile  jocului:  8-15  jucători  (dacă  grupa  are  mai  mulţi  participanţi,  va 
fi  împărţită  în  mai  multe  grupe,  sau  echipe)  se  adună  în  cerc,  aşezaţi  pe  jos 
cu  picioarele  întinse  spre  centru.  Labele  lor  mărginesc  în  mijloc  o suprafaţă 
circulară  liberă  cu  diametrul  de  vreo  2 m.  Se  alege  „călăul”  - fie  un 
voluntar,  fie  un  jucător  numit  de  instructor,  care  va  sta  în  centru,  cu  cravaşa 
în  mână.  Jocul  începe  când  instructorul  rosteşte  tare  numele  unui 
participant.  „Călăul”  din  centrul  cercului  se  îndreaptă  spre  cel  numit  şi 
încearcă  să-i  lovească  labele  cu  cravaşa,  înainte  ca  acesta  să  rostească 
(„toarne”)  numele  altui  coechipier.  Dacă  reuşeşte,  cei  doi  schimbă  locurile, 
iar  fostul  călău  (devenit  membru  al  cercului)  rosteşte  un  nume,  ale  cărui 
labe  va  încerca  să  le  lovească  noul  călău.  Dacă  nu  reuşeşte,  călăul  va 
încerca  să-l  lovească  pe  următorul  numit,  înainte  ca  acesta  să  apuce  să 
„toarne”  un  alt  nume.  Şamd. 

Variante:  dacă  sunt  mulţi  participanţi,  în  loc  de  a organiza  mai  multe 
grupe  se  poate  juca  cu  tot  grupul,  dar  în  mijloc  vor  sta  doi  călăi  cu  cravaşe. 

Indicaţii  pentru  instructor:  se  va  preciza  că  orice  „călău”  are  voie  să 
ceară  să  fie  înlocuit  de  un  alt  participant,  chiar  dacă  nu  reuşeşte  să 
lovească  vreun  jucător  din  cei  aşezaţi  în  cerc. 

Dacă  nivelul  intelectual  al  participanţilor  permite,  se  poate  discuta  etica 
„turnării”:  e bine  să  scapi  de  neplăceri  băgând  pe  altcineva  în  bucluc? 
(Aplicaţii:  la  şcoală,  la  serviciu  etc.) 

Jocul  se  poate  desfăşura  în  sală  sau  în  aer  liber. 

7.14.  Ce-mi 
place? 

Materiale  necesare:  fără. 

Regulile  jocului:  grupul  se  împarte  în  grupe  de  5-10  participanţi. 
Membrii  fiecărei  grupe  îşi  vor  împărtăşi  preferinţele  în  materie  de:  băuturi 
răcoritoare,  fel  de  mâncare,  culoare  de  haine,  muzică,  film,  vedete,  hobby 
şamd.  precum  şi  motivele  pentru  alegerea  respectivă. 

Se  vor  discuta  pe  scurt  argumentele  fiecăruia,  pentru  a se  găsi  puncte 
comune  de  interes  sau  preferinţe.  Preferinţele  acestea  pot  dezvălui  şi 
trăsături  de  caracter  necunoscute  ale  persoanelor  respective. 

Variantă:  instructorul  împarte  arbitrar  participanţii  în  perechi  (cel  mai 
bine  ar  fi  ca  partenerii  să  nu  se  cunoască).  Apoi  fiecare  participant  îi  va 
spune  partenerului  ce  calitate  a sa  (de  exemplu:  răbdare,  forţă,  încredere  în 
oameni,  milă,  perseverenţă  etc.)  ar  dori  să  şi-o  îmbunătăţească.  După  ce 
fiecare  participant  cunoaşte  preocuparea  celuilalt,  toţi  sunt  legaţi  la  ochi  şi 
răspândiţi  de  instructor  pe  un  teren  viran  de  50-80  m.  Sarcina  este  ca  la  un 
semnal  de  pornire,  toţi  să  caute  orbecăind  să-şi  găsească  partenerul, 
fiecare  strigând  calitatea  care-l  interesează  pe  partener  şi  ascultând  să 
audă  strigată  calitatea  care-l  interesează  pe  el. 

Indicaţii  pentru  instructori:  calităţile  care  îi  preocupă  pe  participanţi 
trebuie  notate,  ele  constituind  un  reper  în  vederea  îndrumării  grupului  spre 
realizarea  acelor  aspiraţii. 

7. 15.  Lista  cu 

informaţii 

• 

Materiale  necesare:  chestionare  pe  hârtie  format  A4,  pixuri. 

Regulile  jocului : în  cursul  uneia  din  primele  lecţii,  participanţii  vor  fi  puşi 
să  completeze  răspunsurile  la  un  chestionar. 

întrebările  pot  fi  astfel: 

Dacă  ai  fi  un  pantof,  ce  fel  ai  vrea  să  fii  şi  de  ce? 

Care  a fost  ocazia  din  viaţă  în  care  te-ai  simţit  cel  mai  încurcat? 

Care  e amintirea  cea  mai  puternică,  sau  mai  plăcută,  din  facultate 
(armată,  şcoală,  lucru,  excursie  etc.)? 

Care  a fost  mâncarea  cea  mai  neplăcută  înghiţită  în  facultate? 

Spune  o poveste  amuzantă  despre  un  coleg  (fără  nume). 

Dacă  ai  avea  voie  să  priveşti  o singură  emisiune  de  TV  în  restul  vieţii, 
care  ar  fi  aceea  şi  de  ce? 

Dacă  ai  putea  lua  masa  împreună  cu  un  personaj  viu,  sau  din  istorie, 
care  ar  fi  acela  şi  de  ce? 

Şi  multe  altele. 

Chestionarele  cu  răspunsuri  se  adună  şi  se  face  o copie  la  xerox  pentru 
arhivă.  Răspunsurile  fiecărui  exemplar  se  decupează  şi  se  grupează  pe 
fiecare  întrebare.  în  cursul  unei  lecţii  sau  adunări  ulterioare,  se  alege  câte  o 
întrebare,  care  se  anunţă  grupului,  iar  răspunsurile  date  pentru  întrebarea 
respectivă  (fără  indicarea  autorului)  se  împart  participanţilor.  Fiecare  trebuie 
să  găsească  autorul  răspunsului  primit.  Eventual  autorii  vor  explica 
răspunsul  dat. 

Se  creează  o agitaţie  foarte  stimulantă  şi  apare  posibilitatea  unor  discuţii 
interesante,  din  care  participanţii  se  vor  cunoaşte  mai  bine. 

7.16.  Caută  o 
asemănare 

Materiale  necesare:  un  număr  de  scaune  egal  cu  numărul 
participanţilor,  minus  unu. 

Regulile  jocului:  scaunele  se  aranjează  în  cerc  şi  toată  lumea  se 
aşează  pe  ele  (nu  rămân  scaune  goale!),  mai  puţin  un  jucător,  care  stă  în 
centru.  Persoana  din  centrul  cercului  spune  tare  o condiţie,  de  exemplu: 
caut  pe  cineva  născut  la  Nord  de  paralela  45B\ 

Jucătorii  aflaţi  în  această  situaţie,  inclusiv  cel  care  a pus  întrebarea,  se 
reped  şi  fug  prin  afara  cercului  să  ocupe  câte  un  scaun  gol,  aflat  într-o 
poziţie  aproximativ  opusă  celei  de  la  care  a pornit.  Se  interzice  ocuparea 
unui  scaun  gol  învecinat.  Până  la  sfârşit  toţi  reuşesc  să  se  aşeze  pe 
scaune,  mai  puţin  unul.  Acesta  revine  în  centru,  să  pună  întrebarea 
următoare. 

Sugestii  pentru  întrebări:  ...  care  poartă  ochelari!  ...  căruia  îi  place  mai 

mult  îngheţata  decât  seminţele! care  are  serviciu! care  a lucrat  la  un 

ONG I ....  cine  îl  place  pe  Bănică  şamd. 

Indicaţii  pentru  instructor:  se  recomandă  ca  instructorul  să  pună  la 
început  câteva  întrebări,  pentru  a „porni”  jocul  şi  imprima  un  ritm  de 
desfăşurare  convenabil. 

7. 1 7.  Fredonează 
o melodie 

Materiale  necesare:  cartonaşe  cu  numele  unor  melodii  foarte 
cunoscute.  Pe  fiecare  cartonaş  sunt  scrise  şi  numerotate  3-4  titluri  de 
cântece.  0 melodie  se  regăseşte  cu  acelaşi  număr  pe  2-5  cartonaşe.  Nu 
vor  exista  două  cartonaşe  cu  liste  identice. 

Regulile  jocului:  fiecare  jucător  primeşte  sau  alege  un  cartonaş. 
Instructorul  dă  comanda:  “melodia  nr.  1!”  şi  deodată  toţi  jucătorii  încep  să 
fredoneze  (mormăind)  melodia  indicată  la  nr.  1 pe  cartonaşul  fiecăruia. 
Tema  jocului  este  găsirea  celorlalţi  jucători  care  fredonează  aceiaşi  melodie 
(fără  a vedea  cartonaşele).  După  ce  se  grupează,  jucătorii  respectivi  se 

prezintă,  schimbă  informaţii  despre  ei  etc. 

Apoi  instructorul  comandă:  “melodia  nr.  2!”  şi  jocul  se  repetă  ca  mai 
înainte  (grupurile  nou  formate  conţin  alţi  jucători). 


7.18.  Trenul 
numelor 


Materiale  necesare:  fără. 

Regulile  jocului:  participanţii  formează  un  cerc,  stând  cu  faţă  spre 
centru.  Instructorul  alege  un  jucător  pentru  a fi  “locomotiva”.  Acesta  se 
fâţâie  de-a  lungul  cercului,  prin  faţa  jucătorilor,  până  se  opreşte  în  faţa 
unuia,  căruia  îi  spune:  “bună,  eu  sunt  Cornel;  pe  tine  cum  te  cheamă?”. 
Acesta  va  răspunde:  “bună  Cornel,  eu  sunt  Vlad”. 

“Locomotiva”  va  repeta  cu  voce  tare  numele  nou  aflat,  de  trei  ori:  “Vlad, 
Vlad,  Vlad!”,  făcând  gesturi  glumeţe  (îşi  agită  braţele  şi  picioarele,  ca 
semaforul  etc.).  Apoi  Cornel  se  întoarce  cu  spatele  iar  Vlad  îl  apucă  cu 
mâinile  de  talie,  devenind  “vagonul  poştal”.  trenuleţul  porneşte  în  jurul 
cercului  şi  se  opreşte  în  faţa  altui  participant,  căruia  îi  anunţă  numele 
“locomotivei”  (eu  sunt  Cornel),  al  “vagonului  poştal”  (eu  sunt  Vlad),  şi  apoi  îl 
întreabă  cum  îl  cheamă.  După  ce  află,  trenuleţul  repetă  în  cor  de  trei  ori 
noul  nume,  făcând  gesturi  hazlii. 

De  data  asta  noul  jucător  devine  “locomotiva”,  fiind  apucat  de  Vlad  cu 
mâinile  de  talie,  iar  Cornel  devine  “vagon”  şi  se  agaţă  de  talia  lui  Vlad.  Se 
continuă  până  ce  toţi  jucătorii  se  ataşează  trenului,  fiecare  devenind  pe 
rând  “locomotivă”. 

Indicaţii  pentru  instructor:  pentru  început  alege  un  jucător  mai 
dezinhibat,  căruia  să  nu-i  fie  ruşine  să  ţipe  şi  să  se  strâmbe  în  faţa  celorlalţi, 
mai  întâi  în  rolul  de  “locomotivă”,  apoi  în  cel  de  “ultimul  vagon”. 


7.19.  Aruncă 
numele 


Materiale  necesare:  mingi  de  diverse  dimensiuni,  sau  alte  obiecte  moi: 
sticle  din  plastic  goale,  papuci  etc. 

Regulile  jocului:  jucătorii  stau  în  cerc,  la  interval  de  un  braţ  întins 
orizontal.  Pe  rând  fiecare  îşi  spune  tare  numele,  până  se  parcurge  tot 
cercul.  Se  repetă  de  2-3  ori.  Apoi  un  voluntar  ia  mingea  şi  spune:  eu  sunt 
Ion,  apoi  arată  spre  un  jucător  aproximativ  opus  şi  spune:  el  este  Victor  - 
după  care  aruncă  mingea  spre  Victor.  Acesta  prinde  mingea  şi  zice:  el  este 
Ion,  eu  sunt  Victor,  apoi  arată  spre  alt  jucător,  spunând:  el  este  Costel  - şi 
aruncă  mingea  spre  Costel. 


Fiecare  face  pe  rând  la  fel,  până  ce  sunt  strigate  numele  tuturor 
jucătorilor,  fără  nici  o repetare,  iar  mingea  se  întoarce  la  Ion.  Dacă  cineva  e 
sărit,  grupa  va  căuta  să  afle  care  e acela.  Dacă  cineva  greşeşte  numele 
celui  către  care  aruncă  mingea,  acesta  îşi  spune  numele  corect  şi  trimite 
mingea  înapoi  celui  care  a greşit,  pentru  a-i  da  posibilitatea  să  repete  corect 
(deci  cel  strigat  greşit  primeşte  mingea  de  două  ori  consecutiv). 

Cel  care  a primit  şi  pasat  minge  se  aşează  în  genunchi. 

Urmează  etapa  a doua:  primul  jucător  strigă  numele  unui  participant 
(aproximativ  din  faţa  lui,  altul  decât  partenerul  din  prima  etapă)  căruia  îi 
aruncă  mingea.  Al  doilea  jucător  prinde  mingea,  apoi  strigă  numele  altui 
jucător,  căruia  îi  aruncă  mingea.  Fiecare  jucător  o va  primi,  apoi  va  striga  un 
nume  şi  va  arunca  mingea  numai  o singură  dată,  până  ce  toţi  participanţii  o 
ating.  Cel  care  a primit  şi  pasat  minge  se  aşează  în  genunchi.  La  sfârşit 
mingea  revine  la  primul  jucător,  cel  care  a pornit  jocul. 

Repetaţi  de  câteva  ori  pasarea  mingiei  în  ordinea  stabilită,  până  ce 
fiecare  învaţă  de  la  cine  o primeşte  şi  cui  i-o  trimite. 

Variante:  sunt  posibile  numeroase  alternative  de  complicarea  jocului. 

A.  Se  repetă  contra  cronometru;  sau: 

B.  După  două  ture  în  joc  se  introduce  încă  o minge,  după  câteva  ture  o a 
treia  şamd.  Sau  - să  se  mărească  ritmul  (să  se  parcurgă  tot  cercul  într-un 
timp  mai  scurt).  Când  o minge  cade  pe  jos,  jocul  se  reia  de  la  început  (cu  o 
singură  minge  etc).  Se  joacă  cu  2-3  mingi,  distanţate  la  interval  de  2-3 
jucători;  sau: 

C.  Se  introduc  atâtea  mingi  câţi  jucători  sunt.  Fiecare  jucător  scoate  un 
anumit  sunet  (ales  de  el)  când  aruncă  şi  altul  când  primeşte  obiectul  (in  loc 
de  a striga  nume). 

D.  Jucătorii  stau  în  genunchi;  ori  stau  cu  spatele  spre  centrul  cercului  şi 
se  întorc  când  îşi  aud  numele  strigat. 

Indicaţii  pentru  instructor:  se  cere  grupului  să  reducă  durata  de 
parcurgere  a cercului;  să-şi  reducă  timpul  precedent;  să  doboare  „recordul 
mondial”  etc.  Soluţia  trebuie  găsită  de  jucători  prin  discuţii.  După  fiecare 
cerc  parcurs,  jucătorii  vor  fi  puşi  să  discute  puţin  cum  ar  putea  face  mai  bine 
(mai  repede).  Atenţie,  că  s-ar  putea  să  le  cadă  fisa  şi  să  se  reaşeze  astfel 
ca  fiecare  să  fie  vecin  cu  partenerul  următor,  mingea  urmând  să  nu  mai  fie 
aruncată,  ci  doar  dată  vecinului  din  mână  în  mână. 

Dacă  acesta  este  primul  joc,  nu  se  pierde  ocazia  de  a sărbători  şi  felicita 
grupul  pentru  fiecare  succes,  stabilindu-se  astfel  pentru  restul  lecţiei  o 
atitudine  şi  o dispoziţie  optimiste. 


7.20. 

îmbrăţişează 

vecinul 

Materiale  necesare:  fără. 

Regulile  jocului:  instructorul  comandă  jucătorilor  să  facă  cunoştinţă, 
apoi  să  se  îmbrăţişeze  cu  vecinul.  Dacă  jucătorii  stau  în  cerc,  vecinii  sunt 
cei  din  stânga  şi  dreapta  (total  2).  în  cazul  unei  formaţii  cu  rânduri  şi 
coloane,  vecinii  vor  fi:  cel  din  faţă,  din  spate,  din  stânga,  dreapta,  faţă  - 
stânga,  faţă  - dreapta,  spate  - stânga,  spate  - dreapta  (total  8). 

7.21.  Cercurile 
concentrice 

Materiale  necesare:  un  casetofon,  sau  un  chitarist,  sau  fără. 

Regulile  jocului : grupul  se  împarte  în  două  grupe  egale,  care  formează 
două  cercuri  concentrice.  Jucătorii  din  cercul  exterior  au  feţele  spre  interior, 
ceilalţi  spre  exterior,  fiecare  jucător  dintr-un  cerc  având  un  corespondent  în 
faţa  sa  din  celălalt  cerc.  Cele  două  cercuri  pornesc  să  se  mişte  pe  muzică, 
sau  la  comanda  instructorului,  cercul  exterior  în  sensul  acelor  de  ceasornic, 
cercul  interior  în  sens  invers.  Deplasarea  se  face  cu  viteză  mică,  iar  în 
momentul  trecerii  prin  faţa  unui  partener,  cei  doi  îşi  ating  palmele  şi 
spun  "salut”.  Când  muzica  se  opreşte,  sau  instructorul  dă  comanda  “stop”, 
cele  două  cercuri  se  opresc  şi  toţi  jucătorii  se  îmbrăţişează  cu  cel  de  vizavi, 
apoi  încep  să  vorbească:  se  prezintă,  schimbă  informaţii  despre  ei  etc. 
După  câtva  timp,  muzica  porneşte  din  nou,  sau  instructorul  comandă 
“porniţi”,  şi  jocul  continuă  la  fel  ca  mai  înainte. 

8.  ÎNCĂLZIREA 


8.1.  Ce  este  încălzirea? 

8.2.  Sărituri 

8.3.  Ciocnirea  călcâielor 

8.4.  Entrechat 

8.5.  Sărituri  într-un  picior 

8.6.  Sărituri  combinate 

8. 7.  Ciocnirea  călcâielor  şi  vârfurilor 

8.8.  Sărituri  cu  lipirea  palmelor  de  vârfurile  picioarelor 

8.9.  Sărituri  cu  partener  A 

8.10.  Sărituri  cu  partener  B 

8. 1 1.  Sărituri  în  trei 

8. 12.  Sărituri  în  grup 

8. 13.  Alergarea  în  grup 

8. 14.  Să  pasăm  sticlele 

8.15.  Voleibal 

8.16.  Voleibal  extrem 

8. 1 7.  Fiecare  prinde 

8.18.  Comoara  balaurului 

8.19.  Să  trecem  cercul! 

8.20.  Hoţii  şi  vardiştii 

8.21.  Uliul  şi  porumbeii 

8.22.  înlocuirea  celui  de  vi  s-a- vis 


8. 1.  Ce  este 
încălzirea? 


în  primele  10-15  minute  ale  şedinţei  (de  2 ore)  trebuie  pus  sângele  în 
mişcare  şi  pregătit  „terenul”  pentru  partea  care  urmează,  cu  unele  activităţi 
mai  puţin  fizice  însă  cu  solicitare  emoţională  mai  mare.  încălzirea  are 
scopul  de  a pregăti  grupul  din  punctul  de  vedere  mintal  şi  fizic  pentru 
jocurile  de  colaborare. 

încălzirea  încurajează  jucătorii  să  lucreze  împreună  pentru  un  scop 
comun  şi  caută  să  îi  relaxeze,  să  le  creeze  o bună  dispoziţie,  să-i  facă  să 
gândească  despre  ei  că  alcătuiesc  o echipă.  De  asemenea,  încălzirea 
creează  tonusul  muscular  (pulsul  de  aprox.  100  bătăi/  minut)  necesar 
pentru  evitarea  accidentelor. 

Pentru  încălzire  se  vor  folosi  mişcări  simple  şi  vioaie  - cât  mai  diferite  de 
cele  clasice,  cunoscute  participanţilor  (de  la  orele  de  sport  etc.)  şi  adeseori 
plictisitoare.  De  preferat  sunt  exerciţiile  efectuate  împreună  cu  unul  sau  mai 
mulţi  parteneri,  nu  cele  individuale.  Instructorul  va  arăta  ce  e de  făcut,  iar 
participanţii  vor  copia  şi  vor  continua  să  repete  acelaşi  exerciţiu  până  la 
comanda  de  oprire,  sau  trecere  la  altă  mişcare. 


76 


Nu  se  trece  la  alt  exerciţiu  până  ce  toţi  participanţii  nu  termină  exerciţiul 
precedent. 

Trecerea  la  alt  exerciţiu  se  face  numai  la  semnalul  instructorului! 

Coechipierii  se  adresează  unul  altuia  numai  cu  prenumele. 

în  cursul  exerciţiilor  de  încălzire,  dar  şi  în  restul  şedinţei,  fiecare 
participant  îşi  va  încuraja  obligatoriu  partenerul,  sau  vecinul,  sau  echipa,  cu 
o vorbă  bună  {de  apreciere  pozitivă).  Se  vor  folosi  exprimări  ca: 

1.  Foarte  bine! 

2.  Splendid! 

3.  Ţi-a  ieşit  grozav! 

4.  Ai  făcut-o  mai  bine  ca  mine! 

5.  Te  mişti  din  ce  în  ce  mai  bine 

6.  Acuma  ai  reuşit! 

7.  Bună  treabă! 

8.  Minunat! 

9.  înveţi  repede! 

10.  Când  faci  tu,  pare  aşa  de  uşor! 

11.  Ai  muncit  mult  azi 

12.  Ţine-o  tot  aşa! 

13.  Exact  aşa! 

14.  Acum  a fost  cel  mai  bine! 

15.  Aşa  trebuie  făcut! 

16.  E un  mare  progres! 

1 7.  N-ai  uitat  nimica! 

18.  Aproape  bine.  Mai  încearcă  o dată! 

19.  Uite  că  ai  ţinut  minte! 

20.  Ştiam  eu  că  o să  reuşeşti! 

21.  Cu  tine  e foarte  plăcut! 

22.  De-acuma  nu  mai  poţi  greşi! 

23.  Azi  îţi  merg  toate! 

24.  Nimeni  nu  face  mai  bine  ca  tine! 

25.  La  asta  eşti  cel  mai  tare! 

Este  preferabil  ca  instructorul  să  vorbească  pe  toată  durata  încălzirii, 
pentru  a relaxa  participanţii  şi  a-i  face  să  accepte  mai  uşor  (pe  nesimţite) 
efortul  neobişnuit  de  mare  pentru  mulţi  din  ei  (sedentari),  dar  în  realitate 
destul  de  mic.  Se  va  insista  pe  necesitatea  relaxării  şi  respiraţiei,  adică 
mişcările  să  se  facă  fără  încordare,  fără  reţinerea  respiraţiei. 

încălzirea  poate  fi  comandată  direct  de  instructor,  sau  sarcina  poate  fi 
delegată  organizatorilor  (vezi  # 14.14).  La  un  semnal,  organizatorii  vin  la 
instructorul  situat  în  celălalt  capăt  al  sălii  sau  terenului,  care  le  va  da  o listă 
cu  exerciţii.  Echipele  vor  respecta  ordinea  indicată  pe  listă,  sau  vor  avea 
voie  să  schimbe  ordinea  (drept  indicat  pe  fişă).  Dacă  fişa  nu  impune  o 
anumită  ordine  a exerciţiilor,  ea  va  fi  stabilită  prin  consultarea  echipei. 

Listele  diverselor  echipa  pot  fi  diferite.  Organizatorulîş i citeşte  lista,  arată 
exerciţiul  - dar  FĂRĂ  VORBE,  apoi  toată  lumea  repetă  de  aprox.  1 5 ori. 

Reţine:  foloseşte  exerciţii  noi,  surprinzătoare,  distractive!  Evită  repetiţia, 
plictiseala.  Dar  ce-i  mult  nu-i  sănătos:  nu  îndesa  într-o  singură  şedinţă 
toate  exerciţiile  pe  care  le  ştii;  mai  lasă  ceva  şi  pentru  data  viitoare.  E o 
diferenţă  subtilă  între  curricula  excesivă  şi  curricula  repetată. 

Alte  exerciţii  pentru  încălzire  sunt  indicate  în  lucrarea  [ 10  ]. 

Uneori  este  indicat  să  se  refacă  o parte  de  „încălzire”  şi  în  cursul  şedinţei, 
pentru  a înviora  participanţii  obosiţi,  sau  pe  cei  enervaţi  că  stau  nemişcaţi 
de  prea  mult  timp,  de  când  nu  reuşesc  să  rezolve  problema  vreunui  joc  etc. 
La  începutul  şedinţei  nu  este  nevoie  ca  elevii  să  se  aşeze  într-o  formaţie 
anume,  singura  indicaţie  fiind  „ aşezaţi-vă  mai  răsfiraţi,  să  nu  vă  loviţi  unii  pe 
alţif’. 

8.2.  Sărituri 

Se  începe  cu  sărituri  simple  pe  loc,  cu  picioarele  apropiate  (5-10  buc). 

Apoi  se  complică  exerciţiul,  descriindu-se  figuri  geometrice,  pe  colţurile 
cărora  se  aterizează  succesiv:  un  triunghi  cu  vârful  înainte,  cu  vârful  în 
spate,  un  pătrat,  o stea  etc. 

Apoi  se  sare:  cu  călcâiele  la  fund;  cu  genunchii  la  piept;  cu  picioarele 
alternativ  apropiate  - depărtate,  înainte  sau  lateral;  cu  mişcarea  braţelor 
lateral  şi  sus  simultan  cu  săritura  etc.  Cu  cât  mişcarea  e mai  ciudată  şi 
distractivă  (nu  grea),  cu  atât  mai  bine.  De  exemplu: 

- Săritura  ciorii : lateral,  cu  picioarele  lipite,  cu  aterizarea  la  depărtare 
din  ce  în  ce  mai  mare,  până  la  maximul  posibil; 

- Forfecare:  sărituri  cu  schimbarea  în  aer  a picioarelor  depărtate,  lateral 
sau  înainte  (o  forfecare);  cu  schimbarea  în  aer  a poziţiei  şi  aterizarea  cu  ele 
la  fel  ca  la  pornire  (două  forfecări); 

- Săritura  schiorului  peste  obstacole:  lateral,  cu  picioarele  lipite,  cu 
genunchii  la  piept,  cu  aterizarea  la  depărtare  din  ce  în  ce  mai  mare; 

Apoi  se  execută  săriturile  cu  elevii  ţinându-se  doi  câte  doi  de  talie,  sau 
câte  4 etc. 

După  ce  încep  să  gâfâie,  participanţii  vor  fi  lăudaţi  pentru  „rezultate”, 
lămurindu-i  că  „cine  are  probleme  cu  respiraţia  se  poate  opri  câteva  clipe 
să-şi  revină,  dar  după  aceea  trebuie  să  continue”.  Tonul  folosit  de  instructor 
trebuie  să  fie  binevoitor  şi  totodată  stimulant,  lăsând  să  se  înţeleagă,  fără  a 
spune  explicit:  „hai  că  puteţi,  doar  nu  sunteţi  atât  de  că***ioşi  să  vă  opriţi 
chiar  acuma”. 

Atenţie:  scopul  încălzirii  nu  e ca  elevii  să  descopere  ce  mototoli  şi  lipsiţi 
de  vigoare  sunt  ei,  nici  să  vadă  ce  grozav  este  instructorul,  ci,  ca  toată 
lumea  să  se  încălzească. 

Nici  instructorul  nu  trebuie  să-şi  piardă  măsura,  adică  din  cauza 
entuziasmului  să  se  epuizeze  singur,  şi  să  nu  mai  poată  face  faţă  restului 
lecţiei! 

8.3.  Ciocnirea 
călcâielor 

Se  fac  sărituri  spre  stânga  şi  spre  dreapta  cu  ciocnirea  călcâielor  (un  pas 
de  dans  clasic). 

8.4.  Entrechat 

Un  alt  pas  din  dansul  clasic:  se  porneşte  cu  picioarele  încrucişate  şi 
tălpile  aşezate  invers  pe  sol:  de  exemplu,  piciorul  stâng  peste  cel  drept, 
talpa  stângă  la  dreapta  celei  drepte.  Se  sare  spre  stânga  (în  partea 
corespunzătoare  piciorului  dinainte)  şi  în  aer  se  schimbă  încrucişarea 
picioarelor,  astfel  ca  aterizarea  să  se  facă  cu  talpa  dreaptă  la  stânga  celei 
stângi.  Se  repetă  spre  dreapta  şamd. 

După  ce  lumea  se  obişnuieşte  cu  această  ciudăţenie,  se  va  cere  să  sară 
ţinând  braţele  ridicate  sus,  cu  palmele  lipite  deasupra  capului  şi  coatele 
puţin  îndoite.  Apoi  vor  executa  entrechat  ţinându-se  doi  câte  doi  de  talie, 
sau  câte  4 etc. 

8.5.  Sărituri  într- 
un  picior 

Se  stă  într-un  picior,  cu  celălalt  îndoit  la  spate,  sau  ţinut  cu  mâna,  şi  se 
sare  pe  loc,  lateral,  etc.  (vezi  mai  sus). 

8.6.  Sărituri 
combinate 

Sărituri  cu  răsucirea  corpului  în  aer  la  3609,  în  ambele  sensuri;  cu 
picioarele  lipite;  într-un  picior  etc. 

Atenţie:  se  poate  cădea!  Exerciţiul  se  face  pe  o suprafaţă  moale  (iarbă, 
saltea  sport  etc.). 

8.7.  Ciocnirea 
călcâielor  şi 
vârfurilor 

Sărituri  cu  genunchii  lipiţi,  şi  pocnirea  alternativă  a călcâielor  şi  a 
vârfurilor  labelor. 

8.8.  Sărituri  cu 
lipirea  palmelor 
de  vârfurile 
picioarelor 

La  săritură  se  depărtează  şi  ridică  picioarele  întinse,  iar  în  timpul  saltului 
se  încearcă  atingerea  vârfurilor  labelor  cu  palmele. 

8.9.  Sărituri  cu 
partener  A 

Se  fac  toate  felurile  de  sărituri  arătate  mai  sus,  dar  ţinând  de  mână  un 
partener;  ambii  se  răsucesc  sărind,  spre  stânga  sau  spre  dreapta  (360s  şi 
mai  mult),  ţinându-se  bine  de  mâini  ca  să  reziste  forţei  centrifuge. 

8. 10.  Sărituri  cu 
partener  B 

Ambii  parteneri  se  solidarizează  ţinându-se  bine  cu  gleznele  libere 
încrucişate  şi  braţele  libere,  menţinând  echilibrul,  apoi  se  răsucesc  sărind 
într-un  picior,  spre  stânga  sau  spre  dreapta  (3602  şi  mai  mult). 

Atenţie : se  poate  cădea! 

8. 1 1.  Sărituri  în 
trei 

Instructorul  invită  doi  participanţi  (din  cei  care  zâmbesc,  aceştia  nu  vor 
refuza)  pe  care  îi  aranjează  în  linie,  la  dreapta  şi  la  stânga,  după  care  îi 
apucă  cu  mâinile  de  talie  (şi  ei  pe  el,  cu  câte  o mână).  Apoi  încep  să  sară 
împreună,  simultan,  pe  câte  un  picior. 

După  ce  grupa  repetă  câteva  ori,  până  ce  îşi  sincronizează  picioarele 
(toţi  să  sară  pe  acelaşi  picior  şi  să-l  ridice  pe  celălalt),  se  trece  la  trei  sărituri 
succesive  spre  stânga,  pe  piciorul  stâng  şi  bâţâindu-l  prin  faţă  pe  dreptul, 
după  care  face  trei  sărituri  spre  dreapta,  pe  piciorul  drept  şi  bâţâindu-l  pe 
stângul  şamd. 

După  demonstraţie,  tot  grupul  se  împarte  în  triade  care  repetă  săriturile. 

8. 12.  Sărituri  în 
grup 

După  ce  triadele  reuşesc  să  execute  corect  ţopăielile,  grupul  se  împarte 
în  două  grupe  egale,  care  se  aliniază  pe  două  rânduri,  faţă  în  faţă  la 
distanţă  de  vreo  2 m.,  ţinându-se  de  talie.  După  ce  rândurile  repetă  de 
câteva  ori  şi  reuşesc  să  execute  corect,  cu  toţii,  cele  trei  sărituri  la  dreapta 
şi  la  stânga,  toţi  participanţii  se  vor  reuni  într-un  cerc  şi  vor  efectua  săriturile 
în  grup.  E nevoie  de  atenţie,  pentru  ca  picioarele  agitate  în  aer  să  evite 
lovirea  picioarelor  vecine. 

Pe  măsură  ce  grupul  devine  mai  competent,  instructorul  le  dă  sarcini  mai 
grele:  „ridicaţi  picioarele  mai  sus!  Mai  sus!  Deasupra  capului!  Cu  genunchii 
întinşi!  Sprijiniţi-vă  pe  vecini!  Cu  zâmbetul  pe  faţă!”  şamd. 

8.13.  Alergarea 
în  grup 

Toţi  participanţii  aleargă  împreună  3-5  minute  după  un  şef,  într-un  ritm 
convenabil  tuturora,  pe  un  traseu  ad-hoc,  preferabil  în  aer  liber.  Primul  şef  e 
instructorul,  pentru  a demonstra  atât  ritmul  cât  şi  obstacolele  a căror  trecere 
poate  fi  imaginată  pe  parcurs:  scări,  garduri,  ocolirea  unor  copaci,  sărituri 
peste  bănci,  sprinturi  scurte,  diverse  figuri  (apucarea  de  mâini,  pasul 
ştrengarului)  etc.  La  fiecare  20-30  sec.  „şeful”  atinge  următorul  coleg  - care 
devine  noul  „şef”,  astfel  ca  toţi  jucătorii  să  conducă  pe  rând  alergarea. 

8.14.  Să  pasăm 
sticlele 

Materiale  necesare:  sticle  din  plastic  (goale)  de  2-2,5  litri  - 10  buc. 

Regulile  jocului : grupul  se  aşează  pe  jos,  în  cerc,  cu  picioarele  spre 
centru.  Prima  sarcină  este  pasarea  unei  sticle  în  jurul  cercului,  folosind 
numai  picioarele.  După  aceea,  sarcina  devine  pasarea  a două  sticle,  în 
sensuri  contrare. 

Apoi  se  introduc  în  joc  toate  sticlele  disponibile,  eventual  chiar  câte  una 
pentru  fiecare  jucător.  Se  cronometrează  durata  parcurgerii  cercului  de  o 
sticlă  marcată  (de  exemplu  cea  cu  dopul  de  culoare  X). 

8.15.  Volei  bal 

Materiale  necesare:  o minge. 

Regulile  jocului:  jocul  se  desfăşoară  afară,  într-un  spaţiu  larg,  fără 
obstacole.  Regula  este  să  se  paseze  mingea  de  cât  mai  multe  ori,  fără  a o 
lăsa  să  cadă  pe  sol. 

Variante:  în  funcţie  de  nivelul  participanţilor,  se  pot  adăuga  alte  reguli, 
care  să  îngreuneze  sarcina.  De  exemplu:  mingea  poate  fi  lovită  numai  cu 
mână  dreaptă  şi  piciorul  drept;  sau:  toţi  jucătorii  stau  într-un  picior;  sau: 
mingea  poate  fi  lovită  numai  cu  picioarele  etc.  Eventual  introduceţi  şi  un 
sistem  de  punctaj,  în  care  lovitura  cu  mână  e un  punct,  cu  piciorul  două 
puncte,  cu  capul  trei  puncte  etc. 

Indicaţii  pentru  instructor:  entuziasmează-te  şi  felicită  cu  multă  bucurie 
fiecare  nou  „record”  al  grupei. 

8.16.  Voleibal 
extrem 

Materiale  necesare:  o minge  (sau  o sticlă  din  plastic). 

Regulile  jocului : principiul  e acelaşi  ca  la  Voleibal  (#  8.15.),  adică 
realizarea  unui  număr  cât  mai  mare  de  pase  cu  mingea  înainte  de  a o 
scăpa  pe  jos,  însă  modul  de  acordarea  punctelor  diferă:  pentru  fiecare  pasă 
reuşită  (adică  mingea  a fost  preluată  şi  pasată  de  un  jucător)  se  acordă  un 
punct  numai  dacă  grupul  cântă  tare  în  cor  „Unu”  şamd. 

După  ce  pasează,  jucătorul  îngenunchează  pe  sol,  astfel  că  în  picioare 
rămân  numai  cei  care  n-au  atins  mingea  şi  care  continuă  să  joace.  După  ce 
membrii  întregului  grup  ating  pe  rând  mingea,  toţi  se  scoală  şi  reîncep  jocul. 

8. 1 7.  Fiecare 
prinde 

Materiale  necesare:  fără. 

Regulile  jocului:  e o variantă  a jocului  clasic  de-a  prinselea,  acum  toţi 
jucătorii  pot  prinde  pe  oricine.  Cel  prins  îngenunchează  pe  sol  şi  nu  mai 
participă  la  joc.  El  poate  fi  eliberat  de  obligaţia  de  şedere  („de  vrajă”)  dacă 
altcineva  sare  peste  el.  Fiecare  jucător  are  libertatea  să  prindă,  sau  să 
„desvrăjească”,  sau  să  le  facă  pe  amândouă  - cum  alege. 

8.18.  Comoara 
balaurului 

Materiale  necesare:  un  fular,  sau  o cârpă  (curată). 

Regulile  jocului:  participanţii  formează  un  cerc,  între  ei  fiind  o distanţă 
de  aproximativ  un  braţ  întins.  Instructorul  este  „balaurul  cu  7 capete”  şi  stă 
în  centrul  cercului,  păzindu-şi  comoara,  adică  fularul  pus  alături,  pe  sol. 
Balaurul  nu  are  voie  să  calce  pe  comoară. 

„Balaurul”  strigă  câte  o caracteristică  (de  exemplu:  o culoare  de  pantofi,  sau 
„născut  în  noiembrie”,  sau  „cine  are  acasă  o pisică”  etc.),  iar  jucătorii  care 
îndeplinesc  condiţia  respectivă  se  reped  să  fure  „comoara”  şi  să  se 
reîntoarcă  cu  ea  la  loc,  în  cerc.  Balaurul  îşi  apără  comoara  atingând  hoţul 
(leapşa).  Fie  că  a luat  comoara  sau  n-a  atins-o,  hoţul  atins  de  balaur  se 
reîntoarce  în  cerc.  Hoţul  care  se  reîntoarce  la  loc  cu  fularul,  înainte  de  a fi 
atins  de  balaur,  devine  balaur  şi  îşi  apără  comoara,  iar  balaurul  îi  ia  locul  în 
cerc. 

8.19.  Să  trecem 
cercul! 

Materiale  necesare:  1-5  buc.  cercuri  din  lemn  etc.  cu  diametrul  de  1-1 ,5 
m.,  sau  din  chingi  înnodate  (vezi  # 18.1). 

Regulile  jocului:  jucătorii  se  adună  în  picioare,  în  cerc,  cu  faţa  spre 
centru,  ţinându-se  de  mâini.  Instructorul  desprinde  două  mâini  şi  introduce 
un  cerc,  după  care  mâinile  respective  se  reapucă.  Sarcina  este  ca  cercul  să 
fie  deplasat  de-a  lungul  întregului  şir  de  jucători,  fără  a desface  mâinile, 
până  reajunge  în  locul  de  unde  a plecat.  La  a doua  trecere,  instructorul 
introduce  încă  un  cerc  şamd. 

8.20.  Hoţii  şi 
vardiştii 

Materiale  necesare:  câteva  şepci. 

Regulile  jocului:  jocul  se  desfăşoară  în  interiorul  unei  suprafeţe  cu 
marginile  bine  delimitate/  vizibile,  suficient  de  mare,  dar  nu  foarte  mare  - 
pentru  a se  evita  deplasările  foarte  lungi.  Jucătorii  se  grupează  câte  doi  şi 
pe  întreaga  durată  a jocului  se  vor  ţine  de  mână.  Una  din  perechi  devine 
„vardişti”  - fie  că  se  oferă  voluntar,  fie  că  va  fi  aleasă  de  instructor.  Cei  doi 
vardişti  capătă  şepci  (colorate)  şi  va  încerca  să  atingă  o altă  pereche  (de 
hoţi),  pentru  a-i  transfera  sarcina.  Nu  se  admite  alergarea,  numai  mersul  cât 
de  rapid.  Perechea  de  hoţi  „prinsă”  (atinsă)  capătă  şepcile  de  vardişti.  Jocul 
se  poate  desfăşura  în  sală  sau  în  aer  liber. 

Variante: 

A.  Fiecare  pereche  de  vardişti  stabileşte  regula  după  care  se  face 
contactul  între  membrii  perechilor  de  hoţi,  în  loc  de  a se  ţine  de  mâini,  de 
exemplu:  genunchi  la  genunchi,  sau  spate  lipit  de  spate  etc.  Regula  este 
valabilă  şi  pentru  vardişti. 

B.  Perechile  de  hoţi  se  solidarizează  nu  ţinându-se  de  mâini,  ci  ţinând 
între  parteneri  o sticlă  goală  din  plastic,  sau  un  balon,  fără  a-l  atinge  cu 
mâna.  Perechea  de  hoţi  care  scapă  balonul  pe  jos,  sau  îl  sparge,  devine 
„vardişti”. 

C.  0 pereche  de  hoţi  atinsă  (prinsă)  se  alipeşte  de  perechea  prinzătoare 
şi  cu  toţii  devin  vardişti;  treptat  vardiştii  devin  un  lanţ  din  ce  în  ce  mai  lung, 
pe  măsură  ce  înglobează  alte  perechi  de  hoţi.  De  subliniat  că  numai 
extremele  lanţului  de  vardişti  au  câte  o mână  liberă  cu  care  pot  atinge 
(prinde)  altă  pereche  de  hoţi.  Varianta  aceasta  necesită  o suprafaţă  de  joc 
mai  mare. 

Restul  regulilor  sunt  aceleaşi  ca  la  varianta  de  bază. 

8.21.  Uliul  şi 
porumbeii 

Materiale  necesare:  o sticlă  de  plastic  goală  - aceasta  va  fi  „mingea 
fermecată”. 

Regulile  jocului:  jocul  se  desfăşoară  pe  o suprafaţă  bine  delimitată, 
suficient  de  mare,  dar  nu  foarte  mare  - pentru  a se  evita  deplasările  foarte 
lungi.  Se  alege  un  „uliu”  - fie  un  voluntar,  fie  un  jucător  numit  de  instructor, 
care  stă  în  centru,  cu  mingea  în  mână.  Uliul  va  arunca  mingea  fermecată 
numai  stând  pe  loc,  încercând  să  atingă  un  porumbel.  Porumbeii,  adică 
restul  jucătorilor,  se  feresc  cum  pot  de  a deveni  ulii  (de  a fi  atinşi). 
Porumbelul  atins  devine  obligator  uliu  şi  va  colabora  la  transformarea 
porumbeilor  în  ulii.  în  acest  scop  ulii  pot  să-şi  paseze  mingea  fermecată 
înainte  de  a arunca  spre  un  porumbel,  dar  uliul  care  are  mingea  este  obligat 
să  stea  pe  loc.  Deoarece  la  un  moment  dat  nu  se  mai  ştie  bine  care  jucători 
sunt  ulii  şi  care  porumbei,  instructorul  va  striga  din  când  în  când:  „ulii!”.  La 
auzul  acestui  strigăt  jocul  se  opreşte,  fiecare  jucător  încremeneşte  pe  loc  şi 
toţi  ulii  ridică  braţele.  Sau  instructorul  va  striga:  „porumbeii!”.  La  auzul 
acestui  strigăt  jocul  se  opreşte,  fiecare  jucător  încremeneşte  pe  loc  şi  toţi 
porumbeii  se  aşează  pe  vine  (se  ghemuiesc).  La  semnalul  instructorului 
jocul  reîncepe.  Jocul  se  termină  când  toţi  porumbeii  au  devenit  ulii. 

Jocul  se  poate  desfăşura  în  sală  sau  în  aer  liber. 

8.22.  înlocuirea 
celui  de 
vis-a-vis 


Materiale  necesare:  diverse  obiecte  mici,  câte  unul  pentru  fiecare 
jucător;  un  cerc  sau  o cameră  de  bicicletă;  eventual  cartonaşe  pe  care  sunt 
scrise  cu  majuscule  nume  de  animale  etc.  sau  moduri  de  salut  (detalii  şi 
cantitatea  necesară  vezi  mai  jos). 

Regulile  jocului:  numărul  de  jucători  trebuie  să  fie  par;  în  caz  contrar 
participă  la  joc  şi  instructorul.  Fiecare  participant  ia  un  obiect,  apoi  cu  toţii 
se  organizează  într-un  cerc,  având  până  la  vecin  o distanţă  de  aprox.  un 
braţ.  Jucătorii  îşi  marchează  locul  punând  obiectul  pe  jos,  la  dreapta  lor.  In 
centrul  cercului  mare  se  aşează  pe  sol  camera  de  bicicletă,  care  va  delimita 
un  spaţiu  circular. 

La  semnalul  de  începerea  jocului,  dat  de  instructor,  fiecare  jucător 
priveşte  spre  jucătorul  diametral  opus  şi  stabileşte  cu  acesta  un  contact 
vizual.  Imediat  după  aceea  ambii  pornesc  unul  spre  celălalt,  pentru  a-şi 
schimba  locurile.  Când  ajung  la  centru,  cei  doi  au  obligaţia  să  calce  deodată 
cu  câte  un  picior  în  interiorul  spaţiului  delimitat  de  camera  de  bicicletă 
(cercul  central)  şi  să-şi  strângă  mâinile,  după  care  continuă  să  alerge  spre 
noile  lor  locuri.  Chiar  dacă  toată  lumea  ar  alerga  deodată  pentru  a schimba 
locurile,  în  interiorul  cercului  central  marcat  de  camera  de  bicicletă  nu  are 
voie  să  calce  decât  o singură  pereche;  următoarea  va  putea  călca  numai 
după  ce  spaţiul  se  eliberează. 

Instructorul  cronometrează  durata  dela  semnalul  de  pornire  dat  de  el 
până  ce  ultimul  jucător  ajunge  la  noul  său  loc.  Se  va  discuta  modul  de 
acţiune,  jucătorii  vor  căuta  soluţii  pentru  reducerea  timpului  total  necesar 
întregii  grupe,  apoi  se  va  repeta  jocul  pentru  a verifica  eficienţa  noii 
strategii. 

Jocul  se  poate  desfăşura  în  sală  sau  în  aer  liber. 


Variante: 

A.  în  loc  de  a constitui  perechile  pe  bază  de  consens  cu  partenerul 
diametral  opus,  instructorul  specifică  alte  criterii: 

- Consens  (şi  contact  optic)  între  partenerii  având  nume  care  încep  cu 
aceiaşi  literă,  sau  cu  litere  apropiate  în  ordinea  alfabetică;  sau: 

- Fiecare  jucător  alege  dintr-o  pungă  un  cartonaş  pe  care  scrie  numele 
unui  animal,  pasăre  etc.  Numele  aceluiaşi  animal  apare  pe  2 sau  4 
cartonaşe.  După  ce  se  instalează  la  locurile  lor  pe  cercul  mare,  instructorul 
dă  semnalul  de  pornire  iar  jucătorii  mimează  animalul  al  cărui  nume  e scris 
pe  cartonaşul  ales  şi  caută  un  partener  care  mimează  acelaşi  animal;  după 
ce  cei  doi  stabilesc  contactul  vizual,  jocul  se  desfăşoară  ca  mai  înainte. 

B.  în  interiorul  cercului  mărginit  de  camera  de  bicicletă  se  pun  cartonaşe 
pe  care  sunt  specificate  diverse  moduri  de  salut,  de  exemplu:  îmbrăţişare, 
bătaie  pe  spate,  cei  doi  îşi  ating  palmele  cu  degetele  în  sus,  frecarea 
nasurilor  etc.  Perechea  care  calcă  în  interiorul  camerei  de  bicicletă  alege  un 
cartonaş,  citeşte  şi  execută  împreună  salutul  specificat  pe  el,  apoi  lasă 
cartonaşul  jos  - dar  alături  de  cameră,  şi  pleacă  mai  departe. 

Restul  regulilor  sunt  aceleaşi  ca  la  varianta  de  bază. 

9.  LINIŞTIREA 


9. 1.  îngerul 

9.2.  Aplecarea 

9.3.  Apăsarea  umerilor 

9.4.  Aşezarea  pe  sol 

9.5.  Apucă-te  de  labe 

9.6.  Huţa 

t 

9. 7.  Fluturaşul 

9.8.  Să  ne  târâm  împreună 

9.9.  Fundul  sus! 

9.10.  Să  vâslim! 

9.11.  Cobra 

9.12.  Candela 

9. 13.  Şarpele  boa 

9. 14.  Mătura  sus! 

9.15.  Ţipătul 


în  această  parte  a şedinţei  (cu  durata  2-4  minute)  se  fac  exerciţii  lente  de 
întinderea  corpului  şi  liniştirea  pulsului  participanţilor.  Elevii  prea  excitaţi  de 
mişcarea  vioaie  efectuată  la  încălzire  nu  mai  pot  fi  suficient  de  atenţi  şi  nu 
se  pot  concentra  mintal  la  nivelul  necesar  pentru  jocurile  care  urmează.  De 
aceea  se  vor  efectua  câteva  exerciţii  de  domolire,  bazate  pe  mişcări  lente, 
pe  întinderea  corpului,  şi  conştientizarea  părţilor  de  corp  exersate. 

La  fel  ca  exerciţiile  de  încălzire,  cele  de  liniştire  se  fac  preferabil 
împreună  cu  unul  sau  mai  mulţi  parteneri,  ceea  ce  contribuie  şi  la  pregătirea 
mintală  şi  disponibilizarea  participanţilor  faţă  de  ideea  conducătoare  a 
lecţiei  - cea  de  echipă,  de  coechipier  etc. 

E foarte  util  din  punctul  de  vedere  pedagogic  să  faci  elevii  să  aştepte  cu 
curiozitate  şi  interes  urmarea  lecţiei,  datorită  caracterului  surprinzător, 
plăcut  şi  distractiv  al  exerciţiilor  pe  care  deja  le-au  făcut. 

Instructorul  arată  ce  e de  făcut,  apoi  invită  studenţii  să  repete  împreună 
cu  el. 


9. 1.  îngerul 


Materiale  necesare:  fără. 

Regulile  jocului:  Stând  în  picioare  cu  labele  depărtate  la  o lăţime  de 
umeri,  cu  genunchii  întinşi,  apleacă  încet  trunchiul,  încercând  să  atingi  solul 
cu  palmele  (nu  contează  reuşita,  ci  încercarea  sinceră!).  Se  stă  astfel  vreo 
5-10  secunde. 

Apoi  trunchiul  se  ridică  încet,  trece  de  verticală  şi  se  apleacă  cât  mai 
mult  pe  spate,  cu  braţele  întinse  şi  depărtate  în  V,  stând  cu  genunchii  îndoiţi 


83 


şi  pe  vârfurile  picioarelor.  Capul  e dat  mult  pe  spate. 

La  aplecare  se  expiră,  la  ridicare  se  inspiră,  adânc. 

Tot  timpul,  întregul  corp  va  fi  cât  mai  relaxat  posibil  (mai  ales  părţile 
întinse:  spinarea  şi  spatele  picioarelor  - la  aplecarea  înainte,  abdomenul  şi 
pieptul  - la  aplecarea  în  spate). 

Se  poate  cădea  pe  spate  (e  greu  de  stat  aplecat  pe  spate,  stând  pe 
vârful  picioarelor)  - nu  e nici  un  bai,  dar  expiră  brusc  cu  ocazia  asta. 

Mişcările  se  fac  încet,  relaxat,  la  fel  ca  o pisică  care  se  întinde  (aţi  văzut- 
o vreodată?),  se  respiră  bine.  Se  repetă  de  3-5  ori. 


9.2.  Răsucirea 

Materiale  necesare:  fără. 

Regulile  jocului:  Stând  în  picioare,  cu  labele  depărtate  la  o lăţime  de 
umeri,  cu  genunchii  puţin  îndoiţi,  cu  braţele  întinse  lateral  orizontal, 
răsuceşte  încet  trunchiul  cât  mai  mult  (până  vezi  în  spate),  inspirând,  şi 
ţinând  tălpile  lipite  de  sol. 

La  revenire,  expiră  încet. 

Se  repetă  spre  partea  cealaltă. 

Se  repetă  de  3-5  ori. 

9.3.  Apăsarea 
umerilor 

Materiale  necesare:  fără. 

Regulile  jocului:  Stând  cu  un  partener  (cu  o înălţime  apropiată  de  a ta), 
faţă  în  faţă  la  o distanţă  de  aproximativ  1,5  lungimi  de  braţ,  în  picioare,  cu 
labele  depărtate  la  o lăţime  de  umeri,  cu  genunchii  puţin  îndoiţi,  întindeţi 
amândoi  braţele  şi  sprijiniţi  palmele  pe  umerii  celuilalt.  Apoi  fiecare  încearcă 
să-l  apese  pe  celălalt,  pentru  a-i  apleca  trunchiul  spre  sol.  Apăsarea  se  face 
încet,  simultan,  astfel:  apasă-i  trunchiul  cam  5 secunde,  menţine-l  5 
secunde  în  poziţia  cea  mai  coborâtă,  apoi  lasă-l  să  revină  la  verticală  în 
timp  de  5 secunde.  Unul  din  parteneri  poate  număra  secundele,  ca  să  ştie 
amândoi  ce  să  facă;  sau  ambii  se  bazează  pe  pipăit. 

Exerciţiul  NU  se  face  cu  apăsări  bruşte,  scurte,  repetate  {balistic). 

Totul  relaxat,  încet!  Şi  respiră  normal. 

Variante:  se  pot  face  multe  alte  variante  de  acţiune  izometrică,  cu 
partenerul,  folosind  pentru  tragere  sau  împingere  etc.  mâinile,  braţele,  alte 
părţi  ale  corpului.  Toate  - bazate  pe  regula  5-5-5  secunde. 

9.4.  Aşezarea  pe 
sol 

Materiale  necesare:  fără. 

Regulile  jocului:  Cine  se  poate  aşeza  pe  jos  şi  scula  fără  să  se  ajute  cu 
mâinile?  Dar  folosind  numai  un  picior  şi  fără  mâini? 

9.5.  Apucă-te  de 
labe 

Materiale  necesare:  fără. 

Regulile  jocului:  Din  aşezat  pe  jos,  încearcă  să  apuci  cu  mâinile 
vârfurile  picioarelor,  sau  măcar  gleznele,  ori  genunchii...  şi  să  stai  aşa,  în 
echilibru  pe  noadă,  până  numeri  la  10. 

Apoi:  stând  pe  sol  cu  picioarele  întinse  şi  depărtate,  apleacă  trunchiul 
încercând  să  ajungi  cu  mâinile  cât  mai  departe  de  fund. 

Apoi:  stând  pe  sol  cu  picioarele  întinse  şi  lipite,  apleacă  trunchiul 
încercând  să  ajungi  cu  mâinile  cât  mai  departe,  dincolo  de  labe. 

9.6.  Huţa 
• 

Materiale  necesare:  fără. 

Regulile  jocului:  Din  poziţia  ghemuit  pe  sol,  ţinându-te  de  labe,  încearcă 
să  te  legeni  pe  spinare,  înainte  şi  înapoi,  de  6-10  ori.  Apoi  - să  te 
rostogoleşti  înapoi  peste  cap  (mai  corect:  peste  un  umăr). 

9. 7.  Fluturaşul 

Materiale  necesare:  fără. 

Regulile  jocului:  Stând  pe  jos,  apropie  călcâiele  de  fund,  lipeşte  tălpile, 
apucă-le  vârfurile  cu  mâinile,  şi  ţinând  spinarea  verticală,  încearcă  să  atingi 
solul  cu  genunchii,  cu  o mişcare  a picioarelor  ca  bătăile  aripilor  de  fluture 
(se  repetă  de  20  de  ori). 

Apoi:  depărtează  călcâiele  cam  la  o palmă  de  fund  (restul  condiţiilor  ca 
mai  înainte)  şi  apleacă  abdomenul  spre  labe,  trăgând  uşor  cu  mâinile  şi 
păstrând  spinarea  cât  mai  dreaptă  şi  verticală. 

9.8.  Să  ne  târâm 
împreună 

Materiale  necesare:  fără. 

Regulile  jocului:  Cu  partener;  stând  amândoi  jos  faţă  în  faţă,  apropiaţi- 
vă  încet  unul  de  celălalt  până  vă  puteţi  aşeza  fundul  pe  labele  celuilalt. 
Apucaţi-vă  unul  pe  altul  cu  mâinile  de  coate,  sau  de  braţe.  Conveniţi  asupra 
unei  direcţii  de  înaintare  (înainte  sau  înapoi)  şi  începeţi  să  vă  târâţi  într- 
acolo,  prin  balansarea  simultană  a trunchiurilor  voastre  şi  rotirea  şoldurilor. 

9.9.  Fundul  sus! 

Materiale  necesare:  fără. 

Regulile  jocului:  Cu  partener:  din  şezând  amândoi  pe  jos,  faţă  în  faţă, 
ridicaţi  tălpile  la  2-3  palme  de  sol  şi  sprijiniţi-le  unele  de  altele  (unul  de  altul). 
Sprijiniţi-vă  corpul  înapoi,  punând  mâinile  pe  sol.  Genunchii  sunt  îndoiţi. 
Sarcina  este  să  împingeţi  amândoi  picioarele,  până  ce  fundurile  se  ridică  de 
la  sol,  iar  greutatea  corpului  stă  sprijinită  în  mâini.  Probabil  că  la  primele 
încercări  nu  veţi  reuşi. 

9.10.  Să  vâslim! 

Materiale  necesare:  fără. 

Regulile  jocului:  Cu  partener:  din  şezând  amândoi  pe  jos,  faţă  în  faţă, 
întindeţi  şi  depărtaţi  picioarele,  apoi  sprijiniţi-vă  tălpile  unul  pe  celălalt. 
Apucaţi-vă  de  mâini  şi  alternativ,  fiecare  se  lasă  pe  spate  (până  atinge 
solul)  trăgându-l  şi  aplecându-l  pe  celălalt  în  faţă.  Dacă  sunteţi  flexibili, 
apropiaţi  picioarele;  dacă  nu,  depărtaţi-le,  sau  chiar  îndoiţi  genunchii,  ca  să 
vă  puteţi  apleca  înainte  şi  înapoi. 

9.11.  Cobra 

Materiale  necesare:  fără. 

Regulile  jocului:  Ne  întindem  pe  sol  (iarbă,  saltea)  cu  faţa  în  jos  şi  stăm 
aşa  10-20  secunde,  cu  corpul  relaxat,  respirând  liniştit  şi  „mirosind 
pământul”. 

Apoi  se  aşează  palmele  pe  sol,  lângă  umeri,  se  încordează  spinarea 
pentru  a ridica  în  sus  capul.  Când  se  ajunge  la  maximul  de  ridicare  obţinută 
astfel,  se  îndreaptă  coatele,  împingând  în  braţe:  trunchiul  se  îndoaie  mult 
înapoi.  Se  stă  aşa  un  timp,  apoi  se  coboară  trunchiul  şi  capul,  procedând 
invers  ca  la  ridicare,  până  ajungem  din  nou  întinşi  pe  sol.  încearcă  ritmul  de 

5-5-5  secunde  (respectiv  ridicarea-menţinerea-coborârea).  Toate  mişcările 
se  fac  încet  şi  relaxat.  Se  repetă  de  2-3  ori. 

Variante: 

A.  Din  întins  pe  sol  cu  faţa  în  jos,  împinge  braţele  înapoi  şi  arcuieşte 
spinarea  în  sus,  pentru  a ridica  deodată  capul  şi  picioarele.  încearcă  ritmul 
de  5-5-5  secunde  (ridicarea-menţinerea-coborârea). 

Sau: 

B.  Arcuieşte  spinarea  în  sus,  încercând  să  atingi  picioarele  cu  mâinile. 


9.12.  Candela 

Materiale  necesare:  fără. 

Regulile  jocului:  fiecare  va  sta  într-un  picior,  cu  genunchiul  îndoit  sau 
nu,  proptind  cealaltă  talpă  pe  coapsă.  Apoi  va  împreuna  palmele  în  faţa 
pieptului  şi  le  va  ridica  încet  deasupra  capului.  Când  palmele  se  ridică 
deasupra  nivelului  ochilor,  aceştia  se  închid.  Se  stă  în  această  postură  cel 
puţin  10-15  secunde.  Apoi  se  schimbă  piciorul  de  sprijin. 

Se  repetă  de  2-3  ori. 


9.13.  Şarpele  boa 

Materiale  necesare:  fără. 

Regulile  jocului:  Prima  etapă:  fiecare  stă  aşezat  pe  sol,  în  echilibru  pe 
noadă,  şi  încearcă  să  înainteze,  rotind  trunchiul  şi  şoldurile  şi  sprijinindu-se 
alternativ  pe  fiecare  fesă:  1-2,  1-2  etc.  După  câţiva  „paşi”,  va  încerca  să  se 
deplaseze  înapoi. 

După  ce  toată  lumea  „învaţă”  să  „meargă”  astfel,  se  trece  la: 

A doua  etapă:  grupul  se  împarte  în  câteva  grupe  a 5-6  membri,  care  se 
aşează  pe  jos  unul  în  spatele  celuilalt.  Primul  e „căpitanul”  şirului  (şarpelui), 
cei  din  spatele  său  se  apucă  cu  mâinile  de  umerii  coechipierului  din  faţă  şi  îi 
îmbrăţişează  talia  cu  picioarele.  în  felul  acesta  apar  mai  multe  şiruri  („şerpii 
boa”),  care  vor  înainta  în  felul  învăţat  la  prima  etapă  (balansându-se  pe  fese 
- problema  nouă  fiind  că  tot  şirul  trebuie  să  se  mişte  sincron).  Numai 
căpitanul  pune  tălpile  pe  sol!  Instructorul  se  postează  într-un  loc  convenabil 
care  reprezintă  „sosirea”  (la  5-6  m.  de  căpitani),  iar  echipele  (şerpii)  pornesc 
la  un  semnal  şi  se  întrec  care  ajunge  prima  acolo. 


9.14.  Mătura  sus! 

Materiale  necesare:  una  sau  mai  multe  mături  (bastoane). 

Regulile  jocului:  Elevul  ţine  cu  braţul  întins  o mătură  (băţ  etc.)  deasupra 
capului,  verticală,  privindu-i  vârful.  Sarcina  lui  este  să  se  răsucească  de  10- 
15  ori,  privind  mereu  vârful  măturii,  apoi  s-o  pună  jos  şi  să  păşească  peste 
ea.  (Majoritatea  vor  cădea  înainte  de  a face  15  rotiri,  iar  restul  nu  vor  putea 
trece  peste  mătură). 

Valoarea  jocului  constă  în: 

- Majoritatea  nu  vor  reuşi  să  îndeplinească  sarcina,  suferind  un  eşec  în 
faţa  colegilor.  Acest  aspect  negativ  reduce  însă  sensibilitatea  normală 
(ruşinarea)  jucătorilor,  deoarece  se  desfăşoară  într-o  atmosferă  de  veselie 
şi  încurajare  a oricărui  efort,  oricât  ar  fi  de  prostesc. 

- Majoritatea  oamenilor  pot  reuşi  să-şi  controleze  ameţeala,  cu  un  efort 
de  concentrare. 

Variantă:  exerciţiul  se  poate  face  cu  un  partener:  unul  ţine  mătura, 
celălalt  pune  mâinile  pe  umerii  partenerului  şi  amândoi  se  rotesc  privind  în 
sus,  apoi  împreună  trec  peste  mătură,  sprijinindu-se  tot  timpul  să  nu  cadă. 

Indicaţii  pentru  instructor,  după  ce  2-3  participanţi  se  dau  în  spectacol 
în  faţa  întregului  grup,  acesta  se  împarte  în  grupe  mici  care  încearcă 
simultan  jocul. 


86 


Atenţie'.  4 coechipieri  vor  asigura  pe  cel  care  încearcă  (şi  la  rotire  şi  la 
trecere),  unul  din  ei  numărând  cu  voce  tare  rotirile. 

Se  va  anunţa  că  jocul  poate  declanşa  crize  de  epilepsie  (atenţie  la 
suferinzi!),  iar  cine  nu  doreşte,  nu  participă!  Instructorul  va  supraveghea 
desfăşurarea  jocului  şi  îl  va  opri  dacă  riscă  să  degenereze  într-o  experienţă 
dăunătoare. 


9.15.  Ţipătul 


Materiale  necesare:  fără. 

Regulile  jocului:  Instructorul  explică  grupului  că  toată  lumea  trebuie  să 
poată  ţipa  cât  mai  tare,  pentru  a se  descurca  în  situaţii  cum  ar  fi:  te  rătăceşti 
într-o  excursie  în  pădure,  sau  într-o  peşteră;  atenţionarea  cuiva  aflat  la 
distanţă;  alungarea  unui  câine  etc.  Apoi  exemplifică,  dând  capul  pe  spate  şi 
răcnind  cât  poate  de  tare,  după  care  anunţă  că  va  invita  participanţii  să 
încerce  a-l  imita,  dar  cine  nu  poate,  e liber  să  refuze. 

în  continuare,  va  invita  un  jucător  mai  dezgheţat  (care  nu  refuză),  apoi  va 
repeta  cu  alţii.  Instructorul  poate  comenta  haios  desfăşurarea  exerciţiului, 
pentru  a detensiona  atmosfera.  Daca  ţipătul  produs  de  un  participant  e slab, 
comentariul  poate  fi:  „n-aş  vrea  să  fiu  cu  tine  când  mă  rătăcesc!”;  dacă  e 
puternic:  „ce  voce  grozavă  ai!  Ai  încercat  la  Operă?”  etc. 

Valoarea  jocului  constă  în  stresarea  participanţilor,  care  se  ruşinează  de 
„impresia  proastă”  pe  care  o fac  celorlalţi.  Ei  vor  constata  că  problema  e 
mai  mult  în  mintea  lor  decât  în  gâtlej.  învăţătura  rezultată  (curajul)  poate  fi 
valorificată  la  alte  ocazii  din  viaţă:  un  interviu  pentru  angajare,  propunerea 
unei  întâlniri,  alegerea  unei  haine  etc. 

„Ţipătul”  stabileşte  o încredere  în  cadrul  grupului  (că  nimeni  nu  va  râde 
de  altul,  oricât  de  comic  ar  fi  rezultatul  încercării);  permite  unei  persoane  să 
încerce,  înţeleagă  şi  controleze  stresul,  în  cadrul  unei  situaţii  detensionate; 
ajută  la  relaxarea  participanţilor  şi  le  creează  o stare  de  aşteptare  cu 
încredere  a activităţilor  următoare. 

Indicaţii  pentru  instructor,  se  va  insista  mereu  pentru  realizarea  unei 
atitudini  prietenoase  şi  de  sprijin  din  partea  grupului,  nu  a uneia  de  critică 
sau  băşcălie. 

10.  JOCURI  DE  DESTINDERE 


10.1.  Să  ţipăm! 

10.2.  Moartea  samuraiului 

10.3.  înfăşoară  chinga  pe  deget 

10.4.  Nici  Unul  Dintre  Noi  Nu  Poate  Face  Singur  Câte  Putem  Face  Toţi 
împreună 

10.5.  Ovaţii 

10.6.  Cine  înfăşoară  chinga  mai  repede? 

10.7.  Ghici  cum  e chinga? 

10.8.  Ghici  dacă  e nod 

10.9.  Ghici  pe  ce  faţă 


Scopul  acestor  jocuri  este  relaxarea  participanţilor,  astfel  ca  să  nu  mai  fie 
preocupaţi  de  auto-control,  de  cum  arată  etc.,  iar  atenţia  să  le  fie  disponibilă 
pentru  a se  ocupa  de  jocuri  şi  de  colegi.  în  acest  scop  ei  vor  fi  puşi  să  facă 
ceva  neobişnuit,  chiar  aparent  prostesc. 

De  exemplu: 


10.1.  Să  ţipăm! 

Materiale  necesare:  fără. 

Regulile  jocului:  jucătorii  se  adună  în  picioare,  în  cerc,  cu  faţa  spre 
centru,  ţinându-se  de  mâini,  apoi  se  ghemuiesc.  Toţi  încep  să  mormăie 
încet,  apoi  încep  să  se  ridice  lent,  deodată,  simultan  mormăind  din  ce  în  ce 
mai  tare.  La  sfârşit  tot  grupul  sare  în  sus,  fiecare  ţipând  cât  poate  de  tare. 
Se  repetă  până  ce  toată  lumea  ţipă  conştiincios. 

10.2.  Moartea 
samuraiului 

Materiale  necesare:  un  fular. 

Regulile  jocului:  jucătorii  se  adună  în  picioare,  în  cerc,  cu  faţa  spre 
centru.  Un  voluntar  stă  în  centrul  cercului  şi  loveşte  pe  rând  câte  un 
participant,  cu  un  fular  (eventual  având  un  nod  la  capăt).  Cel  lovit 
(„samuraiul”)  va  interpreta  o moarte  rituală,  cât  mai  spectaculoasă,  chinuită 
şi  zgomotoasă  (cu  ţipete). 

Indicaţii  pentru  instructor,  discuţiile  vor  căuta  să  lămurească  ce 
înseamnă  inhibarea  şi  de  ce  e greu  să  te  dezlănţui  (să  faci  pe  prostul)  în 
faţa  oamenilor  (grupului). 

10.3.  Nici  Unul 
Dintre  Noi  Nu 
Poate  Face 

Singur  Câte 
Putem  Face  Toţi 

împreună 

Materiale  necesare:  13  buc.  cartonaşe,  pe  fiecare  fiind  scris  (citeţ,  cu 
litere  mari)  câte  unul  din  cuvintele  din  titlul  jocului. 

Regulile  jocului:  instructorul  va  împărţi  cartonaşele.  Dacă  sunt  mai  mult 
de  13  jucători,  se  alcătuies  câteva  perechi,  în  care  un  jucător  e legat  la  ochi 
şi  primeşte  cartonaşul.  După  ce  se  primesc  cartonaşele,  nimeni  nu  mai  are 
voie  să  vorbească.  Problema  este  să  se  aranjeze  toţi  într-un  şir,  astfel 
încât  cartonaşele  pe  care  le  ţin  sus,  cu  scrisul  spre  înainte,  cu  mână  întinsă 
(ca  să  poată  fi  văzute  de  vecini),  să  alcătuiască  o propoziţie  logică. 
Perechile  se  aşează  în  şir  ca  un  singur  participant,  partenerul  văzător  îl 
manevrează  pe  cel  nevăzător  (care  ţine  mereu  cartonaşul)  în  poziţia 
corectă.  Grupul  trebuie  să  anunţe  (tot  FĂRĂ  VORBE!)  instructorului  când 
au  terminat. 

Propoziţia  corectă  e cea  din  titlul  jocului. 

10.4.  Ovaţii 

în  cursul  lecţiei,  din  când  în  când  se  propune  echipei  să  aclame 
performanţa  şi  contribuţia  vreunui  participant,  sau  chiar  a grupului  în 
ansamblu,  la  buna  desfăşurare  a jocului.  Persoana  recompensată  se  ridică 
în  picioare,  iar  ceilalţi  membri  ai  grupului  se  ridică  şi  ei  şi  încep  să  aplaude, 
să  ţopăie,  să  strige  sau  să  cânte  meritele  evidenţiatului. 

10.5.  Cine 
înfăşoară  chinga 
mai  repede? 

Materiale  necesare:  câteva  chingi  (vezi  # 18.1),  marcate  cu  cretă  la 
mijlocul  lungimii. 

Regulile  jocului:  pe  rând,  fiecare  pereche  primeşte  o chingă.  Tema  este 
ca  fiecare  partener  să  înfăşoare  cât  mai  repede  jumătate  din  chingă  (până 
la  semnul  de  mijloc)  pe  degetul  său  arătător,  fără  ca  chinga  să  se 
răsucească.  Apariţia  unei  răsuciri  a chingii  descalifică  ambii  parteneri,  care 
trebuie  să  reînceapă  de  la  capăt.  Ambii  pornesc  înfăşurarea  la  semnalul 
unui  coleg. 

Se  repetă  cu  perechile  care  n-au  avut  chingă. 

Câştigătorul,  adică  cel  care  ajunge  primul  la  semnul  din  mijloc,  are 
dreptul  la  un  premiu:  va  fi  cărat  de  partener  în  spate  (în  cârcă,  ca  un 
rucsac)  pe  o distanţă  de  10-20  m.  etc. 

10.6.  Ghici  cum  e 
chinga? 

Materiale  necesare:  două  chingi  înnodate  (bucle)  (vezi  # 18.1). 

Regulile  jocului:  instructorul  pregăteşte  în  secret  cele  două  bucle,  în 
sensul  că  fie  le  lasă  desprinse  una  de  alta,  fie  le  îmbină  ca  zalele  de  lanţ. 
Apoi  le  aruncă  sau  le  aşează  pe  sol,  desfăşurate,  dar  descâlcite  nici  prea 
mult,  nici  prea  puţin. 

Jucătorii  se  adună  în  cerc,  în  picioare,  cu  faţa  spre  chingi.  Sarcina 
jucătorilor  este  să  stabilească  dacă  cele  două  bucle  sunt  sau  nu  îmbinate, 
fără  a le  atinge.  Se  va  fixa  un  timp  limită.  Probabil  că  jucătorii  se  vor  împărţi 
în  două  grupe,  susţinând  fiecare  una  din  alternative.  Nimeni  n-are  voie  să 
se  abţină. 

Variante: 

A.  Mai  simplă:  după  ce  se  precizează  opiniile  şi  grupele,  se  descurcă 
ghemul  chingilor  şi  se  descoperă  adevărul.  Cei  care  au  ghicit  corect,  vor  fi 
felicitaţi  de  ceilalţi,  îmbrăţişaţi  etc.,  eventual  plimbaţi  în  cârcă  câţiva  metri. 
Sau: 

B.  Mai  complicată:  grupul  n-are  voie  să  exprime  decât  o singură  opinie, 
adică  jucătorii  se  vor  lămuri  unii  pe  alţii  până  când  grupul  ajunge  la 
concluzia  finală  (contra  timp!). 

Indicaţii  pentru  instructor.  în  varianta  complicată,  modul  cum  s-a  ajuns 
(sau  nu!)  la  opinia  unică,  şi  dacă  aceasta  era  sau  nu  corectă,  oferă 
posibilităţi  foarte  bune  de  discuţii,  analize,  apoi  de  extrapolare  la  activităţile 
de  grup  din  viaţă  (la  serviciu,  în  familie  etc.). 


10.7.  Ghici  dacă 
e nod 

Materiale  necesare:  o chingă  cu  lungimea  aprox.  5 m.  (vezi  # 18.1). 

Regulile  jocului : instructorul  pregăteşte  în  secret  chinga  sub  forma  unui 
ghem,  să  nu  se  poată  ghici  uşor  dacă  trăgând-o  de  capete,  se  formează 
sau  nu  un  nod.  Apoi  o aruncă  sau  o aşează  pe  sol,  nici  prea  mult,  nici  prea 
puţin  desfăşurată  (descâlcită).  Jucătorii  se  adună  în  cerc,  în  picioare,  cu 
faţa  spre  chingă.  Sarcina  jucătorilor  este  să  stabilească,  fără  a atinge 
chinga,  dacă  trăgând  de  capete  se  formează  sau  nu  un  nod.  Se  va  fixa  un 
timp  limită.  Probabil  că  jucătorii  se  vor  împărţi  în  două  grupe,  susţinând 
fiecare  una  din  alternative.  Nimeni  n-are  voie  să  se  abţină. 

Variante : două  variante,  asemănătoare  cu  # 10.6. 

10.8.  Ghici  pe  ce 
fată 

Materiale  necesare:  o chingă  cu  lungimea  aprox.  5 m.  (vezi  # 18.1), 
având  la  fiecare  capăt  un  semn  vizibil  de  la  distanţă  (marcaj  cu  vopsea, 
petec  cusut  etc.).  Cele  două  semne  sunt  pe  aceiaşi  parte  a chingii,  sau  pe 
feţe  opuse. 

Regulile  jocului:  instructorul  aşează  chinga  pe  sol,  nici  prea  mult,  nici 
prea  puţin  desfăşurată  sau  descâlcită,  cu  semnele  vizibile.  Jucătorii  se 
adună  în  cerc,  în  picioare,  cu  faţa  spre  chingă.  Sarcina  jucătorilor  este  să 
stabilească  dacă  cele  două  semne  sunt  sau  nu  pe  aceiaşi  parte  a chingii., 
fără  a o atinge.  Se  va  fixa  un  timp  limită.  Probabil  că  jucătorii  se  vor  împărţi 
în  două  grupe,  susţinând  fiecare  una  din  alternative.  Nimeni  n-are  voie  să 
se  abţină. 

Penalizare:  dacă  se  întrerupe  contactul,  jucătorii  reiau  jocul  de  la 
început. 

Variante:  două  variante,  asemănătoare  cu  # 10.6. 

11.  JOCURI  DE  CREATIVITATE 


1 1. 1.  Om  la  om 

11.2.  Atinge  cutia 

11.3.  Balta  de  lavă 

11.4.  Hopa 

1 1.5.  înşiraţi-vă  după  ... 

11.6.  Piramida 

11.7.  Ambuteiajul 

11.8.  Schimbă  locul 

11.9.  Separarea  încătuşaţilor 


Toată  lumea  se  plânge  că  nu  are  memorie,  dar  nimeni 
nu  se  vaită  de  lipsa  logicii,  (la  Rochefoucauld) 


Jocurile  de  creativitate  sau  de  iniţiativă  (în  englezeşte  initiatives ), 
dezvoltă  gândirea  logică  şi  creativă  a grupului. 

Majoritatea  acestor  jocuri  au  ca  sarcină  rezolvarea  uneia  sau  mai  multor 
probleme,  care  se  poate  face  numai  prin  colaborare  şi  oarecare  efort  fizic. 
Procesul  educativ  alcătuit  pe  baza  unei  probleme  de  rezolvat  poate  ajuta  la 
înţelegerea  procesului  de  luarea  unei  decizii,  de  conducere,  a obligaţiilor  şi 
forţei  fiecărui  component  al  grupului.  Jucătorii  rezolvă  problema  în  echipă, 
pentru  a valorifica  ansamblul  capacităţilor  fizice  şi  mintale  ale  coechipierilor. 

Aceste  jocuri  mai  ajută  şi  la  confirmarea  competenţei  unora  din  elevi,  la 
distrugerea  unor  idei  preconcepute  răspândite  în  contextul  social,  la 
construirea  moralei  şi  a unui  spirit  de  camaraderie. 

Uneori  soluţia  o găseşte  unul  singur,  alteori  rezultă  din  discuţiile 
interactive  ale  membrilor  echipei.  în  ambele  cazuri,  jocul  obligă  participanţii 
nu  numai  să  imagineze  soluţia,  ci  s-o  şi  pună  în  practică.  în  felul  acesta  (dar 
şi  cu  ajutorul  discuţiilor  pentru  descifrare),  grupul  învaţă  să  producă  soluţii, 
respectiv  să  le  conceapă  individual  sau  în  grup,  apoi  să  le  aplice.  Ei  vor 
învăţa  astfel  că  cea  mai  eficientă  cale  pentru  realizarea  unei  sarcini  grele 
este  cooperarea. 


1 1. 1.  Om  la  om 


Materiale  necesare:  fără. 

Regulile  jocului:  se  alege  un  „gornist”,  iar  ceilalţi  jucători  se  cuplează 
perechi,  ţinându-se  de  mâini.  „Gornistul”  strigă  diverse  comenzi  (de 
exemplu:  genunchi  la  genunchi;  sau  coatele  la  genunchi  etc.)  iar  perechile 
îndeplinesc  comanda.  După  2-3  comenzi,  strigă  „schimbaţi  partenerii!”  şi 
toată  lumea,  inclusiv  el,  reface  aranjamentele,  ţinându-se  de  mâini.  Nu  e 
voie  să  ai  acelaşi  partener  de  două  ori  (afară  de  cazul  când  grupul  e foarte 
mic).  Cine  rămâne  fără  partener,  devine  „gornist”. 

„Gorniştii”  vor  încerca  să  inventeze  sarcini  şi  comenzi  noi! 


Indicaţii  pentru  instructor:  participă  şi  el  la  joc  dacă  jucătorii  sunt  în 
număr  par. 

1 1.2.  Atinge 
cutia 

Materiale  necesare:  o sticlă  mare  din  plastic,  sau  o minge  mare  etc. 

Regulile  jocului:  jucătorii  se  adună  în  jurul  obiectului,  aşezat  pe  sol. 
Scopul  este  ca  toţi  să  atingă  în  acelaşi  timp  obiectul  cu  o anumită  parte  a 
corpului  (care  se  indică,  de  exemplu:  deget,  deget  de  la  picior,  genunchi, 
cot,  umăr  etc.). 

Variante:  grupa  va  transporta  obiectul,  susţinut  de  apăsarea 
extremităţilor  respective  ale  corpurilor  jucătorilor,  până  într-un  loc  indicat 
dinainte,  situat  la  vreo  4-6  m. 

Indicaţii  pentru  instructor:  dacă  grupul  e prea  numeros,  va  fi  împărţit  în 
grupe  mai  mici. 

11.3.  Balta  de 
lavă 

Materiale  necesare:  20  de  farfurii  mari  din  plastic  sau  carton;  bandă 
adezivă. 

Regulile  jocului:  jocul  va  fi  prezentat  jucătorilor  ca  o încercare  disperată 
de  salvare  a unor  indivizi  surprinşi  de  o calamitate  naturală  (erupţie 
vulcanică).  Salvarea  se  obţine  după  traversarea  unui  râu  de  lavă  topită, 
având  malurile  marcate  pe  sol  cu  cretă  sau  bandă  adezivă  colorată  etc.,  la 
distanţă  destul  de  mare  unul  de  celălalt  (10-15  m.).  Farfuriile  din  carton  sunt 
obiecte  insensibile  la  acţiunea  lavei.  Cel  care  calcă  pe  o farfurie  nu  se 
scufundă,  nici  nu  se  arde.  Grupul  primeşte  farfuriile  „minune”  în  număr  de 
aprox.  1/3  din  numărul  jucătorilor. 

Grupul  are  de  găsit  o soluţie  pentru  ca  toţi  să  treacă  de  pe  un  mal  pe 
celălalt,  folosind  farfuriile  disponibile.  Pe  o farfurie  poate  sta  doar  un  jucător, 
iar  farfuriile  pot  fi  mutate  de  jucători  acolo  unde  le  sunt  necesare  pentru 
deplasare. 

Variante:  se  împarte  grupul  în  două  grupe  care  se  întrec  contra  timp; 
sau  se  încearcă  doborârea  recordului  „stabilit  anterior”  pentru  durata 
traversării. 

Indicaţii  pentru  instructor:  întrucât  numărul  farfuriilor  este  insuficient 
pentru  a se  stabili  un  pod  fix,  pe  care  întregul  grup  să  poată  păşi  liniştit  de 
la  un  mal  la  celalalt,  soluţia  este  ca  o grupă  să  traverseze,  apoi  un  jucător 
se  întoarce  la  primul  mal  cu  teancul  de  farfurii,  care  vor  servi  la  traversarea 
altei  grupe  şamd. 

11.4.  Hopa 

Materiale  necesare:  baloane  (o  buc.  la  5 jucători). 

Regulile  jocului:  grupul  se  împarte  în  grupe  de  4-6  jucători,  care 
primesc  câte  un  balon,  ce  trebuie  umflat.  Apoi,  ţinându-se  de  mâini, 
membrii  grupei  formează  un  cerc  şi  se  vor  strădui  să  menţină  balonul  în 
aer,  lovindu-l,  fără  a-şi  desprinde  mâinile.  Dacă  balonul  atinge  solul,  grupa 
„pierde”  pentru  început  mâinile,  adică  nu  mai  pot  atinge  balonul  cu  mâinile, 
în  continuare,  mereu  fără  a-şi  desprinde  mâinile,  de  fiecare  dată  când 
balonul  atinge  solul,  jucătorii  „pierd”  dreptul  de  a folosi  coatele,  umerii, 
capetele,  picioarele. 

Variante:  balonul  poate  fi  menţinut  în  aer  pentru  o anumită  durată  de 
timp,  într-un  anumit  loc,  sau  grupa  îl  va  transporta  dintr-un  loc  în  altul 
menţinându-l  în  aer. 

11.5.  Inşiraţi-vă 
după ... 

Materiale  necesare:  fulare  sau  basmale  pentru  legat  la  ochi 

Regulile  jocului:  în  principiu,  sarcina  este  ca  toţi  jucătorii  să  se  înşire 
de-a  lungul  unei  linii  (aproximativ  dreaptă)  trasată  dinainte  pe  sol,  în 
picioare,  respectând  un  criteriu  impus,  acţiunile  lor  fiind  restricţionate  într-un 

92 


mod  oarecare.  Practic  există  numeroase  variante  ale  jocului,  lată  câteva 
sugestii  uşor  de  adaptat  la  specificul  oricărui  grup: 

1.  în  ordinea  înălţimii.  Toţi  participanţii  se  leagă  la  ochi  şi  sunt  instruiţi 
să  respecte  o serie  de  Reguli  de  siguranţă:  să  se  deplaseze  încet  şi  cu 
mâinile  întinse  înainte,  să  nu  se  împingă,  să  se  oprească  imediat  ce 
instructorul  strigă  „opriţi”,  sau  bate  de  două  ori  din  palme  etc.  După  legarea 
la  ochi,  se  explică  regula  de  înşiruire:  alinierea  în  ordinea  crescătoare  a 
înălţimii,  în  faţă  fiind  persoana  cea  mai  scundă,  iar  cea  mai  înaltă  ultima. 

2.  în  ordinea  datei  de  naştere.  Participanţii  se  vor  înşira  în  ordinea 
calendaristică  a datei  de  naştere  (fără  a considera  şi  anul),  fără  a scoate 
nici  un  fel  de  sunet  sau  vorbă,  în  faţă  fiind  persoana  născută  la  data  cea 
mai  apropiată  de  1 ianuarie. 

Variante: 

A.  Jucătorii  sunt  legaţi  la  ochi,  sau  nu. 

B.  înşiruire  pe  un  cerc. 

Vezi  # 7.8  şi  # 1 1.8. 


11.6.  Piramida 

Materiale  necesare:  fără. 

Regulile  jocului:  in  15  secunde,  participanţii  să  facă  o piramidă  (sau  un 
triunghi)  cu  corpurile  lor. 

Varianta:  se  împarte  grupul  în  două  grupe  egale.  Fiecare  echipă  trebuie 
să  atârne  o batistă  cât  mai  sus  posibil  (pe  un  perete,  pe  un  copac),  fără  a 
folosi  obiecte  ajutătoare  pe  care  să  se  urce  (scaune  etc.). 

Indicaţii  pentru  instructor:  Dacă  se  hotărăsc  pentru  o piramidă 
„verticală”,  trebuie  organizată  asigurarea  contra  accidentelor,  cu  salvatori 
însărcinaţi  să-i  sprijine  şi  ajute  pe  cei  care  se  caţără.  Se  interzice  formarea 
unei  piramide  verticale  cu  înălţimea  mai  mare  de  3 etaje  (corpuri  de 
jucători).  La  fel  pentru  Variantă.  După  cele  15  secunde,  întreabă 
participanţii  dacă  asta  era  singura  soluţie  posibilă.  A fost  ea  oare  cea  mai 
simplă?  Cea  mai  sigură?  Poate  găsi  grupul  şi  alte  soluţii?  (să  facă  un 
„ brainstormincj ’). 


11.7. 


Ambuteiajul 


Materiale  necesare:  cartoane  format  A2,  sau  pătrate  cu  dimensiuni 
aprox.  50x50  cm. 

Regulile  jocului:  cartoanele  „de  circulaţie”  se  aşează  pe  sol  în  linie 
dreaptă,  astfel  ca  numărul  cartoanelor  să  fie  egal  cu  al  jucătorilor 
(obligatoriu  par).  Exact  la  mijlocul  lor  se  aşează  un  carton  „central”.  Săgeţile 
desenate  pe  „cartoanele  de  circulaţie”  trebuie  să  arate  spre  cartonul 
„central”. 

Fiecare  jucător  se  aşează  pe  câte  un  carton  cu  săgeată,  cu  faţa  spre 
cartonul  „central”  (rămas  liber),  şi  este  obligat  să  rămână  până  la  sfârşitul 
jocului  cu  faţa  orientată  aşa  ca  la  început. 

Sarcina  este  ca  jucătorii  să-şi  schimbe  locurile,  păşind  numai  pe 
cartoane  şi  păstrând  faţa  orientată  ca  la  început.  Deplasarea  este  permisă 
numai  înainte,  fie  pe  un  carton  neocupat,  fie  pe  un  carton  deja  ocupat,  dar 
după  care  obligator  urmează  un  carton  neocupat.  Pe  cartonul  ocupat 
trecerea  se  face  în  jurul  celuilalt  jucător,  care  priveşte  în  sens  opus. 


Indicaţii  pentru  instructor:  cartoanele  aranjate  în  semicerc  simplifică 
mult  problema. 

Jocul  în  linie  dreaptă  este  destul  de  greu  şi  participanţii  pot  să  se 
încurce.  Pentru  a uşura  problema,  jumătate  din  ei  (de  exemplu  cei  care 
privesc  spre  stânga)  vor  purta  ceva  pe  cap  (bască,  basma  etc.). 

Soluţia:  să  considerăm  o grupă  formată  din  8 jucători  şi  să  notăm 
jucătorii  din  cele  două  jumătăţi  (care  privesc  în  sensuri  opuse):  albii  (A)  şi 
roşii  (R).  lată  mişcările  - vezi  figura  11.1:  1 - primul  alb  înaintează  pe 
cartonul  central  O (liber).  2,3  - primul  roşu  înaintează  în  jurul  celui  alb  din 
faţa  sa  şi  ajunge  pe  cartonul  neocupat.  4 - al  doilea  roşu  înaintează  pe 
cartonul  liber  din  faţa  sa.  5,6,7  - doi  albi  înaintează,  pe  rând,  spre  cartonul 
liber  care  le  apare  în  faţă.  8,9  - doi  albi  înaintează,  pe  rând,  spre  cartonul 
liber  care  le  apare  în  faţă.  Se  continuă  în  acelaşi  fel,  până  ce  ambele  grupe 
şi-au  schimbat  locurile. 

Figura  1 1. 1.  Cum  se  schimbă  locurile  pentru  rezolvarea  „ Ambuteiajului ” 


11.8.  Schimbă 
locul 


Materiale  necesare:  fără;  sau  o chingă. 

Regulile  jocului : pe  sol  se  trasează  o linie  dreaptă,  sau  se  întinde  o 
chingă,  de-a  lungul  căreia  toţi  jucătorii  se  înşiră  în  ordine  întâmplătoare,  cu 
tălpile  atingând  obligator  linia,  ţinându-se  de  mâini  şi  privind  în  aceiaşi 
direcţie.  Sarcina  jocului  este  ca  şirul  de  jucători,  condus  de  un  „şef” 
(persoana  aflată  la  extremitatea  din  stânga  sau  din  dreapta  şirului  - 
conform  indicaţiei  instructorului),  să  se  deplaseze  în  partea  opusă  a şirului, 
călcând  obligator  pe  linia  trasată  pe  sol. 

Se  poate  vorbi,  dar  nu  este  permisă  desprinderea  mâinilor.  Talpa  oricui 
poate  călca  pe  sol  numai  dacă  atinge  linia  marcată.  încălcarea  oricărei 
reguli  se  penalizează  cu  reînceperea  jocului  de  la  început. 


Pasul 

Aşezarea  jucătorilor  pe  linie 

1 

A-B-C— D-E-F-G-H— l-J 

2 

B-A-C— D-E-F-G-H-l— J 

3 

B-C-A-E-F-G-H-l — J 

4 

C-B-D-A-E-F-G-H-l— J 

5 

C-D-B-E-A-F-G— H-l-J 

6 

D-C-E-B-F-A-G-H-l-J 

7 

D-E-C-F-B-G-A-H-l-J 

8 

E-D-F-C-G-B-H-A-l-J 

9 

E-F-D-G-C-H-B-l-A-J 

10 

F-E-G-D-H-C-l-B-J-A 

11 

F-G-E-H-D-l-C-J-B-A 

12 

G-F-H-E-l-D-J-C-B-A 

13 

G-H-F-l-E-J-D-C-B-A 

14 

H-G-l-F-J-E— D-C-B-A 

15 

H-l-G-J-F—E— D— C— B--A 

16 

l-H-J-G-F-E-D-C-B-A 

17 

l-J-H-G-F-E-D-C-B-A 

18 

J-l— H-G— F— E-D-C-B— A 

Figura  1 1.2.  Succesiunea  acţiunilor  pentru  „schimbarea  locului” 

Variante: 

A.  Deplasarea  prin  faţa  colegilor  (faţă  în  faţă); 

B.  Deplasarea  prin  spatele  colegilor  (spate  în  spate); 

C.  Comunicarea  verbală  este  interzisă; 

D.  Pentru  începerea  jocului,  jucătorii  se  aşează  (se  prind  în  şir)  cu  feţele 
orientate  alternativ  înainte  şi  înapoi. 

Alte  variante  de  sarcini  vezi  la  # 7.8  şi  # 1 1 .5. 


11.9.  Separarea 
încătuşaţilor 


Materiale  necesare:  pentru  fiecare  jucător  câte  o bucată  de  sfoară 
groasă,  colorată/  coardă/  chingă,  cu  lungimea  de  aprox.  1 ,5  m. 

Regulile  jocului : participanţii  se  grupează  în  perechi.  Fiecare  jucător 
înoadă  câte  un  ochi/  buclă  la  capetele  sforii  sale  (astfel  ca  mâinile  să-i  intre 
în  ele  nici  greu,  nici  prea  uşor),  apoi  îşi  introduce  mâinile  în  ochiurile 
rezultate  (se  încătuşează).  Unul  din  parteneri  îşi  scoate  o mână  din  buclă  şi 
trece  bucla/  capătul  sforii  printre  mâinile  celuilalt,  după  care  se  încătuşează 
la  loc.  în  felul  acesta,  cei  doi  parteneri  sunt  „legaţi”  unul  de  altul. 

Sarcina  lor / tema  jocului  este  ca  partenerii  să  se  separe,  fără  a-şi  scoate 
mâinile  din  cătuşe. 

Variante: 

A.  Separarea  fără  vorbe. 

B.  Separarea  partenerilor  legaţi  la  ochi. 

C.  Separarea  partenerilor  legaţi  la  ochi  şi  fără  vorbe. 

D.  Repetarea  acţiunii  cu  schimbarea  partenerilor. 

E.  Legarea  a trei  sau  patru  parteneri  - folosind  trei,  patru  sau  două 
sfori  (fiecare  cu  câte  4 cătuşe/  ochiuri). 

F.  încătuşarea  mâinilor  şi/  sau  picioarelor  - la  unul/  ambii  parteneri. 

G.  Legarea  unui  jucător  deja  separat  de  alt  jucător/  pereche. 

H.  Partenerii  stau  de  o parte  şi  de  alta  a unui  gard  (de  exemplu  cu 
ochiuri  de  sârmă)  şi  se  leagă  printr-o  gaură  din  gard. 


Indicaţii  pentru  instructor. 

Jocul  poate  fi  folosit  şi  pentru  cunoaştere,  destindere,  comunicare  etc. 


Figura  11.3.  Separarea  încătuşaţilor 

Soluţia:  unul  din  parteneri  va  sta  cu  braţele  întinse  şi  palmele  faţă  în  faţă. 
Celălalt  jucător  îşi  apucă  sfoara  sa  de  la  jumătatea  lungimii  şi  apropie 
îndoitura  astfel  formată  de  una  din  palmele  partenerului.  Apoi  bagă 
îndoitura  pe  sub  sfoara/ cătuşa  partenerului  (dinspre  cotul  acestuia),  o duce 
spre  vârful  degetelor  acestuia,  desface  ramurile  sforii  şi  ocoleşte  degetele/ 

mâna  partenerului,  apoi  îşi  depărtează  mâinile  - şi  gata,  s-au  separat! 

în  general  nu  va  reuşi  nimeni  să  rezolve  problema.  De  aceea,  după  un 
timp,  instructorul  poate  arăta/  da  sfaturi  (sau  să  le  „vândă”  - contra  unor  noi 
probleme,  de  exemplu:  vă  spun  asta  dar  în  continuare  nu  mai  vorbiţi,  sau 
închideţi  ochii  etc.).  Sfaturile  ajutătoare  pot  fi  doar: 

- apucarea  sforii  la  mijlocul  lungimii; 

- introducerea  îndoiturii  sub  sfoara  partenerului. 

Sau  instructorul  va  arăta  soluţia  unei  perechi,  fără  ca  ceilalţi  jucători  să 
vadă,  după  care  fiecare  din  cei  doi  vor  trece  pe  la  alte  perechi  să  le  arate 
cum  se  face.  La  fel,  alţi  jucători  care  reuşesc  să  se  separe  vor  merge  să 
lămurească  perechile  încă  legate. 

întrebări  pentru  descifrare : cum  vi  s-a  părut  problema?  Aţi  crezut  că  va  fi 
uşor?  Cum  se  pot  rezolva  problemele  aparent  insolubile?  Care  dintre 
parteneri  a contribuit  mai  mult  la  rezolvare?  Era  mai  uşor  dacă  sforile  erau 
mai  lungi?  Aţi  putut  să  vă  ajutaţi  între  voi? 

12.  JOCURI  DE  COOPERARE 


12. 1.  Geometria  pe  tăcute 

12.2.  Descâlcirea  încurcăturii 

12.3.  Pasează  sticla 

12.4.  Aşezarea  împreună 

12.5.  Deşeuri  le  toxice 

12.6.  Frânghia  înnodată 

12.7.  Te  rog  să  dai  cheia 

12.8.  Aruncarea  pizzei  în  aer 

12.9.  Liftul 

12. 10.  Să  ne  rotim 

12. 1 1.  Trecerea  râului 

12. 12.  Trecerea  peste  baraj 

12. 13.  Teleghidează  partenerul 

12. 14.  Să  ducem  mingea 

12. 15.  Contra  sau  împreună  ? 

12.16.  Să  ajungem  la  ţintă! 

12. 1 7.  Evadarea  - A 

12.18.  Evadarea  - B 

12.19.  Evadarea  - C 

12.20.  Cât  mai  sus 

12.21.  Să  ne  salvăm  împreună! 

12.22.  Să  sărim  gardul! 

12.23.  Barca  de  salvare 

12.24.  Să  schimbăm  locurile!  - A 

12.25.  Să  schimbăm  locurile!  - B 

12.26.  Să  ne  ridicăm  împreună! 


12.27.  Să  stăm  pe  palme! 

12.28.  Să  ducem  sticlele! 

12.29.  Bărcile  de  salvare 

12.30.  Linia  cea  mai  lungă 

12.31.  Cortina 

12.32.  Schimbă-ti  locul! 

t 

12.33.  Amartizarea  capsulei 

spaţiale 

12.34.  Marea  înşurubare 

12.35.  Mica  înfilare 

12.36.  Hop  la  ţintă 

12.37.  întindeti-vă  şi  luaţi  comorile 

12.38.  Cine  este  cântăreţul? 

9 

12.39.  Recuperarea  comorilor 

12.40.  Transportă  sticla! 

12.41.  Oul  la  cuib 

12.42.  Apă  scumpă 

12.43.  Treptele  curajului 

12.44.  Inelul  zburător 

12.45.  Paharul  zburător 

12.46.  Pe  sub  masă 

12.47.  Opt  ui  buclucaş 

12.48.  Să  ducem  coşul 

12.49.  Omida 

12.50.  Covorul  fermecat 

12.51.  Traversarea  inelului 


Pentru  a rezolva  tema  unui  joc  participanţii  sunt  obligaţi  să  colaboreze. 
Asta  presupune  înţelegerea  de  către  ceilalţi  a putinţelor  şi  neputinţelor,  a 
tăriilor  şi  slăbiciunilor  fiecărui  participant.  Orice  plan  pentru  rezolvarea 
problemei  pusă  de  joc  trebuie  adaptat  la  specificul  şi  capacitatea  echipei.  în 
acest  scop  participanţii  sunt  nevoiţi  să  comunice  între  ei,  să  se  implice  în 

ceea  ce  se  petrece  şi  să  lucreze  împreună  ca  o echipă. 

Faţă  de  viaţa  obişnuită  din  societate,  unde  e atâta  desbinare, 
neînţelegere,  conflicte  şi  competiţie,  aceste  jocuri  atrag  participanţii  să 
stabilească  legături,  să  pornească  discuţii,  să  interacţioneze. 

în  cursul  discutării  activităţii  şi  descifrării  experienţei,  jucătorii  vor  fi 
îndrumaţi  să  găsească  asemănări  cu  situaţiile  din  viaţa  lor  obişnuită. 


12.1.  Geometria 
pe  tăcute 


Materiale  necesare:  un  cerc  din  frânghie,  sau  chingă  (vezi  # 18.1), 
lungă  de  15-30  m. 

Regulile  jocului : Toţi  participanţii  se  ţin  de  frânghie,  la  intervale  egale 
de-a  lungul  întregii  lungimi.  Tema  jocului  este  ca  grupa  să  alcătuiască  din 
frânghie  o figură,  fără  a folosi  nici  o vorbă.  Instructorul  va  indica  pe  rând  ce 
formă  se  cere. 

Variante:  treptat  figurile  cerute  vor  fi  din  ce  în  ce  mai  complicate. 
Exemple:  cerc,  dreptunghi,  pătrat,  paralelogram,  pentagon,  stea,  cruce  etc. 

Indicaţii  pentru  instructor,  diversele  aspecte  şi  condiţii  necesare  pentru 
succesul  lucrului  în  echipă  se  poate  evidenţia,  de  exemplu,  numind  unul 
dintre  participanţi  ca  şef,  pentru  a dirija  restul  membrilor  grupului,  sau,  se 
permite  întregului  grup  să  comunice  verbal  - de  unde  va  reieşi  necesitatea 
organizării,  alegerii  unui  şef  etc. 

La  prelucrare  se  va  discuta  diferenţa  de  comportare  şi  de  performanţă  a 
grupului  în  cazul  existenţei  sau  inexistenţei  unui  şef,  comunicării  totale  sau 
parţiale  (verbale  sau  neverbale)  etc. 


12.2.  Descâlcirea 
încurcăturii 


Materiale  necesare:  fără;  eventual  un  ghem  cu  sfoară  groasă,  sau 
câteva  chingi  îmbinate  prin  înnodare  (vezi  # 18.1);  eventual  basmale  pentru 
legat  la  ochi. 

Regulile  jocului:  jucătorii  (obligatoriu  în  număr  par)  se  adună  în  cerc, 
apoi  fiecare  întinde  mâna  dreaptă  şi  apucă  mâna  celui  din  faţă.  După  aceea 
fiecare  întinde  mâna  stângă  şi  apucă  mâna  stângă  a altui  jucător  (nu  vecin, 
nici  posesorul  celeilalte  mâini  deja  apucate).  Toţi  jucătorii  formează  ca  un 
fel  de  fir,  prin  care  să  poată  circula  un  curent  electric.  Perechile  (doi  jucători 
care  şi-au  apucat  reciproc  ambele  mâini)  trebuie  „sparte”. 

Tema  este  ca  jucătorii  să  descurce  nodul  pentru  a forma  un  cerc,  fără  a- 
şi  desprinde  vreodată  mâinile  şi  fără  nici  o vorbă.  Se  admite  însă 
schimbarea  felului  în  care  sunt  apucate  mâinile,  fără  a întrerupe  contactul. 
Respectaţi  vecinii,  nu-i  chinuiţi.  Un  grup  prea  mare  se  împarte  în  grupe  de 
6-12  participanţi. 


Variante: 

A.  Legaţi  la  ochi  (în  acest  caz,  ar  putea  fi  permisă  vorbirea); 

B.  Cu  o sfoară:  instructorul  pune  capătul  sforii  în  mâna  unui  jucător,  care 
o apucă  bine,  apoi  desfăşoară  ghemul  în  zig-zag,  de  la  un  jucător  la  altul. 
După  ce  toţi  au  apucat  de  sfoară,  instructorul  leagă  capetele  sforii.  în 
continuare,  jucătorii  trebuie  să  se  descurce  pentru  a forma  un  cerc  de 
sfoară,  fără  a da  drumul  vreodată  sforii;  mâna  poate  însă  aluneca  pe 
sfoară.  La  această  variantă,  numărul  jucătorilor  poate  fi  şi  impar.  Apoi, 
legaţi  la  ochi; 

C.  Cu  o sfoară:  ca  la  B,  dar  fără  participarea  instructorului;  fiecare 
aruncă  ghemul  spre  un  jucător  aproximativ  din  faţă; 

D.  După  descâlcire,  lanţul  jucătorilor  să  formeze  un:  cerc,  pătrat,  triunghi; 

E.  Mai  întâi  grupul  cu  membrii  legaţi  la  ochi,  găseşte  sfoara  sau  funia, 
apoi  toţi  o apucă,  apoi  efectuează  una  din  variantele  prezentate  mai  sus. 

Indicaţii  pentru  instructor:  pentru  varianta  E,  după  ce  jucătorii  se  leagă 

la  ochi,  funia  sau  ghemul  se  aruncă  la  vreo  5-10  m.  de  grup,  apoi  se  dă 
semnalul  de  începere. 

La  descifrare  se  analizează  aranjamentele  de  colaborare  pe  care  le  au 
între  ei  participanţii,  ce  angajamente  sau  obligaţii  au  unii  faţă  de  alţii,  ce 
importanţă  are  respectarea  lor,  cum  este  apreciat  un  individ  în  funcţie  de 
respectarea  angajamentelor,  care  este  importanţa  echipei  în  societatea 
actuală. 


12.3.  Pasează 
sticla 

Materiale  necesare:  o sticlă  mare  din  plastic  (2-2,5  1),  goală. 

Regulile  jocului:  jucătorii  formează  un  cerc,  având  între  ei  o distanţă  de 
aproximativ  un  braţ  întins.  Instructorul  prezintă  „cutia  (sticla)  cu  acid”.  Tema 
este  pasarea  sticlei  de  la  un  jucător  la  altul  în  jurul  cercului,  fără  a folosi 
mâinile  sau  a scăpa  sticla  pe  jos. 

Variante: 

A.  Mâinile  jucătorilor  sunt  legate  cu  o basma,  sau  o sfoară. 

B.  Jucătorii  pot  sta  înşiraţi  în  linie  dreaptă. 

Indicaţii  pentru  instructor,  interesul  poate  fi  stârnit  dacă  sticla  (fără 
dop)  “conţine”  ceva  periculos  (practic  însă  - apă),  care  se  poate  vărsa 
(când  e scăpată  pe  jos)  şi  atacă  jucătorii:  gaze  toxice,  viespi,  şobolani 
antropofagi  etc. 

12.4.  Aşezarea 
împreună 

Materiale  necesare:  fără. 

Regulile  jocului:  la  început  jucătorii  se  grupează  perechi,  stând  spate  în 
spate  cu  coatele  agăţate.  Perechile  vor  încerca  să  se  aşeze  cu  fundul  pe 
sol  şi  apoi  să  se  ridice,  fără  a desprinde  braţele.  După  2-3  aşezări  şi  ridicări 
reuşite,  perechile  se  grupează  câte  două  şi  încercă  să  facă  exerciţiul  cu 
patru  jucători  sprijiniţi  spate  în  spate  şi  braţele  agăţate.  Se  trece  apoi  la  4 
perechi,  pentru  ca  în  final  toată  grupa  adunată  spate  în  spate  să  se  aşeze  şi 
ridice  deodată. 

12.5.  Deşeuri  le 
toxice 

Materiale  necesare:  1-4  seturi,  fiecare  set  compus  din:  un  recipient  cu 
substanţe  toxice  (sticlă  din  plastic  de  Vfe  1.,  plină  cu  apă  şi  astupată  cu  dop), 
un  container  pentru  transport  (sticlă  din  plastic  de  2 1,  goală,  cu  partea 
superioară  tăiată),  3-6  buc.  chingă  sau  sfoară  lungi  de  aprox.  5 m. 

Regulile  jocului:  grupa  se  împarte  în  echipe  de  6-12  jucători.  Fiecare 
echipă  primeşte  un  set  şi  are  sarcina  să  transporte  recipientul  cu  ajutorul 
containerului,  pe  o distanţă  de  câţiva  metri,  folosind  sforile  dar  fără  a atinge 
nici  unul  din  cele  două  obiecte  cu  mâinile. 

Dacă  e loc  şi  aveţi  seturi  destule,  toţi  jucătorii  acţionează  deodată.  Dacă 
nu,  fiecare  echipă  transportă  pe  rând  obiectele,  iar  ceilalţi  privesc. 

La  început,  recipientul  şi  containerul  sunt  aşezate  pe  sol,  la  o distanţă  de 
5-6  m între  ele. 

Variante:  dificultatea  jocului  poate  fi  mărită  prin:  creşterea  distanţei 
dintre  obiecte;  amplasarea  unor  obstacole  (scaune,  mese  etc.)  între 
obiecte;  containerul  e pus  pe  sol  în  poziţia  iniţială  cu  gura  în  sus.  Dacă  jocul 
se  desfăşoară  afară,  recipientul  poate  fi  lăsat  fără  dop,  pericolul  vărsării 
toxinelor  sporind  interesul  jucătorilor. 

Indicaţii  pentru  instructor,  soluţia,  care  trebuie  descoperită,  este  ca 
echipa  să  “apuce”  containerul,  să-l  aducă  deasupra  recipientului,  să-l 
introducă  peste  recipient,  să  ridice  ambele  obiecte  şi  să  le  readucă  în  locul 
unde  era  containerul.  “Apucarea”  containerului  se  face  strângându-l  între 
sforile  bine  întinse,  trase  fiecare  de  câte  cel  puţin  doi  jucători.  “Apucare” 

recipientului  se  face  ovalizând  containerul  cu  sforile,  până  ce  ambele 
obiecte  se  solidarizează  (prin  frecare). 


12.6.  Frânghia 
înnodată 


Materiale  necesare:  o frânghie  lungă  de  aproximativ  15  m. 

Regulile  jocului : instructorul  face  4-6  noduri  simple  foarte  largi, 
repartizate  la  intervale  egale  de-a  lungul  frânghiei  şi  o întinde  pe  sol. 
Jucătorii  se  aliniază  pe  un  rând  în  faţa  frânghiei.  Fiecare  jucător  apucă 
frânghia  cu  mâna  stângă,  undeva  între  noduri.  După  ce  a apucat,  mâna  se 
“lipeşte”  de  frânghie:  nu  se  admite  nici  desprinderea,  nici  alunecarea 
palmei. 

Tema  jocului  este  desfacerea  tuturor  nodurilor  (fără  desprinderea 
mâinilor  de  pe  frânghie!). 


12. 7.  Te  rog  să 
dai  cheia 


Materiale  necesare: două  “chei”  (chei,  monezi,  sticle  de  plastic  etc.). 

Regulile  jocului : grupul  se  împarte  în  două  grupe  egale,  care  se  aşează 
în  două  rânduri  fată  în  faţă.  Membrii  fiecărui  rând  apucă  mâinile  vecinilor, 
astfel  că  fiecare  grupă  are  două  mâini  libere,  la  capetele  rândului.  în  mâinile 
libere  dinspre  acelaşi  capăt  al  celor  două  rânduri  instructorul  dă  câte  o 
“cheie”.  Tema  jocului  este  care  echipă  reuşeşte  prima  să  paseze  “cheia” 
până  la  capătul  celălalt,  fără  a desprinde  mâinile  coechipierilor.  Nu  e voie 
să  se  pună  cheia  pe  sol  şi  să  i se  dea  un  şut  spre  capătul  celălalt.  Dacă 
cheia  scapă  pe  jos,  ea  trebuie  reluată  fără  desprinderea  mâinilor. 


Variante. 

A.  Coechipierii  nu  se  apucă  de  mâini,  ci  îşi  pasează  unul  altuia  cheia 
numai  pe  dosul  palmei  - mâinii  drepte,  sau  mâinii  stângi; 

B.  Aceiaşi  variantă,  cu  mâinile  la  spate. 


12.8.  Aruncarea 
pizzei  în  aer 


Materiale  necesare:  o buclă  din  chingă  cu  lungimea  aprox  5 m., 
înnodată  (vezi  # 18.1). 

Regulile  jocului:  jucătorii  fac  un  cerc,  în  picioare,  cu  faţa  spre  centru,  cu 
braţele  semiîntinse,  ţinând  fiecare  de  chinga  care  va  avea  forma  de  cerc. 
Tema  este  aruncarea  în  sus  a buclei  (ca  o clătită,  pizza  etc.)  şi  prinderea  ei 
la  cădere  sub  formă  de  cerc.  Se  repetă. 

Se  va  încerca  stabilirea  unui  „record”:  de  câte  ori  poate  grupul  arunca  şi 
prinde  bucla,  înainte  de  a zbârci? 

Variante: 

A.  Aruncarea  buclei  şi  prinderea  ei,  cu  rotirea  nodului,  într-un  sens,  până 
ce  nodul  ajunge  de  exemplu  la  jucătorul  diametral  opus  celui  de  unde  a 
pornit.  Sau: 

B.  Jucătorii  stau  în  genunchi,  sau  culcaţi  cu  faţa  în  jos,  culcaţi  cu  faţa  în 
sus  etc.  Sau: 

C.  Instructorul  poate  da  ca  temă  depăşirea  unui  record  (imaginar),  al 
altui  grup,  sau  „mondial”  etc.:  de  5 ori  în  şir  etc.  , într-un  interval  de  timp:  3 
minute  etc. 

Indicaţii  pentru  instructor,  după  explicarea  regulilor,  instructorul  se 
retrage  şi  nu  va  interveni  în  vreun  fel  pentru  rezolvarea  sarcinii,  dar  va 
arbitra:  va  număra  de  câte  ori  se  prinde  corect,  va  măsura  şi  anunţa  durata 
etc.  Grupul  va  fi  lăsat  să  studieze  şi  încerce  în  legea  lui  diverse  metode  de 
aruncare,  prindere  etc. 

Apoi,  la  descifrarea  experienţei,  discuţia  va  fi  dirijată  astfel  ca  să  reiasă 
ce  au  făcut  jucătorii  ca  să  reuşească,  să  spună  cum  s-au  organizat  să  dea 

semnalul  de  aruncare,  cine  dădea  semnalul,  cum  au  descoperit  ce  trebuie 
făcut  etc.  în  continuare,  se  va  discuta  cum  s-ar  putea  aplica  aceste  reguli 
pentru  obţinerea  succesului  în  alte  activităţi  din  viaţă,  specifice 
preocupărilor  participanţilor. 


12.9.  Liftul 

Materiale  necesare:  o buclă  din  chingă  cu  lungimea  aprox.  5 m., 
înnodată  (vezi  #18.1). 

Regulile  jocului : bucla  se  aşează  pe  sol  ca  un  cerc.  Jucătorii  intră  şi  se 
înghesuie  în  cerc  (chinga  va  fi  înnodată  astfel  ca  diametrul  cercului  rezultat 
să  fie  potrivit  cu  mărimea  grupului).  Sarcina  jucătorilor  este  să  iasă  afară  din 
cerc,  fără  a se  atinge  între  ei.  Se  va  fixa  un  timp  limită. 

Penalizare:  dacă  se  ating  doi  jucători,  toţi  jucătorii  reiau  jocul  de  la 
început. 

Variante: 

A.  Să  iasă  afară  din  cerc,  fără  a-şi  folosi  mâinile  şi  umerii.  Sau: 

B.  Jucătorii  se  adună  în  afara  cercului  (în  jur);  sarcina  este  să  intre 
înăuntru  cercului  - fără  a se  atinge;  ori  fără  a-şi  folosi  mâinile  şi  umerii. 

Indicaţii  pentru  instructor:  vezi  # 12.8. 

12.10.  Să  ne 
rotim 

Materiale  necesare:  o buclă  din  chingă  cu  lungimea  aprox  5 m., 
înnodată  (vezi  #18.1). 

Regulile  jocului:  bucla  se  aşează  pe  sol  ca  un  cerc.  Jucătorii  se  adună 
în  picioare  în  afara  cercului  (în  jur),  cu  faţa  spre  cerc,  având  ceva  lipit  de 
vecini:  picioare,  sau  şolduri,  sau  umeri  etc.  Sarcina  este  să  se  rotească  în 
jurul  cercului  - fără  a dezlipi  vreodată  contactul  de  vecini  în  cursul 
deplasării.  Se  va  fixa  un  timp  limită  până  când  oricare  jucător  va  parcurge  Vz 
sau  întregul  cerc. 

Penalizare:  dacă  se  întrerupe  contactul,  toţi  jucătorii  reiau  jocul  de  la 
început. 

Variante: 

A.  Jucătorii  stau  pe  jos.  Sau: 

B.  Jucătorii  stau  cu  feţele  în  afară;  ori,  cu  faţa  la  spatele  vecinului  etc. 

Indicaţii  pentru  instructor,  vezi  #12.8. 

12.11.  Trecerea 
râului 

Materiale  necesare:  două  chingi  (vezi  # 18.1). 

Regulile  jocului:  se  îmbină  cele  două  chingi  pentru  a forma  o funie 
lungă.  Doi  voluntari  stau  la  distanţă  de  câţiva  metri,  apucă  capetele  funiei  şi 
le  agită  deodată  la  înălţimea  de  10-20  cm  de  sol.  Funia  va  face  „unde” 
orizontale  pe  sol  - acesta  e „râul”.  Grupul  va  trece  în  ansamblu  de  pe  o 
parte  pe  cealaltă  a „râului”  şi  înapoi.  Jucătorii  vor  merge,  sau  sări,  deodată. 
Nimeni  n-are  voie  să  se  abţină.  Cine  atinge  funia,  va  ieşi  din  joc.  Câştigă 
ultimii  doi  rămaşi  în  joc. 

Variante: 

A.  Funia  este  agita  tă  mai  repede;  sau  cei  doi  se  apropie  pentru  ca 
„undele”  să  crească  în  amplitudine.  Sau: 

B.  Cei  doi  rotesc  în  aer  funia,  ca  pe  o coardă  uriaşă,  pe  care  toţi  jucătorii 
o sar  deodată.  Sau: 

C.  Toţi  jucătorii  se  ţin  de  mână,  ori  de  umeri,  ori  de  talie. 

101 


12.12.  Trecerea 
peste  baraj 


12.13. 

Teleghidează 

partenerul 


Materiale  necesare:  o funie  de  20-25  m.  sau  două-trei  chingi  (vezi  # 
18.1),  4-5  cleşti  pentru  rufe. 

Regulile  jocului : Funia  se  prinde  zdravăn,  înclinată  în  plan  vertical,  cu 
un  capăt  la  înălţimea  de  aprox.  3 m.  (de  un  copac,  cui  etc.),  iar  cu  celălalt  la 
înălţimea  de  aprox.  1 m.  (de  un  tufiş,  calorifer,  gard  etc.). 

Funia  reprezintă  un  „baraj  electrificat”  care  „omoară”  pe  oricine  îl  atinge. 
Sarcina  jucătorilor  - „prizonieri”  este  să  scape  din  „captivitate”  trecând  toţi 
dintr-o  parte  în  cealaltă  a „barajului”  peste  funie  fără  a o atinge,  ajutându-se 
numai  de  corpurile/  sprijinul  coechipierilor.  Se  interzic  săriturile  cu  avânt  şi 
folosirea  obiectelor  ajutătoare  (scaune,  scânduri  etc.). 

Două  cârlige  precizează  marginile  zonei/  bucăţii  de  frânghie  disponibilă 
pentru  trecere/  joc.  Lungimea  ei  va  fi  egală  cu  numărul  jucătorilor  înmulţit  cu 
aprox.  0,8  m/ jucător.  Arbitrul  (instructorul)  va  prinde  pe  funie  cleştii  de  rufe, 
pentru  marcarea  zonei  disponibile.  în  funcţie  de  situaţie,  un  cârlig  poate  fi 
chiar  la  capătul  de  jos  al  funiei. 

Grupul  are  la  dispoziţie  15-30  minute  pentru  a stabili  un  plan  de  acţiune, 
apoi  se  dă  pornirea. 

Instructorul  marchează  pe  funie  cu  cleşti  marcatori  atât  locul  de  unde 
grupul  începe  să  treacă  (la  partea  de  jos  sau  la  cea  de  sus  a barajului),  cât 
şi  lungimea  „consumată”  de  fiecare  jucător  care  a trecut  dincolo,  şi  care  nu 
mai  poate  fi  utilizată  de  alt  coechipier.  Cine  atinge  funia  are  voie  să  repete 
încercarea,  dar  cleştele  se  mută  după  fiecare  încercare!  Se  fixează  o limită 
de  timp. 

Indicaţii  pentru  instructor:  dacă  nu  apar  decât  încercări  dezlânate  şi 
nereuşite,  se  poate  recomanda  grupului  să-şi  facă  (cel  puţin  două)  planuri 
de  acţiune,  pe  care  să  le  încerce.  O strategie  bună  e ca  trecerea  acelor 
membri  ai  grupului  care  necesită  ajutor  să  înceapă  la  oarecare  distanţă  de 
marginea  de  jos,  astfel  că  coechipierii  care  ridică  şi  trec  colegii  (mai  mici/ 
uşori)  dincolo  de  funie  să  aibă  pe  unde  trece  fără  ajutor. 

Variante: 

A.  Pe  funie  se  precizează  dinainte  toate  locurile  de  trecere  disponibile, 

prin  delimitarea  lor  cu  bucăţi  de  sfoară  colorată,  înodate. 

B.  Trecerea  brajului  poate  fi  începută  la  partea  de  jos  - la  mijloc  - etc. 


Materiale  necesare:  două  chingi  (vezi  # 18.1),  două  basmale  pentru 
legat  la  ochi,  o broască  şi  cheia  ei. 

Regulile  jocului:  grupul  se  împarte  în  două  grupe  egale.  Din  fiecare 
grupă  se  alege  câte  un  voluntar  care  va  fi  legat  la  ochi.  în  continuare,  pe 
toată  durata  jocului  aceşti  jucători  nu  au  voie  nici  să  vorbească,  nici  să  se 
atingă  . 

Apoi  cele  două  chingi  se  întind  pe  sol,  paralele,  la  o distanţa  de  4-10 
metri  una  de  alta.  Cele  două  grupe  se  aşează  faţă  în  faţă,  dincolo  de  chingi, 
unde  vor  sta  tot  restul  jocului. 

Instructorul  vine  în  spaţiul  liber  dintre  cele  două  grupe  şi  scoate  din 
buzunar  broasca  şi  cheia,  arătându-le  jucătorilor,  apoi  aşează  broasca  într- 
un  loc  şi  cheia  în  altul. 

Sarcina  este  ca  fiecare  grupă  să-şi  îndrume  prin  vorbe  membrul 
nevăzător,  care  are  voie  să  intre  în  spaţiul  central,  pentru  a găsi  şi  lua  - 
unul  broasca  iar  celălalt  cheia,  apoi  să  se  apropie  unul  de  altul  şi  (fără  a se 
atinge,  fără  a vorbi!)  să  introducă  cheia  în  broască. 

Indicaţii  pentru  instructor:  se  recomandă  următoarea  organizare: 

- repriza  1-a:  jocul  se  desfăşoară  cum  este  indicat  mai  sus,  fiecare  grupă 
face  ce  vrea; 

- repriza  2-a:  timp  de  3 minute  fiecare  grupă  se  sfătuieşte  asupra 
modului  optim  de  rezolvarea  sarcinii,  apoi  se  alege  alt  voluntar  şi  jocul  se 
repetă  ca  mai  sus; 

- repriza  3-a:  se  foloseşte  o broască  de  alt  tip,  fără  cheie,  cu  cifru. 


12. 14.  Să  ducem 
mingea 

Materiale  necesare:  un  ghem  cu  sfoară  groasă,  sau  câteva  chingi 
îmbinate  prin  înnodare  (vezi  # 18.1),  o minge  (sau  balon)  mare. 

Regulile  jocului:  Dacă  grupul  e prea  mare,  se  împarte  în  grupe  de  10- 
14  membri.  Jucătorii  fiecărei  grupe  se  adună  în  cerc,  apoi  fiecare  aruncă 
ghemul  spre  un  jucător  aproximativ  din  faţă.  Sfoara  se  desfăşoară  în  zig- 
zag, de  la  un  jucător  la  altul.  După  ce  toţi  au  apucat  de  sfoară,  se  leagă 
capetele  sforii,  care  formează  o reţea  de  legături  între  toţi  membrii  echipei. 
Instructorul  aşează  mingea  la  mijlocul  cercului,  pe  reţeaua  de  sfoară. 

Tema  este  să  se  transporte  mingea,  susţinută  de  firele  întinse,  fără  a o 
scăpa  pe  jos,  până  în  alt  loc  indicat. 

Penalizare:  dacă  mingea  cade,  jocul  se  reia  de  la  început. 

Variante:  traseul  de  parcurs  cu  mingea  poate  fi  complicat  cu  obstacole: 
o bancă  (un  şir  de  scaune  etc.)  peste  care  să  se  treacă  şamd. 

Indicaţii  pentru  instructor:  la  descifrarea  experienţei  se  va  sugera 
asemănarea  jocului  cu  viaţa:  noi  toţi  suntem  legaţi  de  ceilalţi,  fie  că  vrem, 
ori  ne  place,  sau  nu.  Se  vor  căuta  paralele  între  modul  de  rezolvare  a temei 
jocului  şi  ce  s-ar  putea  face  în  cazurile  concrete  din  viaţă  (indicate  de 
jucători),  pentru  atingerea  unui  scop  sau  interes  comun. 

12.15.  Contra 
sau  împreună  ? 

Materiale  necesare:  câteva  chingi  (vezi  #18.1). 

Regulile  jocului:  grupul  mare  se  împarte  în  grupe  cu  număr  par  de 
membri,  dar  maxim  14.  Jocul  se  desfăşoară  în  continuare  separat  pe  grupe, 
fiecare  cu  câte  o chingă,  în  cadrul  a două  faze: 

Faza  1-a:  grupa  se  împarte  în  două  echipe  egale.  Fiecare  echipă  apucă 
de  un  capăt  al  chingii  şi  la  semnalul  instructorului,  încercă  să  tragă  echipa 
adversă  dincolo  de  un  semn  pus  pe  sol.  Echipa  câştigătoare  se  bucură, 
sare,  chiuieşte. 

Faza  a 2-a:  chinga  se  înnoadă  şi  se  aşterne  pe  sol  ca  un  cerc.  Toţi 
membrii  grupei  se  aşează  pe  sol,  cu  picioarele  lângă  chingă,  şi  apucă 
chinga  cu  mâinile.  La  semnalul  instructorului  toţi  se  ridică  deodată  sus, 
ţinându-se  de  chingă.  Apoi  se  aşează  din  nou  pe  sol  şi  iar  se  ridică,  de 
câteva  ori.  La  sfârşit  toată  grupa  se  bucură  de  succes,  sare,  chiuie. 

Indicaţii  pentru  instructor:  se  va  discuta  comparativ,  ce  fel  de  comportare 
e mai  bună:  cea  conflictuală  (competitivă),  sau  cea  cooperativă?  Jocul  ne 
arată  cum  acelaşi  prilej  sau  situaţie  (chinga)  poate  fi  folosită  în  două  feluri 
total  deosebite,  cu  rezultate  emoţionale  şi  funcţionale  contradictorii,  fiecare 
cu  impact  diferit  asupra  performanţelor  echipei. 

12.16.  Să 
ajungem  la  ţintă! 

Materiale  necesare:  legături  pentru  ochi. 

Regulile  jocului:  un  grup  mare  se  împarte  în  grupe  cu  câte  8-12 
membri.  Sarcina  fiecărei  grupe  este  ca  pornind  de  la  un  reper  de  plecare, 
să  parcurgă  cu  ochii  legaţi  un  traseu  până  la  alt  reper  de  sosire.  Nu 
contează  iuţeala  parcurgerii,  dar  jocul  poate  fi  mai  vesel  dacă  se 
desfăşoară  ca  un  concurs  între  echipe,  sau  contra  cronometru,  pentru 
depăşirea  „recordului  mondial  al  pistei”  (imaginar). 

Fiecărei  grupe  i se  indică  traseul  şi  are  la  dispoziţie  15  minute  pentru  a 

12.17.  Evadarea 
-A 

studia  problema  şi  a stabili  ce  va  face.  Traseul  poate  fi  acelaşi  pentru  toate 
grupele,  în  acest  caz  el  va  fi  parcurs  succesiv  şi  cronometrat,  sau  fiecare 
grupă  are  un  traseu  propriu  (cu  aceiaşi  dificultate)  iar  jocul,  sau  concursul, 
se  desfăşoară  simultan. 

Traseul  poate  fi  în  interior  (amenajat  cu  obstacole:  scaune,  mese,  ghete, 
coşuri  etc.  într-o  sală  de  sport  etc.),  sau  în  aer  liber  (cu  obstacole  naturale: 
bolovani,  copaci,  tufişuri  etc.).  Lungimea  traseului  va  fi  de  aprox.  5-10  m. 
pentru  fiecare  membru  al  echipei. 

După  trecerea  celor  15  minute,  echipele  se  adună  la  reperul  de  plecare, 
toată  lumea  se  leagă  la  ochi  (instructorul  verifică  seriozitatea  operaţiei)  apoi 
la  semnalul  instructorului  echipele  pornesc  pe  traseu. 

Variante. 

A.  FĂRĂ  VORBE  pe  parcurs;  sau: 

B.  Toate  echipele  pornesc  dintr-un  singur  loc,  aflat  la  oarecare  distanţă 
de  trasee,  iar  după  semnalul  de  plecare,  echipele  cu  membrii  legaţi  la 
ochi  sunt  conduse  de  salvatorii  respectivi  la  reperele  de  plecare,  de 
unde  se  descurcă  singure  mai  departe. 

Indicaţii  pentru  instructor:  fiecare  echipa  va  avea  un  salvator  care  va 
asista  desfăşurarea  acţiunii  (fără  să  „sufle”  sfaturi  pe  parcurs!).  Atenţie  că 
unele  echipe  se  pot  îndrepta  în  direcţii  neaşteptate.  In  afară  de  evitarea 
accidentelor,  echipele  nu  vor  primi  nici  un  ajutor;  jucătorii  trebuie  lăsaţi  să 
caute  soluţia  cu  forţe  proprii,  altfel  nu  învaţă  nimic.  Echipa  care  nu  reuşeşte 
să  ajungă  la  reperul  final  într-un  timp  rezonabil  (30  minute)  va  relua  jocul  de 
la  început,  sau  va  fi  „descalificată”. 

Soluţia  optimă  (nu  va  fi  spusă  jucătorilor!):  acţiunea  trebuie  bine  pregătită 
înainte,  când  sunt  condiţii  optime,  nu  după  ce  „catastrofa”  (pierderea 
vederii)  s-a  produs!  Traseul  se  împarte  în  bucăţi  succesive  (în  număr  egal 
cu  al  jucătorilor),  fiecare  cu  repere  clare  de  început  şi  sfârşit  (dacă  nu  sunt 
pe  teren,  se  vor  improviza:  pietre,  crăci  rupte,  pantofi,  pixuri  etc.).  Reperul 
de  sfârşit  al  unei  bucăţi  este  şi  reperul  de  început  al  bucăţii  următoare! 
Fiecare  membru  al  echipei  va  memora  bine  atât  o bucată  a lui,  pentru  a o 
putea  găsi  şi  parcurge  cu  ochii  închişi,  pe  pipăite,  de  la  un  reper  la  altul,  cât 
şi  locul  (numărul)  bucăţii  sale  în  cadrul  ansamblului  traseului. 

Parcurgerea  traseului  se  face  cu  toţi  membrii  echipei  legaţi  la  ochi  şi 
ţinându-se  de  mână  în  şir.  La  pornire,  în  capul  şirului  va  sta  cel  care  a 
„învăţat”  bucata  nr.1  din  traseu.  El  va  conduce  echipa  pe  pipăite  până  la 
începutul  bucăţii  nr.  2 din  traseu,  unde  va  transfera  conducerea  şirului  către 
„specialistul  în  bucata  nr.  2”,  indicându-i  tot  pe  pipăite  reperul  respectiv  de 
început.  Conducerea  şirului  se  schimbă  pe  rând,  până  la  reperul  final  al 
traseului. 

La  descifrarea  experienţei,  printre  altele  se  vor  discuta:  meritele 
organizării  grupei  care  a reuşit  parcurgerea  traseului;  greşelile  grupei  care 
n-a  reuşit;  atitudinile  bune  şi  rele  ale  membrilor  echipei;  ce  îmbunătăţiri  s-ar 
putea  aduce  activităţii  echipei  în  ansamblu  şi  prestaţiei  fiecărui  membru; 
cum  se  pot  transfera  aceste  concluzii  la  activităţile  din  viaţa  obişnuită  (la 
serviciu  etc.). 


Materiale  necesare  (orientativ):  4-5  buc.  dulapi  (scânduri  groase)  cu 
dimensiuni  aprox.  2,5  m.  x (12x10)  cm;  8-9  buc.  cuti  solide  cu  dimensiuni 
aprox.  50x25x25  cm.  (sau  blocuri  prefabricate  uşoare  şi  rezistente);  o funie 
cu  diametrul  aprox  9 mm.  şi  lungime  aprox  12  m.  Sau  obiecte  (solide!) 
echivalente:  scaune,  scânduri,  beţe,  bucăţi  de  lemn,  bănci,  saltele  etc. 

Regulile  jocului:  tot  grupul  stă  într-un  colţ  al  terenului  (sălii)  sau  în 
spatele  unei  linii  de  pornire,  de  unde  trebuie  să  ajungă  în  colţul  opus  sau 
dincolo  de  linia  de  sosire,  fără  să  calce  pe  sol  (pardoseală),  ci  mergând 

numai  pe  nişte  obiecte  disponibile  la  plecare.  Cele  două  linii  sunt  marcate 
vizibil  pe  sol.  Obiectele  disponibile  în  spaatele  liniei  de  plecare  (vezi 
materialele  indicate)  NU  sunt  în  număr  suficient  pentru  a se  putea  construi 
cu  ele  o punte  continuă  peste  râu,  NICI  suficient  de  mari  ca  să  poată  sta  tot 
grupul  pe  vreunul  din  ele.  Grupul  are  la  dispoziţie  15-30  minute  ca  să 
stabilească  un  plan  de  acţiune,  apoi  se  dă  plecarea. 

Se  recomandă  prezentarea  jocului  sub  forma  unei  poveşti  (scenariu): 
grupul  a fost  capturat  de  canibali  (terorişti)  şi  poate  scăpa  numai  traversând 
râul  de  lavă  topită,  care  curge  între  locul  detenţiei  şi  malul  libertăţii,  unde 
este  „avionul  salvator”.  Cine  atinge  lava  se  frige  (se  întoarce  la  punctul  de 
plecare). 

Variante. 

A.  Se  fixează  o limită  de  timp,  după  care  „avionul  salvator”  de  pe  malul 
opus  pleacă,  iar  cine  nu  reuşeşte  să-l  prindă  va  fi  mâncat  de  canibali! 

B.  Canibalii  perverşi  au  amenajat  pe  drumul  de  traversare  2-3  „baraje”, 
care  pot  fi  însă  „deschise”  cu  ajutorul  unor  „chei”,  amplasate  într-un  loc 
lateral,  la  oarecare  distanţă  de  drumul  drept  dintre  pornire  şi  sosire.  „Cheile” 
pot  fi  1-3  mingi  sau  sticle  din  plastic,  la  care  se  ajunge  tot  mergând  pe 
obiecte.  „Cheile”  trebuie  luate  şi  introduse  (aruncate)  într-un  coş  de  gunoi, 
sau  coş  de  baschet  etc.,  amplasat  în  alt  loc.  Fiecare  succes  înseamnă 
„deschiderea  unui  baraj”. 

D.  Pe  drumul  de  traversare  există  un  „monstru”  (rezistent  la  lavă!),  care 
„fură”  obiectele  nesupravegheate  sau  neutilizate. 

E.  Un  participant  e legat  la  ochi  şi  necesită  ajutorul  celorlalţi  pentru  a se 
putea  deplasa. 

F.  „Avionul  (sau  barca)  salvator”  de  la  sosire  este  o mică  platformă 
(masă,  scaun  etc.)  pe  care  toată  echipa  trebuie  să  se  adune  înghesuită  şi 
să  stea  aşa  sus  20  secunde;  cine  cade  e „pierdut”  etc. 

G.  Scenariul  e diferit:  echipa  are  de  transportat  un  medicament  salvator 
unui  grup  de  savanţi  izolaţi  pe  „insula  pustie”  şi  ameninţaţi  de  o boală 
ucigătoare.  Dacă  un  jucător  atinge  în  timpul  traversării  solul  (contaminat  cu 
microbi),  toată  echipa  se  întoarce  la  plecare  iar  o parte  din  stocul  de 
medicamente  transportat  e consumat  pentru  tratarea  jucătorului  - adică 
rămân  mai  puţine  medicamente  pentru  grupul  de  savanţi  (le  vor  mai  fi  oare 
suficiente?). 

H.  Materiale  la  dispoziţie:  trei  lădiţe  solide  cu  dimensiuni  aprox. 
60x60x15  cm  şi  un  băţ  solid  lung  de  aprox.  2 m. 

Toate  materialele  sunt  disponibile  înaintea  liniei  de  plecare.  Sarcina 
echipei  e să  ajungă  dincolo  de  linia  de  sosire  trasată  pe  sol  la  circa  10  m de 
prima  linie,  folosind  materialele  disponibile. 

I.  Dacă  grupul  e mare,  poate  fi  împărţit  în  două  echipe  egale  ca  număr 
de  componenţi,  care  vor  porni  simultan,  în  sens  opus,  fiecare  din  spatele 
câte  uneia  din  cele  două  linii  marcate  pe  sol.  Fiecare  echipă  are  la 
dispoziţie  3 lădiţe  şi  un  băţ  (ca  la  varianta  FI)  şi  trebuie  să  ajungă  singură 
dincolo  de  linia  cealaltă,  fără  a colabora  cu  echipa  cealaltă. 

J.  Aceiaşi  situaţie  ca  la  varianta  I,  cu  diferenţa  că  acum  cele  două  echipe 
aflate  pe  malurile  opuse  pot  colabora  în  cursul  traversării,  folosind  ajutorul 
şi  lădiţele  celeilalte  echipe  ca  să  ajungă  dincolo  de  „râul  de  lavă  topită”. 

Indicaţii  pentru  instructor:  grupul  va  fi  silit  să  se  împartă  în  grupe  mici. 
Fiecare  grupă  va  traversa  „râul”  mutând  succesiv  obiectele  (stând  pe  unele 
şi  împingându-le  pe  celelalte  cu  mâna,  piciorul,  băţul  etc.),  până  ajunge 
dincolo,  după  care  unu-doi  voluntari  se  întorc  cu  obiectele  la  locul  detenţiei, 
pentru  a permite  altei  grupe  să  treacă  şamd,  până  traversează  toată  lumea. 
Vezi  figura  12.1  - cu  materialele  indicate  orientativ. 

Jocul  (povestea)  poate  fi  complicat  oricât  de  mult  permite  imaginaţia, 
în  cazul  variantei  G,  la  discutarea  jocului  se  va  insista  asupra  capacităţii 
individului  de  a-i  ajuta  pe  alţii.  Se  va  vorbi  despre  capacitatea  de  a 

descoperi  nevoile  altora  şi  despre  datoria  omenească  de  a da  ajutor,  chiar 
necerut  (dar  nu  şi  nedorit!).  Se  vor  exemplifica  nevoile  semenilor  noştri, 
cărora  participanţii  le-ar  putea  veni  în  ajutor  (în  funcţie  de  vârstă  etc.). 


SOSIRE 


Figura  12. 1.  Evadarea  A - unul  din  aranjamentele  posibile  ale  materialelor  ajutătoare 


12.18.  Evadarea 
-B 

Materiale  necesare:  sticle  din  plastic  (goale)  de  2-2,5  litri  - 5 buc.,  beţe 
groase  lungi  de  2 m.  - 2 buc.,  dulapi  lemn  5x15x250  cm.  - 2 buc. 

Regulile  jocului:  pe  teren  (moale,  cu  iarbă)  se  trasează  două  linii 
paralele,  la  distanţă  de  25  m.  una  de  alta.  Sarcina  este  deplasarea  grupului 
de  la  o linie  la  alta,  fără  a atinge  solul  otrăvitor  (periculos)  cu  vreo  parte  a 
corpului,  folosind  obiectele  susmenţionate  (rezistente  la  acţiunea  solului)., 
pe  care  le  primesc  la  linia  de  plecare.  Jucătorul  care  atinge  solul  este 
sancţionat  cu  întoarcere  la  linia  de  plecare. 

Instrucţiuni  pentru  instructor,  pentru  deplasare,  o soluţie  este  şi 
turtirea  sticlelor,  care  pot  fi  apoi  folosite  ca  „pietre”,  pe  care  se  păşeşte. 
„Pietrele”  vor  fi  mutate  de  colo-colo,  conform  necesităţilor,  prin  împingere 
etc.  0 altă  soluţie  este  tăierea  sticlelor  şi  folosirea  lor  ca  încălţăminte 
protectoare.  Dar  pe  ansamblu,  trecerea  grupului  se  face  în  grupe  mici,  care 
folosesc  obiectele  pentru  a ajunge  dincolo,  după  care  unul  din  coechipieri 
se  întoarce  la  baza  de  plecare  cu  obiectele  în  braţe,  ca  să  treacă  alţi  colegi. 
Atentie:  soluţiile  nu  vor  fi  dezvăluite  jucătorilor!  Vezi  pentru  inspiraţie  şi  # 
12.17. 

12.19.  Evadarea 
-C 

Materiale  necesare:  mingi  de  tenis  (uzate)  - 4 buc./ jucător,  beţe  groase 
lungi  de  2 m.  - 1 buc./ jucător 

Regulile  jocului:  pe  teren  (tare,  neted)  se  trasează  două  linii  paralele,  la 
distanţă  de  8 m.  una  de  alta.  Sarcina  este  deplasarea  grupului  de  la  o linie 
la  alta,  fără  a atinge  solul  otrăvitor  (periculos)  cu  vreo  parte  a corpului, 
fiecare  mergând  pe  cele  4 mingi  de  tenis  (rezistente  la  acţiunea  solului) 

primite  la  plecare,  pe  care  le  mişcă  cum  vrea  şi  poate  pe  sol.  Jucătorul  care 
atinge  solul  este  sancţionat  cu  întoarcere  la  linia  de  plecare. 

Variante,  traversarea  fără  băţ;  perechi  sau  grupe  de  trei  jucători  se 
sprijină  reciproc  şi  trec  împreună. 

Instrucţiuni  pentru  instructor,  se  recomandă  călcarea  pe  mingii  cu 
vârful  labei,  nu  cu  podul.  Vezi  şi  #12.17  pentru  inspiraţie. 


12.20.  Cât  mai 

sus 

Materiale  necesare:  câteva  cârpe  (fulare,  batiste  etc.). 

Regulile  jocului : grupul  se  împarte  în  grupe  cu  4-6  membri.  Fiecare 
grupă  primeşte  o cârpă  şi  sarcina  de  a o agăţa  la  o înălţime  cât  mai  mare, 
pentru  a câştiga  întrecerea.  Pentru  a ajunge  mai  sus,  jucătorii  pot  folosi 
numai  posibilităţile  aflate  asupra  lor  (în  principal  corpurile,  dar  acest  lucru 
nu  li  se  specifică  explicit,  lăsându-i  să  descopere  singuri),  fiind  interzisă 
folosirea  găurilor,  crăcilor,  pragurilor  etc. 

Indicaţii  pentru  instructor:  fiecare  grupă  va  avea  unu-doi  salvatori. 

Jocul  poate  fi  prezentat  ca  o poveste:  grupa  a fost  capturată  de  canibali, 
care  ţin  prizonierii  pe  o insulă  pustie,  la  păstrare,  până  se  întorc  de  la  o altă 
luptă  să-i  mănânce.  Un  vapor  care  tocmai  trece  la  orizont  ar  putea  să-i 
salveze,  dar  nu-i  vede.  Prizonierii  ar  putea  fi  văzuţi  dacă  reuşesc  să 
desfăşoare  un  semn  (steag)  la  o înălţime  cât  mai  mare. 

12.21.  Să  ne 
salvăm 
împreună! 

Materiale  necesare:  câteva  chingi  (vezi  #18.1). 

Regulile  jocului:  jucătorii  alcătuiesc  un  grup  de  călători  prin  junglă, 
capturat  de  canibali.  Toţi  călătorii,  stând  în  picioare  şi  lipiţi  strâns  unul  de 
altul,  au  fost  legaţi  cu  o funie,  ca  să  nu  scape.  Totuşi,  nu  sunt  paznici,  iar 
dacă  grupul  reuşeşte  să  se  deplaseze  pachet,  aşa  legat  cum  este,  până  în 
alt  loc,  aflat  la  oarecare  distanţă  (cam  15-30  m.),  va  găsi  acolo  ajutor  şi 
călătorii  vor  scăpa  de  cazanul  canibalilor.  Funia  pentru  legare  se  obţine  prin 
îmbinarea  a 2-3  chingi. 

Variante:  pe  traseu  pot  fi  obstacole  (un  scaun,  o masă  etc.),  care  trebuie 
ocolite  de  grup. 

Indicaţii  pentru  instructor,  grupul  va  fi  legat  suficient  de  strâns,  astfel 
ca  jucătorii  să  nu  se  poată  răsuci,  dar  nu  chiar  atât  de  strâns  încât  să  apară 
pericole  de  accidentare  (împiedecarea  unui  participant  şi  căderea  colegilor 
peste  el  etc.). 

12.22.  Să  sărim 
gardul! 

Materiale  necesare:  o funie  sau  câteva  chingi  îmbinate  cu  noduri  (vezi  # 

18.1). 

Regulile  jocului:  grupul  a fost  răpit  de  extratereştri  şi  depozitat  într-un 
ţarc  împrejmuit  cu  un  gard  electrificat.  Salvarea  constă  în  trecerea  gardului 
realizat  din  funia  întinsă  la  orizontală,  la  o înălţime  de  la  sol  egală  cu 
înălţimea  taliei  medii  (abdomenului)  participanţilor,  prin  agăţare  de  copaci, 
spaliere,  calorifere  etc.  Dacă  sunt  mulţi  jucători,  gardul  nu  va  mai  fi  o 
singură  linie,  ci  un  ţarc  de  formă  triunghiulară,  sau  pătrată.  Cine  atinge 
gardul  - moare  (iese  din  joc).  Fiecare  jucător  este  obligat  să  fie  în  contact 
permanent  cu  alt  jucător.  Nu  se  poate  trece  pe  sub,  sau  pe  lângă  funie,  nici 
sări  peste  ea.  Grupul  va  avea  la  dispoziţie  10-15  minute  pentru  pregătirea 
unui  plan  de  acţiune. 

Variante:  partea  de  corp  (mână,  picior)  care  atinge  accidental  „gardul 
electrificat”  devine  inutilizabilă  („moare”)  în  continuare  (instructorul  o lipeşte 
cu  bandă  adezivă).  Atingerea  gardului  cu  corpul  readuce  jucătorul  respectiv 
(sau  întreaga  echipă)  la  locul  de  pornire! 

Indicaţii  pentru  instructor:  instructorul  este  şi  arbitru. 

12.23.  Barca  de 
salvare 

Materiale  necesare:  o platformă  de  aprox.  0,5  x 0,5  m.  ridicată  la  max. 
20  cm.  (un  scaun,  o bancă  etc.),  eventual  o suprafaţă  marcată  chiar  pe  sol 
cu  o prelată  sau  o chingă. 

Regulile  jocului : grupul  de  naufragiaţi  are  o barcă  de  salvare  mică,  în 
care  membrii  încap  cu  mare  greutate  toţi,  aşa  că  de  obicei  naufragiaţii  stau 
în  apă.  La  semnalul  instructorului  apare  „marele  rechin  alb  cu  fălcile  cât  un 
excavator”,  toţi  jucătorii  au  la  dispoziţie  un  minut  pentru  a se  înghesui  în 
barca  de  salvare,  unde  stau  timp  de  10  secunde.  Orice  jucător  surprins  de 
rechin  în  apă  (cu  un  picior  pe  sol)  este  înhăţat  şi  dus  (iese  din  joc,  devine 
observator).  După  cele  10  sec.  rechinul  pleacă,  iar  jucătorii  pot  coborî  din 
„barcă”  ca  să  stea  în  apă.  Jocul  se  termină  după  ce  „rechinul”  nu  mai  prinde 
pe  nimeni  în  două  vizite  succesive  (separate  de  un  minut). 

Variante:  în  prima  etapă,  suprafaţa  este  marcată  de  o prelată,  sau  cu  o 
buclă  de  chingă.  în  etapa  a doua,  prelata  se  împătureşte  de  două  ori,  sau 
bucla  de  chingă  se  răsuceşte  o dată  şi  se  suprapune  (în  ambele  cazuri 
rezultă  o arie  cam  pe  sfertul  celei  din  prima  etapă). 

Indicaţii  pentru  instructor,  suprafaţa  de  grupare  poate  reprezenta 
capacitatea  participanţilor  de  a colabora  unii  cu  alţii.  Se  va  discuta 
comparativ  tendinţa  fiecăruia  de  a-şi  asigura  interesul  personal  fără  a se 
preocupa  de  starea  celorlalţi,  în  comparaţie  cu  necesităţile  grupului  şi 
obligaţiile  rezultate  din  aceasta  pentru  fiecare.  Se  pot  analiza  şi:  învăţarea 
în  colectiv,  sau  funcţionarea  grupurilor  mici. 

12.24.  Să 

schimbăm 
locurile!  - A 

Materiale  necesare:  o bancă  de  gimnastică  (sau  un  trunchi  de  copac 
căzut  etc.). 

Regulile  jocului:  grupul  se  înşiră  în  picioare  pe  banca  de  gimnastică, 
apoi  jucătorii  se  numără  cu  voce  tare,  de  la  1 la  X.  Sarcina  este  schimbarea 
locurilor,  pentru  a ajunge  în  aceiaşi  formaţie  (ordine)  dar  aşezaţi  invers  pe 
bancă,  adică  jucătorul  nr.1  la  celălalt  capăt  al  băncii.  Se  cronometrează 
durata  activităţii.  Nu  e voie  să  se  calce  pe  sol.  Dacă  un  jucător  atinge  solul, 
jocul  se  reia  de  la  început,  sau  echipa  capătă  o penalizare  de  timp  (de 
exemplu,  15  secunde)  care  se  adaugă  la  timpul  total  realizat. 

Variante: 

A.  Banca  de  gimnastică  întoarsă,  cu  picioarele  (stinghia)  în  sus;  sau: 

B.  Grupul  se  împarte  în  două  grupe  egale,  care  se  înşiră  fiecare  pe  o 
jumătate  de  bancă,  cu  faţa  spre  centru,  sarcina  fiind  ca  cele  două  grupe  să- 
şi  schimbe  locul  (fără  a schimba  ordinea  jucătorilor  din  şir)  ajungând  pe 
cealaltă  jumătate  de  bancă. 

Indicaţii  pentru  instructor:  dacă  grupul  nu  încape,  oricât  de  înghesuit, 
pe  o singură  bancă,  atunci  va  fi  împărţit  în  două  grupe  care  vor  lucra  fie  pe 
rând,  fie  simultan  pe  două  bănci  (vezi  # 12.25). 

în  cazul  că  jocul  se  desfăşoară  în  aer  liber,  pe  un  trunchi  de  copac,  când 
condiţiile  de  înălţime  faţă  de  sol  (grosimea  copacului,  forma  terenului 
alăturat  - cu  denivelări,  gropi  etc.)  prezintă  pericol  de  accidentare,  se  vor 
organiza  2-4  salvatori. 

Grupul  va  fi  stimulat  să  repete  jocul  pentru  a-şi  îmbunătăţi  „recordul  (de 
timp)”  precedent,  sau  a întrece  un  record  imaginar  etc. 

La  descifrarea  experienţei  se  va  insista  asupra  cauzelor  care  ar  putea 
duce  la  micşorarea  timpului  necesar  rezolvării,  cum  ar  fi:  creşterea 
experienţei  şi  încrederii,  organizarea  mai  bună  etc.  (în  fond,  jocul  nu  e doar 
pentru  distracţie  ...). 

Să 

schimbăm 
locurile!  - B 


Materiale  necesare:  două  bănci  de  gimnastică,  sau  două  trunchiuri  de 
copac  etc. 

Regulile  jocului:  grupul  se  împarte  în  două  grupe  egale.  Cele  două 
bănci  se  aşează  pe  sol  paralele,  la  o distanţa  de  1-1,5  m.  una  de  alta. 
Fiecare  grupă  se  înşiră  în  picioare  pe  câte  o bancă  de  gimnastică,  apoi 
jucătorii  se  numără  cu  voce  tare,  de  la  1 la  X.  Sarcina  este  schimbarea 
locurilor  celor  două  grupe,  pentru  a ajunge  în  aceiaşi  formaţie  (ordine)  dar 
aşezaţi  pe  cealaltă  bancă.  Nu  e voie  să  se  calce  pe  sol.  Dacă  un  jucător 
atinge  solul,  ambele  grupe  reiau  jocul  de  la  început. 

Variante: 

A.  Băncile  de  gimnastică  întoarse  cu  picioarele  în  sus  elevii  stau  pe 
stinghia  îngustă);  sau: 

B.  Băncile  vor  fi  aşezate  neparalele  (în  V),  cu  capetele  apropiate  la  o 
distanţă  de  1 -1 ,5  m.,  iar  cele  depărtate  la  4-6  m.  între  ele. 

Indicaţii  pentru  instructor,  distanţa  dintre  bănci  va  fi  astfel  încât 
majoritatea  jucătorilor  să  nu  poată  sări  fără  ajutor  de  pe  una  pe  alta.  Se 
organizează  2-3  salvatori. 

Dacă  grupul  nu  încape,  oricât  de  înghesuit,  pe  cele  două  bănci,  atunci  va 
fi  împărţit  în  4 grupe,  care  vor  lucra  câte  două  - fie  pe  rând,  fie  simultan  (pe 
4 bănci). 


Să  ne 
ridicăm 
împreună! 


Materiale  necesare:  fără. 

Regulile  jocului:  mai  întâi,  grupul  se  împarte  în  perechi.  Cei  doi 
parteneri  stau  faţă  în  faţă  cu  vârfurile  labelor  în  contact  şi  se  ţin  de  mâini.  La 
semnalul  instructorului,  ambii  parteneri  (toate  perechile!)  coboară  deodată 
(fac  o genuflexiune)  până  ajung  cu  fundul  pe  sol.  La  al  doilea  semnal,  toţi 
se  ridică  în  picioare.  Se  repetă  de  4-6  ori. 

în  continuare,  perechile  se  grupează  două  câte  două.  Cei  patru  parteneri 
stau  faţă  în  faţă  cu  vârfurile  labelor  în  contact  şi  se  ţin  de  mâini.  La  semnalul 
instructorului,  ambii  parteneri  (toate  grupele!)  coboară  deodată  (fac  o 
genuflexiune)  până  ajung  cu  fundul  pe  sol.  La  al  doilea  semnal,  toţi  se  ridică 
în  picioare.  Se  repetă  de  4-6  ori. 

în  continuare  se  fac  grupe  de  câte  6 sau  8 parteneri,  apoi  toţi  jucătorii 
(obligator  în  număr  par)  se  adună  în  cerc,  ţinându-se  de  mâini,  cu  umerii  şi 
vârfurile  picioarelor  în  contact.  De  data  aceasta,  grupele  (grupul^  se  vor 
coborî  şi  ridica  când  şi  cum  doresc,  fără  comenzile  instructorului.  în  acest 
scop,  fiecare  grupă  (grup)  va  avea  nevoie  de  oarecare  iniţiativă,  pentru  a se 
organiza. 

Variantă:  partenerii  stau  spate  în  spate,  cu  labele  înainte,  şi  nu  se  ţin  de 
mâini,  nici  de  coate.  Labele  stau  suficient  de  departe  în  faţă,  pentru  ca  la 
coborâre  partenerii  să  ajungă  cu  fundul  pe  sol.  Când  se  ajunge  la  grupe  de 
4 jucători  şi  mai  mari,  partenerii  vecini  nu  se  vor  mai  sprijini  spinare  pe 
spinare,  ci  umăr  pe  umăr. 


Indicaţii  pentru  instructor  în  cazul  grupelor  cu  peste  6 membri, 
jucătorii  nu  mai  pot  ajunge  să  apuce  mâinile  celui  din  faţă. 

O soluţie  (care  însă  nu  va  fi  dezvăluită  de  instructor!)  este  ca  fiecare  să 
apuce  mâinile  celui  de  al  doilea  (sau  al  treilea)  vecin  din  dreapta  şi  stânga, 
în  felul  acesta  jucătorii  formează  2-3  cercuri  (lanţuri)  distincte, 
întrepătrunse. 

A doua  soluţie  este  ca  fiecare  să  apuce  mâinile  altora,  dar  astfel  ca 
întregul  grup  să  formeze  un  singur  lanţ  (să  poată  trece  curentul  electric  prin 
toţi  membrii !) 

12.27.  Să  stăm 
pe  palme! 

Materiale  necesare:  fără. 

Regulile  jocului:  grupul  a nimerit  pe  un  teren  „otrăvit”,  care  „omoară”  pe 
cel  care-l  atinge.  Singura  salvare  a jucătorilor  (aceasta  fiind  şi  tema  jocului) 
e să  stea  în  palme  (cel  puţin  10  secunde),  după  ce  acestea  au  fost  „vrăjite” 
(imunizate)  prin  atingere  sau  suflare,  de  instructor. 

Se  începe  cu  grupe  de  câte  3 sau  4 jucători  care  caută  să  rezolve 
problema.  Apoi  se  trece  la  asocierea  tuturor  grupelor  şi  rezolvarea  sarcinii 
în  grup. 

Variante:  deplasarea  formaţiei  câţiva  paşi  înainte,  înapoi,  lateral. 

Indicaţii  pentru  instructor,  o soluţie  e aşezarea  în  cerc,  astfel  ca 
fiecare  să  stea  cu  corpul  orizontal,  cu  palmele  pe  sol  şi  cu  picioarele  pe 
umerii  vecinului. 

0 altă  soluţie  este  formarea  unui  cerc  de  jucători  care  stau  cu  corpul 
vertical,  alternativ  unul  cu  capul  în  sus  şi  vecinul  cu  capul  în  jos.  Cei  cu 
capul  în  jos  au  palmele  pe  sol  şi  picioarele  în  sus,  susţinute  la  verticală  de 
vecinii  lor,  care  stau  cu  tălpile  (goale!)  pe  palmele  primilor.  Apoi  se  schimbă 
rolurile. 

12.28.  Să  ducem 
sticlele! 

Materiale  necesare:  sticle  din  plastic,  goale  (curate,  uscate!). 

Regulile  jocului:  Pe  sol  se  trasează  două  linii  paralele,  la  distanţa  de  8- 
15  m. 

Jucătorii  se  grupează  perechi,  înapoia  unei  linii.  Fiecare  pereche  are  o 
sticlă,  susţinută  între  umerii,  sau  şoldurile,  ori  spinările,  ori  genunchii 
partenerilor  (instructorul  va  indica  cu  ce  parte  a corpului  se  susţine  sticla). 
La  semnalul  instructorului,  perechile  se  deplasează  până  dincolo  de 
cealaltă  linie.  Perechea  care  scapă  sticla  pe  jos  repetă.  Se  repetă  de  câteva 
ori,  cu  sticla  ţinută  de  alte  părţi  ale  corpului. 

Apoi  perechile  se  grupează  două  câte  două.  Cei  patru  parteneri  au  de 
susţinut  între  ei  trei  sticle  (cu  părţile  de  corp  indicate  de  instructor).  La 
semnalul  instructorului,  grupele  se  deplasează  până  dincolo  de  cealaltă 
linie.  Grupa  care  scapă  sticla  pe  jos  repetă. 

Apoi  se  repetă,  cu  sticla  ţinută  cu  alte  părţi  ale  corpului. 

Apoi  se  adună  tot  grupul,  care  va  susţine  N-1  sticle  (N  fiind  numărul  total 
de  jucători).  La  semnalul  instructorului,  grupul  se  deplasează  până  dincolo 
de  cealaltă  linie.  Dacă  vreo  sticlă  scapă  pe  jos,  se  repetă.  Eventual  se 
repetă,  cu  sticla  ţinută  de  alte  părţi  ale  corpului. 

12.29.  Bărcile  de 
salvare 

Materiale  necesare:  fără. 

Regulile  jocului:  povestea  e că  vaporul  cu  jucători  se  scufundă  iar 
bărcile  de  salvare  trebuie  să  ia  câte  un  anumit  număr  de  pasageri,  altfel  fie 
se  scufundă  (dacă  sunt  mai  mulţi),  fie  se  răstoarnă  (dacă  sunt  mai  puţini). 
Instructorul  strigă  o cifră,  de  exemplu  „5”.  Imediat  jucătorii  se  vor  grupa  câte 
5,  ţinându-se  cât  mai  strâns  unii  de  alţii.  Cei  care  rămân  izolaţi  sau  grupurile 
cu  un  număr  diferit  de  persoane  „se  scufundă”,  ies  din  joc  şi  în  continuare 
vor  sta  pe  margine.  Apoi  instructorul  strigă  altă  altă  cifră  şamd. 

12.30.  Linia  cea 
mai  lungă 

Materiale  necesare:  fără. 

Regulile  jocului : grupul  se  împarte  în  2-3  grupe  cu  acelaşi  număr  de 
membri.  Câştigă  întrecerea  grupa  care  realizează  pe  sol  o linie  cât  mai 
lungă  folosind  numai  ceea  ce  au  la  îndemână  (asupra  lor):  haine,  curele 
etc.  (inclusiv  propriul  corp  - dar  acest  "amănunt”  nu  se  dezvăluie,  trebuie 
descoperit  de  jucători). 

12.31.  Cortina 

Materiale  necesare:  o pătură  (faţă  de  masă,  sac  de  dormit  etc.). 

Regulile  jocului:  pătura  va  fi  ţinută  de  doi  voluntari  verticală,  ca  o 
cortină.  Grupul  se  împarte  în  două  grupe  egale,  care  se  aşează  de  o parte 
şi  de  alta  a cortinei,  la  2-3  metri.  Fiecare  grupă  (care  n-o  vede  pe  cealaltă) 
alege  un  reprezentant,  care  se  va  aşeza  chiar  lângă  pătură.  La  semnalul 
instructorului,  cortina  este  lăsată  jos.  Reprezentantul  care  spune  mai 
repede  numele  celuilalt  jucător  câştigă  şi  îl  ia  pe  învins  în  grupa  sa.  Câştigă 
echipa  care  „termină”  adversarii. 

Variante:  la  semnal  cortina  coboară  iar  cei  doi  reprezentanţi  mimează 
câte  un  actor  de  film,  sau  un  animal,  pasăre  etc.  Grupul  va  stabili  dinainte 
temele  de  mimat,  iar  fiecare  grupă  va  stabili  precis  ce  face  reprezentantul 
ei.  Reprezentantul  care  spune  mai  repede  numele  actorului,  sau  animalului 
etc.  interpretat  de  celălalt  jucător,  câştigă  şi  îl  ia  pe  învins  în  grupa  sa. 

12.32.  Schimbă-ti 

9 

locul! 

Materiale  necesare:  legături  pentru  ochi. 

Regulile  jocului:  jucătorii  formează  un  cerc  şi  fiecare  îşi  alege  un 
partener  de  vizavi.  Dacă  un  jucător  rămâne  fără  pereche,  va  fi  salvator. 
După  stabilirea  perechilor,  toţi  jucătorii  se  leagă  la  ochi.  La  semnalul 
instructorului,  toţi  pornesc  deodată  să-şi  schimbe  locul  cu  al  partenerului 
său,  şi  să  refacă  cercul. 

Indicaţii  pentru  instructor:  pentru  a reface  cercul  (ca  să  nu  rezulte  un 
poligon),  elevii  trebuie  să  ţină  legătura  şi  cu  vecinii  lor  - dar 
acest  "amănunt”  nu  li  se  dezvăluie. 

12.33. 

Amartizarea 
capsulei  spaţiale 

Materiale  necesare:  pentru  fiecare  grupă:  un  ou  proaspăt,  75  cm. 
leucoplast  lat  de  2 cm.,  20  paie  de  supt  sucul;  (plus  rezerve:  ouă,  paie, 
leucoplast);  un  sac  mare  din  plastic  (pentru  30  1.  gunoi  menajer). 

Regulile  jocului: 

Povestea:  NASA  a lansat  un  concurs  pentru  alegerea  celui  mai  bun 
sistem  de  protecţie  al  modulului  care  va  coborî  pe  Marte,  prin  amortizarea 
şocului  rezultat  la  contactul  capsulei  cu  suprafaţa  planetei. 

Grupul  se  împarte  în  grupe  cu  câte  4-6  membri,  care  primesc  obiectele 
susmenţionate  şi  sarcina  de  a concepe,  construi  şi  încerca  un  dispozitiv 
pentru  concursul  NASA.  Fiecare  dispozitiv  va  avea  un  nume  comercial. 

Fiecare  grupă  participa  la  concurs  cu  un  dispozitiv  de  protecţie,  care  să 
împiedece  spargerea  unui  ou  ce  cade  de  la  înălţimea  de  2,5  m.  pe  o 
suprafaţă  tare  (sol).  Condiţia  principală  este  protejarea  oului,  dar  la 
rezultate  egale  câştigă  grupa  care  a construit  dispozitivul  folosind  mai 
puţine  materiale,  sau  mai  repede. 

Grupele  au  la  dispoziţie  20  de  minute  pentru  concepţie  şi  construcţie. 
După  acest  termen,  câte  un  purtător  de  cuvânt  al  fiecărei  grupe  va  face  o 
scurtă  prezentare  în  care  va  lăuda  calităţile  dispozitivului  său.  în  sfârşit, 
câte  un  reprezentant  al  fiecărei  grupe  se  caţără  pe  scaun  etc.  şi  va  lansa 
dispozitivul  cu  ou  cu  tot  (deasupra  sacului  de  gunoi!). 

Juriul  NASA  (instructorul)  va  judeca  şi  stabili  verdictul  şi  clasamentul. 

12.34.  Marea 
înşurubare 

Materiale  necesare:  pentru  fiecare  grupă:  o tijă  filetată  cu  diametrul 
aprox.  M 14  şi  lungimea  de  aprox.  2 m.,  plus  câte  o piuliţă  pentru  fiecare 
jucător. 

Regulile  jocului : grupul  se  împarte  în  grupe  cu  4-6  membri,  care 
primesc  obiectele  susmenţionate.  Sarcina  este  de  a înşuruba  cât  mai 
repede  piuliţele  întregii  echipe  pe  toată  lungimea  tijei.  Se  acordă  5 minute 
pentru  ca  fiecare  echipă  să-şi  stabilească  un  mod  de  lucru.  înainte  de  start, 
toţi  jucătorii  stau  cu  piuliţele  în  mână  şi  aşteaptă  semnalul  instructorului.  La 
semnal,  piuliţele  se  angajează,  apoi  se  răsucesc  până  ies  de  pe  tijă,  iar 
când  toţi  membrii  echipei  sunt  din  nou  cu  piuliţele  în  mână,  anunţă  că 
echipa  lor  este  gata,  iar  instructorul  notează  durata.  Nu  se  admite  folosirea 
unui  lubrifiant  (unsoare,  ulei  etc.). 

Indicaţii  pentru  instructor : materialele  vor  fi  verificate  dinainte  ca  să  nu 
producă  accidente:  piuliţele  şi  tijele  să  nu  aibă  bavuri,  aşchii  (care  taie 
mâna),  greşeli  de  filet  (care  blochează  piuliţa). 

Se  poate  repeta  jocul,  pentru  a da  echipelor  posibilitatea  să-şi 
îmbunătăţească  recordul,  sau  să  bată  „recordul  american”.  Pentru 
informare,  acesta  este  de  2 minute  15  secunde  pentru  trecerea  a 4 piuliţe 
de-a  lungul  unei  tije  filetate  de  1 ,8  m. 

12.35.  Mica 
înfilare 

Materiale  necesare:  pentru  fiecare  grupă:  4 buc.  ace  de  canava  şi  o 
bucată  de  1 ,2  m.  aţă  groasă. 

Regulile  jocului : grupul  se  împarte  în  grupe  cu  4-6  membri,  care 
primesc  obiectele  susmenţionate.  Sarcina  este  de  a trece  cât  mai  repede 
aţa  prin  cele  4 ace  şi  a înnoda  capetele  aţei. 

Indicaţii  pentru  instructor:  se  joacă  după  Marea  înşurubare  # 1 2.34. 

12.36.  Hop  la 
tintă 

9 

Materiale  necesare:  pentru  fiecare  grupă  de  6-8  persoane  câte  o buclă 
(cerc),  realizată  din  aprox.  2 m.  de  şnur  sau  bandă  elastică,  înnodată  la 
capete;  o buc.  chingă  (vezi  # 18.1). 

Regulile  jocului:  grupul  se  împarte  în  grupe  cu  6-8  membri,  care 
primesc  obiectele  susmenţionate.  Chinga  se  aşterne  pe  sol  sub  forma  unui 
cerc  cu  diametrul  de  aprox  1 m.  (se  poate  înlocui  cu  un  cerc  desenat  cu 
cretă)  iar  grupa  (echipa)  se  adună  în  cerc  în  jurul  chingii,  având  între 
jucători  intervale  de  aprox  o lungime  de  braţ.  Fiecare  jucător  apucă  elasticul 
cu  două  degete  şi  întinde  bucla  de  elastic  la  o înălţime  de  aprox  1 m.  faţă 
de  sol,  sub  forma  unui  cerc  orizontal  şi  concentric  cu  cel  aşternut  (desenat) 
pe  sol.  Sarcina  grupei  este  de  a da  drumul  elasticului  astfel  încât  să  sară 
strângându-se,  pentru  a ateriza  în  interiorul  cercului  de  pe  sol.  După  fiecare 
aruncare  reuşită,  diametrul  cercului  de  chingă  de  pe  sol  va  fi  micşorat. 

Variante:  în  locul  cercului  de  chingă,  ţinta  poate  fi  o găleată  sau  un  butoi 
etc.  aşezat  pe  sol 

Indicaţii  pentru  instructor,  sarcina  este  aproape  imposibil  de  îndeplinit, 
deoarece  toată  lumea  trebuie  să  elibereze  elasticul  precis  în  aceiaşi  clipă, 
treabă  foarte  greu  de  făcut.  Pentru  a reuşi,  echipa  va  fi  obligată  să  discute, 
să  se  organizeze,  să  experimenteze  diverse  soluţii,  să  aleagă  un  şef  care 
să  dea  singur  comanda  etc.  De  obicei  grupa  va  căuta  să  găsească  unul  sau 
mai  mulţi  vinovaţi  pentru  insucces,  deşi  în  realitate  întreaga  echipă  este 
„vinovată”  şi  de  nereuşită  - dar  şi  de  reuşită. 

Acest  joc  poate  fi  dat  unui  grup  care  a rezolvat  rapid  jocurile  anterioare  şi 
se  simte  „şmecher”  şi  imbatabil,  ne  mai  fiind  atent  şi  pregătit  să  facă  faţă 
posibilităţii  apariţiei  unor  surprize  neplăcute. 

12.37.  întinde 
vă  şi  luaţi 
comorile 


-ti- 


Materiale  necesare:  8 obiecte  vizibile,  o chingă. 

Regulile  jocului:  pe  sol  (pardoseală)  se  marchează  un  cerc  de  bază  cu 
diametrul  de  2-3  m.,  de  exemplu  cu  ajutorul  chingii  etc.  Cele  8 „comori” 
(obiectele)  sunt  amplasate  la  distanţe  de  minim  10  m.  de  acest  cerc,  spre 
marginile  terenului  de  joc,  fie  pe  sol,  fie  pe  câte  un  suport  la  înălţimea  de 
maxim  2 m. 

Sarcina  echipei  este  să  recupereze  comorile,  formând  un  lanţ  uman,  din 
care  unul  din  echipieri  (coada  şirului)  va  sta  tot  timpul  în  cerc,  iar  capul 
lanţului  va  apuca  obiectul  şi-l  va  aduce  în  cerc.  Echipa  are  obligaţia  să 
păstreze  permanent  contactul  corporal  între  toţi  membrii.  Pentru  a ajunge  la 
comori  lanţul  va  fi  nevoit  să  se  lungească  cât  mai  mult.  Distanţa  dintre 
cercul  de  bază  şi  comori  va  fi  suficient  de  mare,  astfel  ca  echipa  să  nu 
poată  ajunge  uşor  la  ele.  Alte  reguli  pentru  joc: 

- Durata  de  ieşire  a echipei  în  afara  cercului  de  bază  e limitată  la  60 
secunde.  Instructorul  va  da  semnalele  necesare  de  pornire  (ieşire  din  cerc) 
şi  de  terminarea  timpului  (reîntoarcere  obligatorie  în  cercul  de  bază); 

- Dacă  se  depăşeşte  durata  permisă  de  ieşire  a echipei  din  cerc,  sau 
lanţul  se  rupe,  toată  echipa  se  întoarce  imediat  în  interiorul  cercului  de  bază 
iar  comorile  deja  recuperate  sunt  duse  la  locurile  iniţiale  (jocul  se  reia  de  la 
început!); 

- La  fiecare  ieşire  din  cercul  de  bază  e voie  de  recuperat  o singură 
comoară. 

Duarata  maximă  de  joc  va  fi  30  minute,  iar  echipa  are  dreptul  la  maxim 
15  încercări. 

Variante: 

A.  Numărul  de  încercări  e nelimitat,  dar  dacă  echipa  depăşeşte  cele  60 
de  secunde  sau  rupe  lanţul,  toţi  jucătorii  se  vor  lega  la  ochi  pentru 
următoarele  3 minute. 

B.  Unele  obiecte  vor  fi  mici  şi  nu  pot  fi  bine  văzute  din  cercul  de  bază, 
eventual  chiar  deloc.  Grupa  nu  va  şti  nici  numărul  total  de  comori  pe  care  le 
are  de  recuperat.  Şi  mai  greu  e jocul  dacă  se  desfăşoară  în  pădure,  iar 
unele  comori  sunt  ascunse  după  copaci. 

C.  Se  permite  contactul  între  coechipieri  şi  prin  intermediul  unor  obiecte 
disponibile  - care  nu  sunt  comori.  Astfel  de  obiecte  pot  fi:  propriile  batiste, 
curele  etc.,  sau  beţe  existente  pe  teren  care  pot  fi  luate  din  mers  etc.,  fără  a 
întrerupe  contactul  între  echipieri!  Nu  vor  fi  folosite,  sau  disponibile,  sfori 
lungi  etc.! 

Restul  regulilor  sunt  aceleaşi  ca  la  varianta  de  bază. 

Indicaţii  pentru  instructor,  pentru  a lungi  lanţul,  jucătorii  se  pot  lungi  pe 
sol  etc.  (fără  a întrerupe  contactul  corporal  cu  vecinii  - de  exemplu  ţinând 
cu  mâna  piciorul  vecinului),  dar  această  soluţie  trebuie  descoperită  de 
echipă,  nu  va  fi  dezvăluită  de  instructor. 

Succesul  jocului  depinde  mult  de  creativitatea  instructorului  de  a 
amplasa  comorile  pe  teren. 

întrebări  pentru  descifrarea  experienţei:  cum  aţi  colaborat  pentru  a 
ajunge  la  comoară?  Care  este  ţelul  nostru  (al  clasei,  întreprinderii  etc.)? 
Cum  putem  colabora  pentru  a atinge  acest  ţel? 

Jocul  se  poate  desfăşura  în  sală  sau  în  aer  liber. 


12.38.  Cine  este 
cântăreţul? 

9 


Materiale  necesare:  legături  pentru  ochi. 

Regulile  jocului:  după  ce  participanţii  alcătuiesc  un  cerc,  stând  cu  faţa 
spre  centru  şi  atingându-se  cu  umerii  de  vecini,  se  vor  lega  la  ochi.  Se 
numără  1 ,2,1,2  şamd.  - până  la  capătul  şirului  (cercului)  iar  numerele  2 vor 
ridica  o mână  în  sus.  în  continuare,  cu  excepţia  instructorului,  nimeni  nu  va 
mai  vorbi.  Instructorul  va  schimba  în  mod  dezordonat  (aleator)  jucătorii  cu 
numărul  2 între  ei,  luându-i  de  mână  şi  conducându-i,  astfel  că  nimeni  din 

cerc  nu  va  mai  şti  cine  îi  sunt  vecinii.  După  ce  se  termină  schimbarea 
locurilor  participanţilor  cu  numărul  2,  instructorul  va  da  semnalul:  „numerele 
1 vor  cânta  încet  un  cântec  la  urechea  vecinilor  din  stânga!”.  După  aprox.  1 
minut  instructorul  va  comanda:  ”Gata  - terminaţi  cântatul!”.  Apoi  cei  care 
au  ascultat  vor  încerca  să  ghicească  cine  le-a  cântat  şi  vor  spune  vecinului 
numele  ales.  Vecinul-cântăreţ  reţine  numele,  dar  nu  spune  nimic.  După  ce 
toată  lumea  a terminat,  întreaga  procedură  se  repetă  cu  cealaltă  jumătate 
din  participanţi:  instructorul  va  da  semnalul:  „numerele  2 vor  cânta  încet  un 
cântec  la  urechea  vecinilor  din  stânga!”.  După  aprox.  1 minut  instructorul 
va  comanda:  ”Gata  - terminaţi  cântatul!”.  Apoi  cei  care  au  ascultat  vor 
încerca  să  ghicească  cine  le-a  cântat  şi  vor  spune  vecinului  numele  ales. 
Vecinul-cântăreţ  reţine  numele,  dar  nu  spune  nimic. 

Instructorul  va  comanda:  „scoateţi  legăturile  de  pe  ochi!”,  după  care  pe 
rând,  fiecare  jucător  va  spune  cu  voce  tare  numele  celui  pe  care  l-a  crezut 
că  îi  cântă  din  dreapta  (acesta  sesizează  dacă  vecinul  nu  spune  adevărul), 
ocul  se  poate  desfăşura  în  sală  sau  în  aer  liber. 


12.39. 


Recuperarea 

comorilor 


Materiale  necesare:  pentru  fiecare  participant:  câte  un  obiect  fără 
vârfuri  ascuţite  sau  muchii  tăietoare,  mai  mare  decât  o minge  de  ping-pong 
dar  mai  mic  decât  o minge  de  fotbal  (de  ex.  sticle  din  plastic,  goale,  pline 
etc.),  şi  câte  o legătură  pentru  ochi. 

Regulile  jocului: 

Etapa  1-a:  instructorul  arată  participanţilor  terenul  de  joc  şi  limitele  sale. 
Apoi  fiecare  jucător  alege  un  obiect  („comoară”)  din  grămada  pregătită  de 
instructor  şi  îl  aşează  undeva  pe  sol,  în  cadrul  suprafeţei  de  joc,  respectând 
următoarele  reguli:  distanţa  de  la  un  obiect  până  la  marginea  suprafeţei  de 
joc  va  fi  de  cel  puţin  1,5  m,  iar  între  obiecte  de  cel  puţin  2-3  m.  Instructorul 
va  reaşeza  obiectele  prea  înghesuite.  După  ce  aşează  obiectele,  toţi 
participanţii  se  adună  într-un  loc  la  marginea  terenului  de  joc. 

Etapa  2-a:  instructorul  va  informa  jucătorii  că  au  sarcina  să  se  lege  la 
ochi  şi  apoi  să  adune  toate  comorile  în  locul  în  care  se  află  acum  echipa. 
Grupa  va  avea  la  dispoziţie  5-10  minute  pentru  a stabili  un  mod  de  lucru 
pentru  rezolvarea  sarcinii  (strategia  de  acţiune). 

Etapa  3-a:  jucătorii  se  leagă  la  ochi  şi  pornesc  să  adune  comorile.  Jocul 
se  termină  când  echipa  stabileşte  că  a adunat  comorile,  sau  când  unul  din 
jucători  îşi  scoate  legătura  de  la  ochi. 

Variante: 

A.  După  ce  jucătorii  se  leagă  la  ochi,  întrega  echipă  poate  fi  condusă  de 
instructor  într-alt  loc  pe  teren,  de  unde  va  porni  acţiunea  de  căutare  a 
comorjlor. 

B.  în  timpul  căutării,  jucătorii  nu  au  voie  să  vorbească;  sau  au  voie  să 
spună  numai  anumite  cuvinte  convenite,  de  exemplu:  bau,  sic,  lac  etc.  în 
acest  caz,  echipa  va  conveni  în  cursul  pregătirii  strategiei  de  acţiune  nişte 
reguli  de  comunicare,  de  exemplu:  bau  = ai  găsit?;  bau-bau  = n-am  găsit 
şamd. 

Restul  regulilor  sunt  aceleaşi  ca  la  varianta  de  bază. 

Indicaţii  pentru  instructor,  sunt  posibile  mai  multe  strategii  de  acţiune. 
Căutarea  comorilor  se  poate  face  de  toată  echipa  împreună,  sau  împărţind 
echipa  în  subgrupe  etc.  Locul  de  adunarea  comorilor  trebuie  marcat  cumva 
(de  exemplu  un  echipier  stă  mereu  acolo  şi  strigă  din  când  în  când:  aici 
etc.).  Evident  că  toate  aspectele  modului  în  care  echipa  îşi  stabileşte 
strategia,  cum  o respectă  şi  se  descurcă  pentru  a aduna  comorile,  eficienţa 
acţiunii  (dacă  echipa  a adunat  toate  comorile  sau  nu  etc.),  pot  constitui 
subiecte  interesante  pentru  discuţia  de  descifrarea  experienţei  şi  transferul 
constatărilor  respective  la  situaţii  din  viaţa  reală  (la  întreprinderea  în  care 
lucrează  participanţii,  la  clasa  sau  şcoala  din  care  fac  parte  etc.). 

Jocul  se  poate  desfăşura  în  sală  sau  în  aer  liber. 

12.40. 

Transportă 

sticla! 

Materiale  necesare:  o sticlă  din  sticlă  (preferabil  fără  guler  la  gură,  în 
felul  acesta  problema  de  rezolvat  devine  şi  mai  grea),  un  pai  din  plastic 
pentru  sorbitul  băuturii,  2 mese. 

Regulile  jocului : sarcina  grupei  este  să  transporte  o sticlă  goală  de  pe  o 
masă  pe  altă  masă  situată  la  vreo  5-6  m.,  fără  ca  vreun  jucător  să  atingă 
sticla.  Singurul  obiect  disponibil  pentru  ajutor  este  un  pai  din  plastic  pentru 
sorbirea  băuturilor  răcoritoare,  aşezat  lângă  sticla  buclucaşă;  paiul  poate 
atinge  sticla.  Alte  reguli  de  respectat: 

- Distanţa  minimă  între  pielea  oricărui  jucător  şi  sticlă  va  fi  de  cel  puţin  1 
cm.; 

- Paiul  nu  are  voie  să  se  atingă  pe  el  (deci  nu  sunt  admise  noduri  sau 
încrucişarea  paiului); 

- Sticla  n-are  voie  să  atingă  solul,  pardoseala; 

- Toţi  jucătorii  trebuie  să  participe  la  transport; 

- în  timpul  transportului  sticlei,  toţi  jucătorii  care  ating  paiul  n-au  voie  să 
se  mişte  de  pe  locul  pe  care-l  ocupă. 

Pentru  găsirea  unei  soluţii  de  acţiune,  grupa  are  la  dispoziţie  un  timp  de 
10  min.  doar  pentru  gândire;  prima  încercare  practică  e permisă  numai 
după  acest  timp. 

Jocul  se  poate  desfăşura  în  sală  sau  în  aer  liber. 

12.41.  Oul  la  cuib 

Materiale  necesare:  o minge  cu  diametrul  de  cel  puţin  50  cm.  umplută 
parţial  cu  apă,  câte  o bucată  de  coardă  sau  sfoară  lungă  de  2-3  m.  pentru 
fiecare  jucător. 

Regulile  jocului : sarcina  grupei  (cu  max.  12  jucători:  dacă  sunt  mai 
mulţi  participanţi,  se  împarte  grupa  în  mai  multe  echipe)  este  să  ajute  o 
mamă  dinozaur  să-şi  recupereze  „oul”  căzut  accidental  din  cuib  pe  sol: 
adică  să  transporte  o minge  mare  („oul  de  dinozaur”),  dintr-un  loc  de 
plecare  (o  linie  marcată  pe  sol)  în  alt  loc  aflat  la  vreo  20  m.,  tot  pe  sol  (în 
cuibul  - marcat  vizibil  în  prealabil)  fără  ca  vreun  jucător  să  atingă  „oul”. 
Singurele  obiecte  disponibile  pentru  ajutor  sunt  bucăţile  de  sfoară;  sforile 
pot  atinge  mingea.  Alte  reguli  de  respectat: 

- în  timpul  transportului,  oul  de  dinozaur  n-are  voie  să  atingă  nici  solul, 
nici  vreo  parte  a corpului  vreunui  jucător,  nici  alte  obiecte  ajutătoare  - cu 
excepţia  sforilor; 

- Un  jucător  nu  are  voie  să  atingă  o sfoară  decât  cu  o singură  mână; 

- între  doi  jucători  oarecare  nu  e voie  să  fie  decât  o singură  sfoară  (adică 
fiecare  sfoară  va  fi  ţinută  de  alţi  doi  jucători); 

- în  timpul  transportului,  un  jucător  are  voie  să  ţină/  atingă  numai  două 
sfori; 

- Nu  e voie  de  înodat  sforile,  nici  fiecare,  nici  între  ele; 

- Toţi  jucătorii  trebuie  să  participe  la  transport. 

Pentru  găsirea  unei  soluţii  de  acţiune,  grupa  are  la  dispoziţie  un  timp  de 
10  min.  pentru  gândire  şi  încercări  practice. 

Variante. 

A.  în  loc  de  a fi  preluat  de  pe  sol  cu  sforile,  oul  poate  fi  luat  şi  depus  pe 
sforile  coechipierilor  de  un  membru  al  echipei; 

B.  în  loc  de  minge  se  poate  folosi  un  balon  umplut  cu  apă  (pentru 
mărirea  rezistenţei  la  spargere  se  recomandă  folosirea  a două  baloane, 
introdus  unul  în  celălalt). 

C.  Mingea  nu  mai  e „ou”.  Se  trasează  pe  sol  o linie  lungă  de  aprox.  10 
m.  - linia  de  plecare-sosire.  La  vreo  3 m.  de  linia  de  plecare  se 
marchează  pe  sol  punctul  de  aruncare,  iar  mai  departe,  la  12-15  m.  de 
linie  se  marchează  pe  sol  (cu  o pălărie,  popic,  scaun  etc.)  baliza  - punctul 

12.42.  Apă 
scumpă 

de  întoarcere.  Echipa  se  grupează  lângă  linia  de  plecare  în  partea  opusă 
balizei,  iar  la  câţiva  paşi  de  ea,  pe  aceeaşi  parte  a liniei,  stau  mingea  şi 
sforile  puse  pe  sol.  Sarcina  echipei  (toţi  membrii  afară  de  doi,  numiţi 
prinzători,  care  rămân  pe  loc)  este  ca  la  semnalul  de  pornire  dat  de 
instructor  să  preia  mingea  de  pe  sol  cu  sforile  (variantă:  eventual  cu  ajutorul 
prinzătorilor),  s-o  treacă  peste  linia  de  plecare,  s-o  transporte  până  la  baliză 

- pe  care  o va  ocoli,  apoi  să  revină  apoi  spre  linia  de  plecare  până  la 
punctul  de  aruncare,  unde  jucătorii  vor  arunca  mingea  prin  aer  (manevrând- 
o numai  cu  sforile!)  până  dincolo  de  linia  de  plecare-sosire,  unde  va  fi 
prinsă  din  zbor  de  cei  doi  prinzători  - care  n-au  voie  să  treacă  peste  linie,  în 
zona  de  teren  dinspre  baliză. 

D.  Grupul  se  împarte  în  2 echipe  cu  numere  egale  de  membri.  Se 
folosesc  două  ouă  (mingii  mari).  Este  necesar  şi  un  zid  (sau  cortină) 
continuă  având  înălţimea  peste  1 ,90  m.  şi  lungimea  aprox.  1 0 m.  Fiecare  ou 
se  aşează  pe  sol  de  o parte  a zidului,  în  spatele  unei  linii  perpendiculară  pe 
zid,  trasată  pe  sol  (linia  de  plecare).  Alături  de  minge  se  află  o grămadă  de 
sfori  (în  număr  egal  sau  mai  mare  decât  numărul  echipierilor  respectivi). 
Fiecare  echipă  primeşte  aceiaşi  sarcină:  să  transporte  un  ou  dincolo  de  zid 

- (aproximativ)  pe  locul  ocupat  de  oul  echipei  adverse.  Câştigă  echipa  care 
îşi  duce  prima  oul  la  locul  de  sosire.  La  semnalul  instructorului,  ambele 
echipe  încep  acţiunea. 

Din  cauza  zidului,  la  început  nici  o echipă  nu  o vede  pe  cealaltă  şi  nu  îi  o 
poate  copia  soluţia  (modul  de  transportarea  oului)  decât  atunci  când  e prea 
târziu  - când  echipa  mai  rapidă  dă  colţul  zidului,  cu  ou  cu  tot. 

Restul  regulilor  sunt  aceleaşi  ca  la  varianta  de  bază. 

Indicaţii  pentru  instructor,  dacă  una  din  reguli  este  încălcată,  se  reia 
transportul  de  la  locul  de  plecare.  Jocul  poate  deveni  mai  dificil  prin: 

- îngreunarea  mingiei  sau  creşterea  diametrului  ei; 

- întinderea  pe  sol  a unei  chingi  peste  care  va  trece  „oul”  (şi  echipa); 

- Instalarea  unei  chingi  întinsă  orizontal  la  înălţimea  de  aprox.  1,3  m pe 
sub  care  va  trece  „oul”; 

- îndepărtarea  punctului  de  aruncare  de  linia  de  plecare-sosire; 

- Cronometrarea  duratei  jocului  şi  încurajarea  jucătorilor  să  stabilească 
recorduri. 

Jocul  se  poate  desfăşura  în  sală  sau  în  aer  liber. 


Materiale  necesare:  o sticlă  din  plastic  de  2-5  I.  umplută  cu  2-3  I apă; 
câte  o cameră  de  bicicletă  (sau  un  cerc,  ori  o foaie  de  ziar),  pentru  fiecare 
jucător. 

Regulile  jocului:  sarcina  grupei  este  să  transporte  sticla  pusă  pe  sol, 
înapoia  liniei  de  plecare  marcată  pe  sol,  până  dincolo  de  linia  de  sosire 
(marcată  vizibil  în  prealabil  pe  sol).  Fiecare  jucător  ia  câte  o cameră  de 
bicicletă  (cerc,  foaie  de  ziar)  apoi  întreaga  grupă  se  adună  lângă  sticlă, 
înapoia  liniei  de  plecare.  După  o perioadă  de  10  minute  pentru  stabilirea 
unui  plan  de  acţiune,  la  semnalul  instructorului  echipa  începe  să  transporte 
sticla. 

Reguli  de  respectat: 

- Toţi  jucătorii  trebuie  să  participe  la  transport; 

- în  timpul  transportului,  nu  se  permite  atingerea  sticlei  cu  mâinile  sau 
braţele  jucătorilor; 

- Sticla  poate  fi  atinsă  numai  de  un  jucător  care  se  află  în  interiorul 
cercului  său  (sau  foii  de  ziar),  aşezat  pe  sol; 

- Pentru  a avea  voie  să  participe  efectiv  la  transport,  fiecare  jucător 

trebuie  să  aibă  tălpile  numai  în  interiorul  propriului  cerc  (foaie  de  ziar),  pe 
care-l  aşează  pe  sol; 

- In  timpul  contactului  cu  sticla  un  jucător  nu  are  voie  să  atingă  solul  în 
afara  zonei  din  interiorul  cercului  propriu; 

- Cercul  unui  jucător  care  nu  atinge  sticla  poate  fi  mutat; 

- Dacă  sticla  scapă  şi  atinge  solul,  sau  se  încalcă  oricare  regulă,  întreaga 
grupă  va  relua  jocul  de  la  început  (din  spatele  liniei  de  plecare). 

Pentru  găsirea  unei  soluţii  de  acţiune,  grupa  are  la  dispoziţie  un  timp  de 
10  min.  pentru  gândire  şi  încercări  practice. 

Traseul  pe  care  se  face  transportul  va  avea  o lungime  mai  mare  decât 
cea  care  s-ar  obţine  din  simpla  aşezare  doar  o singură  dată  pe  sol  a tuturor 
cercurilor,  adică  fiecare  jucător  va  participa  de  cel  puţin  două  ori  la 
transportul  (purtarea)  sticlei.  Traseul  poate  avea  şi  diverse  dificultăţi  (de 
exemplu  porţiuni  de  pantă)  şi  obstacole  (de  exemplu  mese  care  vor  fi 
traversate  pe  deasupra  sau  pe  dedesubt,  scaune  care  trebuie  ocolite  etc.). 

Variante:  dacă  traseul  e scurt  din  cauza  condiţiilor  locale,  sarcina  poate 
deveni  să  se  transporte  mai  multe  sticle. 

Jocul  se  poate  desfăşura  în  sală  sau  în  aer  liber. 


12.43.  Treptele 
curajului 


Materiale  necesare:  1-2  corzi  sau  sfori  groase  lungi  de  40-50  m.,  dintr-o 
singură  bucată,  sau  obţinute  prin  îmbinarea  unor  bucăţi  mai  scurte. 

Pregătirea  din  timp  a terenului  de  joc: 

într-o  zonă  orizontală  de  pădure,  cu  copaci  destul  de  deşi,  se 
amenajează  o serie  de  obstacole  orizontale  cu  înălţimea  crescătoare.  Ca 
sprijine  naturale  pentru  obstacole  se  aleg  o serie  de  copaci  vecini,  depărtaţi 
între  ei  la  3-4  m.,  dotaţi  cu  crăci,  proeminenţe  etc.  potrivite  pentru  căţărare. 
Primul  obstacol  orizontal  se  realizează  legând  zdravăn  coarda  de  doi 
copaci  la  o înălţime  de  aprox.  50  cm.  Pe  unul  din  cei  doi  copaci  coarda  se 
înfăşoară  mai  departe  până  la  vreo  60  cm.  înălţime,  de  unde  se  întinde  spre 
al  treilea  copac,  de  care  se  leagă  din  nou  zdravăn.  în  continuare  se 
realizează  în  acelaş  mod  o serie  de  obstacole  orizontale  din  ce  în  ce  mai 
ridicate,  ultimul  având  înălţimea  de  max.  1 ,50  m. 

Regulile  jocului:  instructorul  va  prezenta  grupei  jocul  şi  sarcina  de 
rezolvat  într-un  loc  de  unde  nu  se  poate  vedea  zona  de  joc.  Sarcina  grupei 
este  să  traverseze  o serie  de  obstacole  din  ce  în  ce  mai  dificile,  grupa 
urmând  să  stabilească  singură  câte  din  ele  va  traversa.  Trebuie  respectate 
nişte  condiţii: 

- Grupa  are  30  de  minute  la  dispoziţie  pentru  terminarea  jocului,  din  care 
15  minute  pentru  planificarea  activităţii  şi  două  pauze  de  câte  3 minute; 

- înaintea  perioadei  de  planificare  grupa  poate  vedea  pentru  scurt  timp 
obstacolele,  dar  nu  are  voie  să  facă  nici  o experienţă  practică.  Grupa 
stabileşte  când  începe  acţiunea  şi  când  declară  că  a terminat-o; 

- Obstacolele  (coarda)  nu  vor  fi  atinse  în  timpul  trecerii  peste  ele; 

- De  la  începutul  până  la  terminarea  trecerii  toţi  membrii  grupei  vor 
păstra  un  contact  corporal  permanent  între  ei,  fie  direct  fie  prin  mijlocirea 
unei  „staţii  intermediare”; 

- Jucătorii  nu  au  voie  să  vorbească  deloc  în  zona  obstacolelor,  după 
începerea  traversării; 

- în  cazul  încălcării  uneia  din  cele  trei  reguli  precedente,  grupa  revine 
înaintea  penultimului  obstacol  trecut  cu  bine  şi  reia  jocul; 

- Sunt  interzise  orice  fel  de  sărituri  ori  salturi  peste  obstacole; 

- Ca  singur  mijloc  de  ajutor  pentru  trecerea  peste  un  obstacol  se  admite 
căţărarea  pe  copaci,  nu  pe  obstacol;  orice  alt  mijloc  este  interzis. 

Variante:  vezi  jocuri  similare  la#  12.12,  # 12.22. 

Indicaţii  pentru  instructor:  se  poate  asocia  un  punctaj  pe  care  grupa  îl 
adună  la  fiecare  obstacol  trecut,  de  asemenea  un  punctaj  de  penalizare 
pentru  fiecare  obstacol  pe  care  grupa  s-a  angajat  să-l  treacă  în  timpul 
alocat  - dar  nu  l-a  trecut. 

12.44.  Inelul 
zburător 


12.45.  Paharul 
zburător 


Materiale  necesare:  pentru  fiecare  echipă  de  cel  mult  15  jucători  un  set 
compus  din:  câteva  mingi  de  tenis,  un  inel  din  plastic  cu  diametrul  interior  4- 
5 cm.,  câte  o bucată  de  sfoară  lungă  de  2 m pentru  fiecare  jucător,  2 găleţi 
(sau  cutii  din  carton). 

Regulile  jocului:  Dacă  grupa  e mai  mare  de  15  persoane,  se  vor  forma 
două  sau  mai  multe  echipe  de  câte  8-15  persoane.  Fiecare  echipă  primeşte 
un  set  de  materiale. 

Fiecare  jucător  îşi  ia  o sfoară  şi  o leagă  de  inelul  grupei  sale.  Grupa  are 
sarcina  să  transporte  pe  rând  mingile  de  tenis  din  cutia  de  plecare  şi  să  le 
depună  în  cutia  de  sosire,  între  cele  două  cutii  fiind  aprox.  15  m.  Mingea 
va  fi  purtată  pe  „inelul  zburător”  susţinut  de  sforile  ţinute  de  jucători. 

Reguli  de  respectat: 

- Inelul  şi  mingile  nu  pot  fi  atinse  decât  la  cutia  de  plecare; 

- Fiecare  echipier  va  ţine  sfoara  numai  de  la  capătul  liber,  numai  cu  o 
mână; 

- Mingile  care  cad  de  pe  inel  în  timpul  transportului  se  consideră 
pierdute; 

- Timpul  diponibil  pentru  îndeplinirea  sarcinii  este  10  minute;  instructorul 
poate  acorda  la  cerere  maximum  5 prelungiri  a câte  două  minute. 

Variante: 

A.  Se  vor  prevedea  mai  multe  găleţi  de  sosire.  Traseele  dintre  găleata 
de  plecare  şi  cele  de  sosire  pot  fi  prevăzute  cu  diferite  dificultăţi  (obstacole 
etc.).  Corespunzător,  mingile  depuse  în  fiecare  găleată  aduc  echipei  un 
punctaj  diferit.  Fiecare  minge  pierdută  (scăpată)  pe  drum  scade  punctajul 
grupei  cu  un  punct. 

B.  După  fiecare  60  secunde  instructorul  dă  un  semnal,  la  auzul  căruia 
jucătorii  schimbă  între  ei  sforile  pe  care  le  ţin. 

C.  Jumătate  din  jucători  ţin  de  sfori  dar  sunt  legaţi  la  ochi,  cealaltă 
jumătate  văd  şi  îi  dirijează;  la  semnalul  instructorului  schimbă  rolurile. 

D.  în  loc  de  inel,  sforile  sunt  legate  de  un  marker.  Fiecare  jucător 
primeşte  câte  un  cartonaş  pe  care  sunt  fie  litere,  fie  cuvinte  (nume  de 
obiecte  - de  exemplu  casă,  soare,  automobil  etc.).  Echipa  are  sarcina  să 
deseneze  în  cel  mult  15  minute  pe  un  carton  mare  fie  literele,  fie  schiţa 
obiectelor  de  pe  cartonaşele  primite.  După  desenarea  unei  teme,  cartonaşul 
respectiv  va  fi  lăsat  jos  pe  sol. 

Restul  regulilor  sunt  aceleaşi  ca  la  varianta  de  bază. 


Materiale  necesare:  o chingă,  o sticlă,  un  pahar,  o tavă  - toate  din 
plastic,  puţină  apă,  bucăţi  de  sfoară  lungi  de  4-5  m.  - câte  o bucată  pentru 
fiecare  pereche  de  jucători. 

Regulile  jocului:  o sticlă  plină  cu  apă  şi  un  pahar  gol  sunt  aşezate  pe  o 
tavă,  pe  sol,  în  centrul  unui  cerc  cu  diametrul  de  3 m.  trasat  pe  sol  (de 
exemplu  cu  cretă,  sau  aşezând  chinga  pe  jos  etc.). 

Sarcina  grupei  este  să  umple  paharul  măcar  pe  jumătate  cu  apă  şi  să-l 
transporte  de  la  tavă  la  locul  de  sosire,  situat  la  aprox.  5 m.  de  tavă 
(eventual  să-l  pună  pe  o masă,  sau  o buturugă  etc.).  Sticla  şi  paharul  nu  pot 
fi  atinse  cu  mâna,  ci  trebuie  manevrate  de  la  distanţă  cu  ajutorul  unor  sfori. 

Alte  reguli: 

- Fiecare  pereche  de  jucători  primeşte  o sfoară,  pe  care  fiecare  jucător  o 
apucă  de  la  alt  capăt  cu  o mână  pe  care  nu  are  voie  s-o  mai  schimbe  în 
cursul  jocului; 

- Jucătorii  nu  au  voie  să  intre  în  interiorul  cercului; 

- Sticla  trebuie  să  rămână  mereu  pe  tavă,  iar  paharul  nu  e voie  să  fie 
îndepărtat  de  tavă  decât  după  umplere,  pentru  a fi  transportat  la  locul  de 
sosire; 

- Apa  vărsată  poate  fi  completată. 

Pentru  găsirea  unei  soluţii  de  acţiune,  grupa  are  la  dispoziţie  un  timp  de 
10  min.  pentru  gândire  şi  încercări  practice. 

Variante. 

A.  Sticla  e închisă  cu  un  dop  prevăzut  cu  mecanism  de  închidere 
basculant.  Deci  jucătorii  au  mai  întâi  sarcina  de  a desface  sticla. 

B.  La  începutul  jocului,  după  stabilirea  planului  de  acţiune  a grupei, 
jucătorii  se  poziţionează  pe  teren,  unii  în  jurul  cercului  şi  alţii  între  cerc  şi 
locul  de  sosire.  Aceste  poziţii  nu  mai  pot  fi  schimbate  în  cursul  jocului.  în 
acest  scop  capetetele  sforilor  vor  putea  fi  date  din  mână  în  mână. 

Restul  regulilor  sunt  aceleaşi  ca  la  varianta  de  bază. 


12.46.  Pe  sub 
masă 

Materiale  necesare:  2 mese  zdravene  şi  stabile,  cu  tăblia  aprox.  1x2  m, 
8-10  saltele  de  camping. 

Regulile  jocului:  cele  două  mese  se  aşează  pe  o supafaţă  stabilă 
(pardoseală,  beton  etc.),  cu  laturile  lungi  învecinate  şi  paralele  la  o distanţă 
de  aprox.  30  cm.  între  picioarele  meselor  se  aştern  pe  sol  4 saltele,  una 
lângă  alta,  orientate  transversal  faţă  de  lungimea  meselor,  zona  acoperită 
de  ele  întinzându-se  cel  puţin  0,5  m.  în  afara  proiecţiei  tăbliilor  pe  sol.  Apoi, 
peste  ele  se  aştern  restul  saltelelor,  astfel  că  pe  toată  suprafaţa  ocupată  de 
primele  saltele  (în  principal  sub  mese)  vor  exista  cel  puţin  2 saltele 
suprapuse.  Pentru  a mări  stabilitatea  meselor  (ca  să  nu  se  răstoarne), 
marginile  tăbliilor  pot  fi  sprijinite  pe  cutii  din  lemn  etc. 

Toată  grupa  se  urcă  pe  mese,  iar  sarcina  este  ca  fiecare  amator 
(participarea  fiind  voluntară)  să  coboare  pe  lateral  sub  masa  pe  care  stă, 
apoi  să  treacă  pe  sub  cele  două  mese  fără  să  atingă  solul  şi  să  se  reurce 
pe  cealaltă  masă,  tot  pe  partea  laterală  (exterioară).  Alte  reguli: 

- Jucătorul  care  traversează  pe  sub  mese  va  fi  ajutat  de  coechipierii  care 
stau  deasupra  meselor; 

- în  timpul  jocului  jucătorii  n-au  voie  să  atingă  solul  (nici  saltelele); 

- Nu  se  admite  folosirea  vreunor  obiecte  ajutătoare:  corzi,  basmale, 
chingi  etc.; 

- Jucătorul  care  din  greşeală  atinge  solul  (sau  salteaua)  are  dreptul  la  o a 
doua  încercare. 

Indicaţii  pentru  instructor:  mesele  trebue  verificate  să  reziste  la 
greutatea  tuturor  participanţilor,  să  nu  se  clatine,  scufunde  etc.  Cei  care 
traversează  au  voie  să  se  ţină  de  tăbliile  meselor,  de  picioarele  meselor,  de 
cutiile  laterale  care  sprijină  tăbliile  meselor  şi  de  mâinile  coechipierilor.  0 
problemă  mare  este  căţărarea  din  nou  sus  pe  masa  a doua,  după 
traversarea  pe  sub  tăblii. 

12.47.  Optul 
buclucaş 

Materiale  necesare:  câte  un  covoraş  din  plastic  (sau  prosop,  ziar  etc.) 
pentru  fiecare  jucător,  plus  încă  unul. 

Regulile  jocului:  echipa  organizată  într-un  şir  ai  cărui  membri  se  ţin 
permanent  de  mâini,  va  trebui  să  parcurgă  un  traseu  călcând  numai  pe 
covoraşe  şi  fără  să  vorbească.  Traseul  are  forma  aproximativ  a unui  opt  (de 
fapt  a literei  greceşti  alfa),  marcat  pe  sol  de  covoraşele  în  număr  egal  cu 
numărul  jucătorilor  - plus  unu.  Distanţa  între  covoraşe  e de  cel  mult  un  pas 
mare  (aprox.  60  cm.),  dar  depinde  (direct  proporţional)  de  dimensiunile  şi 
vârsta  jucătorilor.  Una  din  buclele  optului  nu  e închisă,  ea  va  fi  constituită 
dintr-o  linie  de  câteva  covoraşe  din  care  primul  va  fi  de  intrare  în  traseu , şi 
din  altă  ramură  de  covoraşe  din  care  ultimul  va  fi  de  ieşire  din  traseu.  La 
semnalul  instructorului,  echipa  porneşte  şi  primul  om  din  şir  păşeşte  pe 
covoraşul  de  intrare.  Jocul  se  termină  când  ultimul  membru  al  şirului  iese  de 

pe  covoraşul  de  ieşire. 

Alte  reguli: 

- Pe  fiecare  covoraş  vor  fi  simultan  cel  mult  două  tălpi; 

- Se  interzice:  desfacerea  mâinilor,  orice  vorbă,  călcarea  pe  sol  în  afara 
covoraşelor.  Orice  comunicare  se  va  desfăşura  în  alt  mod  decât  vorbirea; 

- Dacă  una  din  reguli  este  încălcată,  se  reia  traseul  de  la  punctul  de 
intrare. 

Variante. 

- Şederea  pe  unul  din  covoraşe  (bine  definit)  dă  ocupantului  dreptul  să 
vorbească.  în  acest  fel,  fiecare  jucător  va  avea  la  dispoziţie  ocazia  să-şi 
exprime  părerile; 

- Se  permite  prezenţa  simultană  a mai  mult  de  două  tălpi  pe  un  covoraş; 

- Cronometrarea  jocului. 

Indicaţii  pentru  instructor,  jucătorii  trebuie  să  se  ajute  pentru  a-şi 
păstra  echilibrul.  Problema  apare  când  capul  şirului  ajunge  la  încrucişarea 
traseului  (optului)  şi  şirul  începe  să  se  încrucişeze  cu  el  însuşi.  Acum  apare 
necesitatea  comunicării  non-verbale,  pentru  a se  organiza  trecerea/ 
încrucişarea.  Aceasta  se  poate  face  fie  dacă  o ramură  a şirului  ţine  mâinile 
jos,  pentru  ca  ramura  cealaltă  să  păşească  peste  ele,  fie  dacă  o ramură 
ridică  mâinile  iar  ceilalţi  trec  pe  dedesubt. 


12.48.  Să  ducem 
coşul 

Materiale  necesare:  un  coş  pentru  gunoi  (hârtii)/  o găleată,  un  inel 
elastic  de  care  sunt  legate  6-10  buc.  de  coardă  sau  sfoară  lungă  de  2-4  m., 
legături  pentru  ochi.  Inelul  elastic,  confecţionat  din  bandă  de  cauciuc,  sau 
ca  un  sul  din  bandă  elastică  etc.,  va  avea  diametrul  interior  mai  mic  decât 
diametrul  gurii  coşului/  găleţii. 

Regulile  jocului:  Grupa  formată  dintr-un  număr  de  jucători  egal  cu 
dublul  numărului  de  sfori  legate  de  inelul  elastic,  se  împarte  în  perechi,  din 
care  un  membru  se  leagă  la  ochi.  Sarcina  grupei  (dacă  sunt  mai  mult  de  20 
de  participanţi,  se  împarte  grupa  în  mai  multe  echipe)  este  să  ducă  coşul 
(eventual  îngreunat  cu  un  bolovan/  puţină  apă  etc.)  dintr-un  loc  de  plecare 
(o  cruce  marcată  pe  sol)  în  alt  loc  aflat  la  vreo  10-20  m.,  în  locul  de  sosire 
(o  cruce  marcată  vizibil  pe  sol),  fără  ca  vreun  jucător  să-l  atingă.  Singurele 
obiecte  disponibile  pentru  ajutor  sunt  inelul  elastic  cu  sforile  aferente. 

Alte  reguli  de  respectat: 

- în  timpul  transportului,  coşul  n-are  voie  să  atingă  nici  solul,  nici  vreo 
parte  a corpului  vreunui  jucător,  nici  alte  obiecte  ajutătoare; 

- Capetele  libere  ale  sforilor  pot  fi  apucate  numai  de  jucătorii  legaţi  la 
ochi; 

- Toţi  jucătorii  trebuie  să  participe  la  transport. 

Pentru  găsirea  unei  soluţii  de  acţiune,  grupa  are  la  dispoziţie  un  timp  de 
10  min.  pentru  gândire  şi  încercări  practice. 

Indicaţii  pentru  instructor:  ca  la  #1 2.41 . 

12.49.  Omida 

Materiale  necesare:  fără. 

Regulile  jocului:  Grupa  se  aşează  în  linie  dreptă,  jucătorii  stau  umăr 
lângă  umăr  cu  feţele  în  aceiaşi  direcţie.  Fiecare  îşi  pune  (calcă  cu)  laba 
dreaptă  pe  laba  piciorului  stâng  al  vecinului.  Sarcina  grupei  este  să 
parcurgă,  fără  a desprinde  labele  vecinilor,  o distanţă  de  10-15  m. 

Variante: 

Jucătorii  se  ţin  de  mâini,  de  umeri  etc. 

- Jucătorii  nu  se  ţin  de  vecini,  mâinile  stau  la  ceafă,  sau  ridicate  etc. 

Indicaţii  pentru  instructor,  se  poate  cronometra  durata  necesară, 
pentru  stabilirea  „recordului...”.  Jocul  se  poate  combina  cu,  sau  poate 
continua  cu  - jocul  # 7.8  etc. 


12.50.  Covorul 
fermecat 

Materiale  necesare:  o bucată  patrată  sau  dreptunghiulară  din  ţesătură 
textilă  sau  din  plastic,  rezistentă,  cu  dimensiuni  aprox.  1,2  x 1,5  m.  - pentru 
un  grup  de  8-1 2 jucători. 

Regulile  jocului:  covorul  se  aşează  pe  sol  iar  grupa  se  urcă  pe  el. 
Sarcina  grupei  este  să  întoarcă  covorul  fără  a atinge  solul  din  jur,  dar 
fiecare  jucător  să  păstreze  mereu  contactul  cu  covorul. 

Variante: 

A.  Jucătorii  pot  atinge  solul  din  jur  cu  alte  părţi  ale  corpului,  afară  de 
picioare. 

B.  Covorul  are  altă  formă:  triunghiulară  etc. 

C.  Se  repetă  activitatea  crescând  numărul  de  jucători  pe  covor. 

Indicaţii  pentru  instructor:  se  poate  cronometra  durata  necesară, 

pentru  stabilirea  „recordului...”. 

întrebări  pentru  descifrarea  experienţei:  care  din  voi  aţi  contribuit  la 
găsirea  soluţiei?  Care  a lucrat  efectiv  la  rezolvarea  problemei? 

Dacă  instructorul  cunoaşte  că  la  locul  lor  de  muncă  participanţii  susţin 
două  alternative  de  rezolvarea  unei  anumite  probleme  de  serviciu  etc.,  jocul 
se  poate  desfăşura  astfel:  fiecare  tabără  scrie  vizibil,^  cu  litere  mari, 
argumentele  pe  care  le  susţine,  pe  o parte  a covorului.  în  timpul  jocului, 
fiecare  tabără/  grupă  va  citi  cu  voce  tare  argumentele  celorlalţi,  pe  măsură 
ce  ele  dispar/  apar  prin  întoarcerea  covorului. 

12.51. 

Traversarea 

inelului 

Materiale  necesare:  un  inel  cu  diametrul  aprox.  1 m.  făcut  dintr-o 
chingă/  funie. 

Regulile  jocului:  inelul  se  aşează  pe  sol  iar  grupa  se  adună  lângă  el. 
Sarcina  grupei  este  să  treacă  cu  toţii,  cât  mai  repede,  prin  inel,  fără  a-l 
atinge.  Inelul  poate  fi  ţinut  de  cel  mult  doi  echipieri,  care  se  pot  schimba. 

Pentru  găsirea  unei  soluţii  de  acţiune  grupa  are  la  dispoziţie  un  timp  de  5 
min.  pentru  gândire  şi  încercări  practice. 

Indicaţii  pentru  instructor:  durata  necesară  trecerii  echipei  se  va 
cronometra,  pentru  stabilirea  „recordului...” 

0 soluţie  pentru  scurtarea  timpului  poate  fi  gruparea  membrilor  echipei  în 
grupuleţe  de  câte  doi-trei  colegi,  în  picioare,  strâns  lipiţi;  grupuleţele  se 
aranjează  aproximativ  în  linie  (dreaptă  sau  curbă).  Doi  voluntari  iau  inelul  şi 
îl  plimbă  de  sus  în  jos  peste  primul  grup,  îl  aşează  pe  sol,  iar  jucătorii  fac  un 
pas  în  afara  inelului.  Voluntarii  repetă  acţiunea  cu  toate  grupuleţele  până  la 
sfârşit  - când  cei  doi  sunt  înlocuiţi  de  alţi  doi  colegi  (care  deja  au  trecut  prin 
inel). 

13.  JOCURI  DE  COMUNICARE 


13.1.  Culorile  preferate 

13.2.  Vorbeşte! 

13.3.  înfăşoară  chinga  pe  deget 

13.4.  Firul  de  ată 

9 

13.5.  Hai  să  ne  strâmbăm! 

13.6.  Impulsul 

13.7.  Una  vorbim  şi  başca  înţelegem! 

13.8.  Vânătoarea  de  comori  (sufleteşti) 

13.9.  Jocul  cu  pantofi 


Buna  comunicare  este  una  din  necesităţile  - şi  capacităţile  - esenţiale 
pentru  formarea  spiritului  de  echipă  şi  succesul  activităţii  comune.  Diversele 
jocuri  educative  folosite  pentru  Teambuilding  impun  participanţilor  să  se 
exprime  (şi  să  asculte)  în  toate  modurile:  verbal  şi  ne-verbale. 

Jocurile  pentru  îmbunătăţirea  capacităţii  de  comunicare  pot  fi  folosite  şi 
pentru  alte  scopuri:  cunoaşterea  celorlalţi  (#7),  destindere  (#10),  cooperare 
(#12),  distracţie  (#15)  şamd. 


13.1.  Culorile 
preferate 


Materiale  necesare:  fără. 

Regulile  jocului:  recomandăm  folosirea  acestui  joc  la  un  grup  care  are 
probleme  cu  comunicarea  interpersonală  (în  cadrul  stagiului,  sau  al  vieţii 
obişnuite).  Adună  participanţii  şi  explică-le  că  ai  dori  să-i  cunoşti  mai  bine. 
Pentru  aceasta,  fiecare  să  se  gândească  la  culoarea  sa  preferată,  iar  la 
semnalul  instructorului  (de  exemplu:  1,2,  gata!),  să  o strige  cu  toţii  cât  mai 
tare.  Apoi  întreabă  câţiva  participanţi  dacă  pot  preciza  culoarea  preferată  de 
vreunul  din  colegii/  vecinii  lor.  Foarte  probabil  că  majoritatea  nu  va  reuşi  s-o 
facă.  întreabă-i  DE  CE  nu  pot  preciza. 

Acest  mic  joc  lămureşte  foarte  bine  participanţii  că  pentru  o bună 
comunicare  e nevoie  şi  să  vorbeşti,  dar  şi  să  asculţi.  în  plus,  ca  să  se  poată 
comunica,  fiecare  va  vorbi  doar  când  îi  vine  rândul. 


13.2.  Vorbeşte! 


Materiale  necesare:  un  băţ  lung  cam  de  50  cm.  (sau  o sticlă  de  plastic 
goală,  de  Vfe  I.). 

Regulile  jocului:  jucătorii  se  adună  în  cerc,  cu  faţa  spre  centru,  stând  în 
picioare  sau  aşezaţi  pe  sol.  Un  jucător  voluntar  (sau  numit)  ia  „ştafeta” 
(băţul  sau  sticla)  şi  spune  ceva:  un  banc,  o ştire,  un  comentariu  etc.  Când 
termină,  strigă  numele  altui  jucător  şi-i  aruncă  „ştafeta”.  Acesta  o prinde  şi 

spune  şi  el  ceva,  după  care  aruncă  „ştafeta”  altui  coechipier  şamd.,  până  ce 
aceasta  trece  pe  la  toţi  participanţii. 

Primitorul  „ştafetei”  e obligat  să  vorbească! 

Variante. 

A.  Ştafeta  se  aruncă  fără  preaviz  (fără  a striga  mai  întâi  numele 
adresantului); 

B.  Fiecare  spune  numai  un  cuvânt,  dar  cuvintele  succesive  trebuie  să 
formeze  o propoziţie  sau  frază  coerentă,  pe  o temă  dată  (aleasă  de  grup, 
sau  propusă  de  instructor). 

Indicaţii  pentru  instructor,  eventual  se  indică  dinainte  tema  vorbirii: 
bancuri,  sau  despre  activitatea  grupului,  sau  despre  relaţiile  cu  alţi 
coechipieri,  sau  despre  viitor,  sau  despre  vise  etc. 


13.3.  înfăşoară 
chinga  pe  deget 


Materiale  necesare:  o chingă  (vezi  # 1 8.1 ). 

Regulile  jocului : pe  rând,  fiecare  jucător  are  sarcina  să  vorbească  în 
faţa  grupului  atâta  timp  cât  are  nevoie  pentru  a înfăşură  chinga  pe  degetul 
arătător  (s-a  constatat  că  indivizii  îşi  pierd  timiditatea  când  sunt  preocupaţi 
şi  de  alte  sarcini). 

Indicaţii  pentru  instructor:  metoda  poate  fi  folosită  fie  la  începutul 
lecţiei  (pentru  încălzire  sau  prezentare)  când  fiecare  spune  numele,  unde  s- 
a născut,  despre  părinţi,  rude,  şcoală,  amintiri  plăcute  sau  nu,  vise, 
preferinţe  artistice  ori  sportive  etc.,  cât  şi  la  sfârşit,  pentru  discutarea 
experienţei. 


13.4.  Firul  de 


Materiale  necesare:  un  mosor  cu  aţă. 

Regulile  jocului : jucătorii  stau  aşezaţi  în  cerc,  cu  faţa  spre  centru,  iar 
mosorul  trece  de  la  unul  la  altul  şi  fiecare  îşi  rupe  o bucată  de  aţă.  Nu  se 
vor  da  indicaţii  despre  scopul  acţiunii,  nici  ce  lungime  să  se  rupă.  Fiecare  îşi 
va  înfăşură  bucata  ruptă  pe  degetul  arătător. 

După  ce  toţi  au  sfori  înfăşurate  pe  degete,  pe  rând  fiecare  va  începe  să 
desfăşoare  încet  aţa  de  pe  deget,  spunând  cu  voce  tare  câte  ceva  despre 
el  la  fiecare  spiră  desfăşurată. 

Variantă:  în  loc  de  aţă  se  poate  folosi  un  sul  de  hârtie  igienică  (cu 
perforaţii!),  sau  o pungă  cu  bomboane/  castane/  pietricele.  Fiecare  rupe  o 
bucată  de  hârtie,  sau  ia  câteva  bomboane  (pe  care  nu  le  va  mânca!).  Apoi 
jucătorii  sunt  informaţi  că  trebuie  să  spună  ceva  despre  ei  pentru  fiecare 
foaie  de  hârtie,  sau  fiecare  bomboană  luată. 


13.5.  Hai  să  ne 
strâmbăm! 


Materiale  necesare:  fără. 

Regulile  jocului:  jucătorii  şi  instructorul  formează  un  cerc,  fiecare  cu 
faţa  spre  centru,  astfel  ca  toţi  să  se  poată  vedea  unii  pe  alţii.  Instructorul 
începe  jocul  întorcându-se  la  stânga  şi  schimonosindu-şi  faţa.  Vecinul  din 
stânga  se  întoarce  spre  cel  din  dreapta  şi  încearcă  să-i  copieze  expresia. 
Când  e gata,  ambii  vecini  se  întorc  cu  faţa  spre  centru,  iar  restul  jucătorilor 
le  apreciază  asemănarea,  aplaudând  sau  comentând  admirativ 
performanţa.  Urmează  o nouă  manşe:  al  doilea  jucător  se  întoarce  la 
stânga  şi  se  strâmbă,  al  treilea  îi  copiază  expresia  şamd.  Se  repetă  până  se 
parcurge  tot  cercul,  adică  fiecare  copiază  o expresie  şi  inventează  alta. 

Variante:  jucătorii  stau  în  cerc  cu  faţa  în  afară,  astfel  ca  să  nu  se  poată 
vedea  unii  pe  alţii.  Pe  rând  fiecare  pereche  formată  din  doi  vecini 
acţionează  aşa  cum  se  indică  mai  sus,  iar  când  sunt  gata  dau  un  semnal  şi 
toţi  jucătorii  se  rotesc  cu  1809  (ceea  ce  le  permite  să  se  vadă  unii  pe  alţii), 

privesc  şi  apreciază  isprava  perchii  respective  etc.  In  continuare  jucătorii  se 
rotesc  din  nou  cu  faţa  spre  exteriorul  cercului  şi  perechea  următoare 
încearcă  să  realizeze  o asemănare  cât  mai  mare  etc. 


13.6.  Impulsul 

Materiale  necesare:  fără. 

Regulile  jocului:  participanţii  formează  un  cerc  ţinându-se  de  mâini,  cu 
fata  spre  centru.  Li  se  cere  ca  la  un  semn,  să  transmită  un  semnal  (o 
strângere  de  mână,  sau  mişcarea  unui  deget,  sau  scuturarea  mâinii  etc.) 
pornind  de  la  un  anumit  jucător  „iniţiator”  (respectivul  este  indicat),  până 
ajunge  înapoi  la  cealaltă  mână  a iniţiatorului  impulsului.  Acesta  confirmă 
corectitudinea  semnalului  (dacă  ceea  ce  a pornit  este  identic  cu  ce  a sosit). 
Se  cronometrează  durata  transmisiei,  apoi  se  repetă,  de  data  asta 
„iniţiatorul”  fiind  vecinul  primului.  Se  caută  scurtarea  duratei.  Se  repetă  cu 
câţiva  iniţiatori. 

Variante:  se  pot  trimite  două  semnale  deodată,  în  sensuri  opuse. 

Indicaţii  pentru  instructor:  după  fiecare  record  nou,  grupul  va  fi  lăudat  şi 
încurajat. 

13.7.  Una  vorbim 
şi  başca 
înţelegem! 

Materiale  necesare:  coli  de  hârtie  albă  A4,  una  pentru  fiecare  jucător. 

Regulile  jocului:  jucătorii  se  adună  în  cerc,  stând  pe  jos,  şi  fiecare 
primeşte  o coală  de  hârtie.  în  continuare  vor  închide  ochii  până  la  semnalul 
instructorului. 

Instructorul  comandă:  îndoiţi  hârtia  în  două,  apoi  rupeţi  o bucată  mică  din 
colţul  din  dreapta  jos.  în  continuare  comandă:  mai  îndoiţi  o dată  în  două, 
apoi  rupeţi  o bucată  mică  din  colţul  din  stânga  jos.  După  ce  toată  lumea 
confirmă  execuţia  comenzii,  se  dă  semnalul  pentru  deschiderea  ochilor.  Toţi 
îşi  despăturesc  coala  şi  o compară  cu  cele  ale  vecinilor.  Acum  formele 
colilor  diferă  mult  între  ele! 

Indicaţii  pentru  instructor:  deşi  toţi  au  acţionat  corect,  iată  ce  rezultate 
diferite  se  obţin  chiar  de  la  nişte  indicaţii  foarte  simple!  Analizându-se 
desfăşurarea  jocului  şi  exprimarea  comenzilor,  se  va  accentua  asupra 
necesităţii  unei  comunicări  cât  mai  bune  între  membrii  echipei.  Cum  a fost 
dată  indicaţia?  De  ce?  Ce  a fost  bun  şi  ce  a fost  rău? 

13.8.  Vânătoarea 
de  comori 
(sufleteşti) 

Materiale  necesare:  fără. 

Regulile  jocului:  tema  este  găsirea  lucrurilor  valoroase  din  interiorul 
fiinţei  celuilalt,  nu  a celor  pe  care  le  poartă  pe  el  sau  cu  el.  Scopul  este 
găsirea  numărului  maxim  de  persoane  din  grup,  care  preţuiesc  aceleaşi 
idei,  virtuţi  etc.  Dacă  nu  cunoşti  persoana  pe  care  o descoşi,  mai  întâi  te  şi 
vă  prezentaţi. 

Gata  de  joacă? 

1 . Găseşte  o persoană  care  poartă  acelaşi  număr  la  pantofi  - ca  şi  tine; 

2.  Găseşte  o persoană  care  poartă  şapcă;  sau  nu-i  place  şapcă  - ca  şi 
tine; 

3.  Găseşte  două  persoane  care  săptămâna  trecută  au  avut  teză,  lucrare, 
examen,  predare,  bilanţ  etc.; 

4.  Găseşte  trei  persoane  care  sunt  din  acelaşi  an  de  studii  ca  tine; 

5.  Găseşte  trei  persoane  care  locuiesc  în  alte  condiţii  decât  tine  (cămin, 
gazdă,  rude  etc.); 

6.  Găseşte  două  persoane  care  săptămâna  trecută  au  fost  la  teatru, 
operă,  cinema,  discotecă,  meci,  sport  etc.;  explicaţi-vă  unii  altora  de  ce 
vă  place  s-o  faceţi; 

7.  Găseşte  două  persoane  cărora  le  place  acelaşi  gen  de  muzică, 
program  TV,  revistă  - ca  şi  ţie; 

8.  Găseşte  două  persoane  cărora  le  place  să  bea  cafea,  coca,  bere,  apă 
minerală  etc.  ca  şi  ţie;  discutaţi  dacă  e bine,  cum  se  poate  scăpa  de 
obiceiurile  rele  etc.; 

9.  Găseşte  persoane  care  pe  lângă  şcoală  au  şi  serviciu  temporar;  ce 
avantaje  şi  greutăţi  au  din  aceasta? 


13.9.  Jocul  cu 
pantofi 


Materiale  necesare:  fără. 

Regulile  jocului : fiecare  participant  îşi  scoate  pantoful  din  piciorul  stâng 
şi-l  aruncă  într-o  grămadă,  din  mijlocul  cercului.  Instructorul  amestecă 
pantofii,  apoi  fiecare  jucător  ia  un  pantof,  altul  decât  al  său,  şi  porneşte  să-i 
găsească  proprietarul.  Eventual  pantofii  vor  fi  repartizaţi  fiecărui  jucător  de 
instructor. 

După  ce-l  găseşte,  cei  doi  vor  face  un  schimb  de  informaţii  despre  ei,  de 
exemplu:  nume,  de  unde  este,  de  la  ce  facultate,  sau  organizaţie,  este,  ce 
an,  de  ce  a venit  la  lecţie,  o întâmplare  veselă  şi  alta  tristă  din  viaţa  lui,  o 
ocazie  când  a fost  mândru  de  el  şi  alta  când  s-a  ruşinat  etc. 

14.  JOCURI  DE  ÎNCREDERE 


14. 1.  învăţarea  asigurării  colegului 

14.2.  Salcia  în  bătaia  vântului 

14.3.  Maşina  de  fabricat  salam 

14.4.  Cercul  popicelor 

14.5.  înşiraţi- vă  după  ... 

14.6.  Jupuirea  şarpelui 

14.7.  Mersul  pe  încredere 

14.8.  Şiragul  de  accidentaţi 

14.9.  Câmpul  minat 

14.10.  De-a  rostogolul 

14. 1 1.  Şezi  în  poală 

14. 12.  Mersul  pe  cercul  suspendat 

14.13.  Plasa  de  păianjen 

14.14.  Bătui  zburător 

3 

14. 15.  Pluta  salvatoare 

14.16.  Plimbarea  cu  încredere 

14.17.  Echilibristica  pe  sârma 

14. 18.  Omida  cu  ochi  la  coadă 

14. 19.  Pătura  săltăreaţă 

3 


încrederea  înseamnă  să  te  bazezi  pe  caracterul  ori  puterea  cuiva,  ori  pe 
adevărul  susţinut  de  cineva  sau  ceva. 

Numeroase  instituţii  şi  obiceiuri  ale  societăţii  învaţă  tinerii  şi  adulţii  să  nu 
aibă  încredere  unul  în  altul:  “ăla  e periculos”,  sau  “e  hoţ”,  sau  “ăştia  au 
păduchi”,  sau  “n-ai  voie  să  te  joci  cu  el”  şamd.  Extremele  strică:  nu  e bine 
nici  să  te  încrezi  orbeşte  în  cineva,  căci  poţi  deveni  uşor  victima  unui 
escroc,  nici  să  fii  permanent  suspicios,  aceasta  fiind  tot  un  semn  de  boală. 

Jocurile  de  încredere  îndeamnă  participanţii  la  asociere  şi  interacţiune, 
evidenţiind  realizarea  succesului  cu  ajutorul  cooperării.  Ele  constituie 
culmea  jocurilor  de  colaborare,  necesitând  mai  multă  grijă  şi  atenţie  din 
partea  instructorului  în  privinţa  desfăşurării,  precum  şi  o pregătire  mai  bună 
a discutării  lor. 

Pentru  a fi  în  siguranţă  în  cursul  jocurilor  de  colaborare,  elevii  vor 
depinde  unii  de  alţii.  Ca  să  reuşească,  participanţii  vor  fi  nevoiţi  să  aibă 
încredere  unul  în  altul.  Pentru  mulţi  jucători,  această  condiţie  poate  fi  greu 
de  acceptat.  Când  ne  încredem  în  altcineva,  ne  expunem  pericolului  de  a 
avea  dezamăgiri,  de  a fi  răniţi  corporal  sau  emoţional.  După  ce  încrederea 
ţi-a  fost  înşelată  sau  trădată  o dată,  e greu  să  te  mai  încrezi  în  alţii.  Şi  cu 
toate  acestea,  există  situaţii  în  care  încrederea  în  alţii  este  obligatorie,  sau 
foarte  importantă  pentru  reuşita  grupului  (supravieţuire  etc.). 

Unele  jocuri  impun  ca  jucătorii  să  devină  salvatorii  colegilor  lor. 

14. 1.  învăţarea 
* 

asigurării 

colegului 

Materiale  necesare:  fără. 

Regulile  activităţii:  Se  prezintă  grupului  ideea  de  asigurare  şi  se  arată 
ce  înseamnă  postura  corectă  pentru  asigurare  (vezi  # 5.4.).  Toţi  participanţii 
vor  imita  fiecare  mişcare  a instructorului,  pe  rând. 

Postura  corectă  pentru  asigurare  este  următoarea: 

- Mai  întâi,  depărtează  picioarele  la  lăţimea  umerilor  (pentru  stabilitate). 

- Apoi  fă  un  pas  mic  înainte  cu  un  picior  (aceasta  măreşte  mai  mult 
stabilitatea).  Palmele  vor  sta  în  afară  cam  la  nivelul  umerilor,  verticale,  cu 
degetele  în  sus,  depărtate  la  lăţimea  umerilor.  Coatele  şi  genunchii  sunt 
îndoiţi. 

După  ce  postura  corectă  se  exersează  individual  de  câteva  ori, 
participanţii  vor  trece  la  aplicaţii  cu  partenerul.  Jucătorii  vor  fi  împărţiţi  în 
grupe  de  trei  persoane  având  greutăţi  şi  înălţimi  cât  mai  asemănătoare.  Doi 
membri  ai  grupei  (salvatorii)  se  aşează  faţă  în  faţă  la  distanţă  de 
aproximativ  un  metru  şi  iau  postura  corectă  de  asigurare.  Al  treilea  membru 
stă  la  mijloc,  între  cei  doi,  rigid  şi  drept  ca  o scândură,  cu  braţele  încrucişate 
la  piept  şi  picioarele  bine  lipite,  înfipte  în  sol,  cu  faţa  spre  unul  din  colegi. 
Apoi  persoana  din  mijloc  se  apleacă  înainte,  lăsându-se  să  cadă  spre 
colegul  din  faţă.  Pe  rând,  fiecare  salvator  prinde  şi  opreşte  căderea  celui  din 
mijloc,  apoi  îl  împinge  spre  colegul  din  faţă  şamd. 

Dacă  treaba  merge  bine,  cei  doi  salvatori  se  depărtează  cu  Vfe  pas  şi 
jocul  continuă. 

După  un  timp,  se  schimbă  rolurile. 

Instructorul  va  insista  asupra  importanţei  şi  responsabilităţii  asigurării 
colegului,  căci  jocul  poate  deveni  periculos  dacă  e făcut  neatent.  Insistaţi 
asupra  importanţei  ascultării  şi  respectării  instrucţiunilor.  Se  interzice 
participarea  jucătorilor  care  nu  respectă  regulile  jocurile,  sau  nu  sunt  atenţi. 

Jucătorii  vor  învăţa  să  acţioneze  numai  dacă  se  comunică  corect 
comenzile  de  asigurare.  Acestea  sunt: 

1 . Salvatorul/  ii  spun:  salvatorii  sunt  gatal 

2.  Cel  care  cade,  răspunde:  şi  eu  sunt  gata,  dar  pot  să  cad? 

3.  Salvatorul/  ii  spun:  cazi\ 

14.2.  Salcia  în 
bătaia  vântului 

Materiale  necesare:  fără;  eventual  o basma  pentru  legat  la  ochi. 

Regulile  jocului:  participanţii  stau  umăr  lângă  umăr  şi  formează  un  cerc 
cu  diametrul  de  maxim  1,5  m.  Dacă  sunt  mulţi  jucători,  se  organizează  mai 
multe  cercuri  de  6-8  jucători.  Un  voluntar  se  aşează  în  centrul  cercului,  cu 
braţele  întinse  lateral  şi  lipite  de  corp  (sau:  încrucişate  pe  piept,  sau:  braţele 
întinse  înainte  încrucişate  la  coate,  palmele  se  rotesc  până  ajung  faţă  în 
faţă,  se  încrucişează  degetele  şi  se  încleştează  palmele,  apoi  se  rotesc 
antebraţele  în  jos,  spre  piept  şi  în  sus  pentru  a se  lipi  de  piept),  cu  tot  corpul 
drept  şi  rigid  ca  o scândură,  cu  picioarele  bine  înfipte  în  sol.  După  ce  se  dau 
comenzile  de  asigurare  (vezi  # 14.1),  voluntarul  cade  încet  în  spate  până  e 
prins  de  cineva,  care  îl  pasează  vecinului  şi  tot  aşa  mai  departe,  până  ce 
voluntarul  parcurge  toată  circumferinţa. 

Dacă  voluntarul  nu  îşi  ţine  corpul  drept  şi  rigid,  sau  picioarele  bine  lipite 
de  sol,  jocul  nu  se  poate  desfăşura  bine. 

Pe  rând,  toţi  jucătorii  care  doresc  vor  fi  lăsaţi  să  stea  în  centru. 

Variante: 

A.  Voluntarul  din  centru  poate  fi  legat  la  ochi; 

B.  Jucătorii  din  cerc  stau  jos,  şold  lângă  şold,  sprijinindu-se  cu  tălpile 
pe  labele  voluntarului  din  centru. 

Indicaţii  pentru  instructor,  atenţie,  dacă  jucătorii  nu  ştiu  să  asigure  şi 
persoana  din  centru  cade,  pot  apare  accidente  corporale  sau  emoţionale! 

La  descifrarea  experienţei  se  vorcăuta,  printre  altele,  răspunsuri  la 
întrebările:  ce  aflăm  despre  ceilalţi  cu  ajutorul  acestui  joc?  ce  am  aflat 
despre  mine  însumi? 

127 


14.3.  Maşina  de 
fabricat  salam 


Materiale  necesare:  fără. 

Regulile  jocului : se  formează  două  rânduri  cu  cel  puţin  6 participanţi 
fiecare,  care  stau  faţă  în  faţă  la  distanţă  de  un  braţ.  Jucătorii: 

1 . vor  lua  postura  de  asigurare,  cu  picioarele  depărtate  şi  decalate; 

2.  vor  sta  lipiţi,  umăr  lângă  umăr; 

3.  vor  întinde  braţele  înainte,  cu  palmele  în  sus  şi  degetele  până  la 
coatele  celui  din  faţă;  braţele  vecinilor  vor  sta  alternativ,  ca  la  un  fermoar; 
toate  antebraţele  şi  palmele  vor  forma  un  plan  orizontal  continuu; 

4.  se  vor  apleca  puţin  spre  spate,  retrăgând  capetele  şi  piepturile, 
îndepărtându-le  de  mijlocul  formaţiei.  ( Variantă : dacă  participanţii  sunt  mai 
solizi,  cele  două  şiruri  stau  mai  depărtate  iar  fiecare  jucător  va  apuca 
mâinile  celui  din  faţă.  în  acest  caz,  poate  apare  pericolul  că  forţele 
jucătorilor  sunt  insuficiente:  braţele  încărcate  cu  greutatea  coechipierului 
pot  sili  partenerii  să-şi  ciocnească  capetele!). 

După  ce  se  termină  organizarea  şi  toată  lumea  pricepe  ce  are  de  făcut, 
un  voluntar  devine  „salamul”  şi  se  aşează  la  capătul  de  intrare  al  „maşinii”. 
El  anunţă  ce  fel  de  salam  este:  de  Sibiu,  ssăsesc,  parizer  etc.  După  ce  se 
dau  comenzile  de  asigurare,  voluntarul  sare  cu  capul  înainte  şi  faţa  în  sus, 
cu  braţele  întinse  în  lungul  capului  şi  corpul  cât  mai  rigid  şi  drept,  pe  braţele 
„maşinii”.  în  continuare,  jucătorii  pasează  „salamul”  spre  capătul  de  ieşire, 
mişcându-şi  împreună  braţele  încet  în  sus  şi  lateral  spre  „ieşire”,  apoi  în  jos 

şi  înapoi,  în  tot  acest  timp  cântând  „salam  ”,  cum  le-a  cerut  voluntarul. 

„Salamul”  va  fi  transportat  la  înălţime  constantă,  fără  a fi  aruncat  în  sus, 
deoarece  acţiunea  poate  deveni  periculoasă  (ciocnirea  capetelor,  scăparea 
„salamului”). 

La  capătul  de  ieşire  al  „maşinii”  va  sta  un  salvator  care  ajută  „salamul”  să 
cadă  şi  revină  în  picioare. 

Jucătorii  vor  sta  cât  mai  apropiaţi,  pentru  a nu  le  scăpa  „salamul”  printre 
braţe.  Primii  patru  participanţi  de  la  capătul  de  intrare  în  „maşină”  se  vor 
apleca  mai  mult  pe  spate,  pentru  a nu  fi  loviţi  de  „salam”  când  sare  în 
„maşină”.  înainte  de  a intra  în  maşină,  „salamul”  îşi  va  scoate  obiectele 
ascuţite,  grele,  contondente  aflate  pe  el,  sau  în  buzunare  (curele,  catarame, 
bijuterii,  pixuri,  broşe,  chei  etc.),  care  ar  putea  răni  participanţii.  Atenţie,  de 
asemenea,  la  coatele  scoase  în  afară. 

Indicaţiile  vor  fi  clare  şi  scurte. 

Nimeni  nu  sare  în  „maşină”  până  ce  instructorul  nu  zice  “gata, 

sări”,  după  care  urmează  comenzile  de  asigurare  între  jucători  (vezi  # 

14.1). 

Variante. 

A.  După  o tură,  grupa  care  a dovedit  responsabilitate  la  asigurare  poate 
căpăta  permisiunea  ca  “salamul”  să  sară  în  “maşină”  luând  un  avânt  de  3-5 
m.,  prin  alergare. 

B.  La  mijlocul  „maşinii”,  „salamul”  va  fi  întors  cu  faţa  în  jos,  sau  săltat 
puţin  în  sus  etc. 

C.  Săritura  se  face  de  pe  o platformă  la  înălţimea  de  1-2  m.  (scară,  gard 
etc.),  în  care  caz  componenţii  „maşinii”  vor  sta  cu  corpul  întors  la  459  spre 
săritor  şi  un  picior  înainte. 

D.  Jucătorul  cade  pe  spate  de  la  o mică  înălţime:  scaun,  masă,  buturugă, 
gard,  zid  etc.,  cu  corpul  cât  mai  drept  (restul  condiţiilor  ca  mai  sus). 
Coechipierii  organizaţi  la  fel  ca  mai  sus,  îl  prind  şi  apoi  îl  lasă  jos,  sau  îl 
transportă  „afară  din  maşină”  (vezi  figura  14.1). 

Indicaţii  pentru  instructor,  pe  cât  posibil,  jocul  se  desfăşoară  în  aer 
liber.  “Maşina”  va  fi  verificată  şi  formaţia  refăcută  înaintea  intrării  fiecărui 
“salam”  (căderii  fiecărui  jucător).  Totodată  se  verifică  dacă  participanţii  sunt 
atenţi. 

La  prelucrarea  experienţei  se  va  analiza  importanţa  încrederii  în 
coechipieri  pentru  succesul  grupului,  ce  purtări  măresc  şi  care  micşorează 
încrederea,  ce  atitudine  e mai  productivă:  încrederea  sau  neîncrederea  etc. 


14.4.  Cercul 
popicelor 


Materiale  necesare:  fără. 

Regulile  jocului:  jucătorii  se  vor  aşeza  în  cerc,  cu  faţă  spre  interior, 
ţinându-se  de  mâini.  Apoi  participanţii  păşesc  înapoi,  iar  cercul  se  măreşte 
până  ce  toţi  au  braţele  bine  întinse,  dar  se  ţin  bine  de  mâinile  vecinilor. 
Jucătorii  se  numără  cu  voce  tare:  1,2, 1,2,1  şamd.  Apoi  instructorul 
comandă;  „numerele  1 se  apleacă  înainte  (sau  înapoi)!”.  Jucătorii  respectivi 
se  apleacă  înainte,  ţinându-şi  corpurile  rigide  şi  drepte  ca  nişte  scânduri, 
fiind  susţinuţi  de  braţele  vecinilor. 

După  un  timp  numerele  1 revin  la  verticală,  şi  se  comandă:  „numerele  2 
se  apleacă  înainte  (sau  înapoi)!”.  După  câteva  astfel  de  manevre,  executate 
de  jumătate  din  participanţi,  se  va  comanda  aplecarea  simultană  a 
numerelor  1 înainte  şi  a numerelor  2 înapoi  (sau  invers). 

Variantă:  jucătorii  se  ţin  de  coate  (le  încrucişează). 

Indicaţii  pentru  instructor:  atenţie,  sunt  mari  şanse  ca  unii  să  cadă. 


14.5.  înşiraţi- vă 
după ... 


Materiale  necesare:  fulare  (basmale)  pentru  legat  la  ochi. 

Regulile  jocului:  în  principiu,  tema  este  ca  toţi  participanţii  să  se  înşire 
într-o  linie,  respectând  un  criteriu  impus,  acţiunile  lor  fiind  restricţionate  într- 
un  mod  oarecare,  de  exemplu  fiind  legaţi  la  ochi.  Jucătorii  vor  fi  instruiţi  să 
respecte  o serie  de  reguli  de  siguranţă:  să  se  deplaseze  încet  şi  cu  mâinile 
întinse  înainte,  să  nu  se  împingă,  să  se  oprească  imediat  ce  instructorul 
strigă  „opriţi”,  sau  bate  de  două  ori  din  palme  etc. 

După  ce  se  leagă  la  ochi,  sunt  instruiţi  că  nu  au  voie  să  scoată  nici  un  fel 
de  sunet  sau  vorbă  în  cursul  jocului,  apoi  li  se  explică  regula  de  înşiruire. 
Din  numeroasele  variante  posibile,  iată  câteva  sugestii  uşor  de  adaptat  la 
specificul  oricărui  grup: 

1.  în  ordinea  crescătoare  a înălţimii,  în  faţă  fiind  persoana  cea  mai 

scundă,  iar  cea  mai  înaltă  ultima. 

2.  în  ordinea  calendaristică  a datei  de  naştere,  în  faţă  fiind  persoana 
născută  la  data  cea  mai  apropiată  de  1 ianuarie. 

Variante:  înşiruirea  poate  fi  în  ordinea  alfabetică  a iniţialei  numelui 
mamei,  sau  al  tatălui,  în  ordinea  greutăţii,  a lungimii  pantofilor  etc. 


14.6.  Jupuirea 
şarpelui 


Materiale  necesare:  fără. 

Regulile  jocului:  grupul  se  împarte  în  grupe  cu  maxim  15  participanţi 
fiecare.  Fiecare  grupă  se  aliniază  într-un  şir.  Jucătorii  se  aşează  la  distanţa 
de  un  braţ  întins  de  coechipierul  din  faţă.  Apoi  fiecare  depărtează 
picioarele,  se  apleacă,  introduce  mâna  dreaptă  printre  picioare  şi  apucă 
mâna  stângă  a celui  din  spate.  în  felul  acesta  se  formează  un  fel  de  lanţ 
uman,  având  o mână  stângă  liberă  la  capătul  din  faţă  al  şirului  şi  o mână 
dreapta  liberă  la  capătul  din  spate.  Tema  este  deznodarea  lanţului  pentru  a 
forma  o linie  dreaptă,  nerăsucită,  fără  a desprinde  mâinile,  prin  orice 
mişcare,  cu  excepţia  simplei  treceri  a piciorului  pe  deasupra  celor  două 
mâini  apucate.  Se  stabileşte  o penalizare  pentru  echipa  care  desface 
mâinile  în  timpul  jocului,  de  exemplu  reîncepe  de  la  început.  Participanţii  vor 
fi  lăsaţi  să  găsească  singuri  soluţia. 

Câştigă  grupa  care  reuşeşte  prima  să  ajungă  în  picioare,  ţinându-se  de 
mână,  într-un  şir. 

Variante:  după  ce  şarpele  a fost  jupuit,  el  se  poate  „îmbrăca”  la  loc. 

Indicaţii  pentru  instructor:  atenţie,  unele  persoane  corpolente  pot  avea 
nevoie  de  ajutor. 

Sunt  mai  multe  soluţii  (care  nu  se  vor  dezvălui  jucătorilor.  Ei  trebuie  să  le 
găsească  singuri!): 

1.  Ultima  persoană  din  coada  şirului  se  aşează  pe  spate,  pe  sol. 
Următoarea  persoană,  din  faţă  celei  întinse  jos,  păşeşte  înapoi  peste  corpul 
acesteia,  apoi  se  întinde  şi  ea  pe  jos,  cu  picioarele  spre  umerii  primei 
aşezate  pe  sol.  în  continuare  celelalte  persoane  procedează  la  fel,  fără  a 
desprinde  mâinile.  După  ce  ultima  persoană  se  culcă  pe  sol,  se  scoală 
devenind  prima  din  şirul  final,  apoi  îl  trage  pe  următorul  de  jos,  ridicându-l  în 
picioare  şamd. 

2.  Ultima  persoană  din  coada  şirului  intră  printre  picioarele  celei  din  faţă, 
tot  timpul  trăgând  de  mână  persoana  următoare,  şi  începe  un  târâş  lent  prin 
tunelul  format  de  picioarele  coechipierilor,  până  în  faţă.  Acolo  se  ridică  în 
picioare.  Persoana  trasă  de  mână  de  primul  jucător,  intră  şi  ea  în  tunel, 
târându-se  după  cel  din  faţă,  trăgând  de  mână  pe  următorul.  Şi  tot  aşa  până 
la  a doua  persoană  din  capătul  din  faţă  al  şirului,  după  care  tot  lanţul  devine 
un  şir,  în  picioare,  cu  mâinile  apucate. 

3.  Primul  jucător  din  capul  şirului,  ridică  mult  piciorul  drept  bine  întins  şi 
păşeşte  peste  capul  persoanei  următoare,  rotindu-se  la  180e,  pentru  a 
ajunge  cu  faţa  spre  coada  şirului.  Următorul  jucător  procedează  la  fel  şamd. 
până  la  ultimul. 

4.  Ultimul  din  coada  şirului  cade  înainte  şi  rămâne  întins  pe  sol,  ţinând 
mereu  mâna  vecinului.  Acesta  cade  şi  el  înainte  şamd.  până  la  sfârşitul 
şirului,  după  care  toată  lumea  se  ridică  în  picioare,  se  roteşte  etc. 


14.7.  Mersul  pe 
încredere 


Materiale  necesare:  legături  pentru  ochi. 

Regulile  jocului',  jucătorii  se  împart  în  perechi.  Unul  din  membrii  perechii 
e legat  la  ochi.  Tema  jocului  e ca  nevăzătorul  să  fie  condus  de  partener  într- 
o scurtă  călătorie,  care  se  poate  desfăşura  în  sală  sau  afară.  Conducerea 
poate  fi  verbală,  sau  neverbală:  nevăzătorul  se  ţine  cu  mâinile  de  umerii 
partenerului;  ori:  partenerul  pune  mâinile  pe  umerii  nevăzătorului;  sau:  cei 

doi  stabilesc  un  cod  de  gesturi:  când  partenerul  atinge  nevăzătorul  pe 
umărul  drept,  acesta  se  întoarce  cu  90e  la  dreapta  şi  merge  înainte  etc. 

Variante,  călătoria  poate  fi  organizată  sub  forma  unei  curse  cu  obstacole 
(vezi  şi  # 14.9). 


14.8.  Şiragul  de 
accidentaţi 

9 


Materiale  necesare:  fulare  (basmale)  pentru  legat  la  ochi. 

Regulile  jocului:  jucătorii  se  înşiră  într-o  linie  ţinându-se  de  mâini.  Toţi 
se  leagă  la  ochi  (sunt  accidentaţi),  mai  puţin  primul  şi  ultimul  din  şir. 
“Văzătorii”  conduc  şirul  de  “nevăzători”  într-o  călătorie  pe  un  drum  presărat 
cu  obstacole  pregătite  dinainte:  scaune,  bănci,  mese,  uşi,  copaci,  gropi, 
tufişuri,  garduri  etc.  în  timpul  călătoriei,  mâinile  tuturor  jucătorilor  rămân 
mereu  apucate.  “Văzătorii”  de  la  capetele  şirului  vor  anunţa  mereu 
obstacolele  şi  vor  îndruma  coechipierii  când  şi  cum  să  le  treacă,  iar 
“nevăzătorii”  îşi  vor  anunţa  problemele  pe  care  le  au  („opriţi!”;  „unde  să  pun 
piciorul?”  etc.). 

“Accidentaţii”  nu  vor  merge  pasivi  şi  docili,  ci  vor  participa  la  rezolvarea 
problemelor  pe  parcurs,  anunţând-şi  vecinul  de  greutăţile  pe  care  tocmai  le- 
au  depăşit  („vezi  că  e un  ciot”,  „am  dat  de  un  copac”  etc.),  sau  sprijinindu-l 
la  cerere  etc.  Din  timp  în  timp  se  schimbă  rolurile:  jucătorii  de  la  capete 
devin  “nevăzători”  iar  doi  jucători  din  şir  devin  “văzători”  şi  vor  conduce 
grupul  în  călătorie. 

Variantă,  se  poate  juca  şi:  fără  mâini;  fără  picioare;  FĂRĂ  VORBE. 

Indicaţii  pentru  instructor:  anunţă  clar  că  cine  nu  doreşte  să  participe 
la  joc  e liber  s-o  facă.  Cei  care  nu  participă  la  joc  primesc  însă  sarcini:  de 
asigurare,  de  observare  etc. 


14.9.  Câmpul 
minat 


Materiale  necesare:  o sfoară  sau  funie  lungă  de  25  m.,  preferabil  viu 
colorată;  50-100  obiecte  moi,  de  mărimea  unui  pumn  strâns  (bucăţi  de 
polistiren,  sau  de  spumă  din  masă  plastică,  popice,  cutii  de  medicamente 
etc.);  5-10  buc.  cartoane  albe  format  A4  (cel  puţin  o bucată  la  doi  jucători); 
un  stilou  tip  marker. 

Regulile  jocului : cu  ajutorul  sforii  se  marchează  pe  sol  un  dreptunghi  cu 
laturile  aprox.  7 x 5 m,  care  constituie  terenul  minat  (laturile  lungi  nu  vor  fi 
drepte  ci  şerpuite,  neregulate).  O latură  scurtă  şi  zona  din  faţa  ei  reprezintă 
„baza  de  plecare”,  cealaltă  linie  scurtă  şi  zona  din  faţa  ei  - „sosirea”,  sau 
„baza  inamică”.  Pe  teren  se  împrăştie  „minele”  astfel  ca  să  nu  rezulte  între 
„plecare”  şi  „sosire”  „poteci”  uşor  de  parcurs,  fără  a lovi  o mină. 

Jucătorii  vor  stabili  câteva  obiective  (scopuri)  ale  grupului  şi  le  vor  scrie 
cu  litere  mari,  câte  unul  pe  un  carton  A4.  Toate  cartoanele  vor  fi  aşezate  pe 
sol  în  baza  inamicului,  dincolo  de  linia  de  „sosire”. 

Grupul  se  împarte  în  perechi,  din  care  un  partener  legat  la  ochi  va  fi 
„soldatul”  care  străbate  terenul  minat,  condus  de  partenerul  care  vede  - 
„controlorul”,  numai  cu  vorbe  (este  interzisă  orice  atingere  a celor  doi), 
numai  din  afara  terenului.  După  ce  trece  linia  de  sosire,  rolurile  se  schimbă 
în  cadrul  perechii:  controlorul  devine  soldat  şi  se  leagă  la  ochi,  iar  soldatul 
devine  controlor.  „Soldatul”  ia  un  carton  şi  se  întoarce  cu  el  la  plecare, 
străbătând  terenul  minat. 

Sarcina  jocului  este  ca  grupul  (echipa)  formată  din  toate  perechile,  să 
aducă  cartoanele  la  baza  de  plecare  (să  îndeplinească  obiectivele 
grupului),  într-un  timp  stabilit.  Toate  perechile  pleacă  deodată,  la  semnalul 
instructorului,  care  supraveghează  desfăşurarea  jocului,  respectarea 
regulilor  şi  cronometrează  acţiunea.  Fiecare  soldat  (pereche)  poate 
transporta  la  o traversare  numai  un  singur  carton.  Cartonul  poate  fi  luat  din 
baza  inamică  numai  de  soldatul  care  a traversat  terenul  minat.  De  la  o bază 

la  alta  cartonul  trebuie  purtat,  nu  poate  fi  aruncat. 

Dacă  soldatul  atinge  o „mină”  la  dus,  se  reîntoarce  la  plecare,  rolurile  se 
schimbă  şi  perechea  porneşte  din  nou.  Când  „mina”  e atinsă  pe  drumul  de 
întoarcere  de  un  soldat  care  se  întorcea  la  bază  cu  un  carton  în  mână, 
perechea  se  reîntoarce  la  baza  inamică,  rolurile  se  schimbă  şi  perechea 
porneşte  din  nou. 

Variante. 

A.  în  loc  de  cartoane  (obiective),  pot  fi  folosite  diverse  obiecte:  monezi, 
cărţi  etc.  (un  „tezaur”),  pe  care  jucătorii  le  vor  salva,  aducându-le  la  baza  de 
plecare. 

B.  Rolurile  din  cadrul  perechii  pot  fi  păstrate  la  întoarcere. 

C.  Pot  apare  şi  diverse  „accidente”:  o „cădere”  a comunicaţiilor,  adică 
interzicerea  vorbirii  pentru  câteva  minute  (maxim  două),  la  semnalul 
instructorului.  Grupa  va  şti  de  la  început  că  există  această  posibilitate  şi  va 
trebui  să  se  pregătească. 

D.  „Minele”  pot  fi  completate  cu  obiecte  mai  mari:  scaune,  cărţi,  cuier  etc. 

E.  Membrii  perechii  vor  sta  faţă  în  faţă,  sau  spate  în  spate,  cu  mâinile  în 
contact,  sau  eventual  îmbrăţişaţi  (Atenţie  la  perechile  mixte!)  şi  vor  parcurge 
împreună  traseul  - dar  FĂRĂ  VORBE. 

F.  Pentru  mărirea  gradului  de  concentrare  şi  implicare  a jucătorilor,  s-a 
propus  chiar  „jocul  extrem”:  înlocuirea  „minelor”  din  obiecte  moi  cu  capcane 
obişnuite  (cu  arc)  pentru  şoareci,  armate. 

G.  Sau,  alţi  paşi  spre  un  fel  de  teambuilding  extrem : 

- Parcurgerea  terenului  minat  cu  capcane  de  şoareci,  dar  cu  picioarele 
goale!  (Atenţie  la  accidente!). 

- Lângă  fiecare  capcană  armată  se  aşează  câte  o bucată  dintr-un  puzzle. 
„Soldaţii”  legaţi  la  ochi  vor  aduna  şi  aduce  bucăţile  la  baza  de  plecare, 
pentru  a reconstitui  acolo  întreaga  imagine. 

H.  Un  profesor  de  actorie  folosea  jocul  cu  „terenul  minat”  modificat  astfel: 
alegea  doi  studenţi  care  formau  perechea  ce  va  traversa  terenul  minat  cu 
10-15  capcane  de  şoareci  („soldatul”  fiind  încălţat).  Restul  grupei  priveşte 
traversarea;  interesul  spectatorilor  fiind  de  obicei  foarte  mare  (cam  ca  la 
spectacolele  cu  gladiatori).  Apoi  se  scot  capcanele  şi  se  cere  celor  doi  să 
traverseze  din  nou  terenul  gol,  mimând  că  ar  avea  totuşi  de-a  face  cu 
capcane  armate.  Traversând  acest  teren  gol,  studenţii  talentaţi  la  actorie 
sunt  în  stare  să-i  ţină  pe  colegii-spectatori  cu  sufletul  la  gură! 

Indicaţii  pentru  instructor,  dacă  jucătorii  descurcăreţi  găsesc  în  terenul 
minat  „poteci”  (prea)  uşor  de  parcurs,  poziţiile  „minelor”  pot  fi  schimbate 
oricând,  pentru  a îngreuna  traversarea.  La  fel,  când  consideră  oportun, 
instructorul  poate  modifica  în  cursul  jocului  şi  perimetrul  terenului  minat. 
(Justificare:  aceste  modificări  nu  fac  decât  să  reproducă  realitatea  vieţii,  în 
cadrul  căreia  orice  situaţie  evoluează  totdeauna  spre  „mai  rău”). 

După  ce  jucătorii  sunt  informaţi  asupra  regulilor,  sarcinii  etc.,  grupa  va 
avea  la  dispoziţie  5 minute  pentru  a se  organiza,  după  care  instructorul  va 
putea  da  semnalul  de  pornire. 

La  descifrarea  experienţei,  întrebările  pot  fi: 

- „Minele”  reprezintă  obstacolele  pe  care  le  întâlnim  în  viaţa  noastră  şi  ne 
împiedecă  să  obţinem  ce  dorim;  care  sunt  în  cazul  vostru  aceste  obstacole 
reale? 

- Putem  depăşi  mai  uşor  obstacolele  când  primim  ajutor.  Cum  se  poate 
face  rost  de  ajutor?  Cum  se  cere  ajutorul?  Te  pricepi  să  primeşti  ajutorul 
altcuiva?  De  unde  ştii?  Te  pricepi  să  ajuţi  pe  altcineva?  De  unde  ştii? 

- Ce  poate  reprezenta  schimbarea  „minelor”,  sau  a perimetrului 
terenului? 

14.10.  De-a 
rostogolul 

Materiale  necesare:  fără. 

Regulile  jocului:  jucătorii  se  întind  pe  sol  cu  faţa  în  jos,  lipiţi  unul  de 
celălalt,  cu  capetele  în  aceiaşi  parte.  Braţele  vor  sta  întinse  înainte  pe  sol. 
Jucătorul  de  la  un  cap  începe  să  se  rostogolească  peste  spinările  vecinilor, 
până  ajunge  în  partea  cealaltă,  unde  se  aşterne  în  prelungirea  „covorului”. 
Următorul  face  la  fel  şamd. 

Variante:  grupul  se  împarte  în  două  grupe,  care  se  întrec  să  parcurgă 
mai  repede  o distanţă  dată,  simultan  sau  pe  rând  (contra  cronometru). 

14. 1 1.  Şezi  în 
poală 

Materiale  necesare:  fără. 

Regulile  jocului : participanţii  formează  un  cerc,  stând  umăr  lângă  umăr 
cu  faţa  spre  centru.  La  comandă,  toţi  jucătorii  se  întorc  la  dreapta  şi  fac  trei 
paşi  spre  centru.  în  felul  acesta,  ar  trebui  ca  toată  lumea  să  fi  ajuns  cu 
vârful  labei  sale  stângi  lipit  de  călcâiul  stâng  al  vecinului  din  faţă.  Toţi  pun 
mâinile  pe  şoldurile  persoanei  din  faţă,  ţinând-o  de  talie.  Se  comandă: 
1,2,3.  La  timpul  „3”,  fiecare  se  aşează  în  poala  persoanei  din  spate,  ghidat 
atent  de  cel  din  spate.  Se  mai  ajustează  poziţiile  jucătorilor,  apoi  se  repetă 
de  câteva  ori. 

Variante:  după  aşezarea  în  poală,  toţi  aplaudă  (deodată!);  sau,  cercul  se 
roteşte  (toţi  merg). 

Indicaţii  pentru  instructor:  pentru  succesul  jocului  e nevoie  de  o 
aliniere  corectă  a jucătorilor  în  cerc,  cu  vârful  stâng  lipit  de  călcâiul  stâng  al 
vecinului  din  faţă. 

Cere  participanţilor  să  stea  aşezaţi  5,  10  sau  30  de  secunde. 

Pentru  învăţarea  jocului,  împarte  grupul  în  două  grupe.  Stabileşte 
“recorduri”  care  trebuie  bătute  de  întreaga  clasă. 

Acest  joc  necesită  destul  de  multă  încredere  între  participanţi,  aşa  că  ar 
trebui  lăsat  pentru  partea  finală  a lecţiei. 

Adeseori  jucătorii  vor  fi  puternic  impresionaţi  de  propriul  succes. 

14. 12.  Mersul  pe 

cercul 

suspendat 

Materiale  necesare:  două-trei  chingi  înnodate  (vezi  # 18.1). 

Regulile  jocului:  grupul  se  împarte  în  grupe  de  10-15  jucători.  Fiecare 
grupă  primeşte  o chingă,  apoi  membrii  ei  fac  un  cerc,  în  picioare,  cu  faţa 
spre  centru,  cu  braţele  întinse,  ţinând  fiecare  de  chinga  care  va  avea  o 
formă  de  cerc.  Pe  rând,  fiecare  jucător  se  caţără  pe  cerc.  Chinga  este 
susţinută  de  coechipieri  la  înălţimea  şoldurilor,  cu  braţele  întinse,  cu 
genunchii  uşor  îndoiţi,  cu  spinarea  verticală.  Jucătorul  se  va  deplasa  de-a 
lungul  cercului  până  revine  la  locul  de  plecare,  după  care  îşi  reia  locul  (şi 
sarcina)  în  formaţie.  în  cursul  deplasării,  jucătorul  se  poate  sprijini  de 
coechipieri. 

Variantă:  grupele  se  apropie  până  ce  aproape  se  ating  cercurile,  iar 
jucătorii  se  caţără  şi  trec  de  pe  un  cerc  pe  altul. 

Indicaţii  pentru  instructor.  în  fiecare  grupă,  un  voluntar  va  acţiona  ca 
salvator,  din  interiorul  cercului. 

14. 13.  Plasa  de 
păianjen 

Materiale  necesare:  un  ghem  cu  sfoară  groasă;  o rolă  cu  bandă  de  lipit 
(bandă  adezivă);  eventual  câteva  cuie. 

Regulile  jocului:  între  doi  stâlpi  verticali,  amplasaţi  la  6-10  m.  unul  de 
altul  (copaci  etc.),  se  construieşte  din  sfoară  o „plasă  de  păianjen”.  Se 
întinde  un  fir  orizontal  la  înălţimea  de  10-80  cm.  şi  altul  la  2-2,5  m.  faţă  de 
sol.  între  aceste  fire  se  amenajează  (cu  noduri)  o plasă,  cu  ochiurile  având 

deschiderea  de  60-80  cm.  (cât  să  poată  trece  un  om)  - vezi  figura  14.2. 
Numărul  de  ochiuri  necesar  este  egal  cu  numărul  jucătorilor  (dacă  este  mai 
mic,  vor  trebui  inventate  reguli  suplimentare  - vezi  mai  jos). 


Sarcina  grupului  este  ca  toţi  membrii  să  treacă  dintr-o  parte  în  alta  a 
plasei,  fără  ca  cineva  să  atingă  vreun  fir  (căci  păianjenul-balaur  îl  înhaţă!). 
Nu  este  voie  să  se  treacă  prin  afara  plasei:  pe  sub,  pe  deasupra  etc.,  nici 
prin  săritură.  Jucătorul  care  atinge  plasa  revine  în  partea  de  pornire  şi 
trebuie  să  treacă  din  nou.  Fiecare  ochi  al  plasei  poate  fi  folosit  numai  de  un 
singur  jucător:  după  trecerea  sa,  ochiul  va  fi  blocat  de  instructor  cu  bandă 
adezivă.  Jucătorii  care  au  trecut  prin  plasă  pot  ajuta  coechipierii  să 
traverseze,  rămânând  însă  numai  pe  partea  lor. 

După  prezentarea  jocului,  grupa  are  la  dispoziţie  10  minute  pentru  a 
stabili  un  plan  de  acţiune,  apoi  instructorul  dă  semnalul  de  pornire  (şi 
începe  cronometrarea). 

Variantă:  tema  poate  fi  ca  echipa  să  introducă  şi  să  treacă  o sfoară/ 
coardă  lungă  prin  toate  ochiurile  plasei,  apoi  s-o  menţină  câteva  momente 
aşa,  fără  ca  sfoara  să  atingă  vreodată  plasa,  dar  la  sfârşit  toţi  jucătorii  să  fie 
în  contact  cu  sfoara.  Lungimea  sforii/  corzii  trebuie  să  fie  suficient  de  mare 
încât  să  se  poată  satisface  tema  - respectiv  trecând  şi  stând  prin  toate 
ochiurile,  să  mai  rămână  capetele  destul  de  lungi.  Atingerea  plasei  cu 
sfoara  va  fi  penalizată  cumva  de  instructorul-arbitru;  penalizarea  se  va 
stabili  înaintea  începerii  jocului. 

Indicaţii  pentru  instructor:  acest  joc  este  printre  cele  mai  apreciate  de 
elevi,  poate  chiar  cel  mai  atractiv.  Are  un  puternic  impact  vizual  şi  afectiv. 
Regulile  sale  pot  fi  adaptate  caracteristicilor  specifice  oricărui  grup,  sau 
şedinţe:  dacă  participanţii  sunt  mai  mulţi  decât  ochiurile  plasei,  se  va 
permite  trecerea  a 2-3  jucători  prin  acelaşi  ochi  (dar  nu  chiar  toţi  prin  ochiul 
cel  mai  „uşor”);  atingerea  plasei  de  către  un  jucător  poate  fi  penalizată  cu 
revenirea  la  plecare  a jucătorului  respectiv,  sau  a tuturor  jucătorilor  care 
erau  în  contact  cu  el,  sau  a întregii  echipe;  ochiul  folosit  de  un  jucător  poate 
fi  stabilit  fie  de  el,  fie  va  fi  precizat  de  grup;  se  poate  stabili  un  timp  limită; 
fiecare  jucător  trebuie  să  fie  tot  timpul  în  contact  cu  cel  puţin  un  alt 
coechipier  şamd.  Aceste  adaptări,  sau  „reglaje”  pedagogice,  depind  de 

scopul  lecţiei,  de  gradul  de  pregătire  al  participanţilor,  de  numărul  lor  etc. 

înainte  de  a începe  să  treacă  prin  plasă,  participanţii  simt  nevoia  să  se 
organizeze,  eventual  să  facă  una-două  probe,  treabă  pe  care  o fac  aproape 
toţi  (cu  mai  multă  sau  mai  puţină  eficienţă).  Problema  apare  când 
îndeplinirea  (parţială  a)  planului  iniţial  duce  la  o situaţie  care  impune 
modificarea  lui.  De  obicei,  grupul  nu-şi  dă  seama  de  necesitatea  opririi 
acţiunii  (fiecare  rămânând  pe  loc,  acolo  unde  a ajuns)  pentru  a face  o nouă 
consfătuire,  ca  să  adapteze  planul  iniţial  la  realităţi.  Alte  conflicte  pot  apare 
din  cauza  insistenţei  grupului  să  rezolve  sarcina  fără  a ţine  seama  de 
problemele  individuale  (personale)  ale  unor  jucători. 

Jocul  oferă  splendide  posibilităţi  de  discuţie  cu  ocazia  „ descifrării 
experienţei,  ce  e mai  important  - omul  (membrul  echipei)  sau  scopul 
(sarcina  echipei)?;  cine  a condus  echipa  şi  de  ce  el?;  de  ce  nu  s-au  luat  la 
timp  măsuri  de  corectarea  planului  iniţial?  ce  poate  reprezenta  plasa?  etc. 

Un  grup  poate  repeta  jocul,  în  cursul  aceleiaşi  şedinţe,  sau  altă  dată,  cu 
reguli  noi,  mai  dificile,  cum  ar  fi:  penalizare  mai  drastică  a atingerii  plasei, 
sau  impunerea  unui  fel  de  incapacităţi  asupra  unuia,  mai  multor  coechipieri 
sau  tuturor  membrilor  (legarea  unei  mâini,  legarea  la  ochi  etc.). 

Referitor  la  Varianta  jocului  - un  mod  bun  de  stăpânire/  control  al  sforii 
este  ca  jucătorii  să  stea  cu  faţa  la  plasă,  trecându-şi  sfoara  peste  spinare, 
ţinând-o  cu  mâinile  şi  frecând-o  de  spinare  când  o filează,  la  fel  cum  se  face 
în  alpinism. 


14.14.  Bătui 

> 

zburător 


Materiale  necesare:  un  băţ  lung  de  3-5  m.  (de  exemplu  un  tub  sau 
ţeavă  din  plastic,  un  băţ  telescopic  de  la  un  cort  etc.). 

Regulile  jocului : grupul  se  împarte  în  două  grupe  egale,  care  se 
aliniază  în  două  rânduri,  cu  jucătorii  dintr-un  rând  stând  apropiaţi  umăr 
lângă  umăr.  Jucătorii  din  cele  două  rânduri  sunt  orientaţi  faţă  în  faţă  dar 
intercalaţi,  la  distanţa  ceva  mai  mică  de  o lungime  de  braţ.  Toată  lumea  ţine 
braţele  ridicate  înainte,  cu  degetele  arătătoare  întinse  orizontal  la  acelaşi 
nivel  (în  dreptul  taliei).  Instructorul,  stând  cam  la  mijlocul  şi  în  spatele  unuia 
din  rânduri,  aşează  băţul  pe  degetele  lor,  menţinându-l  orizontal  la  înălţimea 
taliei.  Atenţie:  în  mod  instinctiv,  grupul  va  încerca  să  ridice  băţul;  instructorul 
trebuie  să  corecteze  această  pornire. 

Sarcina  jucătorilor  este  să  depună  băţul  pe  sol,  între  rânduri,  fără  ca 
vreunul  din  ei  să  întrerupă  vreo  clipă  contactul  degetelor  cu  băţul!  Fiecare 
va  folosi  ambele  degete  arătătoare,  ţinute  sub  băţ.  Nu  e voie  de  atins  băţul 
cu  nimic  altceva. 

Instructorul  va  explica  jocul,  apoi  va  lăsa  grupul  vreo  5 minute  să-şi 
stabilească  un  mod  de  lucru,  după  care  va  da  semnalul  de  începere.  El  va 
supraveghea  respectarea  regulilor,  iar  dacă  cineva  desprinde  degetele  de 
băţ,  jocul  se  reia  de  la  început  (cu  băţul  la  nivelul  taliei). 

Atenţie:  dacă  băţul  începe  să  se  mişte  repede,  capătul  său  poate  lovi  un 
ochi  etc.  şi  provoca  accidente! 

Variantă:  rezolvarea  se  poate  uşura  pornind  cu  grupul  împărţit  în 
perechi,  fiecare  primind  un  băţ  scurt  (aprox.  0,5  m.)  pe  care  să-l  depună  pe 
sol.  După  ce  reuşesc,  perechile  se  grupează  câte  două  (4  jucători)  care  au 
aceiaşi  sarcină,  dar  cu  un  băţ  de  aprox  1 m.  Apoi  se  grupează  câte  8 
jucători,  iar  în  final  se  adună  împreună  toată  grupa,  cum  s-a  arătat  mai  sus. 


Indicaţii  pentru  instructor:  sarcina  este  foarte  greu  de  îndeplinit. 
Rezolvarea  necesită  o atenţie  şi  participare  totală  a jucătorilor,  plus  o 
comunicare  excelentă.  Soluţia  constă  în  alegerea  unui  şef  care  să 
coordoneze  grupul  şi  să  comande  corespunzător.  Dar  jucătorii,  care  de 
obicei  vorbesc  toţi  deodată  etc.,  o găsesc  cu  greu.  Chiar  şi  simpla 
menţinere  a băţului  la  o înălţime  fixă  va  fi  dificil  de  realizat.  Din  cauza 
insuccesului  grupului,  probabil  că  instructorul  va  fi  nevoit  să  întrerupă 

activitatea  de  câteva  ori  pe  parcurs,  pentru  a da  jucătorilor  posibilitatea  să 
reconsidere  şi  să  modifice  modul  de  lucru  ales. 

Specialistul  american  în  jocuri  pentru  Teambuilding  Tom  Heck 
povesteşte  [5]  că  a folosit  jocul  la  o lecţie  de  teambuilding  pentru  angajaţii 
unei  societăţi  interesată  să  realizeze  coeziunea  colectivului  în  jurul  unor 
principii  de  funcţionarea  firmei,  ca  să  crească  productivitatea.  S-a  constata 
că  deşi  tema  jocului  era  să  se  coboare  băţul  pe  sol,  în  mod  involuntar 
colectivul  îl  ridicai  Traducând  situaţia  în  limbaj  managerial,  a rezultat  că 
deşi  principiile  firmei  erau  corespunzătoare  şi  clare,  fără  anumite  măsuri 
speciale  colectivul  va  acţiona  instinctiv  şi  haotic  împotriva  lor,  cu  toate 
consecinţele  negative.  Măsurile  necesare  a fi  luate  în  întreprindere  sunt 
aceleaşi  cu  cele  necesare  succesului  în  rezolvarea  sarcinii  jocului: 
comunicarea  mai  bună,  participarea  mai  sinceră  şi  atentă  a fiecăruia, 
neînvinovăţirea  altora  pentru  nereuşită  etc. 


14.15.  Pluta 
salvatoare 


Materiale  necesare:  două  chingi,  6 buc.  cercuri  cu  diametrul  aprox.  1 
m.,  câte  un  fular  pentru  fiecare  jucător. 

Regulile  jocului:  cele  două  chingi  se  aştern  pe  sol,  paralele,  la  o 
distanţă  de  aprox.  7 m.  (sau  se  desenează  cu  cretă  două  linii).  între  ele  se 
aşează  pe  sol  cecurile,  în  zig-zag,  la  distanţe  de  două  palme  (aprox.  15-20 
cm.)  unul  de  altul.  Scenariul  este:  grupul  se  află  pe  o corabie  care  ia  apă  şi 
se  scufundă,  căci  s-a  lovit  de  o stâncă  submarină.  La  oarecare  distanţă  de 
corabia  avariată  este  o plută  cu  care  se  poate  ajunge  la  mal.  Pentru  a se 
salva,  grupul  e silit  să  treacă  de  pe  corabie  pe  plută,  păşind  pe  stâncile  care 
ies  din  apa  plină  cu  rechini  feroci.  Zona  de  dinapoia  uneia  din  chingi  este 
corabia  avariată,  zona  de  dincolo  de  cealaltă  chingă  este  pluta  salvatoare, 
cercurile  sunt  stâncile  pe  care  se  păşeşte.  Jucătorii  adunaţi  pe  „corabie”  se 
aşează  umăr  lângă  umăr  şi  picior  lângă  picior,  apoi  vecinii  îşi  leagă  gleznele 
cu  o buclă  destul  de  largă.  Sarcina:  la  semnalul  instructorului,  grupul 
porneşte  să  treacă  spre  „plută”,  călcând  numai  în  interiorul  cercurilor.  Nu  se 
permite  folosirea  altor  mijloace  sau  obiecte  ajutătoare.  Dacă  cineva  calcă 
pe  sol  în  afara  cercurilor,  tot  grupul  se  întoarce  pe  „corabie”  şi  porneşte  din 
nou. 

Variante: 

A.  Traversare  se  poate  face  în  timp  limitat  (10  minute  etc.)  altfel  fluxul 
acoperă  poteca  de  stânci  şi  rechinii  pot  ataca; 

B.  Doi  - trei  jucători  vor  fi  legaţi  la  ochi; 

C.  Grupul  se  împarte  în  două  grupe  egale,  care  pleacă  de  la  cele  două 
capete  şi  parcurg  drumul  contra  timp,  dar  în  sensuri  contrare  (cum  vor 
interacţiona  grupele:  vor  colabora,  sau  vor  acţiona  împotrivă?); 

D.  Jocul  se  desfăşoară  într-o  sală  în  care  se  poate  face  întuneric  total. 
Grupul  va  fi  avertizat  de  la  început  că  lumina  se  poate  stinge.  Durata 
obscurităţii  va  fi  scurtă:  5-15  secunde. 

Indicaţii  pentru  instructor:  jocul  va  fi  propus  unor  participanţi  mai 
liniştiţi,  nu  unora  super  vioi.  Persoanele  cu  probleme  la  glezne,  genunchi, 
spinare,  nu  vor  participa.  Deplasarea  se  face  încet,  pentru  evitarea 
accidentărilor. 

Privitor  la  descifrarea  experienţei,  jucătorii  vor  fi  stârniţi  să  spună  ce  le 
sugerează  „corabia  avariată”  (de  exemplu:  o situaţie,  sau  o tehnologie,  sau 
o metodă  învechită,  devenită  o piedică  pentru  dezvoltare),  sau  „pluta  de 
salvare”  (de  exemplu:  un  examen  de  acreditare,  sau  o clădire  de  producţie 
nouă,  sau  o tehnologie  modernă,  sau  o altă  locuinţă  etc.),  sau  „poteca  de 
stânci”  (de  exemplu:  un  curs  de  calificare,  sau  ajutorul  temporar  dat  de  o 
secţie  de  producţie  vecină  etc.). 

14.16.  Plimbarea 
cu  încredere 

Materiale  necesare:  o sfoară  solidă  sau  o coardă  lungă  de  50-100  m.; 
legături  la  ochi,  una  pentru  fiecare  jucător. 

Regulile  jocului:  se  alege  un  teren  cu  numeroase  obstacole  şi 
denivelări,  de-a  lungul  căruia  se  întinde  sfoara  legând-o  zdravăn  de  copaci 
etc.  Participanţii  legaţi  la  ochi  parcurg  pe  rând  traseul  de  la  un  copac  la 
altul,  ţinându-se  cu  o mână  de  sfoară.  Instructorul  va  comanda  plecările 
fiecăruia  la  intervale  de  timp  astfel  ca  participanţii  să  nu  se  ciocnească  pe 
parcurs. 

Variante:  traseul  poate  fi  parcurs  de  jucători  fie  având  voie  să  vorbească 
(ajutând  astfel  jucătorul  care  urmează),  sau  în  tăcere.  0 altă  dificultate 
poate  fi  creată  dacă  jucătorii  nu  cunosc  traseul  şi  sunt  aduşi  din  alt  loc  la 
locul  de  plecare,  legaţi  la  ochi  şi  ghidaţi  de  instructor. 

Indicaţii  pentru  instructor,  de-a  lungul  sforii  pot  fi  amenajate  semnale 
de  avertizare  (noduri,  bucăţi  de  sfoară,  cârlige  de  rufe,  agrafe)  care  vor  fi 
specificate  jucătorilor,  de  exemplu:  1 nod  = atenţie!;  2 noduri  = urmează  un 
obstacol,  groapă  etc.  uşor  de  trecut;  3 noduri  = urmează  un  obstacol, 
groapă  etc.  greu  de  trecut  şamd. 

14.17. 

Echilibristică  pe 
sârmă 

Materiale  necesare:  o chingă,  sau  sfoară  colorată,  de  6-10  m.  lungime. 

Regulile  jocului:  jucătorii  se  împart  în  două  grupe  egale,  apoi  fiecare 
grupă  se  organizează  pe  câte  un  şir.  Cele  două  şiruri  se  aşează  paralele  la 
o distanţa  de  aprox.  3 paşi  între  ele,  apoi  toţi  jucătorii  se  întorc  cu  faţa  spre 
cei  din  şirul  opus,  alcătuind  astfel  un  fel  de  coridor.  între  umerii  vecini  ai 
jucătorilor  din  acelaşi  şir  va  fi  o distanţă  de  cel  mult  o palmă.  La  mijlocul 
intervalului  dintre  şiruri  se  întinde  pe  sol  coarda  („sârma”).  Ultimul  din 
ambele  şiruri  devine  „echilibristul”,  care  va  porni  de  la  un  capăt  al 
coridorului,  mergând  pe  „sârmă”,  cu  intenţia  de  a ajunge  la  capătul  celălalt. 
„Echilibristul”  va  merge  împleticindu-se  şi  înclinându-se  într-o  parte  sau 
cealaltă,  fiind  susţinut  şi  reechilibrat  de  jucătorii  de  pe  margini  („proptelele”). 
După  cum  are  chef,  echilibristul  va  parcurge  coridorul  cu  mai  multe  sau  mai 
puţine  dezechilibrări. 

Când  ajunge  la  capătul  coridorului,  „echilibristul”  redevine  „proptea”  şi 
reintră  în  şirul  din  care  plecase,  iar  ultimul  din  ambele  şiruri  devine  noul 
„echilibrist”  şi  porneşte  să  străbată  coridorul. 

Jocul  continuă  până  ce  toţi  jucătorii  parcurg  coridorul. 

Variante:  echilibristul  poate  avea  ochii  legaţi,  sau  numai  închişi. 

Indicaţii  pentru  instructor,  jocul  permite  o bună  apreciere  a nivelului  de 
încredere  dintre  participanţi.  Jocuri  similare  - vezi  # 14.2,  # 14.4. 

14. 18.  Omida  cu 
ochi  la  coadă 

Materiale  necesare:  o sfoară  solidă  sau  o coardă  colorată  lungă  de  50- 
100  m.;  legături  la  ochi  pentru  fiecare  jucător;  eventual  cutii  mari  de  carton, 
scaune,  mese. 

Regulile  jocului:  se  stabileşte  un  traseu  mai  lung,  cu  obstacole, 
eventual  marcat  cu  o sfoara  colorată  aşezată  pe  sol.  Grupa  are  sarcina  să 
parcurgă  traseul  care  i se  prezintă  amănunţit,  respectând  următoarele 
condiţii:  toţi  jucătorii  sunt  înşiraţi  şi  fiecare  păstrează  contactul  cu  cel  din 
faţă  (în  general  se  ţin  mâinile  pe  umerii  celui  dinainte),  toţi  sunt  legaţi  la  ochi 
mai  puţin  ultimul  din  şir.  Codaşul  e văzător , observă  traseul  şi  îndrumă 
capul  de  coloană,  strigându-i  indicaţii  despre  ce  are  de  făcut,  de  exemplu: 
la  dreapta,  la  stânga,  atenţie  urmează  o masă  şi  vei  trece  pe  sub  ea  etc. 
Membrii  şirului  se  mişcă  ghidându-se  atât  după  ce  simte  că  face  partenerul 
dinainte,  cât  şi  primind  (de  la  partenerul  din  faţă)  sau  dând  (partenerului  din 
spate)  indicaţii  verbale.  Din  când  în  când  instructorul  dă  un  semnal  pentru 

14.19.  Pătura 
săltăreaţă 

t 

oprirea  înaintării  şirului  şi  trecerea  ultimului  echipier  (văzătorul)  în  capul 
şirului.  în  acest  scop  noul  cap  de  coloană  se  leagă  la  ochi,  iar  noul  codaş  îşi 
scoate  legătura,  devenind  văzător  şi  îndrumător  al  capului  de  coloană. 

Variante. 

A.  Traseu  slalom:  se  instalează  sau  prevăd  obstacole,  care  trebuie 
ocolite  fără  a fi  atinse. 

B.  Traseu  cu  îngreunare:  anumite  porţiuni  de  traseu  - nu  prea  lungi  şi 
marcate  vizibil  - se  parcurg  ghemuit,  sau  târâş,  sau  prin  urcuş/  căţărare, 
sau  în  echilibru  pe  o coamă  etc. 

C.  Parcurs  în  tăcere : nimeni  nu  vorbeşte,  nici  măcar  ghidul  văzător  din 
coadă.  în  acest  caz  grupa  trebuie  lăsată  la  început  să  stabilească  un  mod 
de  comunicare  neverbal  între  ghidul  din  coadă  şi  capul  de  coloană 
nevăzător. 

D.  Schimbarea  ghidului  din  coadă  (şi  a capului  de  coloană)  la  fiecare  30 
secunde. 

Restul  regulilor  sunt  aceleaşi  ca  la  varianta  de  bază. 

Jocuri  similare  - vezi  # 14.7,  # 14.8. 


Materiale  necesare:  un  cerc  cu  diametrul  de  2,5-3  m.  din  ţesătură  textilă, 
cu  aproximativ  20-22  dispozitive  de  apucare  (mânere)  prinse  pe 
circumferinţă.  Tot  materialul  va  fi  foarte  solid:  ţesătură  pentru  prelată  etc., 
mânerele  cusute  zdravăn  de  tiv  etc. 

Regulile  jocului:  grupul  poate  fi  compus  din  min  9 şi  max  22  persoane. 
Pe  rând  fiecare  membru  al  grupului/  echipei  - „zburătorul”  - va  sta  în 
mijlocul  „păturii”  iar  ceilalţi  - „aruncătorii”  - apucă  mânerele  şi  întinzând 
pătura,  aruncă  in  sus  şi  prind/  amortizează  căderea  zburătorului.  După 
câteva  salturi,  zburătorul  redevine  aruncător  iar  următorul  aruncător  îi  ia 
locul  pe  „pătură”.  Aruncătorii  se  vor  sincroniza  pentru  ca  toţi  să  întindă 
deodată  pătură,  care  va  fi  ţinută  la  o înălţime  convenabilă,  spre  a se  evita 
lovirea/  ciocnirea  zburătorului  de  sol. 

15.  JOCURI  DISTRACTIVE 


15. 1.  Sardelele 

15.2.  Piatra  - hârtia  - foarfecă 

15.3.  Hai  să  prindem! 

15.4.  Hai  să  ne  strâmbăm! 

15.5.  Ura,  ura,  pentru  simbol 

15.6.  Teatrul  ciudat 

15.6.1.  Oamenii-maşină 

15.6.2.  Corvezile  emoţionale 

15.6.3.  Recitarea 

15.7.  Ghici,  ce  face? 

15.8.  Cinci  schimbări 

15.9.  Te  rog  să  zâmbeşti 

15.10.  VI P secret 

15. 1 1.  Scapă  de  minge 

15. 12.  Desenează  pe  nevăzute! 

15. 13.  Să  prindem  coada! 


Activitatea  educativă  trebuie  să  fie  vioaie  şi  distractivă.  Jocurile  care 
urmează  pot  contribui  la  apariţia  unei  atmosfere  corespunzătoare. 

15. 1.  Sardelele 

Materiale  necesare:  fără. 

Regulile  jocului:  jocul  e la  fel  cu  „de-a  v-aţi-ascunselea”,  numai  că  pe 
invers:  un  jucător  (numit  de  instructor,  sau  voluntar)  se  ascunde,  iar  la  un 
semnal  restul  grupului  începe  să-l  caute.  Cine  găseşte  persoana  ascunsă, 
se  înghesuie  şi  se  ascunde  împreună  cu  ea,  în  acelaşi  loc.  Jocul  se  termină 
când  ascunzătoarea  devine  vizibilă  din  cauza  înghesuielii. 

15.2.  Piatra  - 
hârtia  - foarfecă 

Materiale  necesare:  fără. 

Regulile  jocului:  este  vorba  de  o versiune  la  scară  mare  a jocului  clasic, 
în  care,  la  un  semnal  ambii  jucători  fac  deodată  cu  mâna  gestul  care 
simbolizează  unul  din  obiectele:  piatra  (pumnul  strâns),  hârtia  (palma 
desfăcută)  şi  foarfecă  (două  degete  în  V). 

Câştigă  cel  care  a făcut  gestul  mai  „tare”:  hârtia  bate  (înfăşoară)  piatra 
dar  e bătută  (tăiată)  de  foarfecă,  iar  piatra  bate  foarfecă. 

în  noua  versiune,  la  semnalul  instructorului  membrii  ambelor  echipe 

mimează  toţi  deodată  obiectul  pe  care  şi  l-au  ales  în  prealabil,  apoi  membrii 
echipei  câştigătoare  se  reped  să  prindă  (îmbrăţişeze)  membrii  echipei  care 
a pierdut.  Aceştia  fug  să  scape,  dincolo  de  marginea  terenului  de  joc. 
Jucătorii  prinşi  se  încadrează  în  echipa  câştigătoare,  apoi  manşa  se  repetă. 
Jocul  se  termină  când  toţi  participanţii  devin  membrii  unei  singure  echipe. 

Pentru  joc,  grupul  se  împarte  în  două  grupe  egale.  Pe  sol  se  desenează 
cu  cretă  două  linii  centrale  paralele,  la  1,5  m distanţă  (pe  care  se  înşiră 
echipele)  şi  alte  două  în  afara  acestora,  care  stabilesc  marginile  terenului 
de  joc.  Fiecare  linie  de  margine  se  află  la  distanţă  egală  de  linia  centrală 
respectivă  (aproximativ  5 m).  înaintea  unei  manşe,  fiecare  grupă  se 
sfătuieşte  în  secret  ce  obiect  va  mima,  apoi  ambele  echipe  se  înşiră  faţă  în 
faţă  la  mijlocul  terenului,  la  distanţă  de  două  braţe  întinse. 


15.3.  Hai  să 
prindem! 

Materiale  necesare:  fără. 

Regulile  jocului:  este  vorba  de  o variantă  a cunoscutului  joc  „de-a 
prinselea”.  Un  voluntar  (sau  un  jucător  numit  de  instructor)  aleargă  să-i 
prindă  pe  ceilalţi,  care  se  salvează  refugiindu-se  în  afara  terenului  de  joc 
(marcat  dinainte).  Cel  prins  se  ia  de  mână  cu  prinzătorul  şi  formează  un 
„năvod”,  care  aleargă  să  prindă  alţi  jucători.  „Năvodul”  creşte  din  ce  în  ce 
mai  mare. 

Variante : „ prinzătorul”  şi  ceilalţi  „prinşi”  (participanţi  la  „năvod”)  sunt 
diferiţi  de  ceilalţi  jucători:  sar  într-un  picior,  au  un  fular  la  gât,  poartă  şapcă 
etc. 

Indicaţii  pentru  instructor:  la  descifrarea  experienţei  se  va  sugera  că 
„prinzătorul”  reprezintă  individul  care  susţine  o iniţiativă,  sau  este  un 
catalizator  al  schimbării  (de  mentalitate,  de  apucături  etc.)  în  cadrul 
grupului. 

Desfăşurarea  jocului  arată  că  după  ce  porneşte,  „schimbarea”  se  petrece 
în  ritm  din  ce  în  ce  mai  rapid.  E suficient  să  vrei  - şi  vei  reuşi! 

15.5.  Ura,  ura, 
pentru  simbol 

Materiale  necesare:  cartoane,  fiecare  având  scris  numele  unei 
organizaţii  din  cele  reprezentate  la  lecţie,  prin  membrii  lor  (de  exemplu: 
clasa  a 12  B;  sau  AS  Voinţa;  sau  Facultatea  de  Chimie  etc.). 

Regulile  jocului:  fiecare  participant  primeşte  câte  un  carton  şi  trebuie  să 
găsească  pe  cei  care  au  un  carton  similar,  apoi  grupa  respectivă  se  va 
organiza  şi  va  striga  în  cor  “ura!  ura!  ura!  pentru  ...  (numele  organizaţiei). 

15.6.  Teatrul 
ciudat 

Materiale  necesare:  fără. 

Regulile  jocului:  o parte  din  jucători  sunt  actori,  ceilalţi  spectatori.  Orice 
spectator  poate  striga  oricând  “opriţii".  La  această  comandă,  actorii 
încremenesc  în  posturile  în  care  se  găseau,  iar  spectatorul  care  a strigat  ia 
locul  unuia  din  actori,  care  devine  spectator,  iar  “piesa”  continuă  cu  noua 
distribuţie.  Comanda  o dă  cel  căruia  i-a  venit  o idee  grozavă  pentru  a 
continua  cu  mai  mult  haz  “piesa  de  teatru”, 
lată  câteva  exemple  de  “piese  de  teatru”: 

15.6.1.  Oameni i- 
maşină 

Materiale  necesare:  fără. 

Regulile  jocului:  unul  din  jucători  vine  în  faţa  grupului  şi  mimează, 
interpretând  o “maşină”  care  execută  o “operaţie  tehnologică  de  fabricaţie” 
(imaginară),  scoţând  şi  sunete  adecvate.  “Operaţia”  va  fi  o succesiune  de 
mişcări  mecanice,  un  ciclu  care  se  va  tot  repeta  mereu.  Când  unui  alt 

jucător  “inspirat”  îi  vine  ideea  unei  noi  “operaţii”,  se  va  alătura  primului  actor, 
pentru  a mima  şi  el  o altă  maşină,  interpretând  o nouă  “operaţie”  imaginară. 

“Operaţiile"  vor  avea  însă  o legătură  logică  (tehnologică)  între  ele,  de 
exemplu  dacă  ultima  mişcare  a primului  ciclu  semăna  cu  aruncarea  unei 
piese  după  prelucrare,  prima  mişcare  a celei  de  a doua  operaţii  va  fi 
“prinderea”  piesei  respective,  pentru  a fi  “prelucrată”  mai  departe  în  cadrul 
ciclului  doi.  Şamd. 

“Linia  de  fabricaţie  umană”  are  la  început  o maşină,  apoi  două,  apoi  trei 
şamd.  Cu  cât  mai  multe  - cu  atât  mai  bine! 

Indicaţii  pentru  instructor:  uneori  creativitatea  participanţilor  depăşeşte 
aşteptările,  rezultând  un  spectacol  straşnic.  îl  puteţi  filma  cu  o videocameră, 
pentru  a vă  admira,  minuna,  sau  inspira,  ori  motiva  grupul  cu  altă  ocazie, 
când  lumea  va  fi  mai  pleoştită. 


15.6.2.  Corvezile 

emoţionale  Materiale  necesare:  fără. 

Regulile  jocului:  doi  voluntari  vor  interpreta  subiectele  date  de  grup. 
După  ce  sunt  aleşi,  “actorii”  se  îndepărtează  (sau  ies  din  încăpere),  apoi 
restul  grupului  stabileşte  subiectele  “piesei”:  trei  treburi  casnice  şi  trei 
emoţii. 

Exemple  de  treburi:  spălatul  vaselor,  spălatul  hainelor,  spălarea 
ferestrelor,  plimbarea  căţelului,  agăţarea  unui  tablou,  ducerea  gunoiului  la 
ghenă,  spălarea  băii,  cârpitul  ciorapilor,  zugrăvirea  unui  perete,  strângerea 
aşternutului  de  pat,  aspirarea  prafului  în  cameră,  mutarea  mobilei,  spălarea 
scărilor,  curăţirea  zăpezii  etc. 

Exemple  de  emoţii  ce  pot  fi  asociate:  fericire,  tristeţe,  remuşcare,  vină, 
melancolie,  dragoste,  ură,  bucurie,  dezgust,  simpatie  etc. 

Actorii  sunt  chemaţi  în  faţa  grupului  şi  un  jucător  anunţă  una  din  cele  trei 
treburi  casnice,  iar  actorii  încep  să  o interpreteze.  După  câteva  momente, 
alt  jucător  anunţă  una  din  cele  trei  emoţii,  preferabil  ceva  în  total  contrast  cu 
acţiunea  în  curs.  Rezultă  scene  comice,  cu  activităţi  casnice  efectuate  în 
mod  ciudat:  plimbarea  câinelui  cu  admiraţie,  sau  dusul  gunoiului  cu 
remuşcare,  sau  spălarea  hainelor  cu  ură  etc. 


15.6.3.  Recitarea 


Materiale  necesare:  fără. 

Regulile  jocului:  ne  aflăm  într-o  cafenea  din  zona  Curţii  Vechi  din 
Bucureşti  (sau  o piaţă  din  Sighişoara,  la  vremea  Festivalului),  în  aer  liber. 
Lumea  ascultă  diverşi  artişti  care  cântă,  recită  etc. 

Se  aleg  4 voluntari  care  vor  juca  un  “spectacol”  în  faţa  celorlalţi  membri 
ai  grupului,  fără  a li  se  spune  însă  dinainte  ce  şi  cum  vor  face  (cu  o excepţie 
- vezi  mai  jos).  Acţiunea  va  fi  condusă  şi  regizată  de  instructor,  care  va 
prezenta  spectacolul,  dând  totodată  şi  indicaţii  “actorilor”,  pe  loc. 
“Prezentatorul”  invită  primul  voluntar  (singurul  instruit  dinainte  ce  are  de 
făcut)  în  fată  grupului,  anunţând  că  este  un  “poet  străin”,  care  va  recita  o 
poezie  proprie,  “minunată”. 

Din  păcate,  se  constată  că  “poetul”  recită  în  limba  sa  - cu  totul  de 
neînţeles  pentru  ascultători  (jucătorul  se  va  strădui  ca  “expunerea”  să  fie  cât 
mai  aiurea).  După  câteva  momente,  prezentatorul  (instructorul)  se  va  scuza 
pentru  neînţelegere  şi  va  drege  situaţia  aducând  alături  de  “poet”  pe 
următorul  voluntar,  ca  “interpret”.  Pe  măsură  ce  “poetul”  recită,  “interpretul” 
va  “traduce”  “poezia”  în  româneşte  (desigur,  spunând  ce-i  trece  prin  cap). 
După  alte  momente,  “prezentatorul”  va  îmbunătăţi  transmisia  “mesajului 
poetic”  prin  aducerea  celorlalţi  doi  voluntari,  care  vor  afla  că  sunt  dansatori 
ce  au  de  interpretat  “poezia”. 

Atenţie:  uneori  “prezentatorul”  va  avea  nevoie  de  o mare  putere  de 

convingere  pentru  a-i  determina  pe  voluntarii,  surprinşi  de  sarcina  lor,  să 
facă  ce  le  cere.  Toţi  4 voluntarii  vor  juca  un  timp,  apoi  orice  spectator  va 
putea  striga  “opriţi”,  pentru  a lua  locul  unuia  din  actori,  după  care 
spectacolul  va  continua. 


15.7.  Ghici,  ce 
face? 

Materiale  necesare:  fără. 

Regulile  jocului:  se  aleg  4 voluntari,  din  care  unul  se  oferă  să  fie 
“ghicitor”  şi  iese  afară  din  sală,  iar  ceilalţi  trei  se  sfătuiesc  în  faţa  grupului  şi 
stabilesc  câte  o scenetă,  sau  situaţie,  pe  care  o va  interpreta  fiecare.  Cu  cât 
situaţiile  vor  fi  mai  diferite  şi  ciudate,  cu  atât  spectacolul  va  fi  mai  reuşit  şi 
distractiv.  Exemple:  tunderea  unui  căţel,  operaţie  pe  inimă,  conducerea  unei 
maşini  de  curse,  mutarea  unui  pian,  extragerea  unui  dinte,  căţărarea  pe  o 
stâncă,  culegerea  strugurilor,  umplerea  cârnaţilor,  participarea  la  o 
înmormântare,  un  discurs  politic  etc.  Grupul  ştie  temele  de  interpretat  şi  va 
funcţiona  ca  arbitru. 

După  aceea,  voluntarul  plecat  se  întoarce,  cei  trei  încep  să  mimeze, 
inclusiv  cu  sunete  adecvate  - fiecare  din  ei  sceneta  sa,  iar  “ghicitorul”  va 
trebui  să  descopere  ce  fac  cei  trei.  El  enunţă  diverse  soluţii,  iar  grupul  de 
spectatori  “răspunde”  dacă  soluţia  enunţată  este  corectă  sau  nu,  dacă  este 
aproape  sau  departe  de  adevăr.  Grupul  nu  vorbeşte  însă  clar,  ci  se  exprimă 
în  cor,  într-un  fel  convenit  dinainte  şi  cunoscut  de  “ghicitor”:  aplauze  sau 
mormăituri  (cu  atât  mai  puternice  cu  cât  soluţia  e mai  apropiată  de  adevăr), 
ţâţâieli  (soluţia  e greşită),  gesturi  sugestive:  un  deget  în  sus  înseamnă  bine 
sau  aproape,  în  jos  - greşit  etc.  Tot  timpul  cei  trei  “actori”  îşi  văd  de  treabă, 
nu  vorbesc  cu  “ghicitorul”.  Eventual,  un  spectator  poate  ajuta  ghicitorul, 
strigând  "opriţii”,  pentru  a lua  locul  unui  actor  (ca  să  mimeze  mai  sugestiv). 
Variantă:  mai  complicată,  cei  trei  stabilesc  o scenetă  cu  4 personaje,  dintre 
care  ei  ştiu  ce  sunt  şi  ce  joacă,  în  schimb  “ghicitorul”  va  fi  şi  el  un  personaj 
activ,  fără  însă  a şti  ce  rol  are.  Sceneta  şi  jocul  celor  trei  va  contribui  la 
implicarea  în  acţiune  a “ghicitorului”,  care  evident  va  participa  involuntar  şi 
nedumerit.  Ghicitorul  are  de  ghicit:  “cine  este  el?”,  sfătuindu-se  despre 
soluţiile  propuse  numai  cu  grupul  (nu  cu  actorii). 

15.8.  Cinci 
schimbări 

Materiale  necesare:  fără. 

Regulile  jocului:  participanţii  se  grupează  perechi  şi  se  privesc  atent. 
Apoi  membrii  perechilor  se  întorc  cu  spatele  unul  la  altul  şi  în  timp  de  1 
minut  fiecare  îşi  face  5 modificări  ale  înfăţişării  sale.  La  semnalul 
instructorului,  toţi  se  întorc  faţă  în  faţă  şi  fiecare  caută  să  identifice  cele  5 
schimbări  făcute  de  partener.  Se  schimbă  partenerii  şi  se  repetă. 

15.9.  Te  rog  să 
zâmbeşti 

Materiale  necesare:  fără. 

Regulile  jocului:  un  voluntar  stă  în  centrul  cercului  format  de  restul 
jucătorilor,  care  stau  aproape  unul  de  altul.  Voluntarul  se  apropie  de  o 
„victimă”  şi  privind-o  în  ochi,  îi  spune:  „dragă,  dacă  mă  iubeşti,  zâmbeşte- 
m/'l”.  El  n-are  voie  să  atingă  „victima”,  dar  altfel,  poate  face  orice.  „Victima” 
rămâne  impasibilă  şi  răspunde:  „te  iubesc,  dar  nu  pot  zâmbi’.  Ea  n-are  voie 
să  zâmbească,  sau  să  se  strâmbe  cât  de  puţin,  în  orice  fel.  Dacă  nu 
reuşeşte  să  facă  „victima”  să  zâmbească,  voluntarul  încearcă  cu  alt  jucător, 
până  ce  izbuteşte.  Victima  care  zâmbeşte  schimbă  locul  cu  cel  din  centrul 
cercului.  Nu  e voie  să  se  folosească  cuvinte  obscene,  vulgare  sau 
obraznice,  nici  să  se  facă  propuneri  explicit  sexuale. 

15.10.  VI P secret 

Materiale  necesare:  cartonaşe  format  A5,  fiecare  având  înscris  numele 
unei  persoane  cunoscute:  VIPuri,  vedete  etc. 

Regulile  jocului:  instructorul  agaţă  câte  un  cartonaş  cu  nume  pe  spatele 
fiecărui  participant.  Fiecare  va  căuta  să  ghicească  numele  pe  care  îl  poartă 
pe  spate,  întrebându-i  pe  vecini  despre  caracteristicile  personajului,  sau 
ghicind  din  purtarea  vecinilor  faţă  de  el. 

Jocul  este  potrivit  mai  ales  pentru  situaţia  când  grupul  are  de  stat  şi  aşteptat 
în  şir,  la  o coadă. 

15. 1 1.  Scapă  de 
minge 

Materiale  necesare:  3-4  mingii,  sau  sticle  din  plastic;  un  casetofon  cu 
muzică. 

Regulile  jocului:  participanţii  formează  un  cerc,  stând  cu  mâinile  pe 
umerii  celui  din  faţă.  Instructorul  introduce  pe  rând  mingiile,  care  trebuie 
pasate  vecinului,  înainte  sau  înapoi  de-a  lungul  cercului,  folosind  picioarele, 
cât  timp  cântă  muzica.  Când  se  opreşte  muzica,  cine  are  mingea  (sticla) 
iese  din  joc  (cerc).  Pe  măsură  ce  numărul  jucătorilor  scade,  din  cerc  se 
scoate  câte  o minge.  Jocul  se  termină  când  rămân  în  joc  doi  jucători  cu  o 
singură  minge. 

15.12. 

Desenează  pe 
nevăzute! 

Materiale  necesare:  foi  de  hârtie  A4,  pixuri. 

Regulile  jocului:  toţi  se  aşează  pe  jos  şi  fiecare  primeşte  o foaie  de 
hârtie  şi  un  pix.  Instructorul  le  comandă  să  închidă  ochii  (eventual  sunt 
legaţi  la  ochi)  şi  să  deseneze  un  subiect  precizat  de  el.  Cele  mai  bune 
desene  se  expun  pentru  restul  zilei. 

15.13.  Să 
prindem  coada! 

Materiale  necesare:  1-3  cârpe  viu  colorate  (fulare  etc.). 

Regulile  jocului:  jucătorii  se  adună  în  şir,  în  picioare.  Fiecare  prinde 
(îmbrăţişează)  talia  celui  din  faţă.  în  centura  celui  din  coadă  se  bagă  cârpa. 
Acum  grupul  formează  un  fel  de  „şarpe”,  al  cărui  „cap”  are  sarcina  să  muşte 
„coada”  (să-i  ia  cârpa).  Coada  se  va  feri.  Restul  jucătorilor  ajută  capul  sau 
coada,  fiecare  cum  doreşte,  fără  a desprinde  însă  mâinile  de  pe  vecinul  din 
faţă. 

„Capul”  care  reuşeşte  să  smulgă  cârpa  trece  la  sfârşitul  şirului  şi  devine 
noua  „coadă”,  iar  jucătorul  nr.  2 din  faţă  devine  „capul”  şarpelui.  Şamd. 

Variante:  Un  grup  mare  poate  fi  împărţit  în  2-3  grupe  (şerpi),  ale  căror 
capete  vor  încerca  să  „muşte”  coada  propriului  şarpe,  sau  a altuia. 

16.  JOCURI  DE  ÎNCHEIERE 


16.1.  Să  facem  o furtună! 

16.2.  Reţeaua 

9 

16.3.  Alege  un  suvenir 

16.4.  Ca  frunzele  copacului 

16.5.  Masajul  în  grup 

16.6.  îmbrăţişarea  în  grup 

16.7.  Cum  e el? 

16.8.  Şopteşte  vorbe  dulci! 

16.9.  La  revedere!  - A 

16. 10.  La  revedere!  - B 

16.11.  La  revedere!  - C 

16.12.  Aprindem  luminiţe 

16.13.  Să  desfacem  nodurile! 

16.14.  Aprecierea  fulgerătoare 


Aceste  jocuri  au  ca  scop  punerea  accentului  pe  relaţia  dintre  distracţie  şi 
viaţa  reală,  iar  pe  de  altă  parte  susţin  şi  dezvoltă  solidaritatea  creată  între 
participanţi  de-a  lungul  lecţiei.  încheierea  lecţiei  încurajează  jucătorii  să 
sesizeze  importanţa  ducerii  unei  sarcini  la  bun  sfârşit  şi  îi  stimulează  să 
reflecteze  asupra  problemelor  din  viaţa  lor  obişnuită  - care  urmează  după 
terminarea  şedinţei  de  Team-building. 


16. 1.  Să  facem  o 

furtună 1 Materiale  necesare:  fără. 

3 k " Regulile  jocului:  toată  lumea  se  aşează  pe  scaune,  bănci,  sau  pe  jos, 

cu  mâinile  goale  şi  tălpile  bine  sprijinite  pe  sol. 

Instructorul  va  spune:  "Uneori  ne  vine  chef  să  facem  ceva  aparent 
imposibil’,  sau  „ Chiar  acum  vom  face  o minune:  vom  produce  o furtună”. 
Apoi  va  instrui  jucătorii  ca  fiecare  din  ei  să  copieze  ce  va  face  el  când  îl  va 
privi,  şi  să  continue  acea  acţiune  până  ce  instructorul  îl  va  privi  din  nou  pe 
el  în  ochi  şi  va  face  altceva  (adică,  fiecare  jucător  începe  şi  termină  fiecare 
acţiune  separat,  nu  toţi  deodată). 

a.  Se  începe  cu  un  şuierat  ca  al  vântului:  Şşşşşşşşşş! 

b.  Apoi  instructorul  priveşte  pe  rând  fiecare  jucător,  frecându-şi  palmele. 

c.  Apoi  instructorul  priveşte  pe  rând  fiecare  jucător,  pocnind  periodic  din 
degete. 

d.  Apoi  instructorul  priveşte  pe  rând  fiecare  jucător,  aplaudând  ne- 
ritmic. 

e.  Apoi  instructorul  priveşte  pe  rând  fiecare  jucător,  pleznindu-şi 
genunchii. 


144 


f.  Apoi  instructorul  priveşte  pe  rând  fiecare  jucător,  lovind  pardoseala 
cu  picioarele. 

g.  Apoi  repetă  toate  gesturile,  dar  în  ordine  inversă! 

Se  poate  termina  cu  declaraţia:  „ei  bine,  acum  ştiţi  cum  să  faceţi  ceva 
deosebit,  grozav  - cum  să  produceţi  o furtună.  Activitatea  noastră  comună 
nu  se  va  termina  niciodată.  Haideţi  să  mergem  şi  să  schimbăm  lumea  în 
bine!',  după  care  lecţia  se  termină  şi  participanţii  sunt  liberi. 


16.2.  Reţeaua 

t 

Materiale  necesare:  un  ghem  de  sfoară  (subţire,  colorată). 

Regulile  jocului:  grupul  se  aşează  în  cerc.  Un  jucător  ia  ghemul  de 
sfoară,  explică  cu  voce  tare  de  ce  îi  place  grupul,  reţine  capătul  sforii  apoi 
aruncă  altui  participant  ghemul  care  se  desfăşoară.  Acesta  apucă  sfoara, 
explică  şi  el  cu  voce  tare  de  ce  îi  place  grupul,  apoi  aruncă  ghemul  altuia.  Şi 
tot  aşa  mai  departe,  până  ce  restul  ghemului  revine  la  primul  jucător,  astfel 
ca  toţi  jucătorii  se  ţin  de  sfoară  iar  aceasta  e desfăşurată  în  zig-zag  de  la 
unul  la  altul.  Reţeaua  astfel  formată  ilustrează  relaţiile  dintre  toţi  membrii 
grupului. 

Variante:  jucătorul  anunţă  numele  celui  căruia  îi  va  arunca  ghemul  şi  va 
specifica  un  motiv  pentru  care  îl  apreciază  favorabil,  apoi  va  arunca 
ghemul.  Declaraţia  va  fi  despre  contribuţia  celui  din  faţă  la  reuşita  activităţii 
colective,  sau  aprecieri  în  general  despre  persoana  respectivă.  După  ce 
toată  lumea  e legată  prin  sfoară,  instructorul  ia  o foarfecă  şi  taie  sfoara  între 
fiecare  pereche  de  jucători,  explicând:  „la  terminarea  şedinţei  (lecţiei), 
fiecare  participant  capătă  o bucată  de  sfoară  care-i  va  aminti  mereu  de 
prietenii  care  i-a  făcut  aici  şi  de  cele  învăţate". 

16.3.  Alege  un 
suvenir 

Materiale  necesare:  obiecte  mici:  jucării,  vederi,  figurine,  mărunţişuri 
(procurate  de  la  bazar  etc.). 

Regulile  jocului:  obiectele  se  aşează  în  mijlocul  camerei  iar  jucătorii 
sunt  invitaţi  să-şi  aleagă  câte  trei  din  ele,  care  să  reprezinte  cât  mai  bine 
experienţa  fiecăruia  cu  restul  grupului,  din  cursul  lecţiei.  în  continuare,  pe 
rând  fiecare  depune  într-o  grămadă,  unul,  două  sau  toate  trei  obiectele, 
explicând  cu  voce  tare  ce  i-a  sugerat  obiectul  respectiv,  legat  de  cele 
petrecute  în  şedinţă.  La  sfârşit,  fiecare  îşi  ia  acasă  un  obiect,  ca  suvenir  de 
la  lecţie/  stagiu. 

16.4.  Ca  frunzele 
copacului 

Materiale  necesare:  o foaie  mare  de  hârtie,  pixuri,  un  marker,  o rolă  de 
bandă  adezivă,  „frunze”  tăiate  din  hârtie  groasă  (aproximativ  A5). 

Regulile  jocului:  instructorul  desenează  pe  foaia  mare  de  hârtie  (agăţată 
pe  un  perete)  un  copac,  cu  componentele  sale:  trunchi,  rădăcini,  ramuri, 
frunze,  fructe  etc.  Jucătorii  aşezaţi  în  cerc,  în  jurul  planşei  desenate, 
primesc  câte  o „frunză”  şi  un  pix  cu  care  vor  scrie  pe  „frunză”  un  gând  sau  o 
învăţătură  cu  care  pleacă  de  la  lecţie.  Fiecare  va  prinde  apoi  frunza  sa  cu  o 
bucată  de  bandă  adezivă  pe  copacul  desenat  pe  planşă,  într-un  loc  ce  i se 
pare  mai  potrivit  cu  gândul  scris:  la  rădăcină,  pe  trunchi,  pe  o ramură,  ca  o 
frunză  etc. 

Instructorul  închide  activitatea  comentând  atât  gândurile  scrise  pe 
„frunze”,  cât  şi  locurile  unde  au  fost  ele  amplasate,  accentuând  simbolismul 
şi  importanţa  fiecărei  părţi  (rădăcină,  trunchi  etc.)  pentru  ansamblul 
copacului  (grupului). 

16.5.  Masajul  în 
grup 

Materiale  necesare:  fără. 

Regulile  jocului:  la  sfârşitul  lecţiei,  când  lumea  este  mai  obosită, 
jucătorii  formează  un  cerc  cu  faţa  spre  spatele  vecinului.  Apoi  toţi  se  apucă 
să  maseze  umerii  celui  din  faţă.  Se  încurajează  discuţiile.  După  un  timp,  toţi 
se  rotesc  la  1 80s  şi  masează  pe  cel  din  faţă  (care  l-a  masat  înainte). 

16.6. 

îmbrăţişarea  în 
grup 

Materiale  necesare:  fără. 

Regulile  jocului:  o acţiune  foarte  bună  pentru  încheiere.  Participanţii  se 
aşează  în  cerc  cu  feţele  spre  centru.  La  comanda  instructorului  toată  lumea 
se  apleacă  înainte,  până  se  ating  capetele  şi  se  apucă  cu  mâinile  de  gâtul/ 
talia  vecinilor  - îmbrăţişând  astfel  grupul. 

16.7.  Cum  e el? 

Materiale  necesare:  lista  unor  adjective  plăcute:  drăguţ,  tare,  liniştit,  bun, 
timid,  fericit,  activ,  vesel,  politicos,  inteligent,  prietenos,  energic,  organizat, 
curajos,  cinstit,  deştept,  inventiv,  rezervat,  entuziast,  binevoitor,  agresiv, 
gânditor,  hotărât,  convingător,  mulţumit,  sensibil,  creativ,  independent, 
vesel,  ironic,  plăcut,  calm,  încrezător,  ascultător,  perseverent,  milos, 
capabil,  aşezat,  neliniştit,  neastâmpărat,  recunoscător  etc.  înscrisă  pe  foi 
A4,  în  număr  egal  cu  al  jucătorilor. 

Regulile  jocului:  echipa  se  aşează  pe  jos  în  semicerc,  fiecare  coechipier 
primeşte  o copie  a listei  cu  adjective,  o citeşte  şi  spune  dacă  nu  a înţeles 
ceva.  Pe  rând  fiecare  participant  se  aşează  jos  în  faţa  semicercului  şi 
fiecare  coechipier  îi  adresează  trei  adjective  din  listă  (de  exemplu:  „Ionică, 
ai  fost  activ,  calm,  inventiv).  Toţi  trec  prin  faţa  echipei  şi  ascultă  adjectivele 
adresate  de  ceilalţi. 

Indicaţii  pentru  instructor:  elevii  trebuie  să  se  lămurească  nu  numai  ce 
este  aprecierea  (încurajarea  sau  presiunea  pozitivă)  şi  ce  avantaje  are,  dar 
şi  cu  dezavantajele  deprecierii  (presiunea  negativă  şi  descurajarea). 

Presiunea  negativă  nu  trebuie  să  fie  verbală:  pentru  transmisia 
mesajului  e suficientă  o încruntare  sau  o privire  impacientă.  Coechipierul 
căruia  i se  transmite  „toţi  am  terminat,  numai  tu  ne  mai  întârzii”  o să  fie 
stimulat  să  termine  treaba,  dar  va  fi  stresat  şi  dacă  nu  reuşeşte,  se  va  simţi 
prost. 

Descurajarea  este  o expresie  care  urmăreşte  necăjirea  cuiva:  „Costică, 
nu  eşti  în  stare  să  faci  nimic,  nu  mai  vrem  să  faci  parte  din  echipa  noastră]”. 
Vorbele  acestea  însă  n-o  să-l  încânte  pe  Costică,  iar  vorbitorul  n-o  să  se 
simtă  mai  bine.  Descurajarea  şi  presiunea  negativă  mai  degrabă  rănesc 
echipa,  n-o  ajută.  Fiecare  coechipier  trebuie  să  se  simtă  bine  cu  echipa  sa. 

Felul  în  care  spui  ceva  ( forma  mesajului)  e la  fel  de  important  ca  şi  ceea 
ce  spui  ( conţinutul  mesajului).  Cere  elevilor  să  dea  exemple  de  încurajare, 
respectiv  de  descurajare.  Insistă  că  aprecierea  ajută  mai  mult  decât 
deprecierea  la  obţinerea  succesului. 

16.8.  Şopteşte 
vorbe  dulci! 

Materiale  necesare:  două-trei  chingi  înnodate  (vezi  # 18.1). 

Regulile  jocului:  un  grup  se  împarte  în  două  grupe  egale,  sau  dacă  este 
foarte  mare  (peste  24-26  persoane)  în  patru  grupe,  două  câte  două  egale; 
numărul  minim  fiind  de  6 jucători.  în  continuare,  activitatea  se  desfăşoară 
pe  două  grupe,  care  primesc  o chingă  (4  grupe  primesc  două  chingi). 

Membrii  unei  grupe  formează  un  cerc,  în  picioare,  cu  faţa  spre  centru,  cu 
braţele  întinse,  ţinând  fiecare  de  chinga  care  va  avea  o formă  de  cerc. 

Membrii  grupei  asociate  se  adună  în  spatele  celor  din  prima  grupă,  astfel  ca 

apar  două  cercuri  de  jucători.  La  un  semnal,  fiecare  jucător  din  cercul 
exterior  se  apropie  de  urechea  (din  stânga,  de  exemplu)  a celui  din  faţa  lui, 
şi  timp  de  15  secunde  îi  şopteşte  la  ureche  câteva  vorbe  prietenoase,  de 
laudă,  pentru  comportarea  ascultătorului  în  perioada  precedentă  a lecţiei, 
sau  din  alte  împrejurări.  După  scurgerea  celor  15  secunde  instructorul  dă 
un  semnal,  iar  cercul  exterior  se  roteşte  cu  un  pas  (la  dreapta),  astfel  ca 
persoanele  din  afară  să  ajungă  în  spatele  vecinilor  primilor  ascultători.  Se 
repetă  şoptirea,  după  15  secunde  se  dă  un  nou  semnal,  cercul  exterior  se 
roteşte  din  nou  spre  dreapta  cu  un  pas  şamd. 

Se  repetă  până  ce  fiecare  jucător  din  cercul  exterior  a şoptit  câte  ceva 
„frumos”  tuturor  membrilor  grupei  interioare,  apoi  cele  două  grupe  schimbă 
locurile  şi  rolurile.  Ascultătorii  nu  au  voie  să  vorbească,  nici  să  se  întoarcă 
spre  şoptitor.  Şoptitorii  nu  au  voie  să  atingă  ascultătorii,  sau  să  le  spună 
prostii. 


16.9.  La 
revedere!  - A 

Materiale  necesare:  două-trei  chingi  înnodate  (vezi  # 18.1). 

Regulile  jocului:  un  grup  se  împarte  în  două  sau  trei  grupe  având 
numere  inegale  de  membri  (cel  mult  8-10  jucători  într-o  grupă).  Membrii 
fiecărei  grupe  se  adună  un  cerc,  în  picioare,  cu  faţa  spre  centru,  cu  braţele 
întinse,  ţinând  fiecare  de  chingă  pentru  a forma  un  cerc.  Cele  două  (sau 
trei)  cercuri  se  apropie,  până  ce  se  ating.  în  punctele  de  tangenţă  (preferabil 
depărtate)  jucătorii  se  întrepătrund  (ca  dinţii  unor  roţi  dinţate).  în  continuare, 
cele  două  (sau  trei)  cercuri  încep  să  se  rotească  încet,  exact  ca  roţile  unui 
angrenaj.  La  fiecare  întrepătrundere  se  întâlnesc  câte  alţi  doi  jucători  din 
cercurile  vecine,  care  se  vor  săruta  pe  obraz,  pentru  a-şi  lua  astfel  rămas 
bun.  Se  continuă  rotirea  până  ce  fiecare  membru  al  unei  grupe  (cerc)  şi-a 
luat  rămas  bun  de  la  toţi  membrii  cercului  vecin. 

16.10.  La 
revedere!  - B 

Materiale  necesare:  fără. 

Regulile  jocului:  jucătorii  se  adună  în  cerc,  în  picioare.  Primul  jucător 
(voluntar,  sau  numit  de  instructor)  îşi  ia  rămas  bun  de  la  vecin  (jucătorul  nr. 
2)  cu  un  gest  corespunzător  (îl  îmbrăţişează,  sau  îi  strânge  mâna,  îl  sărută, 
sau  îi  dă  o carte  de  vizită,  sau  fixează  o revedere  etc.).  După  terminarea 
acţiunii  (gestului),  vecinul  (jucătorul  nr.  2)  se  întoarce  spre  celălalt  vecin 
(jucătorul  nr.  3)  şi  îşi  ia  rămas  bun  cu  două  gesturi  corespunzătoare:  primul 
- cel  făcut  de  primul  jucător  şi  un  al  doilea,  ales  de  el.  Jucătorul  nr.  3 se 
întoarce  spre  jucătorul  nr.  4 şi  îşi  ia  rămas  bun  cu  trei  gesturi 
corespunzătoare:  primele  două  - le  copiază  pe  cele  făcute  de  jucătorul  nr. 

3,  şi  un  al  treilea,  ales  de  el.  Şamd  - fiecare  jucător  pasează  vecinului  de 
alături  sarcina  despărţirii,  efectuând  n+1  gesturi,  în  care  n sunt  gesturile 
făcute  de  vecinul  dinaintea  sa. 

Dacă  un  jucător  uită  sau  încurcă  gesturile  făcute  de  un  înainte-mergător, 
colegii  de  echipă  i le  vor  reaminti. 

16.11.  La 
revedere!  - C 

Materiale  necesare:  fără. 

Regulile  jocului:  jucătorii  se  adună  în  cerc,  în  picioare,  stând  umăr  lângă 
umăr.  Primul  jucător  (voluntar,  sau  numit  de  instructor)  îşi  întinde  braţul 
spre  centrul  cercului,  cu  palma  în  sus,  apoi  le  spune  colegilor  ceva  ce  i-a 
plăcut  şi  ceva  ce  nu  i-a  plăcut  în  cursul  lecţiei.  Vecinul  (jucătorul  nr.  2) 
repetă:  îşi  întinde  braţul  spre  centrul  cercului  şi  pune  mâna  deasupra  celei 
existente,  tot  cu  palma  în  sus,  apoi  le  spune  colegilor  ceva  ce  i-a  plăcut  şi 
ceva  ce  nu  i-a  plăcut  în  cursul  lecţiei.  Vecinul  (jucătorul  nr.  3)  repetă:  îşi 

întinde  braţul  spre  centrul  cercului  şi  pune  mâna  deasupra  celei  existente 
şamd.  Activitatea  se  termină  când  fiecare  membru  al  grupului  are  mâna 
prinsă  în  coloana  centrală  de  mâini,  ce  seamănă  cu  un  kebab,  şi  după  ce 
ultimul  şi-a  spus  cele  două  observaţii  (sau  păreri). 


16.12.  Aprindem 
luminiţe 

t 

Materiale  necesare:  câte  o lumânare  întreagă  (sau  măcar  o bucată  cu 
lungimea  de  minim  10  cm.),  pentru  fiecare  jucător;  o cutie  de  chibrituri  (sau 
brichetă). 

Regulile  jocului : jucătorii  primesc  câte  o lumânare  şi  se  înşiră  în  linie, 
apoi  se  stinge  lumina  (sau  jocul  se  desfăşoară  seara).  Instructorul,  ţinând  şi 
el  o lumânare,  se  aşează  la  un  capăt  al  şirului,  apoi  îşi  aprinde  lumânarea. 
Vecinul  va  cere  voie  să-şi  aprindă  lumânarea  de  la  flacără  iar  instructorul  îi 
va  da  voia.  Şamd,  fiecare  cere  ajutor  şi  îşi  aprinde  lumânarea  proprie  de  la 
cea  a vecinului. 

Variante : eventual,  la  începutul  jocului  instructorul  poate  interpreta  o 
scenetă  cu  ajutorul  unui  jucător  pentru  a ilustra  un  exemplu  „rău”. 
Instructorul  va  interpreta  un  „sărac”  care  cere  lumină  (voie  să-şi  aprindă 
lumânarea),  dar  partenerul  (bogatul)  nu-i  dă  (gratuit),  însă  e de  acord  să-i 
„vândă”  o bucată  de  flacără,  dacă  încasează  de  la  „sărac”  bani,  sau  o 
bucată  din  lumânare  etc.  Instructorul  se  va  înţelege  dinainte  cu 
colaboratorul  asupra  scenariului,  cuvintelor,  gesturilor  cât  mai  sugestive  etc. 

Indicaţii  pentru  instructor:  în  cadrul  descifrării  experienţei  se  va 
descifra  semnificaţia  (una  din  ele)  activităţii,  şi  anume,  că  fiecare  poate 
avea  în  viaţă  nevoie  şi  va  cere  ajutor  de  la  altcineva,  sau  va  fi  rugat  să  dea 
ajutor  vecinului.  Se  va  sublinia  că  ajutorul  dat  nu  micşorează  cu  nimic 
„averea”  proprie:  flacăra  e la  fel  de  puternică  şi  după  ce  a aprins  lumânarea 
vecinului.  Flacăra  poate  însemna  un  ajutor  material,  sau  spiritual: 
informaţie,  un  know-howe tc.  Se  va  insista  şi  asupra  comparaţiei  celor  două 
situaţii:  exemplul  „bogatului”  rău,  în  opoziţie  cu  cel  al  grupului  „bun”. 

Atenţie : la  sfârşitul  jocului,  toate  chibriturile  şi  lumânările  vor  fi  stinse  şi 
adunate  de  instructor  într-o  cutie! 

16.13.  Să 

desfacem 

nodurile! 

Materiale  necesare:  o chingă  (vezi  # 1 8.1 ). 

Regulile  jocului:  se  fac  cât  mai  multe  noduri  simple,  succesive,  pe 
chingă  (nu  foarte  strânse!).  Apoi  chinga  trece  pe  rând  la  fiecare  jucător, 
care  desface  un  nod  şi  spune  o părere,  sau  ce  a învăţat  el  în  lecţia 
respectivă,  după  care  dă  chinga  vecinului.  Acţiunea  se  repetă  până  se 
desface  ultimul  nod. 

16.14. 

Aprecierea 

fulgerătoare 

Materiale  necesare:  fără. 

Regulile  jocului:  pentru  aprecierea  activităţii  echipei,  sau  a modului  de 
desfăşurare  a şedinţei  de  teambuilding,  participanţii  se  adună  în  cerc,  în 
picioare  sau  şezând. 

Instructorul  le  va  pune  întrebări  cum  ar  fi: 

- Cum  te-ai  simţit  în  echipa  asta,  sau  în  şedinţa  la  care  ai  participat? 

- Cum  apreciezi  modul  de  colaborare  - al  tău  cu  ceilalţi;  sau  al  celorlalţi 
cu  tine  etc.? 

- Cum  ai  contribuit  la  succesul  acţiunii  echipei? 

- Cum  apreciezi  modul  în  care  s-au  luat  deciziile  în  echipă? 

Şamd. 

Răspunsul  se  exprimă  în  note:  1 = foarte  slab/  rău;  1 0 = foarte  bine/  bun. 

După  fiecare  întrebare  participanţii  închid  ochii,  întind  braţele  înainte  şi 

ridică  un  număr  de  degete  egal  cu  nota,  sau  evaluarea,  pe  care  o dau  ca 
răspuns  (strângând  restul  degetelor).  După  ce  toţi  participanţii  îşi  exprimă 
răspunsul,  instructorul  dă  semnalul  pentru  deschiderea  ochilor  şi  toată 
lumea  vede  părerile  celorlalţi.  Cei  cu  opinii  mult  diferite  de  medie  vor  fi 
eventual  invitaţi  de  instructor  să  explice  pe  scurt  motivaţia  răspunsului  lor. 

Indicaţii  pentru  instructor:  pe  lângă  întărirea  încrederii  reciproce,  jocul 
permite  exprimarea  opiniei  personale  fără  influenţe  de  la  cei  din  jur. 


17.  ÎNCHEIERE 


1 7. 1.  Curăţirea  locului  de  joacă 

1 7.2.  Team-building  la  locul  de  muncă 


Participanţii  la  jocurile  de  colaborare  au  o ocazie  minunată  de  a colabora 
strâns  cu  colegii  lor  pentru  atingerea  a unui  scop  comun,  într-un  mediu 
sigur  şi  controlat.  Sarcinile  de  îndeplinit  forţează  jucătorii  să  analizeze  care 
sunt  motivele  pentru  care  o echipă  funcţionează  bine  şi  de  ce  fiecare 
persoană  trebuie  să  aibă  un  rol  în  echipă.  Dar  şi  mai  important,  participanţii 
îşi  descoperă  propriile  lor  puteri  şi  slăbiciuni,  spaime,  capacităţi  (ascunse). 

Activităţile  sunt  concepute  conform  unui  plan  de  succesiune,  astfel  ca 
greşelile  şi  învăţăturile  de  la  un  joc  să  servească  grupului  la  rezolvarea 
temei  jocului  următor. 

Dar  învăţătura  rezultată  din  această  activitate  nu  se  termină  la  sfârşitul 
lecţiei,  ci  de  abia  începe!  Sarcina  adevărată,  deşi  nu  totdeauna  evidentă, 
este  aplicarea  în  viaţa  de  fiecare  zi  a concluziilor  desprinse  de  participanţi, 
din  jocuri.  Capacitatea  de  a colabora  bine  cu  alţii  asigură  beneficii 
permanente  şi  pune  la  dispoziţie  mijloacele  pentru  atingerea  scopurilor 
personale. 


17.1.  Curăţirea 

9 

locului  de  joacă 


Se  verifică  lista  Materialelor  din  dotare,  anexată  la  Planul  lecţiei. 

Legăturile  pentru  ochi  se  numără,  dezleagă,  scutură  şi  usucă,  apoi  se 
împăturesc. 

Se  adună  mingiile,  chingile,  frânghiile  etc.,  de  pe  întreg  terenul. 

Se  deznoadă  toate  chingile,  frânghiile  etc.  Se  goleşte  apa  din  sticle. 

Se  notează  orice  material  auxiliar  stricat,  pentru  a fi  reparat,  înlocuit  etc. 
în  vederea  următoarei  şedinţe.  Toate  materialele  se  împachetează  frumos 
într-o  cutie  (sacoşă). 

Se  adună  şi  evacuează  eventualele  gunoaie,  se  aeriseşte  sala  etc. 

După  lecţia  de  Team-building  nu  trebuie  să  rămână  urme  (vizibile)  la 
locul  faptei! 


17.2.  Team- 
building  la 
locul  de  muncă 


Spiritul  de  echipă  nu  se  creează  doar  la  cursurile  de  Teambuilding  şi  nu 
se  limitează  la  vorbe  sau  la  angajamente  festive. 

Dacă  atmosfera  creată  de  „şef”  la  locul  de  muncă,  sau  de  profesori  în 
clasă,  sau  de  antrenor  în  echipă  etc.,  nu  susţine  apariţia  şi  dezvoltarea  unei 
astfel  de  mentalităţi,  degeaba  vor  fi  jocurile,  sau  treningurile  (instructajele) 
la  munte,  căci  lumea  uită  uşor  şi  revine  la  vechile  apucături. 

lată  câteva  idei  pentru  un  lider  de  unitate  productivă  sau  administrativă 
(dar  la  fel  de  bine  un  cadru  didactic,  sau  un  antrenor  etc.),  ca  să-şi 

motiveze  şi  consolideze  echipa  pe  care  o conduce  (nivelul  premiilor  este 
indicat  orientativ): 

1.  Afişează  la  loc  vizibil  sarcinile  de  serviciu  cu  numele  responsabililor 
şi  datele  de  finalizare.  Trimestrial  organizează  o ceremonie  pentru 
semnarea  de  luarea  la  cunoştinţă  a sarcinilor  din  planul  de  lucru  şi  afişează 
vizibil  tabelul  cu  semnături. 

2.  Motivarea  este  intrinsecă.  Cere-le  coechipierilor  să  vină  cu  idei  noi  şi 
foloseşte-le. 

3.  Cere  echipei  să  vină  cu  50  de  idei  noi  care  vor  fi  premiate  cu  câte  50 
lei,  apoi  cu  alte  50  de  idei  noi  - care  vor  fi  premiate  cu  câte  100  lei. 

4.  Alege  „salariatul  model  al  lunii  ...”  şi  creează  un  loc  vizibil  pentru  el: 
un  loc  special  rezervat  la  garderobă/  cuier,  un  loc  rezervat  de  parcare  etc. 

5.  Descoperă  persoanele  care  îşi  fac  treaba  bine  şi  spune-le  asta 
sincer,  clar  şi  neîntârziat. 

6.  Află  ce-i  interesează  pe  subordonaţi,  ce-i  face  să  se  dea  peste  cap, 
care  le  este  „butonul  de  pornire”. 

7.  Nu  subestima  niciodată  valoarea  unui  „mulţumesc”  spus  personal. 

8.  Când  comunici  cu  ei  - priveşte-i  în  ochi,  nu-i  domina. 

9.  Relaţiile  cu  subordonaţii  să  fie  omeneşti  - încearcă  să  fii  în  contact 
corporal  direct  cu  cel  cu  care  vorbeşti. 

10.  Consumă  90%  din  timp  şi  energie  pentru  a conduce  90%  din 
membrii  echipei.  Dacă  un  membru  nu  vrea  să  participe  - lasă-l  în  urmă. 

1 1 . Rezultatele  se  măsoară  cu  rezultate. 

12.  Creează  o legătură  directă  între  rezultate  şi  recompensă. 

13.  Recompensează  rezultatele  neaşteptate. 

14.  în  cazul  că  cineva  are  succes,  trimite-i  acasă  o scrisoare  de 
felicitare  adresată  familiei. 

15.  O idee  pentru  premiul  lunar  de  excelenţă  (transmisibil):  vopseşte 
auriu  (cu  spray  etc.)  un  obiect  specific  activităţii  echipei,  eventual  unul 
devenit  inutil,  de  exemplu  un  pantof  rebut  (la  o întreprindere  de 
încălţăminte),  o agendă  (la  biroul  contabilitate)  etc.  Sărbătoreşte  cu  echipa, 
chiar  fără  vreun  motiv  oficial. 

16.  Recompensează  coechipierii  fruntaşi  lăsându-i  de  exemplu  să-şi 
stabilească  singuri  programul  de  lucru,  sau  să-şi  ia  o zi  liberă. 

17.  Recompensează  angajaţii  fruntaşi  cu  un  gest  omenos,  de  exemplu: 
întreabă-i  ce  ar  dori  să  mănânce  în  pauza  de  prânz  şi  apoi  adu-le  personal 
hrana  respectivă. 

18.  Comunică  informaţiile  profesionale  adunate  la  seminariile  şi 
conferinţele  la  care  participi.  Adu  suveniruri  din  astfel  de  delegaţii  şi 
împarte-le  cu  coechipierii. 

19.  Ţine  minte  datele  zilelor  de  naştere  şi  altor  aniversări. 

20.  Invită  subordonaţii  să  luaţi  masa  de  prânz  împreună,  întreabă-i  cum 
merge  treaba  şi  ce-i  de  făcut  pentru  a merge  mai  bine. 

21 . Organizează  periodic  o mică  petrecere  cu  toţi  coechipierii,  la  locul 
de  muncă,  sau  într-un  local  (preferabil  cu  muzică  specific  nemţească). 

22.  Distraţi-vă!  Pentru  asta  foloseşte  mici  jocuri,  petreceri,  serbări, 
aniversări  etc. 

23.  Organizează  o lecţie  cu  un  profesor  din  afara  întreprinderii  despre  o 
activitate  nelegată  de  munca  obişnuită  a echipei,  cum  ar  fi:  ornarea 
prăjiturilor,  cârpirea  hainelor,  teambuilding  e tc. 

24.  Roagă  clienţii  şi  colaboratorii  să  facă  aprecieri  pozitive  despre 
activitatea  echipei  şi  fă-le  publice. 

25.  Ai  încredere  în  colaboratori. 

26.  Sărbătoreşte  greşelile,  căci:  cu  cât  cineva  cade  mai  rău,  cu  atât  va 
sări  mai  sus! 

27.  Fă  o anchetă  privind  satisfacţia  clienţilor  şi  recompensează 
câştigătorul  (cu  un  bilet  de  călătorie,  o diplomă  etc.). 

28.  încurajează  critica,  dar  cere  criticului  ca  în  afară  de  semnalarea  unei 

probleme,  să  aducă  şi  3 soluţii  posibile. 

29.  Răspunsurile  la  problemele  noastre  sunt  aici  -cere-le  coechipierilor. 

30.  Ajută  angajaţii  să-şi  identifice  o cale  de  promovare  pentru  o carieră 
de  succes.  Ar  trebui  să  existe  permanent  două  oferte  de  posturi,  care  să 
stimuleze  autodepăşirea  angajaţilor. 

31.  Invită  periodic  câte  un  subordonat  la  o şedinţă  de  nivel  ierarhic 
superior,  iar  dacă  în  discuţie  apar  probleme  cu  care  invitatul  are  legătură, 
cere-i  părerea. 

32.  întreabă  subordonaţii  ce  vor  şi  ce  le  place. 

33.  Ajută  subordonaţii  să  devină  mai  buni  (calificaţi  etc.). 

34.  Recompensează  angajaţii  care  citesc  cărţi  de  specialitate:  20  lei 
pentru  fiecare  carte  (până  la  3 buc.;  verifică  dacă  s-a  citit). 

35.  împărtăşeşte  cu  coechipierii  noutăţile  profesionale,  sau  cele 
organizatorice. 

36.  Află  ce  fel  de  autorizaţii  sau  certificate  pentru  creşterea  calificării  îşi 
doresc  coechipierii  şi  ajută-i  să  le  obţină.  Eventual  cumpără  manualele 
necesare  cu  banii  întreprinderii  şi  organizează  o grupă  de  studiu. 

37.  Fă  o anchetă  (cu  chestionar  etc.)  privind  satisfacţia  coechipierilor  şi 
acţionează  conform  rezultatelor. 

38.  Organizează  ca  subordonaţii,  numiţi  prin  rotaţie,  să  observe  periodic 
din  „umbră”  dar  deschis/  nesecret,  colegii  de  serviciu  sau  din  alte  servicii 
(ateliere).  Cere  părerea  şi  soluţiile  lor  pentru  problemele  apărute  în  cursul 
zilei  respective,  sau  pentru  îmbunătăţiri  cu  caracter  mai  general  ale 
activităţii. 

39.  Alege  subordonaţii  cu  potenţial  de  promovare  şi  periodic  pune-i  să 
urmărească  din  „umbră”  activitatea  unor  şefi  de  la  nivelul  ierarhic  vizat 
(după  ce  le  ceri  voie  acestora!).  Cere  subordonaţilor  respectivi  părerea  şi 
propuneri  de  soluţii  pentru  problemele  apărute  în  cursul  zilei. 

40.  Ajută-i  pe  subordonaţi  să-şi  îmbunătăţească  biografia  {CV), 
arătându-le  ce  au  învăţat  lucrând  cu  echipa  şi  cu  tine. 

41 . Recompensează  subalternii  cărora  „le  pică  fisa”. 

42.  încearcă  să  dai  ajutorul  şi  personal,  nu  numai  prin  delegaţi. 

43.  Laudă  în  public,  cu  multă  emoţie. 

44.  Critică  în  privat,  fără  accese  de  emoţie. 

45.  Creează  relaţii  strânse  cu  celelalte  servicii  şi  departamente  din 
întreprindere/  organizaţie. 

46.  Dăruieşte  ceea  ce  îţi  doreşti  mai  mult!  (poate  puterea?!) 

47.  înfloreşte  acolo  unde  ai  fost  semănat. 

48.  Când  e nevoie  - nu  mai  respecta  regulile! 

49.  Nu  te  plimba  de  la  o întâlnire/  şedinţă  la  alta,  ci  aleargă  cu  un  scop. 

50.  Priveşte  situaţia  colectivului  şi  „din  afară”,  apoi  concentrează-te 
asupra  celor  constatate. 

51 . Când  e cazul  - acceptă  că  ai  greşit  şi  cere  scuze. 

52.  Nu  uita:  pentru  ca  să  se  schimbe  ceva  (în  jur)  - trebuie  mai  întâi  să 
te  schimbi  tu  (în  interior)! 

53.  Nu  încerca  să  contrazici  realitatea,  că  pierzi  timpul  degeaba. 

Dacă  „şeful”  Dvs.  nu  procedează  aşa  cu  subalternii,  daţi-i  să  citească 
această  carte.  Ajutaţi-I  să  se  „deştepte”,  doar  sunteţi  coechipieri! 

18.  ANEXĂ 

18.1.  Materiale  didactice/  auxiliare  pentru  jocuri 


18. 1.  Materiale 
didactice/ 
auxiliare  pentru 
jocuri 


Mai  jos  enumerăm  câteva  din  materialele  necesare,  conform  celor 
specificate  în  descrierile  jocurilor. 

Jocurile  ar  trebui  adaptate  pentru  ca  aprovizionarea  materialelor  să  fie 
cât  mai  simplă  (existente;  împrumuturi;  sau  ambalaje  folosite  etc.),  la  preţ 
minim,  de  exemplu:  bănci  de  gimnastică,  scaune,  saltele,  scânduri,  bucăţi 
de  lemn,  cutii  de  carton  etc. 

Toate  materialele  care  urmează  să  susţină  greutatea  unuia  sau  mai 
multor  jucători  la  o distanţă  de  sol,  indiferent  cât  de  jos  sau  de  sus,  vor  fi 
foarte  solide. 

Nu  faceţi  economii  greşite!  Sfătuiţi-vă  cu  specialişti! 

Cantităţile  necesare  depind  de  joc  şi  de  numărul  participanţilor,  dar 
orientativ  vor  fi: 


- Legături  pentru  ochi:  basmale,  fulare 

- Mingi  şi  baloane  cu  diverse  dimensiuni 

- Sticle  din  plastic  de  V2, 1,21.,  goale,  curate,  cu  dop 

- Container  (coş  din  plastic,  găleată  etc.)  (pentru  # 12.48  etc.) 


- Cartoane  format  A 2 (pentru  # 10.3.) 

- Cartoane  format  A 5 (pentru  # 7.1 1 , # 7.16.  etc.) 

- Cartoane  format  A 4 (pentru  # 4.7.,  # 14.9.  etc.) 

- Dulapi  (scânduri  groase) 

cu  dimensiuni  aprox.  2,5  m.  x (12x10)  cm.  4-5  buc. 

(pot  fi  confecţionate  din  scânduri  mai  subţiri, 
asamblate  cu  şuruburi) 

- Prefabricate  uşoare  dar  rezistente, 

cu  dimensiuni  aprox.  25  x 25  x 50  cm.  8-9  buc. 

- Funie  cu  diametrul  9 mm  şi  lungimea  12-15  m.  1 buc. 

- Ghem  din  sfoară  (pentru  # 14.16.)  1 buc. 

- Ghem  din  sfoară  groasă  (pentru  # 14.13.)  1 buc. 

- Bandă  adezivă  (pentru  #14.13  etc.)  1 rolă. 

- Cârlige  de  rufe  2-3  buc. 

- Casetofon  portativ  (cu  baterii  - inclusiv  de  rezervă) 

şi  1-2  casete  cu  muzica  săltăreaţă,  dar  nu  obsesivă  1 buc. 

- Chingi  ţesute  din  fibre  sintetice,  cu  lăţimea  minim  3 cm, 

cu  lungimea  aprox.  5 m.  5-8  buc. 

- Prelată  circulară  pentru  #13.19.  1 buc. 


153 

Pentru  îmbinarea  capetelor  unei  chingi,  sau  îmbinarea  a două  chingi,  se 
recomandă  utilizarea  „nodului  în  oglindă”  din  fig.  18.1 . Cele  două  cozi 
(capete  de  chingă)  rămase  după  strângerea  nodului  vor  avea  fiecare 
lungimea  de  cel  puţin  un  lat  de  palmă  (10  cm.). 


Figura  18.1.  Nodul  pentru  îmbinarea  capetelor  chingii 

